í 


(VELUr4  lt>tVO 


I ARBOR I 


Presented  to  the 

LIBRARY  ofthe 

UNIVERSITY  OF  TORONTO 

by 

GEORGE   BISZTRAY 


ERDÉLY  TÖRTÉNETE. 


//  tr  II 


ki  OS-IÜOKTOL  KORUNKIG. 


KŐVÁRI  LÁSZLÓ,  SZILÁGYI  SÁNDOR,  HORVÁTH  MIHÁLY  s.  a.  t. 


UTAN  EGYBEALLITA 


K  U  L  I  F  FA^Y      E  r>  E, 


BUDAPEST,  1876. 
FRANKLIN-TÁRSULAT 

magyar  irodalmi  intézet  és  könyvnyomda. 


^j  1  ilU.Ll.lHi 


Franklin-  Társulat  nyomdája. 


I. 


Az  ös-idöktol  a  magyarok  honfog- 
lalásáig. 


Ismeretlen    idők. 

Minden  ősrégi  birodalom  kezdetét  mély  homály 
takarja,  melybe  —  biztos  alapú  írott  emlékek  hiá- 
nyában —  legfölebb  a  népmondák  és  regék  vetnek 
egy-egy  költői  ugyan,  de  csak  révedező  sugárt,  mely 
legkevésbbé  sem  alkalmas  a  történetnyomozót  igazi 
ösvényre  vezetni.  így  vagyunk  a  mai  Erdély  ős- 
történetével is,  melyből  nem  csak  emlék,  de  még 
szóhagyomány  sem  maradt  fón,  —  mindezt  nyom- 
talanul elsöpörték  az  óriási  forrongások,  az  erőszakos 
átalakulások  azon  korban,  midőn  egy  fegyver-erővel 
letiport  és  kipusztított  nép  temetője  fölött  a  győztes 
emelt  uj  birodalmat,  hogy  nemsokára  ezt  egy  har- 
madik, még   hatalmasabb  nép  rombolja  szót. 

Minő  nép  lakta  először  Erdélyt  ?  —  oly  kérdés, 
melyre  a  történetíró  aligha  adhat  valaha  feleletet. 
A   legrégibb,  bár   nagyon    bizonytalan    nyom  csak 

Kr.  e.  513.  évig  vezet  vissza,  mely  időben  a  roppant 
kiterjedésű  szeytha  birodalom  ellen  Dárius  Histaspes 
perzsa  király  hadat  indított.  Herodot  ugyanis  e  tá- 
borozás elbeszélésében  leirja  Szcythiát  és  nemzeteit, 
s  egyhelyütt  azt  mondja,  hogy  ,,a  Maris  partján  az 
agatirzek  laknak,  egy  aranyban  gyönyörködő  nép." 
E  szavakból  azt  lehetne  következtetni,  és  sokan  ugy 
is  vélekednek,  hogy  a  Maris  az  Erdélyben  folyó 
Maros  lenne,  az  agatirzek  a  mai  Erdélyben  laktak 
volna,  s  hogy  az  agatirz  nép  nem  volna  más,  mint  a 
szcytha-családhoz  tartozó  kazár  nemzet. 

Vájjon  Dárius  megfordult-e  Erdélyben,  azt 
Herodot  nem  emliti ;  de  erre  mutat  egy  ismere- 
tes szóhagyomány,  mely  szerint  Dárius  kincse  Er- 
délyben lenne  elásva.  (E  hagyomány  annyira  el 
van  terjedve,  hogy  1716-ban  a  főhadi  kormány  is 
kerestette  e  kincseket.) 


D  á  c  z  i  a. 

(330  Kr.  e.  -  105  Kr.  u.) 

A  hanyatlásnak  indult  Szcythia  néptörzsei  uj 
birodalmat  alapítottak,  melynek  neve  Dáczia  volt  s 
mely  magába  foglalá  a  két  Oláhországot,  Bukovinát, 
Erdélyt  s  Magyarország  némi  részét.  Harczias  lako- 
sait a  görög  irók  géták-nak,  a  rómaiak  dákok-nak 
nevezik.  E  birodalom  fővárosa,  Sarmizaegethusa, 
Erdély  délnyugati  szélén,  Hátszeg  vidékén  feküdt, 
hol  ma  egy  szegényes  falu,  Várhely  áll. 


A  dákok  a  történet  színpadán  legelőször  Nagy 
Sándor  idejében  léptek  föl,  ki  ellenök  háborút  viselt, 
de  nem  nagy  sikerrel.  A  dákok  királya  ekkor 
Sarmiz  volt. 

Néhány  év  múlva  Lysimakos  (Nagy  Sándor 
ama  vezéreinek  egyike,  kik  halála  után  birodalmát 
maguk  közt  felosztották),  Tráczia  királya  próbált 
szerencsét  a  dákok  ellen.  Hanem  Dromichát  dák 
király  (282.  Kr.  e.)  a  hódító  támadását  vitézül  visz- 
szaverte,  söt  Lysimakost  magát  is  foglyul  ejté,  kit 
aztán  meghordoztatott  birodalmában,  hogy  meggyő- 
ződjék, miszerint  semmit  se  nyerhetne  abból,  ha  ily 
szegény,  de  fegyverhez  szokott  néppel  továbbra  is 
harczolni  akarna.  Dromichát  eme  lovagias  eljárása 
egészen  lefegyverzé  Lysimakost,  s  a  két  király  benső 
barátságban  vált  el  egymástól. 

A  dák  birodalom  Cotyso  király  alatt  érte  el 
tetőpontját,  ki  Július  Caesar  halála  után  egészen 
Róma  falai  alá  hatolt  és  megremegtette  a  világ- 
várost. 

Ettől  kezdve  nem  volt  pihenése  a  kardnak. 
Kóma  caesarjai  a  félelmes  ellenségre  fordíták  íigyel- 
möket,  hogy  azt  megtörjék;  de  Dáczia  tiz  caesar  el- 
lenében meg  tudta  védeni  függetlenségét,  sőt  a 
tizenegyediket,  Domitiánt,  adófizetésre  kényszerítette. 
A  dákok  királya  ekkor  a  vitéz  Decebal  volt. 

Hanem  nemsokára  Róma  trónjára  is  egy  láng- 
eszű férfiú  ült,  az  alacsony  sorsban  született  Traján, 
ki  Dácziának  az  adót  megtagadta  s  ellene  101  évben 
hadat  indított.    A  döntő    ütközet  Torda    környékén 

vívatott,  s  a  győzelem   a  római   fegyvereké  lett.  De 
e  győzelmet  Traján  annyi  véren  vásárolta  meg,  hogy 
—    római  irók    följegyzései  szerint   -    a  sebesültek ■ 
hosszú  sorát  sebkötökkel  alig  birá  ellátni,  s  kénytelen 
vala  saját  biborát  sem  kimélni. 

A  győztes  imperátor  kemény  föltételeket  sza 
bott  a  legyőzött  Decebal  elé,  melyeknek  főbb  pontjai 
voltak,  hogy  a  népet  fegyverezze  le,  erődítvényeit 
rontsa  le,  s  Róma  ellenségeinek  ellensége,  barátjai- 
nak pedig  barátja  legyen.  A  dák  király  kénytelen 
volt  e  föltételeket  elfogadni,  —  de  alig  vonultak 
ki  a  római  hadak  Dácziából,  újra  fegyverkezni  kez- 
dett, hogy  a  kölcsönt  visszaadja. 

E  fegyverkezés  hirére  Rómában  újra  kimond- 
ták a  hadjáratot,  s  Traján  104  tavaszán  megint 
elindult,  az  esküszegöt  megbüntetendő.  Már  a  rop- 
pant előkészületekből  is  látni  lehetett,  hogy  e  hadjá- 
rat Dáczia  élet-halála  felett  fog  dönteni.  A  hadcsa- 
patok számára  hajórajok  szállít ák  az  élelmet,  s  Traján 
a  Dunára  most  nem  hajó-,  hanem  erős  kőhidat  emel- 
tetett, mely  állandó  közlekedési  út  gyanánt  szol- 
gáljon. 

A  római  hadak  három  ponton :  a  vaskapui, 
vulkáni  és  verestoronyi  szorosokon  törtek  be  Dá- 
cziába.  A  véres  csatákat,  melyeket  a  két  hadsereg 
vivott,  nem  jegyzé  föl  a  történet,  de  igen  is  az  ered 
ményt,  mely  Dáczia  megsemmisitése  lett.  Decebal, 
országa  bukását  nem  élhetvén  túl,  a  vesztett  döntő 
ütközet  után  kardjába  ereszkedett;  fejét,  mint  ai 
utolsó  dák  fejedelem  fejét,  Rómába  vitték. 


E  győzelmet  Rómában  pompás,  145  lábnyi  ma- 
gas emlékoszloppal  örökítek  meg,  mely  még  ma  is 
fönáll.  Ez  az  úgynevezett  Traján-  oszlop,  melynek 
domborművei  e  hadjárat  egyes  jeleneteit  tüntetik  elé. 


A  római  Dáczia. 

(105-274.) 

A  királyát  vesztett  s  leigázott  Dáczia  római 
tartománynyá  alakíttatott  át,  s  a  római  gyarmatok 
rövid  időn  egészen  elárasztották;  fővárosa  Ulpia 
Trajana  nevet  nyert,  s  oly  nagy  volt,  hogy  határán 
belül  ma  tiz  falu  emelkedik,  —  innen  áradt  szét  a 
római  polgárisodás,  illetőleg  a  dák  elem  romani- 
sálása. 

Traján  nagy  gondot  fordított  az  ujonan  szer- 
zett tartományra ;  igazgatását  egy  főkormányzóra 
bizta,  kinek  czime  propraetor  volt;  hogy  a  munkás 
kezektől  megfosztott  föld  mivelés  alá  kerüljön,  az 
egész  római  birodalomból  telepitvényeseket  küldött 
oda,  kiket  különféle  kiváltságokkal  ruházott  fel  ; 
városokat,  utakat  építtetett,  melyeknek  nyomait  maig- 
lan  sem  pusztíthatá  el  a  romboló  idő. 

Hanem  a  mit  Traján  alkotott,  utódai  nem  so- 
káig bírták  föntartani;  a  rend  és  virágzás  után  csak- 
hamar beköszönt  a  hanyatlás.  De  az  nem  is  lehetett 
máskép.  Az  erkölcsileg  is  sülyedésnek  indult  fővá- 
rosban, Rómában,  egymást  érték  a  lázadások,  — 
egyik  imperátor  a  másik  után  gyilkolgatá  le  elődjét, 
—  s  a  főváros  példája  a   meghódított  tartományok- 

ban  is  követésre  talált,  melyek  elérkezettnek  látták 
az  időt,  hogy  megszabaduljanak  a  lánczoktóL  Mind- 
ehhez járult  még  az  ekkortájt  megkezdődött  nép- 
vándorlás, mely  a  régi  Európát  fenekestül  felforgatá. 

A  góthok,  a  hunoktól  nyomatva,  200.  év  körül 
Dáczia  határaira  jönnek,  a  dákokat  Róma  ellen  fegy- 
verre szólítják,  —  s  bár  Claudius  a  már-már  elve- 
szett Dácziát  még  egyszer  visszafoglalja:  utóda, 
Aurelián,  belátván  az  erőfeszítések  sikertelen  voltát, 
elhatározá,  hogy  Dácziával  végkép  felhagy,  —  s 
csakugyan  seregét  és  a  római  telepeket  onnan  274- 
ben  kivonta,  s  a  kivitt  népet  a  Duna  jobb  partján, 
Moesiában  telepíté  le. 

De  bizonyára  az  italiotáknak  egy  nevezetes  része 
ott  maradt  Ez  már  összevegyült,  egy  néppé  lett  a 
leigázottakkal ;  Dácziát  tekintette  hazájának,  s  mert 
e  perczet  felszabadulás  órájának  hitte,  nem  vonult 
el  rokonaival.  Azért  még  megtartotta  római  emlékeit 
s  szerette  magát  rómainak  nevezni.  De  e  keverék  nép 
a  visszanyert  szabadságot  nem  tudá  megtartani,  s 
ugy  látszik,  még  védni  sem  próbálta.  Az  elvonult 
légiók,  a  megürült  telepek  helyét  minden  küzdelem 
nélkül  góthok  foglalták  el.  A  római  miveltségnek  s 
fényűzésnek  még  élő  fennálló  emlékeibe  bőrbe  öltö- 
zött vad  barbárok  telepedtek  le. 

Most  már  megfordított  viszony  volt  az  uralkodó 
és  szolgáló  törzs  között:  ugyanannak,  mi  később  a 
római  birodalom  minden  tartományában  ismétlődött, 
itt  volt  az  előjátéka.  A  miveltebb  volt  a  rabszolga. 
Attól   fogva   a   népvándorlás    minden   korszakán   át 


sokféle  érintkezésnek  volt  kitéve  az  uj  rumun,  de 
mindenik  csak  kevéssé  tudta  érinteni.  A  mivé  a  dák 
a   római    keveredéssel   változott,   az     maradt   mind- 


A   góthok. 

(274-376.) 

Róma  után  Erdély  fölött  a  góthok  lettek  úrrá. 
Ok  voltak  itt  a  keresztény  vallás  tavaszának  fecskéi, 
még  pedig  az  akkor  lábra  kapott  ariánusok  felekeze- 
téhez tartoztak.  Ulphilas  püspökük  a  latin  betűkből 
az  ismeretes  góth  betűket  alkotja,  a  bibliát  saját 
nemzeti  nyelvére  leforditja,  s  a  római  nyelvnek,  me- 
lyen a  vallás  eddig  terjesztetett,  hadat  izent.  — 
Innen  nevezték  sokan  az  erdélyi  unitáriusokat  ariá- 
nusoknak. 

Meg  kell  itt  jegyeznünk,  hogy  a  góth  épitészeti 
styl  csak  a  XII.  században  keletkezett,  az  úgyne- 
vezett román  stylböl  fejlődve,  s  hozzánk  csak  a  XIV. 
században  jutott  el. 

Egy  század  alatt  a  góthok  birodalma  tekinté- 
lyessé emelkedett,  s  Ermanarik  királyuk  alatt  a  Don 
és  a  Tisza  határolá.  Azonban  derék  királyuk  (361.) 
meghal,  a  nagy  birodalom  két  részre,  keletire  és 
nyugatira  oszlik,  s  Erdély  Athanarik  alatt  a  nyuga- 
tihoz szakad. 

Ekkor  jött  hire,  hogy  a  hun  nemzet  ismét  föl- 
kerekedett, s  feléjök  közeleg  fenyegető  árjával. 


10 


A  hunok. 

(376-454.) 

A  Don  vidékéről  hét  vezér  alatt  elindult  hunok 
376  táján  jelentek  meg  a  góthok  birodalmának  ha- 
tárán, s  Balamér  csakhamar  elfoglalta  Moldvát,  el 
hihetőleg  Erdélyt  is,  mert  a  hagyományok  arra  mu- 
tatnak, hogy  mielőtt  Attila  nagyszerű  csatáihoz 
kezdett,  Erdély  már  a  hunoké  volt. 

A  hunokról  szóló  hagyományokat  Kővári  László 
a   következőkben   állítá   össze:    hogy  Balamér   nevű 
erdélyi  falu,  a  Maros  partján,  Balamér  hun  vezértől 
vette  volna  nevezetét;  hogy  Attilaudvarát  egy  időre 
a  Székelyföldön,  Udvarhelyt   ütötte   volna  fel;  hogy 
Udvarhely  mellett,   a   hegyfokon,  a  máig   is   ösmert 
Budvára  Attila   testvéréé,   Budáé   lett  volna;  hogy 
Udvarhely  közelében   Kadicsfalva  Kadicsa   hun   ve- 
zértől, —    s   a   Csele-tornya  a  homorod-almási   bar- 
langnál Cseléről,  a  Kadicsa   testvéréről  neveztetnék; 
hogy  az  onnan  néhány   órára  fekvő  Rika-erdeje  Ré- 
káról, Attila   nejéről   hivatnék  igy,  mint  a  ki  itt,  ez 
erdőség  közepett,  egy  várban,  melynek  romjait  a  nép 
most  is  Attila  várának  nevezi,  halt   volna  meg  s  ott 
is  temettetett  volna   el   a   pár  négyszegölnyi  kő  alá, 
melyet  e  vár  alatt,  patak   partján,  a  nép   mint  Réka 
sirkövét  mutatja ;   ilyen   az,   hogy  a   homárka,  mely 
Háromszéken  a  Bodza-szoros    felé  máig  is  láthatóan 
fut,  a  hunok  sánczolata  lett  volna;    végre  hogy  azon 
Theodosius-aranyak,   melyeket   az  Udvarhelytől  né- 
hány órányira  fekvő  Firtosvár  mellett  (1831.)  nagy 

számraal  találtak,  azokból  volnának,  melyeket 
Theodosius  byzanczi  császár  Attilának  adóban 
űzetett. 

A  hun  vezérek  sora  Balamér  után  körülbelül 
igy  következett :  Karáton,  Uldin,  Bendegúz,  Uptár 
és  Ruás,  Attila  és  Buda,  mignem  Buda  halálával 
(445.)  a  birodalom  egyedül  Attilára  marad. 

A  világverő  Attila  hadjáratai  s  viselt  dolgai 
sokkal  ismeretesebbek,  semhogy  itt  azokról  bőveb- 
ben szólani  szükséges  lenne,  annál  kevésbbé,  miután 
azoknak  szintere  nem  Erdély  volt;  a  dicsőség  fényes' 
korszakát  tehát  átugorva,  a  gyász  sötét  napjaira  té- 
rünk, melyek  a  világhóditó  uralkodó  halála  után  a 
hun  nemzetre  virradtak. 

Mint  Kéza,  ős-történészünk  beszéli,  Attila  ha- 
lálával roppant  birodalma  fiai  közt  pártokra  szakadt 
s  kitört  a  belvillongás,  mit  a  gepidák,  a  góthok  s  a 
többi  vazall  népek  felhasználván,  szintén  fegyvert 
ragadtak  a  hunok  ellen.  Az  egyenetlenségnek  az  lett 
következése,  hogy  az  óriási  birodalom  romba  dőlt, 
Attila  fiai  s  a  hun  harczosok  a  csatamezőkön  ma- 
radtak, —  csak  Csaba  menekült  meg  a  végpusztu- 
lásból pár  ezer  hadfival,  Honorius  görög  császárnál 
keresve  menedéket. 

Hogy  Csaba  visszatért-e  Görögországból,  nem 
bizonyos ;  de  az  bizonyos,  hogy  a  csatákból  három- 
ezer fegyveres  férfi  kimenekedvén,  ezek  Erdély  bér- 
ezel közé  vonultak,  hol  egyesülvén  otthagyott 
övéikkel,  a  Maros,  Olt  és  két  KüküUő  erdőktől  fedett 
völgyeiben    egy   kis   államot    alkottak,    mely    aztán 

minden  viszontagságok  közt  hiven  megőrizte  nem- 
zetiségét, nyelvét,  szokásait  és  függetlenségét.  És  ez 
a    székely   nemzet  eredete. 


•Az    avarok. 

(568-796.) 

A  rombadölt  hun  birodalom  egy  része  a  gepi- 
dák uralma  alá  került  (454 —  527),  de  ezek  mi 
nyomot  sem  hagyva  maguk  után  eltűntek,  —  szét- 
szórták őket  a  longobárdok  (527  —  568),  de  ezek  is 
nemsokára  kénytelenek  voltak  egy  Ázsia  felöl  föl- 
kerekedett hun-szeytha  nép  az  avarok  fegyvere  előtt 
meghátrálni*  Itáliába  vonván  magukat,  hol  Lombar- 
diát alakiták. 

Az  avarok,  a  hunok  rokonai,  elfoglalván  Attila 
hajdani  birodalmát  (568),  tekintélyes  uralmat  alkot- 
tak, csak  hogy  a  szerzeményt  nem  birták  sokáig 
megtartani ,  kalandos  hadjárataik  által  maguk  ellen 
ingerlék  keleti  és  nyugati  Európát,  mig  végre  Nagy 
Károly,  a  frankok  fejedelme,  irtó  háborút  indít  elle- 
nök,  s  elkeseredett  harczok  után  az  avar  birodalom- 
nak véget  vet  (796-ban). 


II. 


A  magyarok  honfoglalásától  az 
Árpádház  kihaltáig. 


A  magyarok  kijövetele  s  a  honfoglalás. 

(680-895.) 

A  magyarok  Ázsiából  uj  hazát  keresni  indul- 
ván, először  a  Kaukázus  hegy  körül  tanyáztak,  hanem 
680.  év  táján  ismét  fölkerekedvén,  a  mai  krimiai 
félsziget  felett,  a  Dneper  folyam  balpartján,  hazát 
alkottak,  melyet  a  byzanczi  irók  Lebedias  névvel 
neveznek.  De  itt  sem  vala  állandó  maradásuk,  — 
elindultak  Attila  örökségét  visszaszerezni,  s  Almos 
fővezér  alatt  Kievnél  átkelvén  a  Dneperen,  az  oro- 
szokat megverik. 

Egy  napon  egész  váratlanul  lovagcsapat  közeleg 
táboruk  felé,  mely  itt,  az  idegen  népelem  tengerében, 
a  hontalanokat  tiszta  magyar  nyelven  köszönti. 
Székelyek  valának.  Ugyanis  a  magyarok  jöve- 
telének hire  Székelyföldre  is  eljutván,  Zandirhám 
székely  fö-rabonbán  eléjük  küldött,  hogy  meghivják 

Attila  egykori  birodalmának  visszafoglalására,  mire 
mint  testvéreiknek  karukat  és  kardjukat   felajánlák. 

Ajánlatuk  a  legmelegebb  viszhangra  talált,  — 
a  két  nemzet  egyezkedésre  lépett  s  következő  szer- 
ződést kötött : 

„Egyedül  Almos  férfi- ágát  illesse  a  főhatalom 
Magyarországon. 

„Amely  földet  valaki  saját  kezével  szerzend, 
sajátja  legyen ;  amit  pedig  köz-erővel  szereznek, 
osztassék  fel  igazságosan  a  szerző  felek  közt. 

„Az  ügyek  a  nép  egyetértésével  végeztessenek. 

„Ki  a  fejedelemnek  tett  hitét  megszegi,  fejét  és 
vagyonát  veszítse  a  fő-rabonbán  áldozata  előtt;  ki  a 
rabonbán  méltósága  ellen  vét,  tüz-  és  viztöl  tiltassék 
el,  azaz  száműzessék. 

„Ha  valaki  a  nagy  vagy  kis  rabonbánok  vagy 
kis  harkászok  közül  a  nemzet  ellen  törne,  az  örökösen 
Ápold  nemzetségéből  választandó  fő-rabonbán  Ítélete 
alá  vettessék. 

„Ki  a  főrabonbán  áldozatára  (harczra)raeg  nem 
jelenik,  ketté  vágassék." 

E  nevezetes  pontokat,  a  székely  szabadság 
ez  alapköveit,  hat  kőtáblára  metszve  küldték  meg  a 
székelyeknek.  Melyeket  miután  a  székelyek  nemzeti 
áldozatok  közt  felolvastak:  az  esküt  reájuk  letették, 
a  kőtáblákat  Budvárába,  a  fö-rabonbán  őslakába 
helyezték,  aztán  fegyvert  ragadva,  a  magyar  testvé- 
rek mellé  siettek. 

Árpád  honfoglaló  csatái  eléggé  ismeretesek  a 
magyar  történetből,  ezeket   tehát  itt,    mint  tárgyunk 

körén  különben  is  kivül  esőket, nem  érintjük,  hanem 
áttérünk  azon  időpontra,  midőn  a  Tisza  balpartján 
Szabolcs,  Tas  és  Tuhutum  vezérek  Marótot  is  legyő- 
zik, s  a  Bihar  várába  vonulót  a  székelyekkel  együtt 
kiostromolják.  Marót  megadván  magát,  a  hóditás 
egész  Erdély  határáig  ért.  Kimondták,  hogy  itt  le- 
gyen a  magyar  birodalom  határa,  s  ennek  jeléül 
Zilah  felett  a  Meszesen  kőkaput  emeltek. 

Azonban  Tuhutum  vezér,  meghallván  a  szé- 
kelyektől Erdély  többi  részeinek  gazdagságát,  Árpád- 
tól engedélyt  kért,  hogy  azt  elfoglalhassa,  mit  meg- 
nyervén, Erdélybe  nyomult  az  oláhok  ellen. 

Az  itteni  oláh  vagy  szláv  népek  fejedelme,  Gelu, 
a  Meszes  szorosától  pár  órányira,  az  Almás  vize 
partján,  útját  állta  a  hóditónak,  azonban  heves  harcz 
után  tábora  leveretett.  Gelu  is  futásban  keresett 
menedéket,  de  az  utána  száguldó  magyarok  a  Kapus 
vizénél  beérték  és  lesujták. 

Népe,  a  mint  fejedelmének  elestéről  értesült, 
azonnal  letette  a  fegyvert.  Tuhutum  a  csatatértől 
nem  messze,  Esküllö  faluhoz  hitta  meg  a  népet  hó- 
dolata  bemutatására.  Felgyűltek  tehát,  s  mint  a 
hagyomány  tudni  akarja,  a  győztes  magyar  vezér  az 
ottani  kis  kerek  hegyen  vonata  fel  sátorát  s  fogadá 
el  az  oláh  nép  hódolati  esküjét ;  innen  a  falu  neve 
Esk-ülö  lett,  s  a  kis  hegyet  Esküvő-kőnek  nevezték. 

Tuhutum  e  foglalásával  nem  Árpád  birtokát 
szaporitá.  Ö  itt  önálló  uralmat  alapított,  s  mint  a 
névtelen  jegyző  mondja,  magának  Árpádnak  enge- 
delmével. A  köztök  lévő  viszonyon  azonban  ez  kéve- 

set  változtatott,  s  az  egész  aligha  volt  egyéb  annál, 
hogy  Tuhutumnak  több  függetlensége  és  hatalma 
volt  mint  társainak,  a  többi  nemzetségföknek.  Az 
Erdélyt  Magyarországtól  elválasztó  bérezek  termé- 
szetes határfalat  képeztek,  s  az  uj  államot  az  éppen 
ezért  nehezen  védhető  birtokkal  túlterhelni  nem 
akarta.  Azonban  az  ország  kicsinysége  —  mert  a 
székelyek  földjére  nem  terjed  ki  —  biztositá,  hogy 
az  fennállásának  egyetlen  alapját  a  Magyarország- 
gal való  barátságban  fogja  feltalálhatni.  Ez  volt  első 
alapja  a  későbbi  Erdólyországnak. 

Tuhutum  családja  számára  biztositá  Erdélyt, 
valamint  a  Székelyföld  is  függetlenségét  és  szerkezetét 
megtartá.  Csak  szövetségesei  s  szükség  esetére  védel- 
mezettjei voltak  az  anyaállamnak.  De  ezen  önállóság 
nyomai  történetében  örökre  megmaradtak,  sem  el- 
foglaltatása  s  összecsatoltatása  Magyarországgal,  sem 
félezredes  együttlét  nem  törölhették  el. 

A  székely  földjét  legteljesebb  tulajdoni  joggal 
birta.  A  hűbériség  soha  semmi  alakban  sem  férkő- 
zött be  hozzájok,  s  az  elap-elvek  módosulására  még 
közvetve  sem  birt  befolyni.  Sem  magszakadás,  sem 
hűtlenség  nem  adott  egy  talpalatnyihoz  sem  jogot  a 
fiskusnak.  Minden  egyes  tagja  birt  a  személyes  ne- 
messég előjogával,  de  nem  hadi  szolgálatai  fejében, 
nem  mint  határőr  s  nem  is  valamely  magna  charta 
értelmében.  Neki  ez  nem  is  kellett;  az,  mire  ö  jogait 
alapitá,  régibb  volt  minden  arany  bullánál.  Ez 
maga  volt  a  meg  nem  változtatott  ős  szerződés. 

A  nemzet   feje  volt   a   közakarattal   választott 

fő-rabonbán  (ravóbán,  Szabó  K.  értelmezése  szerint), 
ki  katonai  és  polgári  hatalommal  birt,  vezette  a 
nemzeti  áldozatokat,  s  Budvárában  székelt.  Ez  áldo- 
zatoknak fontos  szerep  jutott:  egy  neme  volt  a  nép- 
gyüléseknek,  s  maga  az  áldozás  a  végzéseket  szente- 
sítő cselekmény.  A  részvétel  azokon  jog  és  köteles- 
ség volt  egyiránt,  s  az  azokkal  daczolás  halálos 
büntetést  vont  maga  után. 

Maga  a  nemzet  hat  nemre,  azaz  törzsre  volt 
felosztva,  s  minden  törzs  viszont  ágakra.  Nem  csak 
vérrokonsági,  hanem  hadi  és  közigazgatási  felosztás 
volt  ez  egyszersmind.  Nyomaira  bőven  akadhatni 
XVII-ik  századi  okmányokban,  s  fontosságaa  XVI-ik 
század  derekán  egészen  megvolt.  Az  ágak  tagjai, 
mint  a  spártai  asztaltársak,  bizonynyal  együtt  küz- 
döttek a  háborúban,  s  a  hivatalok  viselése  a  külön 
nemek  és  ágak  szerint  váltakozott,  magát  a  fő-rabon- 
bánt  kivéve,  ki  az  Ápold  nemzetségéből  választatott. 
A  nagy  és  kis  gyulák  és  harkászok  a  keresztény 
vallás  elterjedésével  letűntek  a  történet  színpadáról, 
de  kik  helyöket  pótolták:  birok,  hadnagyok,  még  sokáig 
a  nem  és  ágazati  rend  megtartásával  választattak  el. 


A  vezérek  kora. 

(895  - 1000.) 

A  honalapítás  után  egy   századig  vezérek  kor 
mányozák     Magyarországot :     Zoltán,    Taksony    és 

Erdély  története.  2 

Géza.  Mi  történt  Erdélyben  e  század  alatt,  arról 
csak  hagyományokat  és  töredékeket  bírunk. 

Mennyi  magyar  költözött  Erdélybe,  nem  tud- 
juk megmondani,  de  hogy  a  beköltözött  108  magyar 
ös-nemzetség  közül  néhány  Erdélybe  ment  át,  s  ott 
foglalás  jogán  földbirtokot  kapott,  azt  több  falu  neve 
bizonyltja  (milyenek:  Bárót,  Berend,  Hódos,  Kadicsa, 
Kalán,  Kalota,  Miké,  Tordos,  Zágor,  Zsombor), 
melyek  mind  megannyi  ösnemzetség  nevét  tart- 
ják fon. 

Miként  találja  fel  az  erdöfedett  római  romokat 
Kolozsvárt  a  kecskepásztor;  mint  fedezik  föl  Abrud- 
bánya  aranyfövenyes  vizét  egy  ellőtt  vadkan  arany- 
poros szőre  által ;  mint  fedezi  föl  vadászat  közben 
Apulumot  Gyula  vezér  s  építi  a  római  romokra 
Gyulafehérvárt,  —  oly  hagyományok,  melyek  szé- 
pen festik  azon  elhagyottságot,  melyben  a  magyarok 
Erdélyt  találták. 

Hogy  a  külföldre  intézett  zsákmányló  hadjára* 
tokban  Erdély  is  résztvett,  nem  szenved  kétséget, 
sőt  a  keresztény  vallás  terjesztése  körül  is  szerep 
jutott  Erdélynek. 

Tuhutum  vezér  után  fia,  Horka  volt  Erdély 
vezére,  kit  I.  Gyula  követett.  Gyula  még  fiatal  volt, 
midőn  a  magyarok  943-ban  Konstantinápolyt  ostro- 
molván, ezt  öt'évi  fegyverszünet  kérésre  kénysze- 
ríték.  Mint  írják,  a  főváros  kezeseket  kért,  s  ezek 
egyikéül  Gyula  maradt  ott.  Az  ott  maradt  magyar 
főurakat  a  görög  udvar  öt  év  alatt  oda  vitte,  hogy 
Gyulával  együtt   fölvették   a  görög  vallást,  s  midőn 

949-ben  hazatértek,  Gyula  egy  Hierotheus  nevű 
szerzetest  is  hozott  magával,  ki  térítéshez  kezdett  s 
itt  végre  püspökké  lön. 

A  görög  vallás  Erdélyben  nagy  sikert  aratott : 
Gyula  példáját  az  ország  egy  része  követte;  azonban 
a  keleti  vallás  ott  nemsokára  hanyatlani  kezdett, 
minthogy  Gyulának  íi-gyerraeke  nem  volt,  s  utóda 
az  ö  fivérének,  Zombornak  fia  (szintén  Gyula),  a 
pogány  valláshoz  ragaszkodott. 

A  keresztény  Gyulának  két  leánya  volt,  Ka- 
rolda  és  Sarolta.  Saroltát  Géza,  Magyarország  feje- 
delme vette  nőül,  s  ö  volt  sz.  István  anyja. 


Sz.  István  király. 

(1000     1038.) 

Géza  fejedelem  halálával  997-ben  fia,  a  már  há- 
romévvel azelőtt  megkeresztelkedett  István,  vévén  át 
Magyarország  kormányzását,  főgondját  oda  fordí- 
totta, hogy  nemzetét  a  kereszténységnek  megnyerje, 
s  az  európai  műveltség  szellemében  átalakítsa.  Hanem 
a  keresztény  vallás  terjesztése  ingerültséget  idézett 
elő :  veszélyes  forrongás  terjedt  el  az  országban,  s  a 
fejedelemtől  kegyelt  németek  üldözése  előjele  volt  a 
lázadásnak.  Kolpán,  somogyi  vajda,  maga  köré 
gyűjtvén  az  elégületleneket,  a  lázadás  zászlaját  ki- 
tűzte. István,  a  hozzá  hű  nemzetségeket  s  a  beván- 
dorlott  német  urak  zászlóaljait  összeszedvén,  seregeit 
Kolpán  ellen  indította.  Az  ütközet  heves,  a  diadal 
sokáig  kétséges  volt,  mígnem   a   vezére-vesztett   had 

futásban  keresett  szabadulást.  Kolpán  teste  megné- 
gyeltetvén,  rettentő  például  az  ország  négy  részében 
függesztetett  fel.  Egy  része  Erdélybe  jutott  Fehérvár 
kapujára. 

Pár  év  múlva  látván  a  fejedelem,  hogy  a  térí- 
tés kivánt  sükerrel  halad,  az  új  egyház  rendezéséhez 
fogott.  Az  országot  tiz  egyházi  megyére  osztá,  s  min- 
deniket fekvő  birtokkal  s  tizedadóval  gazdagon  meg- 
ajándékozván, püspökökkel  is  ellátta;  az  1000«dik 
év  elején  pedig  Apztríkot,  a  sz. -mártonhegyi  apátot, 
Rómába  küldötte,  kérvén  általa  II.  Silvester  pápát, 
hogy  a  megtért  magyarokat  a  keresztények  sorába 
Írná,  s  a  megalapított  püspökségeket  s  tett  intézke- 
déseket erősítené  meg.  Ugyanezen  alkalommal,  a  kor 
szokása  szerint,  a  pápától  koronát  is  kéretett.  Silves- 
ter nem  csak  a  tett  intézkedéseket  megerősítette, 
hanem  jövőre  is  joggal  ruházta  fel  őt,  a  magyar  egy- 
ház ügyeit  rendezni,  s  a  kért  koronán  kívül,  apostoli 
buzgalmának  jeléül,  kettős  keresztet  is  küldött  szá- 
mára. 

Természetes  vala,  hogy  a  dolgok  uj  rendje  Er- 
délyre is  kiterjedt.  Természetes  vala,  hogy  szom- 
szédságában István  egy  független  és  pogány  „darab 
Magyarországot"  nem  szenvedhete  meg.  Már  helyze- 
ténél fogva  is  mint  királynak  s  mint  az  Összes  ma- 
gyar nemzet  urának,  más  viszonyba  kellé  azzal  jönni. 
Nem  csak  az  volt  hivatása,  hogy  megtérítse  Erdélyt, 
hanem  hogy  II.  Gyulát  hűbéresévé  tegye,  s  országá- 
nak ő  legyen  fő- hűbérurává,  mely  czimhez  mint  ki- 
rálynak és  I.  Gyula  unokájának  kettős  joga  volt. 

S  éppen  ezen  jog  megszerzése   volt  a  fökérdés. 
Erdélyt,  az  addig  független  országot,  nem  elfoglalni, 
nem  beolvasztani  akarta.  Hogy  a  természettől  is  kü- 
lönválasztott   tartomány  mit  és  mennyit  tartson  meg 
önállóságából,  az  kevésbbé  látszott  előtte  fontos  kér- 
désnek, mint   az,   hogy   a   keresztény    vallásnak   s   a 
magyar  koronának  meg  legyen  nyerve.   Nem  sokkal 
a  koronázás   megtörténte   s  az  első  intézkedéseknek 
keresztülvitele  után  felszólította  Gyulát,  hogy  mond- 
jon le  a  pogány  szertartásokról  és  simuljon  a  dolgok 
uj  rendjéhez.  Gyulának  tagadó  válasza,  vagy  beüté- 
sei a  tiszai  vidékekre  s   csatlakozása   némely   bálvá- 
nyos nemzetségfővel,  Istvánt  Erdély  megtámadására 
birták.   Az    1002-iki  hadjárata  véres,  de  rövid  volt. 
Istvánnak    kész   szövetségesei    voltak  a  székelyek   s 
keresztény  magyarok.  Ifjabb  Gyulát  legyőzte   s   fiai- 
val. Buja-  és  Buknával  Magyarországba  hozta.  Gyula 
bukását   követték   az  alvidékek  többi   főnökei  és  kik 
ennek  szövetségesei  voltak  :  a  Keané,  ki  bulgárjaival 
s   bessenyöivel    a    természettől    megerősített  helyen 
vonhatta  meg  magát,  s  az  Ochtumé,  ki  a  még  Árpád 
által   Gládnak   meghagyott   birtokokat   Marosvárból 
kormányozta.  Erdély  ily  módon  elfoglalva   s   birtok- 
lása biztosítva  lőn,    a    mennyire  a    viszonyok    közt 
lehetséges  volt. 

Erdély  különállását  István  nem  bántotta.  Vaj- 
dává egy  Zsolt  nevű  főurat  nevezett  ki,  ki  azonban 
csak  a  magyar  területen  vitte  a  helytartóságot.  Be- 
hozta a  várszerkezetet  ugyané  részekre  vonatkozó- 
lag, s  a  nemességnek  mindazon    fokozatát,  mely  ezzel 

kapcsolatban  volt.  A  keresztény  vallás  megszilárdí- 
tása végett  pedig  egy  római  püspökséget  állított  fel, 
gondoskodott  térítőkről,  papokról,  s  ideiglenes,  könnyű 
művű,  fából  készült  egyházakról. 

A  székely  intézvényeket  még  ennyi  változáson 
sem  vitte  keresztül.  E  népben  ő  igen  alkalmas  határ- 
őröket látott,  s  erre  a  kun  és  bessenyő  népek  szom- 
szédsága miatt  szüksége  is  volt.  A  nemzet  egy  része 
már  is  állott  ki  küzdelmeket  a  keresztény  vallásért, 
s  ő  éppen  e  hiven  maradt  párttal  egyezkedett.  Védel- 
mezzék a  hazát  északról,  tartsanak  a  király  udvará- 
ban száz  lovast,  adót  nem  fizetnek,  de  meghatározott 
nevezetesebb  alkalmakkal  ökröt  bélyegezzenek.  Kü- 
lönben a  magyar  részekkel  semmi  kormányzati 
összeköttetésök  sem  volt:  az  erdélyi  vajdaság  s  a 
székelyek  ispánsága  két  egymástól  elválasztott  hiva- 
tal lévén.  Mindkettőt  a  király  nevezte  ki,  s  a  két 
hivatal  csak  hosszas  idők  multán  lőn  egyesítve. 

Valószínű,  hogy  a  meghódított  oláh  nemzet  sem 
háborgattatott  nagyon.  Azon  helyeken,  hol  tömege- 
sebben lakott,  megtartotta  saját  kenézeit  vagy  ispán- 
jait. A  mint  a  rabszolgasági  állapotok  Magyaror- 
szágon tünedeztek,  hihető,  hogy  az  ő  sorsuk  is  a 
szerint  változott.  De  bármely  kiváltság  adatott  is 
utóbb  egyes  kerületeknek,  sem  a  kenézek,  sem  az 
oláhok  azért  nem  bírtak  a  vajdák  és  ispánok,  a  ma- 
gyarok és  székelyek  politikai  különállásával. 

István  első  diadalmaival  nem  volt  vége  még  az 
Erdély  bírhatásaért  folytatott  küzdelmeknek.  Az  Er- 
délyt északról  és  keletről  környező  bessenyők  vészé* 

lyes  ellenségei  voltak  az  alakuló  államnak  s  gyak- 
rabban intéztek  rabló-hadjáratot  ellene,  —  jelesül 
1021-ben,  midőn  azonban  István  intézkedései  a  be- 
ütöket  visszavonulásra  kényszeriték. 

István  1031-ben  fiát,  Imrét,  Erdély  herczegévé 
nevezte  ki,  azonban  ez  még  azon  évben  elhunyt.  E 
veszteséget  István  sem  sokáig  élte  túl,  s  anélkül, 
hogy  örököst  hagyhatott  volna,  1038.  aug.  15-én, 
épp  az  napon,  melyen  harmincznyolcz  év  előtt  meg- 
koronázák,  meghalt.  Temetésénél  ott  állt  az  őt  fájlaló 
nemzet,  s   arra  Erdélyből   is   számosan  megjelentek. 


Péter  és  Aba  Samu. 

(1038-1046.) 

Az  István  nejének,  Gizelának  cselszövényei 
folytán  trónra  jutott  Péter,  ki  sz.  István  egyik  nővé- 
rének külföldön  született  fia  volt,  inkább  ellensége, 
mintsem  atyja  vala  nemzetének:  kincséit  külföldre 
kezdé  takarítani,  s  az  ország  várait  és  hivatalait  né- 
metekkel és  olaszokkal  rakta  meg.  A  magyarok 
végre  raegsokallván  a  szenvedett  méltatlanságokat, 
fölkeltek,  Pétert  1041-ben  elűzték,  s  sz.  István  só- 
gorát, Aba  Samu  nádort  emelték  a  trónra. 

Hanem  a  trónvesztett  Péter,  III.  Henrik  csá- 
szár által  segítve,  betört  az  országba,  s  Aba  Samu, 
ki  kegyetlenségeivel  a  nemzet  nagy  részét  elidegenité 
magától,  megveretvén,  futás  közben  megöletett 
(1044-ben). 

Péter  most  visszaült  a  trónba,  de  a  nemzet  szi- 
vét nem  sikerült  megnyernie,  —  mert  azon  elvet, 
hogy  Magyarország  a  császár  hübéreül  tekintessék, 
a  mint  azt  Péter  oda  ígérte,  a  magyarok  sehogy  sem 
akarták  elismerni.  A  békétlenség  újra  kitört.  Viskó, 
s  vele  együtt  Gyula  egykori  erdélyi  vezér  fiai,  Bua 
és  Bukna,  hatalmas  összeesküvést  létesítenek,  minek 
következtében  Gyula  vezér  fiai  vérpadon  vesztek 
el,  —  de  azért  a  forradalom  nem  lett  elfojtva,  s  a 
vége  az  lett,  hogy  Pétert  elfogták  s  akkori  szokás 
szerint,  mint  trónkövetelőnek,  szemeit  kiszúrták. 

Itt  megjegyezzünk  azon  hagyományt,  miszerint 
Aba  Samu  halálából  Erdélynek  két  nevezetes  csa- 
ládja fejlett  ki:  az  Apafi-  és  Bethlen-család,  kiket 
Sarolta,  sz.  István  húga  s  Aba  Samu  özvegye  máso- 
dik házasságából  származtatnak. 


I.  Endre.  —   I.  Béla. 

(1046-1063.) 

A  nemzeti  párt  Péter  bukása  után  Endre  her- 
czeget,  ki  sz.  István  atyjának  testvérétől  származott, 
hivta  meg  a  trónra.  Endrének  legelőször  a  Vata-féle 
lázadókkal  gyűlt  meg  a  baja,  kik  a  kereszténység 
eltörlését  s  az  ősvallás  visszaállítását  követelték. 
Ezek  leveretése  után  arról  gondoskodott,  hogy  az 
országot  Henrik  császár  várható  támadásai  ellen  biz- 
tosítsa, mi  végett  Lengyelországból  behítta  öcscsét, 
a  hős  Bélát,  kinek  egyszersmind  ígéretet  tőn,  hogy  a 
trónon  ő  lesz  utódja.   Béla  családostul  bejővén,  s  ta- 

nácsot  ülvén,  1049-ben  az  országot  három  részre 
oszták:  két  része  a  királynak  maradt,  a  harmadik  a 
herczegnek  adatott  át.  E  harmad  főrésze  Erdély  volt. 

Béla  meg  is  felelt  a  hozzá  kötött  reményeknek, 
mert  az  országba   tört  Henriket   többször   megverte. 

Hanem  a  külbéke  helyreállta  után  nemsokára 
belvillongás  támadt,  mire  maga  Endre  adott  okot. 
0  ugyanis,  miután  1052-ben  fia  született,  Bélának 
a  trónörökösödés  iránt  tett  Ígéreteit  visszahúzta,  és 
Salamon  fiát,  hét-éves  korában  megkoronáztatta. 
Béla  nem  szegült  ellene  a  király  akaratának,  de  az 
udvari  hízelgők  elhintették  a  testvéri  gyűlölet  mag- 
vait, és  Endre  hinni  kezdé,  hogy  míg  Béla  él,  fiának 
jövendője  mindaddig  nincs  biztosítva.  Végpróbára 
akarta  tehát  vetni  a  vezér  indulatát,  s  őt  Várkonyba 
magához  hívatta.  Nyugágyon  fekve,  lábainál  a  koro- 
nával s  egy  karddal,  a  királyság  és  vezérség  jelké- 
peivel, fogadá  Bélát;  s  előadván,  mikép  az  ország 
java  kívánja,  hogy  a  meghasonlásnak  vége  szakasz- 
tassék  s  a  trónörökösödés  elhatároztassék,  szabad- 
ságot adott  neki  tetszése  szerint  a  koronát  vagy 
kardot  választani.  Azonban  Vida  és  Ernyei  udvari 
embereknek  már  elébb  parancsul  volt  adva,  hogy 
Bélát,  |ia  választása  a  koronára  esnék,  tüstént  vág- 
ják le.  Béla,  ki  a  veszélyre  figyelmessé  tétetett,  a 
kardhoz  nyúlt  ugyan,  de  a  megsértett  szív  keserűsé- 
gével távozott  az  udvarból ;  s  midőn  életét  az  udva- 
ronczaitól  felbujtott  király  tőrei  ellen  még  azután 
sem  látná  bátorságban,  családjával  együtt  Lengyel- 
országba futott. 

Endre,  a  háborút  elkerülhetlennek  látván,  Né- 
noetorezágból  kért  segedelmet,  s  fiát  és  nejét  is  oda 
küldötte.  Béla  1060-ban,  Boleszláv  lengyel  király 
kíséretében  az  országba  jött,  s  miután  serege  számos 
magyar  vitézekkel  szaporodott,  a  király  hadát  meg- 
verte. Á  szerencsétlen  király  az  elveszett  ütközet  után 
lováról  lebukván,  agyongázoltatott. 

Béla  diadalmas  hadától  még  a  harcztéren  ki- 
rálylyá  kiáltatván,  Boleszláv  kíséretében  Székesfe- 
hérvárra ment  s  magát  megkoronáztatta.  Béla  nagy 
buzgalommal  fogott  a  nagy  munkához,  mely  által 
országának  a  rendet,  nyugodalmat  s  jóllétet,  magá- 
nak a  királyi  széket  biztosítsa.  Endre  pártfeleinek 
közbocsánatot  hirdetett,  a  Salamonnal  még  kün  tar- 
tózkodók javait  s  rokonait  pedig  védelme  alá  vette  ; 
a  Péter  korából  fenmaradt  törvénytelen  adózást  el- 
törülte stb.  Miután  pedig  a  háborgást  ekként  lecsil- 
lapította, az  ország  állapotának  gyökeres  javítása 
végett  Fehérvárra  országgyűlést  hirdetett. 

Az  üdvös  szándék  azonban  majdnem  veszélyt 
hozott  a  hazára.  Az  országgyűlésre  a  meghívottakon 
kivül  roppant  sokaság  jelent  meg,  mely  Vatha  fiától 
felbujtatván,  iszonyú  zajjal  kívánta,  hogy  engedelem 
adassék  neki  a  pogány  vallásra  visszatérnie,  a  pa- 
pokat s  tizedszedöket  agyonvernie,  a  templomokat, 
kereszteket  s  harangokat  szétrombolnia.  A  király 
színleg  meggondolásra  három  napot  kért  s  híveível  a 
várba  zárkózott.  A  határidő  eltelt,  s  a  lázadók  még 
iszonyúbb  fenyegetések  közt  újíták  meg  kívánságu- 
kat,  A  püspökök   s    rendek   már  remegni  kezdenek, 

midőn  a  hadi  csapatok,  melyeket  a  királya  szomszéd 
várak-  és  megyékből  összegyűjtött,  a  dühöngő  népre 
rohanván,  azt  széjjelverték. 

Helyreállván  a  béke,  Béla  az  országnak  anyagi 
állapotát  kezdé  javítani,  s  üdvös  rendeletei  által 
annyira  gyarapította  országát,  hogy  az  gazdagodni  s 
mindennel  bővelkedni  kezd  vala.  Miként  I.  Endre 
neki,  ugy  ő  is  átadá  fiainak  a  harmadrészt,  s  igy 
Erdély  kormánya  Géza  és  László  berezegek  kezébe 
került. 

Ezen  belintézkedések  közt  folyton  figyelemmel 
tartá  Németországot  is,  mert  mivel  Salamon  néhány 
főrendüekkel  még  ott  tartózkodók,  onnét  a  hazát  új 
háború,  királyi  székét  pedig  veszély  fenyegette.  Béla, 
miután  békeajánlatai  el  nem  fogadtattak,  a  megtá- 
madást megelőzte,  s  hogy  Erneszt  osztrák  herczeget 
a  nála  tartózkodó  Salamon  kiadására  szorítsa,  tarto- 
mányára hadat  küldött.  A  háború.iak  azonban  nem 
sokára  véget  vetett  Bélának  1063  elején  történt 
hirtelen  halála,  melyet  Dömösön,  némelyek  szerint  a 
királyi  széknek,  melyen  ült,  vagy  a  háznak,  melyben 
vala,  összeroskadása  okozott. 


Salamon.   —   I.  Géza.   —   Sz.  László. 

(1063-1095.) 

I.  Béla  halálával  a  nemzet  a  derék  király  vala- 
melyik fiát  akarta  a  trónra  ültetni,  hanem  a  három 
nemes  berezeg:  Géza,  László  és  Lambert,  a  koronát 
visszaajánlá  Salamonnak, 

A  fiatal,  ingatag  lelkű  Salamon,  gonosz  taná- 
csosainak sugallatára  hallgatva,  a  herczegektöl  az 
ország  harmadrészét  megtagadta,  de  ezek  Boleszláv 
lengyel  király  segélyével  fegyveresen  követelték  jo- 
gukat, s  oly  hatalmasan  nyomultak  előre,  hogy  Sa- 
lamon jobbnak  látta  békét  kérni,  —  Géza  berezeg 
pedig  most  (harmadszor)  saját  kezével  tette  a  koro- 
nát az  érdemetlen  király  fejére. 

Tíz  évig  éldelte  ezután  az  ország  a  béke  áldá- 
sait. És  roi'g  Salamon  derék  nagybátyjainak  taná- 
csára hallgat  vala,  a  hazának  jólléte  gyarapúlt, 
tekintélye  növekedett;  mert  nem  volt  ellenség,  ki 
azt  büntetlenül  megsérthette  vagy  háboríthatta  volna. 
Nagy  ba,j  érte  azonban  az  országot  1070  táján. 

Ez  évben  roppant  kun  csapatok  törtek  a  ma- 
gyar király  birtokába.  Besztercze  felöl  nyomultak 
Erdélybe,  a  Szamos  völgye  mentében  Dézs  felé  foly- 
tatták utjokat,  s  a  Meszes  hegy  felső  végénél,  az 
alparét-örmezö-zsibói  vonalon  át  Magyarországba 
mentek  át,  áttörvén  az  ellenök  emelt  fagátakat,  rab- 
lással és  égetéssel  jelezvén  mindenfelé  utjokat.  A 
Nyírséget,  a  Biharvárától  Mármarosig  eső  gazdag 
és  szép  földet  felégették,  kirabolták  s  azután  a  Sza- 
mos és  Lápos  közti  vidéken  visszafordultak,  nőket, 
férfiakat  s  rpppant  barom-csordákat  hajtva  maguk 
előtt. 

A  kipusztított  országrész  éppen  Géza  herczegé 
volt,  ki,  miként  atyja  Béla,  Endre  korában,  ennek 
fiával,  Salamonnal  végrehajtott  osztozásban  az  ország 
tiszai  harmadrészét  nyerte.  De  az  ilyen  herczegségek 

sem  voltak  kivéve  a  királyi  fögondoskodás  alól,  s 
most  is  maga  a  király  egyesül  a  herczegekkel,  Gé- 
zával és  Lászlóval,  s  lovas  seregeket  gyűjtvén  össze, 
a  Meszes-kapun  át  Erdélybe  ment  s  Doboka  várá- 
nál megállapodott. 

Itt  a  hadseregnek  ideje  maradt  pihenni.  Minden- 
felé kémek  küldettek  ki,  hogy  a  kunok  jöveteléről 
biztos  hirt  hozzanak.  Egyikök  csaknem  egy  hét  múlva 
tért  vissza  aí:on  jelentéssel, hogy  a  hordák  a  Sajó  völ- 
gyének vették  utjokat.  A  magyar  had  rögtön  nyo- 
mukba indult  s  még  azon  éjjel  a  kun  tábor  közelébe 
érkezett,  mely  csakugyan  a  Sajó  völgyében  Cserha- 
lomnál települt  le.  Nem  messze  egymástól  töltötte  el 
az  éjt  a  két  tábor.  Hajnalban  a  papok  feladták  az 
urvacsorát  a  magyar  tábornak,  hogy  megszenteljék 
küzdelmöket.  De  Oziil,  a  kun  csapat  vezére,  komoly 
csatára  gondolni  sem  akart,  s  táborának  ifjaival  inté- 
zett rohamot  a  mngyar  sereg  ellen.  Ezen  ifjak  pezsgő 
vérök  mellett  is  megrettentek  a  jól  felszerelt  magyar 
seregtől  s  visszavonultak.  Most  Ozul  védelmi  hely- 
zetbe tette  magát  s  Cserhalom  lapályos  tetejét  fog- 
lalta el. 

Erre  megkezdődött  a  magyarok  támadása.  Sa- 
lamon király  dandára  egyenesen  a  hegyre  akart 
nyomulni :  de  az  ott  tanyázó  kunok  nyilaikkal  fo- 
gadták. Daczára  ennek  oda  ért  a  magyar  hadosztály 
s  az  alant  tanyázó  kunokat  visszanyomta.  A  hegy 
itt  meredek  volt,  s  több  kun  véressé  vágta  ijjával 
lovának  oldalát,  csak  hogy  társaihoz  juthasson.  Eza- 
latt Géza  a  kun  tábor  háta  mögé  került  s  a  lejtősebb 

utón  nyomult  fel,  míg  testvére,  László,  csatabárdjá- 
val a  legsűrűbb  soraikat  támadta  meg.  Az  ormon 
még  elkeseredettebben  folyt  a  harcz:  de  a  horda 
megveretett  s  megtizedelten  indult  futásnak.  A  ma- 
gyar had  nyomban  üldözé  a  futókat.  Ekkor  történt, 
hogy  László  berezeg  egy  kunt  megpillantott,  ki  egy 
magyar  lányt  vitt  lován.  A  berezeg  hiában  biztatta 
kedves  lovát,  Szöget,  a  kun  paripát  nem  érhette  utói. 
De  miután  intésére  a  lány  övénél  fogva  földre  rántá 
a  kunt,  László  utolérte  s  párbajban  vitéz  védelem 
után  a  földre  terité.  Ez  volt  a  kerlési  csata,  melyről 
oly  szépen  mondja  a  költő  : 

Cserhalom,  a  te  tetőd  diadalnak   büszke  tetője ! 

E  győzelem  után  azonban  a  béke  nem  tartott 
soká.  Salamon  tanácsosa,  a  sváb  eredetű  Vid,  ki 
Erdély  herczege  akart  volna  lenni,  nem  szűnt  meg 
rágalmazásaival ;  elhitette  a  királylyal,  hogy  Géza 
és  László  az  ő  élete  ellen  leselkednek,  s  addig  ismé- 
telgeté  a  két  kard  és  egy  hüvely  képletét,  mig  végre 
Salamon  nagy  titokban  Géza  vesztét  elhatározá. 

Hanem  e  tervről  idejekorán  értesültek  a  ber- 
ezegek, s  ismét  kénytelenek  voltak  fegyverre  bizni 
sorsukat.  Egyesülten  megtámadják  s  a  mogyoródi 
csatában,  hol  Vid  is  elesett,  megverik  Salamont,  ki 
nagy  bajjal  Németországba  menekült. 

A  győzelmes  sereg,  melyben  Erdély  is  képvi- 
selve volt,  Gézát  királynak  kiáltá  ki.  Salamon  német 
hadakkal  megkisérlé  ugyan  a  trónt  visszafoglalni, 
de  újra  megveretett. 

A  szelid  lelkű  Géza  uralkodásának  korai  halála 

véget  vetvén,  a  nemzet  egy  akarattal  Lászlót  hivta 
meg  a  trónra  1077-ben.  Lászlónak,  ki  emlékeink 
szerint  korának  legszebb  férfia,  s  népénél  egy  fejjel 
magasabb  vala,  országlása  békés  volt,  csupán  Sala- 
mon törekvései  nyugtalaníták,  mert  többi  hadjára- 
tai inkább  diadalmenetek.  Salamon  a  német  segély- 
lyel  nem  boldogulván,  a  kunoknál  keresett  frigyese- 
ket, s  nekik  Ígérte  Erdélyt,  ha  trónjába  visszasegítik. 
Hanem  László  a  kunokat  leverte,  Salamon  pedig  a 
Duna  partján  eltűnt  s  a  hagyomány  szerint  mint  re- 
mete fejezte  be  izgalmas  életét. 

A  kunok  1092-ben  megint  berontottak  Er- 
délybe, azt  kirabolták  s  Magyarországba  is  átcsap- 
tak, László  azonban  ellenök  megy,  őket  a  Temes 
vizénél  megveri  s  nagy  részöket  elfogván,  ezeket  — 
miután  megkeresztelkedtek  —  a  Tisza  és  Zagyva 
közt  letelepíti.  A  másik  évben  a  kunok  ismét  betörtek, 
elfogott  társaikat  visszakövetelvén,  de  László  velők 
is  elbánt  s  Ákos  vezéröket  párviadalban  megölte. 

László  nem  csak  a  hadban,  a  békében  is  nagy 
volt;  az  ország  viszonyait  rendezte,  törvényeket  al- 
kotott, s  nem  csak  népét  tette  hatalmassá  és  boldoggá, 
hanem  magának  is  egész  Európában  hirt  és  tekin- 
télyt szerzett,  ugy  ho2,y  109r)-ben  a  szent  föld  visz- 
szafoglalására  elhatározott  keresztes  háború  fővezé- 
révé öt  választák  meg.  De  e  megtiszteltetés  után  pár 
hó  múlva  elhunyt.  Nagyváradon  temettetett  el,  hol 
sirja  századokon  át  eskühelyül  szolgált. 

Kálmán   —  II.  István  —  II.  Béla. 

(1095—1141.) 

László  után  I.  Géza  fia,  Kálmán  lépett  a  trónra, 
egy  felvilágosult,  lángeszű  férfiú,  kit  a  tudományok 
szeretete  miatt  Könyves  Kálmánnak  neveztek  el. 
Uralkodása  alatt  kezdődött  a  keresztes  hadak  átvo- 
nulása hazánkon,  de  ezek  itt  a  népet  rabolni  kezdték, 
miért  Kálmán  fegyvert  húzott  ellenök,  s  néhány  csa- 
patot leverve,  a  végsőt  csak  a  legnagyobb  fegyelem 
megtartása  mellett  engedé  áthúzódni. 

Bölcs  törvényei,  melyeket  alkotott,  bámulatra 
és  hálára  ragadják  az  utókort ;  ő  volt  az,  aki  száza- 
dát messze  túlszárnyalva,  kimondá,  hogy  boszorká- 
nyok nincsenek.  O  vetette  meg  a  megyegyülések 
alapját. 

E  nagy  király  halála  után  (1114.)  fiára, 
11.  Istvánra  szállt  a  korona,  ki  mint  lEiatal  köny- 
nyelmü,  mint  férfi  ledér  és  kegyetlen  volt.  Nagy- 
részt eredménytelen  harczok  és  kicsapongások  közt 
töltött  életét  azzal  fejezte  be,  hogy  a  Kálmán  ellen 
összeesküvést  szőtt  Álmos  berezeg  fiát,  Bélát,  —  kit 
Kálmán  Almossal  együtt  megvakittatott,  —  utódává 
nevezte,  azután  szörruhába  öltözött,  s  mint  vezeklő 
halt  meg  1131-ben. 

II.  vagy  Vak  Béla  alatt  erélyes  neje,  Ilona  ra- 
gadta meg  a  kormányt,  s  az  aradi  gyűlésben  férje 
vakságának  okozóit  véresen  megbőszülj  a.  E  kegyet- 
lenség sokakat    elidegenített  Bélától,   akik  Lengyel- 

országba  mentek  Boricshoz,  Kálmán  hűtlen  feleségé- 
nek, Bredszlavának  fiához,  s  öt  a  trón  elfoglalására 
fölhitták.  Borics  be  is  jött  az  országba,  de  vissza- 
üzetett. 

Béla,  nehogy  fiai  közt  viszálkodás  támadjon, 
az  örökösödést  eleve  meghatározá,  Gézának  Magyar-, 
Horvát-  és  Dalmátországot,  Lászlónak  Bosnyákor- 
szág egy  részét,  Istvánnak  pedig  a  Szerémséget  ren- 
delvén osztályrészül. 


II.  Géza.  —  III.  István.  — II.  László.  —  IV.  István. 

(1141—1173.) 

II.  Géza,  midőn  megkoronázták,  csak  10  éves 
gyermek  volt,  s  kiskorúsága  idejére  a  rendek  Belus 
nádort  és  az  esztergomi  érseket  tették  kormányzókká. 

Ezek  első  intézkedéseinek  egyike  nagyfontos- 
ságú volt  az  ország  míveltségi  és  ipari  állapotjára. 
Ez  időben  történt  ugyanis,  hogy  a  Rajna  torkolata 
s  Gravelin  közt  lakott  flamand  eredetű  nép  hazáját, 
melyet  eddig  nem  csak  a  tenger  kiöntései  ellen 
megvédett,  hanem  a  míveltség  magas  fokára  is  emelt, 
a  meggátolhatlan  áradások  ellen  tovább  nem  véd- 
hetvén, hálásabb  lakhelyet  lőn  kénytelen  keresni. 
A  Szepesség  és  Erdély  déli  része  a  kunok  s  más 
kalandor  népek  gyakori  betörései  miatt  már  majd- 
)iem  egészen  pusztává  lett.  A  kormányzók  tehát, 
értesülvén,  hogy  a  derék,  szorgalmas  nép  a  Német- 
Erdély  története.  ^ 

országot  sanyargató  éhség  miatt  Szászországból  is, 
hova  pár  évvel  elébb  húzódott  volt,  kivándorolni 
szándékozik,  azt  meghívták  s  különféle  jogok  és  sza- 
badalmakkal megajándékozván,  az  említett  tartomá- 
nyokban telepítették  meg.  Ezen  telepek  azután  szá- 
mos, mind  máig  virágzó  városokat  alkottak,  a  föld 
és  bányamívelést,  kézmüveket  s  kereskedést  szorgal- 
muk s  példájok  által  szebb  gyarapodásnak  indítot- 
ták, így  kerültek  a  szászok  a  Szepességbe  és  Er- 
délybe. 

Géza  1161-ben,  férfi-kora  virágjában  hirtelen 
meghalván,  az  országra  zavaros  idő  következett. 
Mánuel  görög  császár  ugyanis  Magyarországot  főúri 
hatalma  alá  akarván  vetni,  Géza  fiát,  a  még  gyer- 
mek III.  Istvánt  megtámadta,  s  a  főurak  közül  pénz, 
Ígéretek  és  ajándokok  által  sokakat  eltántorítván, 
kivitte,  hogy  először  László  herczeg,  az  elhunyt 
Géza  király  testvére,  ennek  félév  múlva  bekövetke- 
zett halála  után  pedig  István  herczeg,  Géza  másik 
testvére  kiáltassék  ki  királynak.  De  ez  ellenkirály, 
IV.  István,  kitől  a  nemzet  elfordult,  csakhamar  ki- 
űzetett, s  III.  István  visszanyerte  koronáját. 

IV.  István  nem  szűnt  meg  a  trónt  követelni, 
de  Zimonyban  ostrom  alá  vétetvén,  az  övéitől  meg- 
mérgeztetett. Ö  ugyan  meghalt,  azonban  Mánuel 
császár  nem  hagyott  fel  foglalási  vágyaival :  beütött 
Erdélybe  s  azt  pusztíttatá. 

III.  István  utód  nélkül  halván  meg,  trónja 
fivéréret,  a  szépmíveltséojü  Béla  herczegre  maradt.- 

III.   Béla. 

(1173—1196) 

III.  Béla  király,  ki  hosszabb  ideig  tartózkodott 
Konstantinápolyban,  Mánuel  császárral  a  barátsá- 
got fentartotta,  sőt  midőn  a  görög  udvart  az  előnyo- 
mulni készülő  törökség  fenyegetné,  s  a  császár  elle- 
nök  1176-ban  fegyvert  ragad:  Béla  segéd-sereget 
indit  melléje,  mely  őt  Kis-Ázsiába  kisérte.  Mindaz- 
által a  csata  oly  roszul  ütött  ki,  hogy  Mánuel  csá- 
szárt is  csak  nagynehezen  lehete  kiszabadítani  a 
harcz  viharából.  A  megmentök  közt  két  erdélyi  vitéz, 
Jób  és  Tamás  testvérek  annyira  kitüntették  magu- 
kat, hogy  hazajővén,  Béla  király  őket  Doboka  me- 
gyében kilencz  faluval  ajándékozta  meg.  Jóbtól 
származik  a  most  is  virágzó   czegei  gr.  Wass-család. 

Béla  később  maga  is  fogadást  tett,  hogy  ke- 
resztes hadat  vezet  a  sz.  földre  ;  hanem  e  szándéká- 
ban öt  eleinte  a  velenczei  háború,  utóbb  a  havasal- 
földi lázadás,  végre  pedig,  midőn  a  hadjáratra  már 
minden  készületeket  megtett,  az  11 9  6-ik  év  tavaszán 
történt  halála  mindenkorra  meggátolta.  Halálát  kö~ 
zeledni  érezvén,  Imre  fiát  országainak,  Endrét  pedig 
nagy  kincseknek  s  azokkal  együtt  keresztfogadalmá- 
nak Örökösévé  rendelte.  Alatta  az  ország  nem  ke- 
véssé gyarapodott  jóllétben  és  műveltségben.  Margit 
királyné,  Fülöp  franczia  király  testvére,  kit  Béla 
második  házasságában  vett  feleségül,  nem  csak  si- 
mább franczia  szokásokat  hozott  magával  az  udvarba, 

honnan  azok  utóbb  némileg  a  nemesi  rendbe  is  át- 
szivárogtak, hanem  az  országot  is  szorosabb  kapcso- 
latba hozta  Francziaországgal.  Ezóta  ifjaink  közül 
többen  látogatták  a  párisi  főiskolát,  honnan  haza- 
térvén s  az  ország  főbb  hivatalaiba  jutván,  a  tudo- 
mányokat maguk  is  terjesztették.  így  tudjuk,  hogy 
egy  Bethlen-fiu  is  tanult  Parisban,  aki  ott  is  halt  el. 


Imre.   —  III.  László. 

(1196—1205.) 

Endre  herczeg  a  kincseken,  melyeket  atyjától 
kapott,  sereget  szedett,  de  nem  hogy  a  sz.  földre 
menjen,  hanem  hogy  testvérét,  Imre  királyt  a  trón- 
ról letaszítsa.  Azonban  a  fegyverkezés  nagyobb  vér- 
ontás nélkül  végződött :  Imre  király,  pálczával 
kezében  átment  öcscse  táborába,  és  őt  serege  köze- 
pén elfogta. 

A  nemes  király  ezután  nemsokára  súlyos  be- 
tegségbe esett,  s  miután  Endre  herczeget  kis  fiának, 
Lászlónak,  gyámjává  rendelé,  1204-ben  meghalt. 

Hanem  Endre  király  akart  lenni.  Az  özvegy 
királyné  kis  fiával  Ausztriába  fut,  s  csakhamar  se- 
reggel lépi  át  az  ország  halárát,  —  midőn  a  kis 
László  1205-ben  hirtelen  meghal  s  a  trón  üresen 
marad. 

II.    Endre. 

(1205-123.').) 

A  korona  tehát  Endre  herezegre  szállt,  ki  a 
történelemben  II.,  vagy  jeruzsálemi  Endre  név  alatt 
fordul  elö,  s  kormányra  léptével  a  bajok  és  belzava- 
rok egész  Özöne  áradt  hazánkra.  A  király  örökös  pénz- 
szükségben szenvedett,  a  kincstár  örökké  üres  volt,  s 
míg  az  elhatalmasodott  főurak  csak  nevették  a  királyi 
tekintélyt,  az  izmaelita  adószedők  és  vámosok  mód 
nélkül  zsarolták  a  népet.  Növelte  az  elégületlensé- 
get az  uralomvágyó  Gertrúd  királyné  fényűzése, 
mignem  Bánk  bán  nején  a  királyné  fivére  által  ej- 
tett gyalázat  boszura  hevíté  a  bán  rokonait  s  Ger- 
trudot  megölték. 

Végre  Endre,  miután  a  kedélyek  némileg  le- 
csillapodtak, a  pápa  sürgetéseire  elhatározá  teljesí- 
teni az  atyjától  reá  szállott  keresztfogadalraat,  s 
tekintélyes  sereggel  a  szent  földre  indult.  Ott  ugyan 
nem  vivott  ki  fényes  eredményeket,  hanem  midőn 
három  hónap  múlva  hazatért,  annál  nagyobb  felfor- 
dulást talált  az  országban;  hasztalan  emelt  szót 
fia,  az  erélyes  lelkű  Béla,  a  bajok  sürgős  orvos- 
lása végett,  s  végre  is  kardhoz  kellett  nyúlnia, 
hogy  a  főuraktól  elnyomott  köznemességnek,  a  nem- 
zet zömének  jogait  visszaszerezze.  1222-ben  már 
szemközt  állottak  az  atya  és  fiu  ellenséges  hadai :  a 
papságnak  azonban  még  idején  sikerült  békét  esz- 
közölni. E  békekötés  eredménye  lett  aztán  ama  híres 
szabadságlevél,   az    úgynevezett    ,,arany   buli  a", 

mely  az  első  királyok,  kivált  a  sz.  István  által  meg- 
állapított, de  azóta  sokban  megsértett  alkotmányt 
helyreállította. 

II.  Endre  uralkodása  alatt  népesedett  meg  Er- 
dély egy,  addig  lakatlan  vidéke,  a  Bárczaság  (a  mai 
Brassó  vidéke),  melyet  a  király  a  német  lovagrend- 
nek adományozott,  hogy  e  rend  tagjai  a  Moldva-  és 
Oláhországban  lakó  kunok  ellen  működjenek. 

Midőn  a  király  megbízottja  a  rend  tagjaival 
megjelent  a  hely  színén,  hogy  megtartsa  az  ünnepé- 
lyes határjárást  s  a  rendet  beigtassa,  —  a  vadon 
szépségei  bizonynyal  mindenkit  bámulatra  ragadtak. 
Egy  folyókkal  gazdagon  átszelt  tartomány,  melynek 
közepe  a  Feketehegy  mentében  egy  a  természet  ős- 
erejét  bőven  mutató  medeneczét  képezett,  s  míg  egész 
kerületében  kisebb  termékeny  és  fákkal  borított 
hegyvonalok  nyúlnak  el,  széleit  meredek  ormok, 
óriási  sziklafalak  s  a  távol  kékjében  felcsillámló 
havasok  szegik  be. 

Örök  és  szabad  birtokul  adá  e  földet  Endre  a 
lovagoknak.  0  annak  főhübérura,  ő  azon  a  legfőbb 
ítélőbíró.  A  mi  arany  és  ezüst  abban  felfedeztetik, 
annak  fele  a  királyé,  fele  övék,  de  a  lovagoknak  jo- 
guk pénzt  verni  nincs.  Ezek  csak  favárakat  és  fa- 
kastélyokat  építhetnek,  mert  a  kunok  ellen  ezek  is 
biztos  védeszközök,  kővárakat  csak  a  király  bírhat 
s  mások  is  csak  különös  esetekben  és  különös  ado- 
mány utján  építhetnek.  Ellenben  azok  védelmezik  a 
határszélt  a  kunok  ellen,  maguk  választják  bírái- 
kat,    mentek    a    vajda    vendégelésének   költségeitől 

s  minden  adófizetéstől,  és  foldjökön  szabad  kereske- 
dést íblytatnak. 

A  rend  hatalmas  kezei  között  csakhamar  fel- 
virágozott a  Bárczaság.  Az  uj  telep  részese  volt  a 
harczoknak,  melyeket  a  lovagok  folytattak,  s  a  szor- 
galma által  felvirágzottat  segített  vérével  megvédeni. 
Hatalmával  azonban  nevekedett  a  rend  gőgje  is: 
folytatta  területi  nagyobbitásait,  fakastélyok  helyett 
kővárakat  emelt,  nem  elégedett  meg  a  pénzcserélés 
kiváltságával,  hanem  maga  veretett  pénzt.  Végül 
egyházi  függetlenítés  felé  is  törekedett. 

Főként  a  pénzverés  kérdése  boszantotta  Endrét, 
s  midőn  a  sérelmek  halmozódtak,  s  midőn  fiai,  az 
erdélyi  vajda  s  az  erdélyi  püspök  nem  szűntek  meg 
előtte  emlegetni  az  adatokat,  melyek  a  rend  végczél- 
jait  mutatták,  a  végsöre  határozta  el  magát.  Már  ki 
is  adta  az  okmányt,  melylyel  adományát  visszavette, 
s  a  végrehajtással  meg  is  bizta  a  vajdát.  De  talán  a 
rend  korán  értesült  a  fenyegető  veszélyről,  s  eszköz- 
lésére bizonynyal  a  pápa,  Salza  a  nagymester,  Thü- 
ringen  tartomány  grófja,  kinek  Endre  ipa  volt, 
mindent  mozgásba  tettek,  hogy  a  veszélyt  elhárítsák. 

A  rend  azonban  továbbra  is  folytatta  üzelmeit; 
már  Havaselvén  is  várat  emelt,  s  minden  mutatá, 
hogy  a  rend  teljes  függetlenségre  törekszik :  pénzt 
veretett,  uj  foglalásokat  tett  s  már  nem  csak  a  kunok 
felé,  hanem  Erdély  határos  földjein  is,  és  a  szász 
telepeket  erővel  a  Bárczaságba  viszi  át.  Ekkor  Salza 
Hermann,  a  rend  nagymestere,  egy  mindezeknél 
vakmerőbb  lépésre  határozta  el  magát ;  a  Bárczaságot 

és  Havasalföldet  a  szent  széknek  adományozd,  s 
évenkint  két  márka  arany  fizetésére  kötelezte  magát. 

Válaszul  ez  adományozásra,  Endre  visszavonta 
saját  adományozását. 

A  lovagok  azonban  nem  könnyen  mondottak  le 
birtokukról,  s  még  egy  ideig  daczoltak  a  királyi  pa- 
rancscsal. Azonban  1225.  év  nyarán  maga  Endre 
ment  hatalmas  lovas-sereggel  ellenök  s  a  Bárcza'- 
ságon  megállapodott.  Most  a  rend  felhagyott  a  fegy- 
veres ellenállással,  a  király  pedig  egymásután  fog- 
lalta  el  váraikat,  s  mialatt  a  harczosok  a  gyarmatot 
zsarolták,  maga  hadi  sarczot  csikart  tölök.  Végre 
kiadá  parancsát,  hogy  a  lovagok  távozzanak  a  Bár- 
czaságból,  —  de  ezek  azon  reményben,  hogy  a  pápa 
újra  kiegyezést  hozand  létre,  kijelenték,  hogy  ezt 
csak  a  pápának  vagy  nagymesterüknek  rendeletére 
fogják  tenni.  S  valóban  Honorius  pápa  mindent  el- 
követett érdekükben,  vigasztalta  őket,  három  cister- 
cita  apátot  megbizott,  hogy  vizsgálatot  tartsanak, 
kérte,  intette  Endrét,  s  végre  magát  Bélát  is.  De  már 
minden  késő  volt.  Endre  nem  várta  be  a  vizsgálat 
eredményét,  hanem  a  lovagokat  kihajtotta  a  Bár- 
czaságból. 

II.  Endrétől  a  szászok  is  nyertek  egy  adomány- 
levelet (1224-beii),  melynek  alapján  Erdély  harma- 
dik jogos  nemzetévé  fejlenek  s  a  magyar  alkotmányos 
szabadság  védsánczai  közé  jutának.  Az  okmány 
szerint  e  földön  csak  szász  lakhatott,  birájok  csak  a 
király  lehetett  s  a  szebeni  ispán,  kit  a  király  neve- 
zett  ki,   s    a   ki  idegen  hivatalnokokat  nem  állíthat 


be,  hanem  ezeket  maguk  válaszszák.  A  karaarai  nye- 
reséget évenkint  500  márka  ezüsttel  szaporítják,  de 
ennek  fejében  a  pénzbeváltók  nem  jelenhettek  meg 
köztök.  Ezen  összeget  saját  hatóságaik  vetették  ki  a 
lakosokra,  fizetése  alól  különös  kiváltság  nélkül 
senki  sem  volt  kivéve. 

A  birodalom  határain  belül  500  katonával, 
azon  kivül  100-zal  segítik  a  királyt,  ha  személyesen 
vezérkedik,  de  ha  csak  jobbágyát  küldi,  50-nel. 
Papjaikat  szabadon  válaszszák.  Legyen  saját  pecsét- 
jök,  ismeretes  a  királyi  környezet  előtt.  A  blaccusok 
és  bessenyök  erdőségeit  és  folyóit  a  blaccusokkal  és 
bessenyőkkel  együtt  közösen  használják,  mint  melyek 
egyedül  a  királyi  adománytól  függenek,  ur  és  sze- 
gény egyenlő  joggal.  E  föld  volt  a  mai  Fogarasvidék 
s  talán  Oláhország  egy  része,  a  blaccusok  és  besse- 
nyök pedig  oláhok  és  bessenyök  (s  bizoiiynyal  kunok 
is  —  mert  a  bessenyö  uralom  már  ekkor  nem  állott 
fenn),  kik  e  földön  laktak  s  az  alvidékek  betelepítése 
óta  a  magyar  koronához  tartoztak  s  megyévé  soha 
sem  alakíttattak.  Évenkint  három  ízben  nyolcz- 
nyolcz  napig  szabadon  vihetnek  be  morzsasót..  Ke- 
reskedőik szertejárhatnak  az  országban  vámfizetés 
nélkül,  s  vásáraik  otthonn  adómentesek.  Senki  a 
jobbágyok  (azaz  nemesek)  közül  jószágot  földjökön 
ne  merjen  kérni,  s  ha  kérne,  ők  ellentmondhassanak. 
Ha  mi  megyünk  közéjök,  csak  három  szállásköltsé- 
get, ha  pedig  a  vajda,  annak  csak  két  szálláskölt- 
séget tartoznak  fizetni. 

S  ez  volt  a  híres  arany  bulla,  mely   a  szász 

nemzetnek  egy  nevezetes  részét  Erdély  harmadik 
politikai  testévé  tette.  Ez  azonban  világosan  csak  a 
Gréza-féle  telepre  szólott,  arra  t.  i.,  mely  elébb  a  hét 
első  szász  széket  foglalta  magában  (Szeben,  Ujegy- 
ház,  Szászváros,  Kőhalom,  Szerdahely,  Segesvár, 
Szász-Sebes).  Éppen  ezért  azonban  az  összes  nemzet 
nehézkedési  súlypontjává  lett,  okozójává  nem  egy 
küzdelemnek  s  forrásává  sokféle  vágyaknak. 


IV.  Béla. 

(1235-1270.) 

II.  Endre  meghalván,  fia,  IV.  Béla  lépett  a 
trónra,  kinek  első  törekvése  volt  a  királyi  tekintélyt 
helyreállítani  s  az  urak  féktelen  hatalmát  megtörni. 
Erdélyt  az  anyaállamhoz  csatolta  s  vajdákra  bizta. 
A  német  császár  követét,  kit  hozzá  mint  hűbéreséhez 
akart  küldeni,  kereken  visszautasítá  Az  ország  nagy- 
jai közül  azokat,  kik  atyja  életében  a  rend  helyre- 
állítása ellen  küzdtek,  a  felségsértő  Dénes  nádorral 
együtt  szigorúan  megbüntette.  A  székeket,  melyekre 
a  zászlós  urak  a  király  előtt  le  szoktak  vala  ülni, 
elégettette.  Kunország  vagyis  Moldva  királya  czi- 
mét  többi  czimei  közé  irá.  A  várjószágokat,  melye- 
ket atyja  elosztogatott,  visszavétette. 

Ily  reformok  közepett  lepte  meg  a  tatárok 
beütése,  e  borzasztó  népáradat,  milyet  Európa  a  hu- 
nok beözönlése  óta  nem  látott. 

Az  ár,  mely  Peking  elfoglalásával  Ázsia  urává 
lett,  északkeleti  Európa   gyönge   és   tehetetlen    álla- 

mait  könnyű  szerrel  elnyelé.  Sem  Nagy-Bolgáror- 
szag  s  Nagy-Kunország,  sem  Kiev  s  a  többi  orosz  és 
szláv  herczegségek  nem  tudák  csak  egy  napig  is  fel- 
tartóztatni. Már  mind  Batu  khánt  uralták  e  tarto- 
mányok. 

A  menekülök  borzasztó  dolgokat  beszéltek  ha- 
zájok  szenvedéseiről  s  a  mongolok  vadságáról.  Még 
ez  sem  rázta  fel  a  nemzetet.  A  királyi  parancsok 
teljesitetlen  maradtak,  vagy  félig  teljesültek.  S  midőn 
a  m  nigol  hordák  fejszései  az  orosz  kapu  előtt  meg- 
jelentek, akkor  már  világossá  lett  a  veszély  nagy- 
sága; de  már  akkor  késő  volt.  Ugrin  csatái,  Baben- 
bergi  Fridrik  ingerlő  küzdelme,  Kuthen  megöletése 
s  a  sajóparti  vérnap  rövid  közökben  válták  fel  egy- 
mást. Mohinál  a  nemzet  és  királya  közt  létrejött  a 
megengesztelödés,  —  de  minő  áron  vásárolva!  Batu 
Felső-Magyarországot,  Bocheter  az  alföldet,  Kadan 
a  tiszai  megyéket  s  Erdélyt,  s  egy  csomó  alvezér  az 
ország  többi  részeit  változtatták  sivataggá,  s  tették 
semmivé  két  századnak  minden  vívmányát. 

A  négy  hadoszlop  közül,  melyek  Magyarország 
elfoglalására  indultak,  egy  Kajdán  vezérlete  alatt 
1241.  kora  tavaszán  a  mai  Bukovinából,  a  radnai 
(vagy  tán  a  borgói)  szoroson  nyomult  Erdélybe. 
Besztercze  vidékén  gazdag  szász  telep  lakott,  s  egyik 
főhelye  Radna,  gazdag  bányaváros  volt.  Radna  bí- 
rája, Aristáld,  nem  várta  be  a  támadást,  hanem  jól 
felszerelt  népével  Kajdán  ellen  ment,  ki  három  nap 
alatt  nyomult  e  városig. 

Aristáld  szászaival  vitézül  védte  magát,  s  Kaj- 

dán  annyira  nem  várt  ellenállásra  talált,  hogy  jó- 
nak látta  szokott  cselükhöz  folyamodni.  Színlett 
futással  visszavonult.  A  szászok  öröme  nem  ismert 
határt  a  könnyű  diadalon,  s  fényes  lakomát  rendez- 
tek, mely  azonban  nemsokára  szomorú  torrá  vált. 
A  mongolok  nyomukban  voltak,  s  könnyen  bevették 
a  sáncz  és  kőfalak  által  nem  védett  várost.  Radna 
feladta  magát  kegyelemre.  Kajdánt  háromnapi  ba- 
rangolása megtanitá,  hogy  e  rengetegben  útmutatók 
nélkül  nehéz  előhaladni,  s  Aristaldot  hatszázad  ma- 
gával seregéhez  csatolta,  hogy  vezesse  öt  Magyar- 
országba, hol  aztán  Batuval  csatlakozhatik,  ha  ennek 
szerencséje  a  magyarok  fegyverén  megtörnék.  Aris- 
tald  és  társai  útmutatása  mellett  a  horda  a  Szilágy- 
ságon át  alig  T-emélt  gyorsasággal  Várad  alatt  ter- 
mett, s  a  szerencsétlen  helységet  feldúlta. 

Ezalatt  a  mohii  vérnap  —  hol  Rajnáid  erdélyi 
püspök  is  a  csatatéren  maradt  —  eldönté  Magyar- 
ország sorsát.  Béla  király  viszontagságteljes  utazás 
után  a  Dráva  mellé,  s  innen  Dalmátiába  menekült. 
De  midőn  Kajdán  hordája  ide  is  üldözé,  Spalatóból 
Bua  szigetére  vonult.  Kajdán  itt  sem  engedett  nyug- 
tot a  szerencsétlennek,  de  a  segélyére  különböző 
helyekről  nyomult  különajku  népek  megvédték.  Üge- 
táj  khán  halála  több  mint  másféléves  birtoklás  után 
a  vad  hordákat  visszavonulásra  inté.  Kajdán  Bolgár- 
országnak vette  útját  s  itt  egyesült  Batuval. 

Egy  hátrahagyott  horda  Magyarország  feldúlt 
vidékein  át  Erdélybe  nyomult,  mely  eddigelé  na- 
gyobb   pusztítástól   meg  volt  kímélve,   A  Badnánál 

beütött  horda  átvonulása,  s  az  anyaország  szomorú 
sorsa  Erdélyt  önvédelemről  készté  gondoskodni. 
Mindenfelé  oly  gyorsan,  a  mint  csak  lehetett,  erödit- 
vényeket  emeltek  fából  és  földből,  mert  másnemüek 
építésére  nem  volt  idő.  De  ez  erődök  nagy  része 
elesett.  „És  tovább?"  —  kérdé  e  borzasztó  napok 
történetirója  Rogerius,  kinek  egyszerű  előadása  min- 
dig oly  megható,  s  rögtön  felel  rá:  „elfoglalták  né- 
hány vár  kivételével  az  egész  országot,  s  elöhalad- 
tukban  feldulák." 

A  szétfutott  csapatok  az  ország  kiprédálását, 
felégetését  aránylag  rövid  idő  alatt  hajták  végre, 
mert  hazafelé  kellé  sietniök. 

A  tatár-fogságból  csodálatosan  menekült  Roge- 
rius szomorú  képét  adja  azon  helyeknek,  melyeken 
keresztülment.  Ez  egy  feldúlt  lakatlan  rónaság  volt, 
melyen  át  nyolcz  napon  keresztül  az  egyházak  tor- 
nyai szolgáltak  útmutatóul,  s  hagyma  és  zöldség,  mik 
a  falusiak  kertjében  fennmaradtak,  fü  és  gyökerek 
eleségül.  Végre  Gyulafehérvár  alá  érkezett,  mely  ez 
időben  Erdély  legnagyobb  városai  közé  tartozott. 
Mint  püspöki  székhely  gazdag  s  díszes  volt,  melyen 
átfolyt  a  Maros.  De  itt  a  meggyilkoltak  tetemeinél 
s  vérrel  fecskendett  romoknál  egyebet  nem  talált. 
Tovább  ment,  mig  végre  10  mfnyire  Frátafalvára,  s 
attól  4  mfnyire  egy  nagy  sziklára  akadt,  melynek 
tetején  egy  tömeg  raenekvő  fogadta  könyeivel,  s 
enyhité  éhségét  liszt-  és  fahéjból  sütött  kenyérrel. 
Csak  egy  hó  múlva,  miután  a  király  hazatértéről 
meggyőződtek,  hagyák  el  menhely  őket. 

Béla  országába  érve,  hozzáfogott  birodalma 
helyreállításának  nagyszerű  művéhez.  Az  ország  a 
véginség  szélén  állott.  Egész  helységek  néptelenekké 
lettek,  mások  elveszték  tulajdonosaikat,  némelyek 
bitorlók  kezébe  estek,  sok  helyt  a  köznyomort  fel- 
használó kalandorok  garázdálkodtak.  Mindez  gyors 
segélyt  kivánt.  Béla  betölté  a  hivatalokat,  összehívta 
a  lappangókat,  beutazta  országát,  bizottságokat  ne- 
vezett ki  a  birtok-czimek  kitisztázására,  egyes  vidé- 
keken gyűléseket  tartott,  telepeket  hivott  az  országba 
s  elömozdítá  a  főurak  telepítéseit,  várakat  építtetett 
s  felállítá  a  macsói  bánságot. 

Erdélybe  Lörincz  vajdát  kűldé,  ,,hogy  népeit 
Összegyűjtse,  s  a  mit  csak  rá  és  országára  nézve  e 
birtokán  hasznosnak  lát,  helyette  és  tekintélyével 
intézze  el." 

Lörincz  kitűnő  hü  embere  volt  a  királynak,  ki 
öt  idegen  földön  a  nyomor  napjaiban  tanulta  ismerni, 
s  ki  bizodalmát  csakugyan  megérdemelte.  Gondos- 
kodása alatt  Erdély  is  épülni  kezdett.  Részint  kül- 
földről, részint  az  ország  kevesebbet  szenvedett 
vidékeiről,  telepeket  szállítottak  a  néptelenebb  he- 
lyekre, „harczosokat  és  földmiveseket",  mint  az 
okmányok  mondják,  s  állásukhoz  mért  adományok- 
kal látták  el.  Ily  telepek  voltak  :Dézsvár  a  Sza- 
mos mellett,  Kolozsvár,  s  az  erdélyi  püspöknek  leg- 
több birtokai,  Enyed,  Alvincz,  Borberek. 

A  tatárok  néhány  év  múlva  Nogaj  khánjok 
alatt  megint  be  akartak  törni  az  országba,  de  most 
még  a  határszélekről  véres  fejjel  űzettek  vissza. 

Béla  uralkodásának  utolsó  éveit  nagyon  elke- 
serítette fiának,  Istvánnak  lázongása,  mignem  a  pápa 
és  püspökök  közbenjárásának  sikerült  apa  és  fiu 
közt  a  békét  helyreállítani. 

IV.  Béla,  ki  az  addig  használatban  volt  ezüst 
pénz  mellé  a  rezet  is  behozá,  1270-ben  meghalt,  s 
vele  sirba  szállt  az  utolsó  király,  aki  herczeget  kül- 
dött Erdélybe  ;  ezután  ott  vajdák  szerepelnek. 


V.  István.   —  IV.  László. 

(1270—1290). 

Erdély  utolsó  herczege,  IV.  Béla  fia,  István, 
ol  éves  korában  lépett  a  trónra.  Gyermekei  még 
kicsinyek  lévén,  nem  ada  Erdélynek  herczeget ;  vaj- 
dája volt  Máté.  —  István  emelte  várossá  Kolozs- 
várt, s  azt  kegyének  jeléül  —  külföldi  szokás  szerint 
—  Péter  püspöknek  adományozá.  A  székelyekről  sem 
feledkezett  meg  ;  nekik  ajándékozá  Aranyosszéket, 
még  pedig  a  kézdi-székelyeknek. 

A  hirtelen  halállal  elhunyt  V.  István  után  fia, 
IV.  vagy  Kűn  László  következett  a  trónon  (1272- 
ben).  László  uralkodása  elején  egy  nagyfontosságú 
esemény  merült  fel,  az  t.  i.,  hogy  a  német  fejedelmek 
1273-ban  Rudolf  habsburgi  grófot  választották  csá- 
szárrá. De  Ottokár  cseh  király,  ki  maga  is  vágyott 
e  koronára,  öt  urának  elismerni  s  a  hűbéri  esküt 
letenni  nem  akarta.  így  állván  az  ügyek,  mind 
Rudolf,  mind  Ottokár  kereste   a   magyarok   barátsá- 

gát.  Tiászló  Rudolf  császár  részére  hajolt,  s  vele  a 
cseh  király  ellen  szövetséget  kötött.  A  magyarok 
segedelmével  aztán  Rudolf  teljes  diadalt  nyert  ellen- 
ségén, ki  maga  is  elesett  a  csatában.  E  diadal  alapi- 
totta  meg  a  habsburgi  ház  hatalmát. 

A  könnyelmű,  hevesvérű  László,  engedve  né- 
hány kun  föur  csábjainak,  csakhamar  oly  ledér 
életet  kezdett  folytatni,  hogy  e  miatt  a  magyarok 
jobbjai  megbotránkozással  fordultak  el  tőle  s  moz- 
galmat inditottak  ellene,  melynek  élén  a  lovagias 
jellemű  Loránd  erdélyi  vajda  állt;  más  részről  a 
király  példája  mint  szomorú,  de  ragadós  példa  hatott 
a  hazában  :  a  polgári  fegyelem  felbomlott  s  az  egy- 
házi is  felbomlásnak  indult.  Többek  közt  a  vesz- 
prémi kanonokok  püspöküket  letették  és  helyébe 
Miklós  erdélyi  prépostot  helyezek.  Még  szomorúbb 
véget  ért  a  szebeni  káptalan  s  az  erdélyi  püspök  közt 
támadt  viszály;  ugyanis  az  egyetemes  szász  hadak 
1277-ben  egy  vasárnap  megrohanták  Gyulafehér- 
várt. A  véletlenül  meglepett  város  és  egyház  alig 
tudá  magát  védelmezni.  Az  archidiaconus,  a  kano- 
nokok nagy  része,  mintegy  kétezer  ember  s  számos 
harczos  felkonczoltattak,  az  egyház  az  odamenekül- 
tekkel  együtt  felégettetett,  kincsei  elraboltattak.  Sőt 
a  környékbeli  egyházak  is  hasonló  sorsra  jutottak. 
A  tettesek  a  Budán  zsinatra  gyűlt  egyházi  férfiak 
által  egyházi  átok  alá  vettettek  ugyan,  de  Fehérvár 
nehezen  épülte  ki  a  szenvedett  csapást. 

Az  elkeseredett  és  a  kegyelt  kunok  miatt  mel- 
lőzött magyarok    végre   fegyvert  fognak,  László  ki- 

rályt  elfogják  s  őrizet  végett  Lóránd  vajdára  bíz- 
zák, mignem  jobbulást  fogadva,  ismét  visszanyeri 
szabadságát. 

Ez  időtájban  érkezett  a  hir,  hogy  a  moldvai 
kunok  Erdélyen  át  Magyarország  felé  tartanak.  De 
László,  az  erdélyi  vajdával  egyesülten,  a  pusztító 
kun  sereget  Kolozsvártól  nem  messze  a  Hódos  tó 
mellett  keményen  megveri  s  nagy  részöket  elfogja, 
kiket  aztán  letelepített. 

Egy  veszteség  azonban  nem  törte  meg  még  a 
kunokat,  s  minthogy  belátták,  hogy  magukban  gyen- 
gék, a  tatárokkal  szövetkeztek.  Pusztításaiknak  leg- 
inkább Erdély  volt  kitéve.  De  1285-t)en  egészen 
Pestig  hatoltak,  s  roppant  zsákmányt  gyűjtöttek 
össze.  Visszatértükben  Erdélyt  prédálták  fel,  —  Ko- 
losmonostor, Besztercze,  Toroczkó  környéke  szenve- 
dett ezúttal  legtöbbet.  Az  ország  felvidékét  pusztító 
horda  kivitte  zsákmányát,  de  az,  mely  a  Székely- 
földön át  akart  hazamenni,  sokat  szenvedett.  Az 
aranyosszéki  székelyek  mindjárt  Toroczkónál  szét- 
vertek egy  hordát,  míg  egy  másik  csapat  Gyergyó- 
ban  lön  feltartóztatva. 

A  remények  azonban,  melyeket  a  megtért  ki- 
rály a  hazafiakban  gerjesztett,  nemsokára  ismét 
meghiúsultak;  László  visszaesett  előbbi  feslett  élet- 
módjába: nejét  kolostorba  záratá,  —  Eduáfc,  egy 
kún  főnemes  leányát,  nyilvános  kedvesévé  választá, 
a  kunokkal  és  tatárokkal  sátorozott  s  az  ország 
ügyeivel  mit  sem  gondolt.  Végre  kicsapongó  életé- 
nek lőn  áldozata;   ugyanis   a   király  által  megunt  és 

í:rdély  története,  4 

mellőzött  Edua  összeesküdvén  három  rokonával, 
Arbocz-,  Turtul-  és  Kemencsével,  ezek  éjjel  a  Bihar 
megyében,  Körösszegnél  tanyázó  László  sátorába 
rontottak  és  meggyilkolták. 


III.  Endre. 

(1290—1301.) 

Mikor  IV.  László  megöletett,  az  Árpád-házból 
még  csak  egy  férfiú  vala  életben:  Endre  berezeg,  — 
a  IV.  Bélától  száműzött  Istvánnak  fia,  kit  a  magya- 
rok most  a  megürült  trónra  emeltek. 

Alig  koronáztatott  meg  III.  Endre,  mindjárt 
trónkövetelökkel  gyűlt  meg  a  baja:  egy  ál-Endrével, 
a  szicziliai  Martell  Károlylyal  és  Ausztriával.  Hanem 
az  első  kiűzetett,  a  második  nemsokára  meghalt,  a 
harmadik  pedig  keményen  megveretett. 

Mindamellett  III.  Endre  trónja  igen  ingadozó 
lábon  állt :  a  pápa  nem  szűnt  meg  ellene  tovább  is 
működni,  s  midőn  Martell  Károly  meghalt,  ennek 
fiát,  a  kétéves  Róbert  Károlyt  koronáztatá  meg  kün 
magyar  királynak.  Növelé  a  bajt  a  magyar  főnemes-- 
ség  féktelenkedése,  melyen  a  rákosi  országgyűlés 
üdvös  határozatai  sem  igen  tudtak  többé  segíteni. 

A  király,  ki  egy  idő  óta,  mintha  e  zavargások 
miatt  apathiába  sülyedt  volna,  gyöngén  viselte  ma- 
gát, most  ismét  erélyesebben  kezdett  föllépni,  s  a 
Németűjváriak  ellen,  kik  leginkább  háborogtak,  ha- 
dat küldvén,  Sümeg  és  Kőszeg  váraikat  megvétette. 
De  a   pártos  urak  ezt  azzal  viszonzák,  hogy  Róbert 

Károlyt  Horvátországba  hozatván,  Zágrábban  meg- 
koronázták. Endre  fegyverkezni  kezdett  a  trónköve- 
telő ellen,  de  1301.  jan.  14-dikén  egy  mérgezett 
hegyű  kés,  melylyel  feltálalt  étkét  fölszelték,  véget 
vetett  életének. 

Benne  kihalt  az  Árpád-ház  férfi-ága,  mely  alatt 
a  magyar  nemzet  négy  századon  át  azon  kor  hatal- 
masságai közt  folyvást  fényben  ragyogott. 


III. 

Az  Árpád-ház  kihaltától  a  mohácsi 

vészig. 


Venczel.  ~  Ottó.  —  Róbert  Károly. 

(1301—1342.) 

Az  Utolsó  Árpád  kimúlta  után  a  királyválasz- 
tás joga  visszaszállt  a  nemzetre.  De  a  nemzet,  a 
helyett,  hogy  e  nagy  horderejű  ténykedés  időszaká- 
ban egyetértett  volna,  pártokra  szakadt:  egy  része 
az  Anjou  (Anzsu)-  nemzetségből  származott  Róbert 
Károlyt,  másik  része  Venczel  cseh  királyt,  IV.  Béla 
leányának  unokáját  akarta  királynak.  A  cseh  király 
azonban  fiát,  a  12  éves  Venczelt  ajánlá  maga  helyett, 
kit  aztán  a  kalocsai  érsek  meg  is  koronázott,  —  de 
Róbert  Károly  pártfeleinek  háborgása  miatt  az  ifjú 
királyt  atyja  hazavitte,  magával  vivén  a  koronát 
is.  (1304.) 

A  nemzeti  párt  most,  élén  Csák  Mátéval,  Ottó 
bajor  fejedelmet,  IV.  Béla  egyik  leányának  fiát  hivta 
meg  a  trónra,  ki  a  koronát  Csehországból  visszasze- 
rezvén, 1305-ben   a  veszprémi  püspök  által  megko- 

rolláztatott.  De  Róbert  Károly  sem  pihent,  ki  külö- 
nösen V.  Kelemen  pápában  talált  hatalmas  támoga- 
tóra. Ottó  most,  hogy  királyi  székét  megerősítse, 
Apor  Lászlót,  a  hatalmas  erdélyi  vajdát  igyekezett 
megnyerni,  s  e  végett  nöiil  kérette  leányát.  A  leány- 
kérés azonban  rosznl  ütött  ki  :  Apor  vajda  az  Er- 
délybe ment  Ottót  elfogta,  s  a  koronától,  melyet  az 
minden  utain  magával  hordozott,  megfosztotta.  Ottó- 
nak egy  év  múlva  sikerült  a  kelepczéböl  kiszaba- 
dulnia, s  aztán  itt  hagyván  a  trónt  és  országot, 
hazabiíjdosott  Bajorországba. 

Ottó  távozása  után  Gentilis  bibornok  a  pápától 
Magyarországba  küldetvén,  Róbert  Károly  az  1308. 
pesti  országgyűlésen  királylyá  kiáltatott  ki,  s  mi- 
után Apor  László  vajda,  kit  az  esztergomi  érsek 
és  a  nádor  személyesen  fölkerestek,  a  koronát  vissza- 
adá,  —  Károly  most  harmadszor  a  szent  koronával 
is  megkoronáztatott. 

Mig  László  vajda  élt,  a  Csák  Mátéval  nagyon 
elfoglalt  Róbert  Károly  nem  háborgatá;  de  halála 
után  fiai  hűtlenségi  perben  marasztaltattak  el.  De 
Erdély  még  nem  volt  teljesen  lecsendesedve.  Nagy 
volt  az  izgatottság  mindenfelé,  s  Károly  az  ottani 
állapotok  reformálására  Dósa  vajdát  nagyobb  hata- 
lommal ruházta  fel.  Talán  éppen  ez  még  nevelte  az 
ingerültséget.  Károly  maga  a  szerbekkel  volt  elfog- 
lalva, mialatt  egy  messzeágazott  forradalom  szöve- 
tett. Csák  már  meg  volt  halva,  de  pártja  még  állott. 
Péter,  Zemplén  megye  főispánja,  néhány  elégület- 
lennel  felszólitá   a   halicsi  fejedelmet,  hogy  jöjjön  be 

és  foglalja  el  a  magyar  trónt.  A  halicsit  más  ügyei 
elfoglalva  tárták,  de  azért  kitört  a  zendülés.  Csatla- 
kozott velők  Mózes,  egy  erdélyi  föur,  és  Vass  Mik- 
lós, a  csicsói  várnagy.  1320-ban  Péter  és  Mózes 
Dózsa  által  leverettek,  Vasst  csak  1 321-ben  birta 
Tamás  vajda  fegyverletételre,  s  1322-ben  Talmács 
ura,  Konrád  hatalmas  szász  is  meghódol. 

Még  ekkor  sem  volt  egész  Erdély  lecsendesítve. 
1322-ben  László  vajda  fiai  még  zendülöknek  emlit- 
tetnek.  A  szászok  közt  is  még  voltak  várak  és  fő- 
urak, kik  mindig  gondoltak  a  dolgok  uj  rendjének 
felforgatására.  S  ezek  által  bujtogatva  és  ezekben 
bizva,  a  szászok  1324-ben  felkeltek.  Ispánjok  ekkor 
Farkas  Tamás,  az  erdélyi  vajda  volt,  s  ez  talán  még 
fokozta  az  elégületlenséget.  Az  egész  nemzet  fegy- 
vert ragadott,  egyik  főuroknak  Szentpéteri  Henning- 
nek  —  kit  az  okmányok  gerébnek  (comes)  irnak  — 
vezérlete  alatt.  Az  erdélyi  haderő  nem  volt  ellenök 
elegendő.  A  király  ekkor  a  kunokat  küldte  az  or- 
szágba, kik  a  vajdával  csakugyan  leverték  a  szászo- 
kat, s  maga  Henning  is  a  csatatéren  maradt. 

Az  erdélyi  nemesség  vitézül  harczolt.  Sokan 
elestek,  sokan  megsebesültek.  A  pillanatot  kedvező  - 
nek  tárták,  hogy  jogsérelmeiket  a  királyi  trón  elé 
vigyék,  s  Bethlen  Gergelyt,  Bolyai  Gáspárt,  Erdődy 
Jánost  a  királyhoz  küldék,  hogy  régi  javadalmaikban 
erősitse  meg  őket.  Többet  nyertek  mint  remélték : 
jobbágyaik  csak  engedelmökkel  költözhettek  szaba- 
don, a  vajda  el  lőn  tiltva  a  rövid  útu  perfolytatástól, 
a  törvényes  gyűlések   s   néhány  bűneset   kivételével, 

felmentettek  minden  királyi  adó  alól,  nem  tartoztak 
a  vajdának  élelmet  és  szállást  adni,  csak  ha  a  király 
személyesen  jelent  meg,  akkor  adtak  száz  jobbágy 
után  egy  hordó  bort,  egy  ökröt  s  némi  fűszerszámot. 

Róbert  Károly  szerencsés  házassága  és  ügyes 
politikája  által  tekintélyét  és  orvSzáglását  mindinkább 
emelte,  s  Visegrádon  páratlan  fényű  udvart  tartott, 
melyre  azonban  sötét  foltot  vet  a  szerencsétlen  Zách 
Klára  esete   s   a  Zách-nemzetség  kegyetlen  kiirtása. 

E  szomorú  eseményt  egy  szintén  szomorú  ered- 
rüényü  hadjárat,  a  havasalföldi  hadjárat  követte. 
Ugyanis  Bazarád  Mihály,  az  oláhországi  vajda,  ki  a 
magyar  király  föurasága  alá  tartozott,  megtagadta 
az  adót,  söt  az  Olt  partján  némi  foglalást  tett,  minek 
következtében  Tamás  erdélyi  vajda  néhány  társával 
rábeszélte  Károlyt,  hogy  a  jobbadán  erdélyi  kiván- 
dorlókból alakult  országot  csatolja  vissza  a  magyar 
koronához.  Károly  szépszámú  sereggel  Temesvárról 
Szörény  alá  megy,  azt  beveszi,  s  beljebb  nyomul  az 
országba.  De  a  vajda  által  megcsalatva,  a  hegyek 
közt  serge  semmivé  tétetik,  s  annak  csak  romjait 
hozhatta  haza.  Nem  csata  volt  ez,  hanem  orgyilkolás 
a  hegyek  között,  s  még  évek  múlva  is  keserűn  pa- 
naszkodék  a  király  az  oláh  cselvetéséröl.  Az  ott 
elvérzettek  közt  volt  Miklós  gyulafehérvári  prépost 
és  alkorlátnok  is  számos  főúrral.  A  kolozsváriak  s  a 
várak  népei  tűntették  főként  ki  magukat  azok  közül, 
kiket  a  vajda  vezetett,  s  jutalmaztattak  a  király  által. 
Sokan  nemesekké  lettek  a  várkatonák  közül,  a  ko- 
lozsváriak pedig  roppant   veszteségeik  kárpótlásául 

szabadságlevelöket  uj  kiváltságokkal  szaporiták,  mely 
szerint  sem  a  nádori,  sem  a  vajdai  törvényszékek 
alá  nem  tartoztak,  s  pereiket  saját  birájok,  vagy  a 
király  küldötte  intézte  el.  Három  évvel  utóbb  a  ki- 
rályné Beszterczét  mint  saját  uradalmát  hasonló  ki- 
váltsággal ruházta  fel,  azon  hozzáadással,  hogy  az 
egész  vidéket  saját  birája  alá  rendelé. 

Mindez  egy-egy  lépés  volt  a  szász  nemzet 
egyesülése  felé,  melyen  munkáltak  untalan  a  szebeni 
ispán  alá  nem  tartozó  székek. 

Róbert  Károly  lépéseket  tett,  hogy  másodszü- 
lött fia,  Endre,  elnyerje  a  nápolyi  koronát,  s  e  vég- 
ből nőül  szemeié  ki  neki  nápolyi  Johannát;  Kázmér 
lengyel  királylyal  pedig  egyességre  lépett,  hogy  a 
lengyel  korona,  ha  Kázmér  örökös  nélkül  halna  meg. 
Károly  elsöszülöttjére  szálljon.  Végre  megemlitendö, 
hogy  Róbert  Károly  verette  az  első  honi  aranyat. 


I.  vagy  Nagy  Lajos. 

(1342—1382.) 

Az  atyja  halála  után  trónra  lépett  ifjú  Lajos 
király  első  tette  az  volt,  hogy  a  kapu-adó  miatt 
fellázadt  szászok  lecsendesitésére  Erdélybe  vezette 
hadát,  s  nem  csak  a  lázadást  vérontás  nélkül  elfoj- 
totta, hanem  egyszersmind  Bazarád  Mihály  fiát, 
Sándor  havasalföldi  vajdát  hűségesküre  kötelezte  a 
magyar  korona  iránt. 

Midőn  Lajos  1347-ben  a  nápolyi  királyság  meg- 
hódítására s  gyalázatosan    kivégzett  testvére  megbo- 

szulására  ment,  István  vajda,  a  Laczk  székely  ispán 
fia,  nagy  szolgálatokat  tett  neki.  Nem  csak  nevezetes 
haderőt  csatolt  seregéhez,  hanem  az  ütközetekben  is 
kitüntette  magát,  három  nagy  diadalt  nyert,  s  végre 
Nápoly  kormányzójává  lett.  Lajos  nem  győzi  ma- 
gasztalni érdemeit,  vitézségét,  tehetségeit.  De  ily 
tulajdonok  mellett  sem  tarthatá  fenn  magát  István 
vajda  sokáig  Lajos  hazatérte  után.  Johanna  pártja 
tevékenyebb  vala  mint  valaha  —  s  egy  összeeskü- 
vést hozott  létre,  melynek  egyenes  czélja  a  helytartó 
elfogása  volt.  István  visszatért  Magyarországba,  s 
1350-ben  a  Muraközt  nyeré,  fiai  közül  pedig  az 
egyik,  Dénes,  már  ekkor  főlovászmester  volt,  s  majd 
a  másik,  Miklós  is  székely  ispánná  s  három  megye 
főispánjává  leve. 

Lajos  király  1350-ben  uj  hadjáratot  inditott 
Nápoly  ellen,  melyet  ostrommal  el  is  foglalt.  E  há- 
borúskodásnak a  pápa  Ítélete  vetett  véget,  ki  Johan- 
nát elegendő  bizonyítékok  hiányában  a  bűnvád  alól 
fölmenté.  Lajos,  ámbár  ez  Ítélet  ellenkezett  meggyő- 
ződésével, hadait  haza  hívta,  sőt  még  a  hadi  kár- 
pótlásul megítélt  300,000  aranyat  is  megvetéssel 
visszautasította. 

A  tatárok  ez  időben  többször  betörtek  Erdélybe, 
igy  1352-ben  is  Athlamos  vezérök  alatt,  de  Laczkfi 
Endre  a  székelyekkel  ellenök  megy,  csapataikat 
megveri,  s  magát  Athlamost  is  foglyul  küldé  Viseg- 
rádra a  királyhoz. 

Lajos  egyike  volt  a  legnagyobb  királyoknak,  s 
fegyvereit   mindig    diadal   követte.   Dicsőséggel  har- 

czolt  Velencze  ellen,  hódolatra  szorította  a  pártos 
Uroz  szerb  fejedelmet,  Bolgárországot  meghódoltatta, 
megverte  a  lithván  fejedelmet,  —  s  miután  Len- 
gyelország koronáját  fejére  teve,  a  magyar  birodalom 
határait  annyira  terjeszté,  hogy  az  három  tengerig 
terjedt.  S  a  mily  nagy  volt  a  harczban,  oly  nagy  vala 
a  békében  is.  Az  alatta  alkotott  törvények  közül 
megemlítésre  méltók,  hogy  a  szülék  és  rokonok  bű- 
neiért az  ártatlan  gyermekeket  s  rokonokat  büntetni 
megtiltatott;  hogy  az  egyháziak  világi  ügyekben  vi- 
lági törvényszék  alá  vettettek.  Nagy  gondot  fordí- 
tott a  tudományok,  a  földmivelés  és  a  kereskedelem 
felvirágoztatására.  Különösen  élénk  volt  az  átmeneti 
kereskedés,  mely  kelet  felé  vette  útját ;  Brassó,  Sze- 
ben  és  Besztercze,  Erdélyben,  rakhelyei  lőnek  a 
keleti  árúknak,  melyeket  aztán  kereskedőink  a  szom- 
széd tartományokba  szállítottak.  A  belkereskedésnek 
kivált  a  pénz  szabályozottsága,  az  utak  bátorsága  s 
a  városok  szaporodása  adott  élénkséget. 

Csak  az  vala  a  sors  csapása,  hogy  íi-örökös 
nélkül  hunyt  el,  két  leányt  hagyván  maga  után,  kik 
közül  az  egyiket,  Máriát,  Zsigmondnak  IV.  Károly 
császár  fiának  adta  nőül,  míg  a  másikat,  Hedviget, 
Vilmos  ausztriai  berezegnek  jegyzé  el. 


Mária.  —   II.  vagy  Kis  Károly. 

(1382-1386.) 

Alig  koronázták  meg  a  rendek    a   17  éves  Má- 
riát,  —   az  özvegy  királyné,  Erzsébet  uralomvágya  s 

ennnek  kegyencze,  Gara  Miklós  nádor  kevélysége 
csakhamar  zavarokat  idézett  elö,s  mig  Hedvig  Len; 
gyelországban  koronát  s  férjet  nyer  (Jagelló  lithván 
fejedelmet),  —  addig  a  lázongó  párt  Nápolyból  a 
trónra  hivja  meg  Kis-Károlyt,  ki  aztán  alig  néhány 
heti  uralkodás  után  Forgách  Balázs  csákánya  által 
halálosan  lesuj tátott. 

Az  erőszak  eröszakot  idézett  elő :  a  Károly 
király  hivei  Forgáchot  és  Garat  felkonczolták,  a 
két  királynét  pedig  fogságba  vetették,  s  Erzsébet 
aztán  a  börtönben  megfojtatott. 

Erre  az  országban  nagy  zavar  és  fejetlenség 
tört  ki :  a  fegyelem  felbomlott.  Erdélyben  a  szebeni 
kereskedőket  az  oláhok  nyíltan  megtámadják,  leve- 
rik, kirabolják.  Végre  a  nemzet  nagy  része  legjobb- 
nak látta  Mária  férjét,  Zsigmondot  királylyá  ko- 
ronázni. 


Zsigmond. 

(1387—1437.) 

Zsigmond  1387-ben  a  trónra  jutván,  rögtön 
erélyesen  föllépett  a  pártfőnökök  ellen,  s  Mária  ki- 
rálynét kiszabaditá,  ki  azonban  csak  rövid  ideig  oszt- 
hatá  meg  férjével  az  uralmat,  mert  a  kiállott  bor- 
zalmak által  testben,  lélekben  megtörve,  időnek  előtte 
elhunyt. 

Nem  volt  elég  a  belzavar,  hanem  még  kiviilröl 
is  fenyegető  zivatar  közeledett :  a  mindinkább  előre- 

nyomuló  török.  Zsigmond  1392-ben  Erdélybe  ment, 
hogy  a  törökhöz  pártolt  Mircse  oláhországi  vaj- 
dára üssön,  s  egész  Kis-Nikápolyig  hatolt  elö.  Azon- 
ban megérkezett  Bajazet  szultán  tábora ;  a  koczka 
megfordul,  s  maga  Zsigmond  is  csak  Cserei  Balázs 
ügyességének  köszönheté  megszabadulását. 

A  török  1394-ben  beveszi  Nikápolyt  és  meg- 
hódítja Szerbiát.  Látva  a  vészt,  Zsigmond  megint 
Erdélybe  rándul,  készületeket  tesz,  s  a  brassói  szá- 
szok részére  I.  Lajos  király  több  okmányát  meg- 
ujitja.  Ekkor  történt,  hogy  Mária  királyné  meghalt, 
mire  a  Zsigmonddal  elégületlenek  egy  része  Hedviget, 
a  dunántúli  megyék  s  Horvátország  pedig  Lászlót, 
Kis-Károly  fiát  hívták  meg  a  trónra.  De  Zsigmond 
hazasietvén,  a  forrongást  elfojtotta  s  Kontót  és  a 
32  bujdosót  az  adott  szó  ellenére  kihallgatás  nélkül 
lefejeztette,  —  ez  azonban  csak  növelé  az  elégület- 
lenséget. 

Miután  Erdélybe  uj  vajdát  nevezett  ki,  a  ke- 
gyetlen Stibort,  —  a  félbeszakasztott  török  háborúra 
tért  vissza,  melyre  most  a  német  birodalmi  rendek 
is  számos  zászlóaljat,  a  franczia  király  pedig  12 
ezernyi  hadat  küldött.  Ezekkel  egyesülvén.  Szerb- 
országon kérészül  Nikápoly  alá  vezette  összesen 
mintegy  60  ezerből  álló  hadait.  De  ott  termett  nem- 
sokára Bajazid  szultán  is  200  ezernyi  seregével,  s  a 
keresztény  hadat  egy  véres  ütközetben  szétverte. 
Zsigmond  maga  is  csak  életveszélylyel  menekülhe- 
tett meg  a  Dunán,  melyen  elébb  a  Feketetengerre  s 
azon  keresztül  Konstantinápolyba  hajózott.   Bajazid 

e  diadal  után  Szeremet  és  Tótországot  elpusztította, 
a  többi  melléktartományokat  pedig  elszakasztotta  az 
országtól. 

Zsigmond,  kit  itthonn  már  holtnak  hittek,  csak 
félév  múlva  érkezett  Budára,  s  az  országban  nagy 
forrongást  talált,  melynek  elnyomását  törvénytelen 
eszközökkel  akarta  eszközölni,  mignem  a  rendek  az 
alkotmányszegöt  elfogták  ós  Siklóson  elzárták,  honnan 
csak  ötödfél  hó  múlva  szabadult  ki,  miután  esküvel 
fogadta,  hogy  ezentúl  törvényesen  kormányoz  s  a 
multakat  feledi. 

Általános  bűnbocsánat  hirdettetett  tehát,  s  az 
általános  kiadványok  mellett  egyes  pontok  kiválóan 
Erdélyről  szóltak,  mintegy  bizonyságául,  hogy  e  föl- 
kelésben ez  országnak  fontos  szerep  jutott.  Erdély 
két  vajdája,  Marczali  Miklós  és  Csáky  Miklós,  az 
erdélyi  fölkelők  megtéréseért  kezeseket  adtak  s  en- 
nek fejében  ezek  visszakapták  elveszett  birtokaikat. 
Ezeknek  neveit  a  vaj  dák  Írásban  nyújtották  be,  s  lefegy- 
verzésökre harmincznapi  határidőt  nyertek.  A  vajdák 
Ígérete  nem  teljesült  s  a  boszus  Zsigmond  Laczkfi 
Jakabbal  helyettesité  őket,  —  végre  pedig  fegyveres 
erőt  küldött  az  erdélyi  háborgók  megfékezésére. 

Az  1420.  év  öröknevezetes  esztendő  Erdély 
gyászos  történetében :  kezdete  a  törökök  Erdélybe 
ütéseinek.  Hátszegvidék  látta  a  legelső  török  turbánt 
határain.  Ugyanis  az  említett  év  nyárderekán,  mi- 
dőn Zsigmond  a  havasalföldi  vajdával  háborúba 
elegyedett,  ennek  ösztönzésére,  a  magyar  sergek 
megveretése  után,  egy  török  sereg  Erdély  délnyugoti 

részét   elözönli   s   szokása   szerént   dul,   rabol,   éget. 
Csáky  Miklós  vajda  serget  gyűjt  s  Hátszegnél    útját 
akarja  állani  az  ellenségnek  :  de  megveretett  és  serge 
nagy   része   odaveszett.    A  versengés  Dán   vajdával 
1421-ben    is    tartott,    habár   a  király   által    pártolt 
II.  Mircse  már  elesett.    S  most   megint   nagy   török 
sereg  üt  Erdélybe   a  Barczaságba.    Az  őrvidékek  — 
székelyek  és    szászok  —  nem   voltak   ugyan  készü- 
letlenül, de  az  egyesült  török-oláh  sergeknek  megfe- 
lelni nem  tudtak.   Megverettek  s  a  székelyek   elsza- 
ladtak, a  szászokat  pedig  felkonczolták.  Brassó  ápr. 
3-án  bevétetett,  feldulatott,   tanácsa    fogságba    hur- 
czoltatott,    a    Barczaság     kiraboltatott,     ugy    hogy 
Zsigmondnak  adóját  több  évre  el  kellé  engednie.  Ily 
körülmények  közt,  mivel  a  huszita  háborúval    elfog- 
lalt Zsigmondtól  segélyt  nem  várhattak,  Erdély  rendéi 
tordai  gyülésökön  maguk   gondoskodtak   magukról : 
szálljon  táborba  minden  harmadik   nemes  és  minden 
tizedik  paraszt.  De  e  fölkelésre  már  nem  volt  szükség : 
Zsigmond  a  törökkel  fegyverszünetet  kötött,  Dán  vaj- 
dával pedig,  elismervén  ez  hübéruraságát,  kiegyezett. 

A  fegyverszünetet  Zsigmond  1424-ben  meg- 
újította, s  most  a  szultán  egész  haragját  Dán  vajda 
ellen  forditá,  hogy  Zsigmondhoz  pártolásaért  meg- 
büntesse. Sereggel  támadta  meg,  elkergette  s  he- 
lyébe Radult,  a  bukott  vajda  testvérét  ültette,  Zsig- 
mond azonban  Radult  elűzte  és  Dánt  a  vajdaságba 
visszahelyezte. 

A  több  egyszerre  folytatott  háború,  a  törökök 
naponkint  fenyegetőbbé  váló  állása  végre  Zsigmon- 


63 


dot  a  banderiális  szervezet  rendezésére  birta.  A  ban- 
dériumokat már  Kárely  kezdte  divatba  hozni,  Lajos 
kifejleszté,  s  Zsigmond  1433-iki  tervezete  megálla- 
pitá.  Egy  bandérium  400,  de  már  ez  időben  500 
emberből  állott.  Minden  száz  jobbágy  után  3,  min- 
den 33  után  egy  harczos  állittatik  ki.  A  jobbágyős 
és  jobbágytalan  nemes  személyesen  jelenik  meg  s 
Lajos  rendeleténél  fogva  1366  óta  adómentes.  Az 
erdélyi  püspöknek  van  egy  bandériuma  (500  ember), 
a  vajdának  is  egy,  a  székely  ispánnak  is  egy.  A  ko- 
losmonostori apátságnak  50  embere  állott  ki,  hason- 
lag  a  káptalanoknak,  a  városoknak  részben  legalább 
500  külön-külön,  egyébiránt  birtokaik  szerint,  Brassó- 
nak például  150.  Az  erdélyi  megyék  3000,  a  szé- 
kelyek 2000,  a  szászok  2000  harczossal  vettek  részt 
a  király  háborúiban. 

Zsigmond  uralkodása  végén  válságos  mozgalom 
tört  ki  Erdélyben  :  1437  tavaszán  a  jobbbágyak  a 
dél-nyugati  részeken  fölkeltek,  hogy  sokféle  zak- 
latásukat megboszulják.  A  mozgalom  égetéssel  és 
rablással  kezdődött,  de  csakhamar  vezérök  akadt : 
egy  Kardos  János  nevű  pór,  ki  a  szászok  földjét 
támadta  meg  legelébb.  Mialatt  e  kitört  mozgalom 
elnyomására  a  nemesség  és  székelység  készületeket 
tett,  a  felkelt  pórok  Szolnok  megyében  Alparét  mellé, 
Bábolna  hegyére  gyülekeztek,  s  elsánczolták  magu- 
kat. Midőn  végre  a  nemesek  s  megyék  hadai  meg- 
érkeztek, a  lázadók  megpróbálták  a  kiegyenlítés 
útjára  lépni,  s  követeket  küldtek  a  táborba  a  vezé- 
rekhez, Csáki  László  vajda,  —  Lépes  Lóránt  alvajda 

—  Tamásy  Henrik  s  Jaks  Mihály  szt^kely  grófokhoz. 
Ezek  azonban  ilyen  alku  által  tekintélyöket  látták 
volna  bemocskolva,  s  Csáki  vajda  a  követeket  felkon- 
czoltatta.  Erre  az  országos  sereg  a  pórok  ellen  ment, 
de  azokat  egy   véres   ütközet   után   sem  verhette  le. 

Söt  a  pórok  a  kétségbeejtő  küzdelemben  oly 
nagy  erőt  fejtettek  ki,  hogy  a  nemesség  megdöbbent. 
Erejével,  mely  együtt  volt,  nem  tartotta  tanácsosnak 
a  küzdelem  folytatását,  s  hihetőleg  egy  török  beütés 
által  szorongattatván,  a  parasztokkal  egyezkedésbe 
bocsátkozott.  Bármily  megalázó  volt  is,  az  első  lé- 
pést kétségkívül  a  nemesség  tette,  s  elgondolhatjuk, 
hogy  nem  kis  kényszerűség  folytán. 

A  béke  létre  is  jött,  még  pedig  a  nemességnek 
nem  kedvező  feltételek  alatt.  Mindenekfölött  az  ed- 
dig szenvedett  sérelmeknek  mindkét  részről  teljes 
eleníjedése  biztosíttatik;  a  földesurak  kilenczedet 
nem  vesznek,  nem  gátolják  a  szabad  költözködést, 
a  magtalanul  elhalt  jobbágyok  javait  nem  foglalják 
le  özvegyétől  vagy  rokonaitól,  megérik  egy  három- 
éves marhával,  s  azok  szabad  végrendelkezését  nem 
gátolják. 

Legfontosabb  pontja  ez  okmánynak,  hogy  jö- 
vőre szabadságában  áll  a  föld  népének  évenkint 
egyszer  a  bábolnai  hegyen  összegyűlni  a  mostani 
vezérek,  vagy  azok  egyike  alatt,  hol  ezek  vizsgálatot 
tartanak,  ha  vájjon  megtartják-e  a  nemesek  az  itt 
kötelezett  pontokat?  azok,  kik  nem  tartják  meg,  te- 
kintessenek hitszegőknek  s  ne  számolhassanak  a 
többi  nemesek  védelmére. 

A  veszélyes  merény  s  annak  ki  nem  elégitö 
megoldása  intő  példa  volt  a  nemességnek,  székely- 
ségnek és  szászságnak  egyaránt,  hogy  alkotmányuk- 
ban van  valami,  melyen  változtatniok  kell :  az  egy- 
ség hiánya  a  három  nemzet  között.  A  pórok  még 
mindig  fegyverben  állottak,  az  apró  csatározások 
újra  megindultak,  s  a  béke  mitsem  eredményezett. 

A  veszély  nagyságához  képest  szept.  közepére 
Kápolnára  a  három  nemzet  közgyűlése  lön  kihir- 
detve, mely  most  egy  véd-  és  daczszövetség  kötésére 
használtatott  fel,  mely  alapjává  lett  azok  uniójának. 
E  szerint  hűségesküt  tesznek  le  az  uralkodónak, 
megesküsznek,  hogy  egymást  minden  szorongattatá- 
saik  közt  segitni  fogják  nem  csak  az  ország  védel- 
mében, hanem  a  támadók  ellen  is,  kivéve  ha  ez  a 
király  volna.  Mert  ha  ez  fordulna  bármelyik  ellen  is, 
térdhajtva  fog  a  más  két  nemzet  annak  kegyelmet 
kérni. 

Ez  volt  kezdete  a  szigorúbb  fellépésnek  a  pa- 
rasztság ellen,  s  egy  hosszas  és  véres  háborúnak, 
mely  Erdélyt  félévnél  még  tovább  zaklatta.  A  pór- 
had ezalatt  Magyarországra  a  Nyírségre  és  Szamos- 
közre is  elterjedt,  hol  egy  bizonyos  Márton  volt 
annak  vezére,  s  ott  és  itt  sok  véres  tusára  adott  al- 
kalmat. A  régiekhez  uj  vezérek  csatlakoztak,  s  már 
néhány  nappal  az  unió  megkötése  után  a  két  fél 
véres  csatát  vivott.  És  most  megint  megpróbálták  a 
kiegyezést.  De  az  ujabb  kötés  sem  sokat  használt. 
Nagy  Antalt  is  diadalai  annyira  elkábiták,  hogy  ö 
í  a  nemesség  kiirtásáról  s  Erdély   elfoglalásáról  gon- 

dolkodott.  Már  Kolozsvár  hatalmában  volt,  s  zen- 
dülése ezzel  ujabb  támaszt  nyert.  A  szász  föld  még 
egyszer  feldulatott,  a  nemesek  birtokai  zsákmány 
tárgyává  lettek,  cselédségök  pedig  legyilkoltatott. 

De  a  nyiri  paraszt  mozgalmat  maga  az  azon 
vidéki  nemesség  leverte,  s  ez  most  Erdélybe  sietett 
szorongatott  társai  védelmére.  Az  egyesült  magyar- 
országi, erdélyi  megyei  és  székely  hadak  legelébb 
Kolozsvárt  támadták  meg.  A  pórhad  főereje  e  város- 
ban és  város  mellett  Kolosmonostornál  volt,  ezúttal 
azonban  megveretett.  Maga  Nagy  Antal  a  csatatéren 
felkonczoltatott,  s  szétszaladt  hadának  egy  része 
Kolozsvárba  vette  magát,  más  része  pedig  a  nemesi 
hadak  kezébe  esett,  kik  közül  kilencz  előbbkelö  Tor- 
dánál  nyársba  vonatott. 

Zsigmond,  e  munkavágyó,  de  ingerlékeny  és 
állhatatlan  lelkű  fejedelem  (egyszersmind  német  csá- 
szár), 70  éves  korában  1437-ben  szűnt  meg  élni. 

Albert.   —   I.  Ulászló.    -   Hunyadi    János    kor- 
mányzó. 

(1437-1453.) 

Zsigmond  halála  után  a  magyarok  Albert  auszt- 
riai herczeget,  az  elhunyt  király  vejét  választották 
a  trónra,  ki  aztán  a  német  császárságot  is   elnyerte. 

II.  Amurát  szultán  ismét  terjeszkedni  akarván, 
midőn  a  vizek  áradásai  miatt  Magyarhonba  nem 
nyomulhat,  serege  egy  részét  Mezid  bég  alatt  Er- 
délybe  indítá,   s   csakhamar  falvak   lángjai  hirdetek 

megérkeztét.  A  törökök  több  várost  és  kisebb  erös- 
séjjet  elpusztítván,  kitakarodtukban  70,000  foglyot 
hurczoltak  el  magukkal. 

Albert  hirtelen  halála  után  (1439)  belviszály 
támadt  az  országban  ;  a  pártok  végre  abban  egyez- 
tek meg,  hogy  az  özvegy  királyné,  Erzsébet,  menjen 
férjhez  Ulászló  lengyel  királyhoz  s  ez  jöjjön  a  ma- 
gyar trónra.  Azonban  Erzsébetnek  fia  születvén, 
férjhezraeneteli  igéretét  visszavonja,  az  árván  szüle- 
tett Lászlót  megkoronáztatja,  s  midőn  Ulászló  mégis 
bejött,  —  kis  fiával  s  a  koronával  Bécsbe  futott. 

Ulászló  pártja  élén  Hunyadi  János  Szörényi 
bán  és  Újlaki  Miklós  állt,  s  midőn  végre  fegyverre 
került  a  dolog,  Hunyadi  és  Újlaki  megverte  Erzsé- 
bet seregét,  mire  Ulászló  a  két  győztes  vezért  erdélyi 
vajdákká  nevezte  ki.  E  kinevezés  a  lehető  legszeren- 
csésebb volt,  miután  Erdélynek  csakugyan  egy  nagy 
emberre  vala  szüksége,  hogy  megvédje  a  török  el- 
tiprása  ellen. 

E  veszélyes  ellenség  nem  is  váratá  magát  soká. 
1442-ben  Mezid  bég  Erdély  elfoglalása  czéljából  a 
Vaskapun  ismét  beütött.  Hunyadi,  Lépes  György 
püspökkel  egyesülten,  sereget  gyűjtvén,  a  zsákmány- 
rakott török  tábornak  Szent-Imrénél  eléje  áll,  de  a 
cselt  vető  ellenség  a  különben  is  gyengébb  erejű 
erdélyi  hadat  leveri,  s  maga  a  püspök  is  ott  vesz. 

Mezid  diadalát  a  valónál  is  jelentékenyebbnek 
tartotta,  s  miután  csapata  egy  része  zsákmányi ásra 
elszéledt,  maga  derékhadával  Szeben  ostromára 
sietett.  Hunyadi  az   elbizakodottnak  háta  mögött  uj 

5* 


68 

serget  szervezett,  melylyel  a  szorongatott  Szeben 
fölmentésére  sietett.  Egy  kis  falunál  volt  a  döntő 
ütközet,  mely  Mezidnek  és  fiának  életébe,  a  szultán- 
nak pedig  egész  sergébe  került.  Kemény  Simonnak 
önfeláldozása  mutatja,  hogy  mily  helyes  tapintattal 
látta  be  már  ekkor  a  nemzet,  hogy  a  török  ellen 
folytatott  védelmi  harczok  egész  sikere  Hunyadi 
életével  van  összeforrva.  A  diadal  nagyfontosságú 
volt,  Hunyadi  neve  európai  fontosságúvá  lett^  s  a 
nyert  és  Budára  küldött  zsákmány  Ulászló  egész 
udvarát  ámulatba  ejié.  A  Verestornyon  át  Oláhor- 
szágba menekült  törököket  Hunyadi  innen  is  kiül- 
dözé,  s  csapataival  egész  Thraciáig  barangolt.  Azalatt 
pedig  Vláddal  s  a  moldvai  vajdával  a  magyar  király 
liübéruraságát  elismerteté. 

A  szultán,  hogy  e  kudarczot  megboszulja, 
80,000  főnyi  sereget  indított  Oláh-  és  Erdélyor- 
szágba. A  roppant  tábor  akadálytalanul  kelt  át  a 
Dunán  s  pusztitá  Oláhországot,  mignem  a  Vaskapu- 
nak vette  útját,  hogy  azon  át  nyomuljon  Erdély  el- 
foglalására. Hunyadi  itt  15,000  emberével  —  nagy- 
részben válogatott,  nehéz  fegyverzetű  harczosokkal 
—  és  segitve  Újlakitól,  útját  állotta.  0  támadott  a 
helyen,  melyet  mint  arra  alkalmast  maga  szemelt  ki. 
A  csata  Hunyadi  fényes  pályájának  egyik  legfonto- 
sabb percze  volt.  Hosszasan,  vitézül,  elkeseredett 
erőfeszítéssel  küzdöttek,  mignem  az  ozmán  sereg 
megszaladt  a  Duna  felé.  De  csak  kevesen  menekül- 
tek meg,  s  a  tábor  roppant  zsákmánynyal  a  magya- 
rok kezébe  esett. 

Ujabb  ámulat  volt  Európának,  Hunyadi  magyar 
Achillesnek  neveztetek,  az  ozmánok  elleni  vállalatok 
mindenfelé  lelkesült  részvéttel  találkoztak,  s  nem 
csuk  meg  vala  Erdély  mentve,  hanem  Ulászlónak 
lehetővé  lett  támadólag  föllépni.  A  vállalat  lelke 
Hunyadi  volt,  ki  ezzel  a  töröknek  a  Balkánon  tul  űzé- 
sét tűzte  ki  czélul.  Fényes  hadjáratát  a  szegedi  béke, 
s  azt  a  várnai  kudarcz  követték.  Ulászló  a  csatatéren 
maradt  (1444),  s  a  csodásan  menekült  Hunyadi  meg- 
tartván Erdély  s  a  tiszai  részek  kapitányságát,  or- 
szágkormányzóvá lett. 

Egy  Erdélyből  intézett  támadással  Drakulát 
letette  s  a  vajdaságot  Dánnak  adta.  De  midőn  Dra- 
kula  a  török  segélylyel  próbát  tett  országa  vissza- 
foglalására. Hunyadi  a  törcsvári  szorosnál  a  Bucses 
hegyén  átszállott,  véletlen  támadással  leverte  őt,  s  a 
török  elleni  vállalatokra  nézve  oly  fontos  országot 
biztositá  a  magyar  koronának.  Szüksége  vala  erre  a 
török  ellen  intézett  harmadik  táraadó  hadjárata 
végett,  mely  azonban  a  rigómezei  csatavesztéssel 
végződött.  De  ha  Hunyadinak  nem  is  sikerűit  a  tö- 
rököt a  Balkánon  túlra  űzni,  legalább  távol  tartá 
Magyarországtól,  s  ha  Konstantinápoly  bukását  fel 
nem  tartóztathatá,  Belgrád  megvédésével  legalább  a 
dunai  vonalt  épen  fentartá. 

Hunyadi  kormányzósága  alatt  több  ízben  for- 
dult meg  Erdélyben,  hol  rokonai  voltak,  hová  való 
volt  maga  is,  s  hol  kisebbik  fia.  Mátyás  született. 

V.  L  ász  ló. 

(1453—1457.) 

V.  László  már  Ulászló  eleste  után  királynak 
ismertetett,  s  Hunyadi  csak  addig  választatott  meg 
kormányzónak,  mig  a  gyermek-király  felnő.  Fridrik 
császár  azonban  nem  akarta  könnyű  szerrel  kiadni 
Lászlót  az  öt  hazakivánó  magyaroknak,  s  végre  is 
csak  Hunyadi  diadalmas  fegyvere  vivta  ki,  hogy  a 
fiatal  királyt  a  nemzet  visszanyerhette.  Hunyadi  kor- 
mányzósága jutalmául  Beszterczevidéket  nyeré,  mint 
örökös  grófságot. 

Hunyadinak  legnagyobb  ellensége  volt  a  romlott 
lelkű  Czillei,  László  nevelője  és  tanácsosa,  ki  min- 
den módot  megkisérlett  a  nagy  hazafi  elvesztésére, 
de  sikertelenül,  —  s  csak  azt  érte  el  ármánykodásá- 
val, hogy  a  fiatal  király  bizalmatlan  volt  a  hős  férfiú 
iránt.  Hunyadi  a  nándorfehérvári  fényes  diadal  után 
hunyt  el  1456-ban,  s  Erdélyben,  a  fehérvári  nagy 
templomban  temettetett   el,  hol  sirja  máig  is  látható. 

Az  országmentő  hős  fia,  László,  a  következő 
évben,  minden  törvényes  forma  mellőzésével,  vér- 
padon halt  meg,  másik  fiát  pedig  az  országból  ki- 
szökő V.  László  fogolyként  magával   vitte  Prágába. 


I.  Mátyás.  í 

(1458-1490.)  ! 

y.  László  Prágában  megmérgeztetvén,  a  nem-í 
zet  Hunyadi  fiát,  a  lángeszű  Mátyást  választá  ki-í 
rályul.  I' 

Az  ilju  uríilküdüiiak  sok  clöitclettel  és  sok  rósz 
akarattal  kellé  küzdeni.  Erdélyben  még  más  nehézség 
is  volt :  a  szászok,  kik  a  német  vérű  uralkodóhoz 
szítottak,  de  kiket  csakhamar —  1458.  aug.  20-án  — 
megnyugtatott  Mátyás,  hogy  ősi  szabadalmaikban 
nem  fognak  háborgattatni.  Csak  Kolozsvár,  ezen  már 
ekkor  is  félig  magyar  város,  melyben  a  magyarság 
már  is  külön  utczában  lakott  s  külön  egyházzal  birt, 
volt  elébb  Szilágyinak  s  testvérének,  most  Mátyás- 
nak hive,  melyért  ezúttal  még  csak  (1458.  jun.  8.) 
régi  kiváltságai  megcrö&itését  nyerte.  De  a  király 
születése  helyéről,  hol  gyermekkorát  tölte  s  először 
vitték  iskolába,  később  sem  feledkezett  meg ;  nem 
csak  a  szőlömives  gazda-ember  irányában,  kinek 
óvári  házánál  született,  volt  bőkezű,  hanem  „örök 
emlékezetre  —  mond  Heltai  —  megajándékozá  a 
várost  is  igen  nagy  és  jeles  privilégiummal,  és  sza- 
badsággal." De  Kolozsvár  fényes  múltja  s  gazdag 
kiváltságai  daczára  egy  idő  óta  —  attólfogva  t.  i., 
hogy  a  magyarság  is  elszaporodott  —  válságos  hely- 
zetben volt.  A  szászok  a  körülmények  e  változásáról 
tudomást  sem  akartak  szerezni:  s  a  város  kormány- 
zásában nem  voltak  hajlandók  részt  adni  a  magyar- 
ságnak. Ezek  viszont  követelék,  s  a  dolgot  a  kor- 
mányzó, Szilágyi  elé  vivék,  ki  elhatározá,  hogy  a 
szászságból  álló  választott  polgárságnak,  s  a  tizenkét 
tagból  álló  tanácsnak  egyik  fele  a  magyarok,  másik 
a  szászok  közül  választassék,  valamint  biró  is  egyik 
évben  magyar,  a  másikban  pedig  szász  legyen. 

Nem  lett  ily  jó  vége  a  beszterczei   zavaroknak. 

E  város  nem  feledheté  függetlenségének  elvesztését. 
A  beszterczeiek  már  egyszer  visszaverték  falaik  alól 
Szilágyit,  s  midőn  Mátyás  király  1458-ban  az  egész 
grófságot  éppen  ezen  főúrnak  ajándékozá,  az  első 
siker  által  bátoritva,  fellázadtak  s  megrohanták  fel- 
legvárát. Szilágyit  ez  felböszité.  Az  alföldről  hirtelen 
Erdélyben  termett  s  legelébb  Szebent  támadta  meg, 
mely  Beszterczének  segélyt  adott.  Szebent  azonban 
reménye  felett  erősnek  találta:  éppen  ez  időben  vonult 
be  ide  egy  hadcsapat,  mely  egy  3000  főből  álló 
török  serget  csak  nemrég  vert  szét  s  fosztott  meg 
zsákmányától.  Ezért  időt  sem  vesztve  alatta,  Besz- 
tercze  alá  ment,  azt  megvívta,  s  a  lakosoknak  egy 
részét  felkonczoltatta. 

Az  erőszakoskodás  Szilágyinak  szabadságába  ke- 
rült, de  azért  ez  a  háborgó  erdélyi  közvéleményt  nem 
csendesíthette  le.  1459-ben  Medgyesen  egy  igen 
népes  közgyűlést  tartottak,  melyben  a  három  nemzet 
képviselői,  a  legfőbb  papi  hivatalnokok,  Kolozsvár 
és  Brassó  küldöttei  megjelentek,  s  mindenekfölött  a 
három  nemzet  régi  unióját  megerősítették,  és  némely 
pontjaiban  szabatosabban  körülirtak.  Eszerint  min- 
den régi  kiváltságaikat  s  szabadalmaikat  közösen 
fogják  védelmezni.  Minthogy  pedig  a  törökök  rab- 
lásai megint  elszaporodtak,  s  ezúttal  mindig  sokan 
jutnak  fogságba,  álljanak  jövőre  nyitva  a  szászok 
városai  a  menekvő  székelyek  és  magyarok  előtt,  s 
ezek  viszont  a  szászokkal  közösen  menjenek  a  be- 
nyomult ellenség  ellen. 

A  véd-  és  dacz-szövetség,  mely  a  három  nemzet 

közt  most  harmadízben  köttetett  meg,  most  sem  biz- 
tositá    az    ország    nyugodalmát.     A    Drákula    által 
elűzött  Vlád  Fogaras    földjén    vonta    meg  magát; 
Drákula  sokáig  nem   lépett  fel   az  uradalom  ellen, 
melyhez  a  magyar  koronának   világos  jogczime  volt, 
de    midőn    ugy   hitte,   hogy   azt  büntetlenül    teheti, 
1460-ban  feldúlta  és   kirabolta  Omlást  és  Fogarast, 
elfogta  Vládot,  a  Dán  fiát,  s  nemsokára  lefejeztette. 
Bárha  e  dúlás    csak    közvetve  érinté   is  Magyaror- 
szágot s  Drákula  Mátyás   ellenében    mindenkép   ba- 
rátságos állást  igyekezett    elfoglalni,  a  királyt  mégis 
boszantá.   Nem   lépett  ugyan  fel  tettlegesen   ellene, 
söt  1461-ben  külön  frigyet  is   kötött  vele,  melynek 
értelmében    egyedül    a    magyar    király     fensöségét 
ismeré  el,  s  a  maga  számára  a  török  ellen  segélyt  is 
biztositott,  de  oly  védelemben  sem  részesité  öt,  melyre 
az  méltatlan  volt.   Az   eszeveszett  zsarnok   már  hat 
év  óta  volt  ostora  saját  tartományának  s  réme  szom- 
szédainak. Qláhjai  hóhérnak,   a   törökök  karóvajdá- 
nak  nevezték   e   nem-embert,  kinek   hidegvérű  gyil- 
kolásai, karóbavonatásai,  égetései  minden  képzelhetőt 
felülmúlnak.   Midőn   végre  Mohamed  szultán  1462- 
ben  megtámadta,  Mátyástól  sürgetőleg  kérte  a  segélyt, 
mielőtt  azonban  azt  nyerhetett  volna,  már  megvere- 
tett s  birodalmától  megfosztatott.  Vlád  most  árulásra 
gondolt :   levelet   irt  a   szultánnak  és  nagyvezérnek, 
melyben    „kegyelmet    kért   s    ajánlá,    hogy  Erdélyt 
kezeibe  szolgáltatja.   Nem   csak    ez   országot  ismeri, 
hanem   a  magyar    királyságot  is,  s  ha  azt   elnyerte, 
ezt   könnyebben   elfoglalhatja.  Követei  erről  többet 


fognak  szólani."  A  levél  nem  a  szultán,  hanem  a 
Mátyás  kezébe  esett,  ki  nemsokára  maga  is  Tordáii 
volt,  s  itt  értesült,  hogy  a  törökök  Oláhországból 
már  visszavonultak,  és  uj  vajdát  is  —  Radult,  a 
Drákula  testvérét  —  neveztek  ki.  Mátyás  az  áruló 
visszahelyezésére  annyival  kevésbbé  gondolt,  mert 
Radul  bojárjaival  megjelent  előtte  és  hódolatát  be- 
mutatta. A  rémvajda  pedig  fogva  vitetett  Nándor- 
fehérvárra és  onnan  Budára.  Mátyás  az  év  többi 
részét  Erdélyben  tölte,  csak  Havasalföldére  tett  egy 
rövid  kirándulást,  megismerkedendő  az  uj  vajdával 
s  ennek  viszonyaival. 

A  török  ezúttal  elvonult,  anélkül,  hogy  Erdélyt 
háborgatta  volna.  Nem  annyira  Mátyás  készületei 
rettenték  vissza,  mint  másfelé  elfoglaltatása  birták 
visszatérésre,  s  ezt  a  király  és  Erdély  jól  tudák.  Ez 
országra  nézve  fenyegetőbbé  lett  a  veszély,  mióta  íi 
havasalföldi  vajda  bevallott  hűbérese  a  szultánnak, 
bármily  erős  hittel  kötelezte  is  magát  Mátyás  iránt. 
De  maga  a  király  is,  mióta  Fridrikkel  békét  kötött, 
gondolkodni  kezdett  egy  török  ellen  intézendő  had- 
járatról. Nem  csak  érdemet  akart  ezzel  szerezni 
megkoronáztatásához,  hanem  gátot  is  akart  vetni 
Mohamed  terjeszkedésének.,  ki  Hunyadi  halála  óta 
nagy  hódításokat  tett,  s  ha  nem  fenyegette  is  köz- 
vetlenül Magyarországot,  rá  nézve  mégis  veszé- 
lyessé vált. 

^^  Mátyás  az  ország  pénzügyeit  rendezni  akarván, 
az  1467-diki  országgyűlés  erre  vonatkozó  határo- 
zatai nagy  zavargást  idéztek   elő   Erdélyben,  melyet 

azonban  a  király  hirteleni  és  szigorú  föllépése  csak- 
hamar elfojtott.  Mátyás  ezután  egész  sergével  Mold- 
vába készült  István  odavaló  vajda  megfékezésére,  ki 
nem  csak  a  zendülő  erdélyiekkel  czimborált,  hanem 
Erdély  határszélein  foglalásokat  is  tett.  A  nádoron 
kivül  a  két  uj  vajda,  Csupor  és  Pongrácz  is  a  haddal 
voltak,  mely  diadalmasan  nyomult  Moldva-Bánya 
városáig.  István  véletlen  támadásával  zavarba  hozta 
ugyan  itt  a  Mátyás  seregét,  de  túlnyomó  ereje  da- 
czára meg  nem  verhette.  A  véres  ütközetben  maga 
a  király  is  sebet  kapott,  de  István  vajda  annyira 
megdöbbent,  hogy  jónak  látta  a  következő  évben 
meghódolni.  Mátyás  sebe  miatt  gyaloghintón  hozatá 
magát  Erdélybe.  A  karácsonyi  ünnepeket  s  uj  év 
kezdetét  Brassóban  tölte,  s  e  várost  és  a  Barczaságot 
az  erdélyi  mozgalmak  alatt  s  a  moldvai  hadjáratban 
tanúsított  hűségeért  az  áruik  után  járó  koronavám 
fizetésétől  fölmenté. 

Az  oláh  mozgalmak  s  Mátyás  ellenségének,  a 
lengyel  királynak  biztatásai  rábírták  a  csak  nem  rég 
meghódolt  István  moldvai  vajdát,  hogy  1469-ben 
Erdélybe  beütést  kisértsen  meg.  Ezen  István  tehet- 
séges, de  nyugtalan,  nagyravágyó  és  kegyetlen  ural- 
kodó volt.  Erején  fölül  törekedett  birtokai  szaporí- 
tásán, s  legközelebbről  Oláhország  meghódítását 
tűzte  ki  czélul.  Kezdetben  reménye  felett  sikerrel 
harczolt,  s  az  általa  elűzött  oláh  vajda  a  szultánhoz 
folyamodott  segélyért.  Havasaifölde  visszavételére 
szerdárul  Ali  neveztetett  ki,  s  miután  ez  megbíza- 
tását  végrehajtotta,  Erdélyen    át   (1474)  Nagy-Vá- 


radig  nyomult,  rombolva  és  pusztítva  útjában  min- 
denfelé s  földig  égetve  e  várost  is.  István  nem 
remélve,  hogy  a  szultánt  kiengesztelheti,  Mátyáshoz 
folyamodott  segélyért,  kinek  ezalatt  meghódolt,  és 
tőle  menedéklevelet  kért,  melylyel  szabadon  mehes- 
sen Magyarországba. 

Éppen  ezen  időben  egy  ujabb  erdélyi  zavar  is 
foglalkodtatta  a  királyt.  1473-ban  Mátyás  és  Káz- 
mér lengyel  király  közt  háború  folyt.  Ez  utóbbi 
nem  csak  István  moldvai  vajdát  akarta  Erdélyre 
küldeni,  hanem  magában  Erdélyben  is,  jelesül  a 
székelyek  közt,  próbált  zendülést  támasztani,  kik 
régi  kiváltságaiknak  csonkítása  miatt  zúgolódtak.  A 
dolog  már  régebben  forrt.  Egy  nagy  földrengés,  mely 
1473-ban  Erdélyben  országszerte  nagy  károkat  oko- 
zott, a  nép  babonás  kedélyét  rendkívüli  dolgokra 
még  fogékonyabbá  tette.  Fáncsi  Mihály  —  gazdag 
és  hatalmas  főrangú  székely  —  egyike  a  buj  tógá- 
toknak, felhasználta  a  nép  izgatottságát,  s  lázitá  a 
népet,  a  nemesség  pedig  megint  kész  volt  felkelni. 
Hanem  e  mozgalom  magától  lecsendesült,  miután 
Kázmér  és  Mátyás  közt  a  béke  1474-ben  megkötte- 
tett, s  a  király  a  hozzá  folyamodó  István  vajdát 
kegyeibe  fogadta. 

A  másik  évben  Mátyás  a  törökökön  aratott 
fényes  diadalt,  s  visszafoglalta  Sabáczot.  Hanem  a 
törökök  hódítási  vágyát  veszteségök  csak  éleszté,  s  a 
szultán  nagyobb  erővel  és  az  eredményre  biztosabb 
kilátással  szándékozott  Erdélyt  megtámadni.  S  való- 
ban 1479-ben  egy  török  sereg  a  Dunántúlt  pusztította, 

egy  más  pedig  Erdélynek  tartott.  Már  késő  ősz 
volt  s  annyival  váratlanabbul  jött  a  támadás,  mely- 
nek ezúttal  aligha  csak  puszta  rablás  volt  a  czélja. 
A  43,000-nyi  török  had  csupa  lovasságból  állt,  s 
nagynevű,  tapasztalt  és  rettegett  basák  parancs  3 
alá  rendeltetek.  Erdélyt  és  a  szomszéd  végeket  egé- 
szen készületlenül  találta,  ugy  hogy  néhány  alsó  me- 
gyét háborítatlanul  felprédálhatott,  mialatt  Báthori 
István  összegyüjtheté  népét  s  régi  bajtársát.  Kinizsit, 
a  temesi  ispánt,  segélyadásra  szólithatta  fel. 

Ezalatt  az  erdélyi  sergek  Fehérvár  körül 
összegyűltek,  honnan  Szászváros  alá  vették  utjokat, 
hogy  a  Vaskaput  elzárják  s  Kinizsivel  csatlakozhas- 
sanak, kinek  jöveteléről  már  tudomásuk  volt.  Ali 
bég  azonban  jól  tudván,  hogy  minél  tovább  vár, 
annál  nagyobbra  nő  a  magyar  sereg,  támadásra  ha- 
tározta magát,  s  már  okt.  12-ére  Felkenyér  és  Gyal- 
már  közé  érkezett,  a  foglyokat  és  zsákmányt  ez  utóbbi 
helyen  hagyván  hátra. 

Másnap,  okt.  13-án  reggel  Kenyérmezején  mind- 
két sereg  harczkészen  állott.  Báthori  misét  tartatott, 
s  sergét  megesketé,  hogy  győzni  vagy  halni  fog.  A 
balszárnyon  a  szászok  és  oláhok,  a  jobbon  a  széke- 
lyek, középen  a  megyei  dandárok  s  a  vajda  és  püs- 
pök bandériumai  állottak.  A  tartalékserget  két  csapat 
lovasság  képezte.  De  e  tábor,  mely  a  romozi  hegyek- 
től a  zsibóti  patakig  terült  el,  nem  állott  arányban 
a  török  erővel  s  már  mindkét  szárnya  megveretett, 
és  maga  a  vajda  is  leesvén  lováról  —  melyet  egy 
lövés  a  földre  teritett  —  sebet  kapott.  Három  óráig 

küzdött  már  a  félig  megvert  sereg,  midőn  végre 
Kinizsi  Pál  dandárai  megérkeztek,  s  egyesülve  Báthori 
sergeivel,  kiragadták  a  diadalt  a  törökök  kezéből. 
Maga  Ali  is  csak  álruhában  menekült,  s  egész  tábora 
roppant  zsákmánynyal  a  győzök  kezébe  esett.  A  ke- 
resztények elkeseredését  s  a  diadal  mámorát  semmi 
sem  jellemzi  jobban,  mint  az  esti  lakoma  az  ozmán 
tetemek  felett  s  Kinizsi  táncza,  szájában  török  hullá- 
val. Legnagyobb  eredménye  e  győzelemnek  az  volt, 
hogy  egy  időre  a  törökök  felhagytak  foglalási  ter- 
veikkel, s  csak  apróbb  beütésekre  szorítkoztak.  De 
már  1481  telén  Mohamed  szultán  újra  készülete- 
ket tett  nagymérvű  hóditásokra.  Maga  is  táborba 
szállott,  mialatt  Ali  bég  Havasalföldére  igyekezett, 
hol  yiád  vajda  népével  együtt  felkészülve  várta, 
oly  czéllal,  hogy  együtt  nyomuljanak  Erdélybe  s  tá- 
madják meg  a  szász  városokat.  Báthori  István  meg- 
tette ugyan  a  szükséges  védelmi  készületeket,  de  a 
beütés  elmaradása  nem  ezen  múlt  el.  Mohamed 
szultán  táborában  máj.  3-án  meghalt  s  fiai,  Dsem  és 
Bajazid  között  villongás  támadt  a  trónkövetkezés 
felett. 

Mátyás  király,  kinek  házasságából  gyermeke 
nem  volt,  1490-ben,  47  éves  korában^- hunyt  el. 
O  korának  és  nemzetének  kétségkívül  legnagyobb 
királya.  A  castellai  bíbornok,  kit  a  pápa  követül 
külde  hozzá,  hogy  Frídrik  császárral  megbékéltesse, 
ily  módon  irt  róla  a  pápának  :  „Tekintvén  az  ő  lel- 
két, beszédét,  szokásait,  bátorságra  s  eszélyességre 
nézve  mindazon  fejedelmeket,  kiket  ismerek,  kivétel 


79 


nélkül  messze  túlhaladja.  Ez  egy  fáradhatlan  lelkű 
király,  egészen  harczias,  3  többet  cselekszik  mint 
beszél.  Ha  visszatérek,  annyit  leszek  felőle  beszé- 
lendő, hogy  szentséged  az  egész  keresztény  világban 
nem  talál  senkit,  kit  hozzá  csak  hasonlitani  is  le- 
hetne." De  saját  tettei  még  hangosabb  magasztaléi 
Mátyás  dicsőségnek,  mint  egykorúinak  közvéleménye. 


II.  Ulászló.  —  II.  Lajos. 

(1490-1526.) 

Mátyás  halálának  hirére  a  nemzet  nagyobb  ré- 
s^  őszinte  bánatkönyeket  hullatott,  csak  a  főurak 
lélekzettek  föl  szabadabban,  kiket  Mátyás  oly  szi- 
gorral korlátozott,  s  nyiltan  mondogatták,  hogy  el- 
jött az  idő,  melyben  a  főnemesség  visszaszerezze 
jogait.  Ok  oly  királyt  szándékoztak  választani,  ,, ki- 
nek üstökét  markukban  tarthassák",  —  és  ilyen 
volt*  Ulászló  cseh  király,  kit  tehetetlensége  miatt 
csak  „dobzse  Lászlónak"  neveztek. 

II.  Ulászló  egész  uralkodási  ideje  csak  a  bei- 
villongások,  féktelenkedések  lánczolata  volt ;  Mátyás 
müve  romba  dőlt,  a  kincstár  üresen  tátongott,  min- 
denütt csak  a  főurak  hatalmaskodása,  —  mely  aztán 
megtermé  vészes  gyümölcsét,  a  Dózsa-féle  pór- 
lázadást. 

Egy  századnegyed  óta  elnyomatás  volt  a  pór 
sorsa,  és  sérelem  sérelemre  gyűlt.  Igazságot  sehol 
sem  talált  s  törvény  száraára  nem   létezett.    A  mit 

felkorbácsolt  szenvedély,  lángra  gyújtott  boszuvágy, 
borzadalmas  megtorlás  utján  visszafizethetett:  a  ke- 
gyetlenkedés és  kínzás  keresett  nemeivel  vette  foga- 
natba. Nem  kiméit  semmit,  nem  ismert  semmi  határt. 
Mátyás  reformjainak  megbuktatása  rettenetesen  bo- 
szulta  meg  magát  az  irtó  háborúban,  mely  a  nemes- 
ség ellen  kezdetett,  s  mely  a  pórok  felülkerekedését 
s  azzal  az  ország  alapjainak  megváltoztatását  tűzte 
ki  czélul. 

A  lázadásnak  Erdély  adott  vezért  a  székely 
születésű  Dózsa  Györgyben,  ki  kétségtelen  vitéz  ka- 
tona és  tehetséges  demagóg  volt,  s  még  némely  al- 
sóbb fokú  hadvezéri  tulajdonokkal  is  birt.  De  leve- 
retése  is  Erdélyből  jött  ki,  melynek  vajdája,  Zápofya, 
jobbadán  erdélyi  hadakkal  semmisítette  meg  azt. 
A  mozgalom  már  átcsapott  ez  országba  is :  de  nem 
birt  oly  veszélyes  alakkal,  mint  a  magyarországi,  s 
Zápolya  biztosan  számított  akkor,  midőn  a  kutforrás 
ellen  ment,  melyből  indult  ki  az  és  vette  táplálékát. 
A  hadműködés  vezetését  itt  Tornay  Jánosra  bízta, 
s  maga  hadait  átvitte  a  Vaskapun. 

Mig  Tornay  készülődött,  azalatt  az  erdélyi  ke- 
resztesek dúltak,  raboltak,  kizsákmányolták  s  fel- 
égették a  valkaí,  toroczkai  várakat,  a  csanádi  kastélyt 
s  az  uri  lakokat,  a  hol  csak  szerét  tehették.  Néhány 
főúr  hozzájok  csatlakozott,  vezérökké  egy  barát  lett, 
s  most  még  nagyobb  vállalatra  is  képesnek  érezték 
magukat.  Éppen  azon  czéllal,  melylyel  Dózsa  Temes- 
várt ostromlá,  ezek  a  nyár  folytán  Kolozsvár  alá 
mentek,  roppant  tömegben  táborba  szálltak.  Felszó- 

liták  a  várost,  hogy  bocsássa  be  a  hadat  s  csatlakoz- 
zék velők.  A  városiaknak  erre  nem  volt  semmi  ked- 
vök,  de  minthogy  tartottak  a  megrohanástól,  a  tanács 
a  keresztesek  kapitányát  csekély  kisérettel  bebocsá- 
totta.  Ezek  azonban  felkutatták  a  nemeseknek  e 
városban  elrejtett  vagyonát  s  lefoglalták  minden 
ellenállás  nélkül,  minthogy  a  pórnépet  itt  is  sikerült 
fölkelteni. 

Ezalatt  —  ez  már  ösz  kezdetén  volt  —  az  er- 
délyi hadak  azon  része,  mely  nem  követte  Zápolyát 
temesvári  táborába,  a  nyugton  maradt  székelység 
Barlabási  Lenárt  vezérlete  alatt  és  a  szászság  az  e 
perczben  földönfutó  nemesekkel  egyesült  s  a  láza- 
dóknak kolozsvári  hada  ellen  ment.  A  keresztes  had 
kétségbeesetten  védte  magát  Zápolya  megbízottja, 
Tornay  János  ellen,  kivel  a  Drágfi  János  és  Bánfi 
János  csapatai  is  egyesültek,  de  megveretett,  s  sorsa 
ez  ütközetben  eldőlt.  A  kolozsváriak  a  városban 
levő  kurucz-kapitányt  22  társával,  s  továbbá  maguk 
sorai  közül  is  azokat,  kik  a  kuruczokkal  tartottak, 
kiadták  Tornaynak,  ki  ezeket  a  többi  elfogottakkal 
együtt  kivégeztette.  Büntetése  a  fölkelteknek  minde- 
nütt egyforma  kegyetlenséggel  hajtatott  végre,  a 
vezér-barátot  Zápolya  Kolozsvárit  süttette  meg,  s  a 
jobbágyság  sorsa  mindenütt  egyaránt  elnyomottá 
lett,  szabad  költözködésök  teljes  elvesztése  miatt. 

II.  Ulászló  1415-ben  Miksa  német  császárral, 
az  ország  tudta  nélkül,  titkos  szerződésre  lépett, 
mely  szerint  Magyarország  Ulászló  fiának,  Lajosnak 
halála  esetén  Anna  herczegnö,  Ulászló  leánya  leendő 

Erdély  törtéin^lc.  ,   ^ 

férjére  szálljon,  —  e  leendő  férjül  pedig  a  nemet 
császár  egyik  unokája  lett  kiszemelve.  E  szerződés 
természetesen  nagy  izgatottságot  gerjesztett  az  or- 
szágban, s  a  mozgalom,  a  hatalmas  Zápolya  erdélyi 
vajdával  élén,  komoly  szinezetet  kezdett  ölteni,  — 
midőn  Ulásszló  1416-ben  meghalt  s  fia,  a  10-éves 
II.  Lajos  jutott  a  trónra. 

Az  ifjú  király  kiskorúsága  alatt  a  kormányzói 
tisztet  Zápolya  akarta  volna  viselni,  de  terve  nem 
sikerült,  s  a  kormány  az  országtanácsra  bízatott. 

Ezalatt  a  török  ismét  mozogni  kezdett:  Szolimán 
szultán  hadai  elfoglalták  Sabáczot  és  Nándorfehér- 
várt, s  azután  folyvást  nyugtalanították  a  végvidé- 
keket, és  mig  a  veszély  kívülről  egyre  tornyosult, 
itt  benn  meghasonlás,  egyenetlenség  uralkodott,  s  a 
hatvani  és  rákosi  országgyűléseknek  szinte  semmi 
eredményök  sem  lett. 

így  következett  be  a  végzetteljes  1526-dik  év, 
melyben  Szolimán  roppant  sereggel  indult  Magyar- 
ország ellen.  A  főurak  még  ekkor  sem  fogtak  erélyes 
készületekhez,  csak  az  erdélyi  vajda,  Zápolya  fegy- 
verkezett, s  a  királylyal  egyesülendő,  tekintélyes 
hadával  Szegedig  érkezett.  Hanem  Lajos,  a  vajda 
tanácsa  ellenére,  nem  várta  be  az  erdélyi  hadakat. 
Mohácsnál  táborba  száll  és  ütközetbe  bocsátkozik 
(aug.  29-én),  —  és  a  csata,  melytől  az  ország  sorsa 
függött,  rövid  másfél  óra  alatt  el  lőn  döntve.  Omló 
zápor  fedé  azon  kevesek  futását,  kik  a  csatatérről 
megmenekültek  ;  de  hét  főpap  Szalkay  s  Tomory  ér- 
sekekkel, 28   világi    zászlós   ur,    s    ezek    közt  Drágfi 

János,  Ország  Ferencz,  Zápolya  György,  500  főbb 
nemes,  és  mintegy  22  ezer  vitéz  áldozatul  esett. 
A  király  a  Csele  patakon  átugratni  akarván,  fáradt 
lova  a  meredek  partról  hanyatt  esett,  s  a  szeren- 
csétlen Lajos  a  mocsárba  fuladt. 

Szolimán  e  győzedelem  után  seregének  egy 
részét  rablásra  felszabadítván,  maga  Buda  felé  indult, 
melynek  kulcsait  a  benne  maradt  néhány  lakos  egész 
Földvárig  eléje  küldi  vala.  A  megelőző  hódolat 
azonban  nem  menthette  meg  a  fővárost  ajancsárok 
dühétől,  kik  azt  a  szultán  akarata  s  parancsa  ellenére 
felgyújtották,  —  minek  következtében  az.  Mátyás  pa- 
lotáján kivül,  egészen  leégett.  Szolimán  aztán  az  or- 
szág egy  részét  elpusztítván,  tömérdek  zsákmány- 
nyal és  sok  ezer  fogolylyal  hazatért. 


IV. 

A  moliácsi  vésztől  a  leopoldi  diplo- 
máig (1691). 


Zápolya    János   ós    Ferdinánd.    —    Izabella    és 
Ferdinánd. 

(1526—1564.) 

Nemzeti  nagylétünk   nagy  temetője  Mohács  . . . 

Temető,  egy  óriási  sir,  —  a  feltámadás  remé- 
nye nélkül  ...  A  szörnyű  veszteség  tudatának  zsib- 
basztó első  hatása  alatt  ezt  hivé  mindenki,  s  az  elgázolt 
ország  kétségbeesetten  tekintett  a  vigasztalan  jövő 
elé.  A  kik  a  lesújtott  nemzet  sorsát  jobbra  fordítani 
s  annak  irányt  adni  lettek  volna  hivatva,  elveszítek 
önbizalmukat,  s  a  külföld  felé  nyújtották  kezeiket, 
hogy  onnan  nyerjenek  támaszt. 

Az  általános  rémület  e  napjaiban  csak  egy 
férfiú  nem  veszté  el  lélekjelenlétét :  Zápolya,  az  er- 
délyi vajda.  O  tett  legelőször  is  lépéseket,  hogy  a 
nemzet,  mely  ismét  visszanyerte  királyválasztási 
jogát,  határozzon  jövendő  sorsa  felett,  —  s  még  azon 
év  nov.  havára  királyválasztó  országgyűlést  hitt 
egybe  Székes-Fehérvárra. 

Erre  aztán  az  udvari  párt  is  elkezdett  működni. 
Lajos  özvegye,  Mária,  ki  bátyját,  Ferdinánd  ausztriai 
föhcrczeget  akará  megválasztatni,  nov.  végére  Komá- 
romba hirdetett  országgyűlést ;  igy  történt  aztán, 
hogy  a  nemzeti  párt  Zápolya  Jánost,  Mária  pártja 
pedig  Ferdinándot  kiáltotta  királylyá. 

János  király,  mihelyt  Ferdinánd  megválasztásá- 
ról értesült,  a  német  birodalom  rendéihez  s  Európa 
más  fejedelmeihez  azonnal  követeket  küld  vala,  kérvén 
őket,  intenék  Ferdinándot,ne  háborgassa  az  országot, 
melynek,  mint  a  kereszténység  védfalának,  e  részről 
békére  van  szüksége.  Híveinek  azután  márcz.  17-kére 
Budára  országgyűlést  hirdetett,  melyből  a  rendek  érté- 
sére adták  Ferdinándnak,  hogy  sem  őt,  sem  más  ide- 
gent nem  fogadnak  be  az  ország  trónjára  ;  Jánosnak 
pedig  az  ország  védelmére  minden  ingó  vagyonuk 
beesárának  tizedét  megajánlván,  egyszersmind  hatá- 
rozták, hogy  azon  pártosok  jószágai,  kik  Ferdinándot 
királylyá  választották,  elkoboztassanak. 

Hanem  Ferdinánd  egyszerre  két  sereggel  lépte 
át  a  határokat  s  egész  Budáig  nyomult,  János  király 
pedig  hátrálni  kényszerülvén,  Nagyváradra  vette  be 
magát,  s  miután  vezérei  közül  többen  árulókká  let- 
tek, Lengyelországba  menekült,  egyszersmind  köve- 
tet küldvén  Konstantinápolyba,  Szolimán  szultán 
támogatását  megnyerendő. 

A  mozgalom  természetesen  Erdélyre  is  kiter- 
jedt, Ferdinánd  azt  minden  áron  a  maga  részére 
akarta  nyerni  —  Ígérettel,  ajándékkal,  vagy  fegy- 
verrel. Első  volt  Szeben,  mely  lázadást  támasztott  a 

Ferdinánd  érdekében,  s  csakugyan  a  szászoknak  tu- 
lajdonítható leginkább,  bogy  Ferdinánd  ügye  rövid 
idő  alatt  oly  nagy  elöhaladást  tett  Erdélyben.  Hanem 
azért  János  királynak  is  maradtak  hívsei,  s  most 
a  polgárbáboru  minden  iszonyai  dúlták  a  bér- 
ezés hazát. 

E  közben  Szolimán  és  János  király  közt  véd- 
és támadó-szövetség  keletkezett,  s  Laszky  Jeromos, 
János  követe,  ki  a  szultántól  50  ágyút  kapott, 
1528-ban  háborút  üzent  ura  nevében  Ferdinándnak. 
Szolimán  hadaival  az  országba  jött,  Mohácson  talál- 
kozott János  királylyal,  aztán  feltartózhatlanul  nyo- 
mult egész  Bécs  alá. 

János  király,  kinek  Szolimán  átadá  Budát  és  a 
koronát,  nádorrá  Bánfi  Jánost,  kincstárokká  Gritti 
Alajost,  erdélyi  vajdává  pedig  Laszky  Jeromost  ne- 
vezte ki ;  de  e  két  utolsó  kinevezés  (mindkét  egyén 
idegen  volt)  a  főurak  közül  sokaknál  megingatta  a 
János  királyhoz  való  ragaszkodást. 

A  török  kivonulása  után  Ferdinánd  a  német 
földön  roppant  sereget  gyűjtött  össze,  s  oly  sebesen 
Buda  alatt  terem,  hogy  János  király  is  benn  reked, 
mignem  a  segítségül  jött  belgrádi  basa  megmenté  az 
ostrom  alól. 

János  király  azután  Erdélybe  ment,  főkép 
hogy  a  Ferdinánd  mellett  kardoskodó  szászokat  en- 
gedelmességre birja,  mi  —  Szeben  kivételével  — 
körülbelül  sikerült  is. 

Ferdinándnak  végre,  több  meghiúsult  kísérlet 
után,  sikerült  békét  kötni  a  szultánnal,  hanem  a  fon- 

dor  Gritti,  ki  ekkor  szintén  Konstantinápolyban  járt, 
kivitte,  hogy  a  békének  a  két  király  közti  megálla- 
pítása s  a  határok  kitűzése  végett  ö  küldessék  biz- 
tosul az  országba. 

A  béke  hire  a  különböző  körökben  különböző 
benyomást  idézett  elő.  Egyik  aggódva,  másik  fényes 
remények  közt  várta  Grittit,  de  mindenik  feszülten. 
Hirek  keringtek,  hogy  Gritti  a  királyságra  tör,  s 
azoknál,  kik  e  férfi  határtalan  nagyravágyását  ismer- 
ték, hitelre  találtak. 

Az  erdélyi  rendek  1  53  4.,  a  pünkösd  utáni  napok- 
ban Tordán  gyűlést  tartottak.  Kűn  Gothárdot  itten 
megválasztották  ország  kapitányává  és  Gritti  elfo- 
gadására rendeléseket  tettek.  De  e  készülődés  két- 
féle volt:  egy  tisztelgő,  mely  Grittit  hódolattal  fo- 
gadja, s  egy  sereg  szervezése,  mely  netalán  az  ország 
ellen  teendő  támadását  meghiúsítsa.  Tudva  volt, 
hogy  ö  Oláhországon  és  Brassón  keresztül  fog  jönni, 
s  fia,  Antal,  kíséretével  már  június  hónapban  e  város 
alá  érkezett.  Egy,  Brassó  ellen  török  csapatával  in- 
tézett meggondolatlan  támadása  növelte  a  gyanút,  s 
sietteté  hihetőleg  ellenségei  készülődését  is.  Antal 
csakhamar  hirt  vett,  hogy  Czibák  serget  szervez 
és  atyját  meg  akarja  támadni.  Sietett  ezt  megirni 
atyjának,  s  e  felett  még  azt  is,  hogy  a  moldvai  vaj- 
dától is  tarthat. 

Gritti  aug.  elején  Brassó  alatt  volt  saját  cse- 
lédségével, oláh  és  török  harczosokkal.  Fényűzése 
keleti  vala,  roppant  vagyonához  mért,  s  arra  számítva, 
hogy  ezzel  is  hasson  a  tömegre.  Itt  fogadta  Majláthot, 

ki  Fogarasból  eléje  sietett,  Statileot,  János  királynak 
ez  évben  kinevezett  erdélyi  püspökét,  —  de  Czibák, 
a  vajdai  helytartó  nem  jelent  meg.  A  nyers  és  jelle- 
mes férfiú  Dóczival  és  Batthyáni  Orbánnal,  Gritti 
legbizalmasabb  embereivel,  megliasonlásban  élt,  sőt 
magától  Grittitöl  is  tartott. 

Dóczi  és  Batthyáni  elérkezettnek  vélték  az  időt, 
hogy  egy  végcsapással  és  Gritti  nev3  alatt  megsem- 
misítsék a  gyűlölt  Czibákot.  E  férfiú  Brassótól  tiz 
mérföldnyire  a  Maros  mellett  egy  kisded  csapattal 
táborozott.  Azok,  felhasználva  e  körülményt,  Gritti 
előtt  ellenséges  szándékairól  beszéltek  s  rávették, 
hogy  elfogatását  rendelje  el,  Batthyánit  pedig  ne- 
vezze ki  sergei  vezérévé. 

Czibák  csapatával  Felmérig  vonult,  s  maga 
sem  akarván  végletekig  vinni  a  dolgot,  káplányát, 
Horváth  Pétert  ajándékkal  Grittihez  küldé,  ki  a  pap 
előtt  uráról  ingerülten  beszélt.  De  visszatértében 
Péter  pap  Dóczival  találkozott  s  ez  megvesztegette 
őt,  hogy  nyugtassa  meg  urát  és  hallgassa  el  Gritti 
szidalmait.  Azután  hozzáfogott  terve  kiviteléhez. 
A  táborban  nagy  számmal  jelenlevő  magyar  urak 
közt  azon  hirt  terjesztek  el,  hogy  Bcbek  és  Serédy 
Egert  ostromolják  s  Gritti  ennek  védelmére  egy 
csapatot  útnak  indit.  Valóban  pedig  a  csapatnak  — 
mely  Batthyáni  Orbán  vezérlete  alatt  elindult  —  más 
feladata  volt. 

Aug.  12-ike  éjjelén  Batthyáni  lovasaival  s 
szekerekre  ültetett  janicsárjaival  Felmér  alá  ment, 
körülfogta  Czibák   táborát  s  a  még  alvót  felszólitá, 


hogy  kövesse  őt  a  kormányzóhoz.  Az  e  perczben 
felébredt  Czibák  és  papja  fegyvert  ragadtak,  védel- 
mezek magukat  és  minthogy  ö  rendkívüli  erejű  em- 
ber volt,  nem  is  birtak  vele.  Végre  sátra  köteleit 
vágták  le,  s  a  ponyvát  nyakára  ereszték.  Ekkor 
Giczy  —  a  Dóczy  hadnagya  —  fejét  vette  a  fogoly- 
nak s  azt  mint  diadal-jelt  Grittihez  küldé.  A  kor- 
mányzó-kapitány fényes  sátra  előtt  ült,  Majláthtól, 
Kuntól  s  egy  sereg  magyar  úrtól  körülvéve  és  velők 
beszélgetve.  Midőn  a  fejet  eléje  vitték,  egészen 
megrémült  s  midőn  az  ott  álló  magyar  urak  arczá- 
rói csak  bánatot  és  megindulást  olvashatott  le,  önkény- 
telenül felkiáltott :  ezt  nem  akartam  ;  én  azt  rende- 
lem, hogy  élve  hozzák  ide  !  S  intézkedett,  hogy  a  íej 
tisztességesen  temettessék  el. 

Majláth,  Kun  s  a  többi  urak  még  ez  éjjel  el- 
távoztak Gritti  táborából,  s  másnap  ez  is  elindult. 
Felmérig  értek  ez  nap,  mely  még  füstölgött  s  a  gyil- 
kos tett-  és  küzdelemnek  fris  nyomait  szemlélteté. 
Innen  pár  nap  alatt  Medgyes  alá  ment. 

Czibák  halálának  hire  a  különben  is  feszült  és 
ingerült  kedélyeket  dühre  fokozta.  Az  ő  népszerű- 
sége és  a  Gritti  elleni  gyűlölet  egyaránt  befolytak  a 
történendökre.  Mig  Majláth  és  Kun  haboztak  a 
teendők  iránt,  Czibák  egy  rokona,  Patócsy,  serget 
gyűjt  azon  bevallott  szándékkal,  hogy  nagybátyját 
akarja  megbőszülni.  E  sereg  pár  hét  múlva  már 
ostrom  alá  fogta  Grittit  Medgyesen  s  keményen 
szorongatá. 

A  várost  egy  ideig    ki    akarták    éheztetni,    de 

minthogy  ez  lassan  ment,  rohamra  határozták  el 
magukat.  Szept.  28-án  apróbb  csatározások  után  a 
fellegvárba  vonult  polgárok  jelt  adnak  az  ostrom- 
lóknak, hogy  általános  támadást  kisértsenek.  Gritti, 
midőn  látta,  hogy  minden  veszve  van,  szökni  akart, 
de  elfogatott.  Hiában  igért  Gritti  fej  váltságul 
200,000  aranyat,  lefejeztetett. 

Gritti  kivégeztetése  nagyon  fölingerié  a  szul- 
tánt, ki  ezt  János  király  müvének  tulajdonitá,  —  s 
csak  midőn  Ibrahim  nagyvezér  halálával  ennek  iratai 
közt  Grittinek  bizonyos  leveleit  is  megtalálták,  me- 
lyek napfényre  derítették  az  ármányos  olasz  férfi 
árulását,  csillapodott  le  János  elleni  haragja. 

Ferdinánd  végre  hajlandónak  mutatkozott  a 
békére  s  követeket  küldött  János  királyhoz  a  több 
Ízben  félbeszakadt  kiegyezkedés  megújítása  végett, 
s  így  jött  létre  1538-ban  a  nagyváradi  béke,  mely 
szerint  mindenik  királynak  tulajdona  marad  az, 
mit  a  békekötéskor  bírt,  jelesül  Erdély  a  János 
királyé. 

János  már  egypár  év  óta  azon  tervvel  foglal- 
kozott, hogy  Zsigmond  lengyel  királynak  egyik 
leányát  nőül  vegye,  de  Zsigmond  csak  azon  feltétel 
alatt  ígérte  oda  leányát,  ha  Jánost  Ferdinánd  is  el- 
ismeri királynak;  miután  ez  a  nagyváradi  békekötés 
folytán  megtörtént,  az  egybekelés  1539.  febr.  23. 
csakugyan  végbement  az  51  éve?  János  és  Izabella 
lengyel  királyleány  közt. 

De  János  király  zavartalan  öröme  nem  tartott 
gokáig;  Szolimán  értesült  a  titokban  kötött  békéről, 

mit  Ferdinánd  követe  födözött  fel  neki,  s  e  miatt  íi 
szultán  ismét  felindult  János  ellen,  hanem  haragját 
gazdag  ajándékokkal  sikerült  megengesztelni. 

Alig  múlt  el  azonban  az  egyik  baj,  nyomban 
jött  utána  a  másik.  Erdélyben  az  adók  szaporítása 
miatt  elégületlenség  támadt  s  ezt  Majláth  erdélyi 
vajda  saját  czéljaira  akará  felhasználni,  és  engedve 
a  ferdinándiak  ösztönzésének,  összeesküvést  forralt 
János  ellen.  János  király  azonban  személyesen  meg- 
jelent Erdélyben  s  tapintatos  fellépése  és  kegyessége 
által  a  mozgalomnak  csakhamar  vége  vetett;  csak 
Majláth  nem  akart  meghódolni,  hanem  az  erős  foga- 
rasi  várba  zárkózva,  makacsul  védte  magát. 

Fogaras  ostroma  János  királyra  nézve  balvég- 
zetű volt:  egy  tanácskozás  alatt  bal  oldalát  szélhűdés 
érte  s  eszméletlenül  vitték  hálótermébe.  Orvosainak 
tanácsából  később  Szász-Sebesre  tette  át  lakását,  hol 
a  gyengélkedő  királyra  még  egy  —  de  utolsó  — 
örvendetes  nap  virradt;  ott  vette  hirét,  hogy  neje 
Budán  fiat  szült.  E  hirre  kilovagolt  a  táborba,  hogy 
a  köz-örömben  osztozzék,  de  visszatértekor  fejzú- 
gásról  panaszkodott  s  másnap  az  ágyat  nem  hagy- 
hatá  el.  Azon  néhány  napot,  melyet  még  élt,  az 
államgondoknak  szentelte.  Tanácsosaival  —  Ver- 
bőczivel.  Törökkel,  Petrovicscsal,  Eszékivei,  Fráter 
Györgygyei,  Verancsicscsal  hosszas  értekezleteket 
tartott,  melyeknek  legfőbb  czélja  volt,  hogy  a  koro- 
nát fiának  biztosítsa.  Nyolcz  napi  kinos  szenvedés 
után,  1540.  jul.  21-én  meghalt.  „Egész  Erdély  föld- 
rengést érzett  aznap,    —    írja  Veráucsics,  —  hogy 

tudja  meg,  hogy  egy  nevezetes  királyt  vesztett,  kinek 
halálát  még  a  természet  is  jelzeni  akarta." 

S  néhány  hét  múlva  Székes-Fehérvártt  nyu- 
godott elődjeivel,  hosszú,  hányatott  élet  és  küz- 
delmes uralkodás  után.  A  merre  csak  vitték  ko- 
porsóját, a  nép  mindenütt  gyászos  arozczal  sirva 
fogadta,  „mintha  egy  második  Mátyást  vesztett 
volna". 

János  király  halála  után  Fráter  György  köve- 
teket küldött  Konstantinápolyba,  hogy  a  csecsemő 
királyfi  és  anyja  részére  a  szultán  pártfogását  ki- 
nyerje, azután  a  Rákoson  gyűlést  tartott,  hol  a 
János-pártiak  az  elhunyt  király  fiát,  János  Zsigmon- 
dot királylyá  kiáltották  ki,  s  nagykorúságáig  az 
ország  kormányát  a  királynéra  s  főbb  tanácsosaira  — 
Török  Bálint,  Petrovics  és  Fráter  György  — r  bizták. 
Majláth  rágalmai  következtében  Budára  is  ment  egy 
csausz,  hogy  a  János  király  fiáról  bizonyos  hirt  hoz- 
zon. Az  anya  legjobban  eltalálta,  mit  kell  tennie  : 
mély  gyászban  fogadta  a  követet,  és  fiát  előtte  meg- 
szoptatta. A  meghatott  csausz  Izabella  lábaihoz  bo* 
rult  s  megesküdött  ura  nevében,  hogy  nem  más,  mint 
fia  lesz  az  ország  királyává.  Erdély  —  a  szászok 
kivételével  —  jobbára  hive  maradt  az  özvegy  Iza- 
bellának és  fiának. 

Ferdinánd  ezalatt  hadakat  indított  Buda  ellen, 
s  egyszersmind^alkudozásba  bocsátkozott  Izabellával, 
de  a  szultán  serege  a  szorongatott  várost  felszaba- 
ditá,  azután  pedig  csellel  hatalmába  keríté.  Szolimán 
most  kijelenté,  hogy  a  Duna   vidéke  a  Tiszáig  török 

tartomány  lesz,  egyszersmind  esküvel  igére,  hogy  a 
királyfit  a  tiszántúli  rész  és  Erdély  birtokában  meg- 
védi, s  mihelyt  nagykorú  lesz,  neki  Budát  is  vissza- 
adja. Izabella  királyné  —  a  szultán  parancsa  szerint 
—  Lippára  indult  fiával. 

Buda  bukásának  hire  rémülettel  tölte  el  a  ha- 
zafiakat; sokan  a  János-pártiak  közül  átallották 
Ferdinándhoz,  mások  pedig  az  Erdélyben  népszerűt- 
len Fráter  György  megbuktatására  szövetkeztek.  Ez 
utóbbi  tehát,  hogy  az  ellene  fordult  közvéleményt  is 
kiengesztelje,  Ferdinándnál  lépéseket  tett  az  egyez- 
kedésre, és  csakugyan  Gyaluban  következő  pontok 
állapittattak  meg :  Ferdinánd  a  szepesi  várat  s  a 
hozzávalókat  átadja  Izabellának  és  fiának,  János 
Zsigmond  berezegnek;  nekik, mig  az  egyesség  végre- 
hajtatik,  évenkint  12,000  aranyat  fizet;  a  korona 
és  Erdély  csak  akkor  adassék  át  Ferdinándnak, 
ha  János  Zsigmond  már  a  szepesi  vár  birtokában 
lesz,  stb.  Később  podig,  miután  Ferdinánd  a  szultán- 
nal békét  kötött,  Fráter  György  részint  fenyegeté- 
sek, részint  szép  szavak  által  rávette  Izabellát,  hogy 
bocsátkozzék  alkudozásba  Ferdinánddal  Erdély  át- 
adása iránt ;  a  felek  aztán  következő  szerződési  pon- 
tokban állapodtak  meg:  a  királyfi,  János  Zsigmond, 
kárpótlásul  kapja  az  oppelni  és  ratibori  herczegséget 
Sziléziában,  Ferdinánd  leánya  pedig  neki  eljegyez- 
tetik ;  Fráter  György,  megtartván  Erdély  kormá- 
nyát, esztergomi  érsekké  neveztetik  ki. 

Midőn  azonban  a  szultán  e  szerződésről  érte- 
sült, parancsot  külde  az  erdélyieknek,  hogy  az  áruL) 

püspököt  bilincsekben,  vagy  legalább  a  fejét  küldjék 
a  Portára.  Petrovics  csakugyan  fegyvert  fogott,  liogy 
e  parancsot  teljesítse,  de  Fráter  György  sereget 
gyűjtvén,  Petrovicsot  fegyvereseinek  elbocsátására 
kényszeríté,  s  egyszersmind  felhivta  Ferdinándot, 
hogy  gondoskodjék  Erdély  megvédéséről,  —  más- 
részt pedig  a  szultán  megengesztelése  végett  becses 
ajándékokkal  kedveskedett  Konstantinápolyban. 

Ferdinánd  1551-ben  Castaldót  be  is  küldé  Er- 
délybe feles  számú  zsoldosokkal,  mire  a  kolozsvári 
országgyűlésen  a  rendek  is  hűséget  fogadtak  a  ki- 
rálynak, Izabella  pedig  a  koronát  átadván,  fiával 
Kassára  utazott. 

Hanem  Szolimán  semmit  sem  akart  hallani  Er- 
dély átadásáról,  s  rögtön  sereget  indított  az  országba. 
Fráter  György,  mig  kéz  alatt  tudósítá  eljárásáról 
Ferdinándot,  a  török  vezért  azzal  hitegette,  hogy  ö 
Erdélyt  megtartotta  a  királyfinak  a  szultán  hűségé- 
ben; a  királyfi  csak  azért  ment  Kassára,  hogy  Fer- 
dinánd leányával  eljegyeztessék;  a  német  had  is  e 
miatt  jött  Erdélybe,  de  igyekezni  fog  azt  mielőbb 
eltávolítani.  A  török  vezér  hitt  a  p&spöknek  és 
hazatért. 

Castaldo  azonban  nem  értvén,  vagy  nem  akar- 
ván érteni  a  püspök  magatartását,  gyanakodni  kez- 
dett ellene,  mely  gyanúját  méginkább  növelé  Fráter 
György  volt-titkárának  sugdosása,  —  s  igy  azt  irta 
Ferdinándnak,  hogy  „a  püspök  Erdélyt  a  töröktől 
magárak  akarja  megszerezni,  s  azzal  együtt  a  király 
seregeinek  veszélyére  fondorkodik;   kéri  tehát  ö  fel- 

ségéí,  tudatná  vele  titkos  Írásban,  nii-tévÖ  legyen  a 
püspökkel,  ha  meggyőződnék,  hogy  gyanúja  alapos.'' 
Nemsokára  pedig  ismét  ily  jelentést  küldött  Cas- 
taldo  a  királyhoz :  „Éppen  ezen  órában  (éjfél  után  2 
órakor)  jelent  meg  nálam  ama  jó  titkár,  és  eskü- 
dözve azt  vallotta,  hogy  Fráter  György  törekvése 
nem  egyébre  czéloz,  mint  hogy  öt,  Castaldot,  s  az 
egész  királyi  sereget  a  török  hatalmába  ejtse,  — 
ujabban  is  utasítást  kér  tehát,  hogy  mit  tegyen  a 
püspökkel?"  Ferdinánd  utasítása  igy  hangzott:  ,,Ha 
a  dolgot  máskép  nem  intézhetné,  mint  hogy  magát 
engedje  megöletni,  vagy  ö  ölje  meg  Fráter  Györ- 
gyöt, akkor  inkább  igyekezzék  öt  megelőzni  és  láb 
alól  eltenni." 

Történt  ezután,  hogy  Castaldo  és  Fráter  György 
egyesült  hadai  megszállták  Lippa  városát  és  a  törö- 
kök közül  negyedfél  ezerét  lekonczoltak ;  a  basa 
életben  maradt  embereivel  a  fellegvárba  vette  magát, 
mire  Fráter  György  ellenszegült  az  ostromnak  s 
tudata  a  basával,  hogy  öt  és  fegyvereseit  szabadon 
bocsátja,  ha  raegigéri,  hogy  Becsét  és  Becskereket 
is  visszaadja.  A  basa  e  föltételre  reáállott  s  eltávo- 
zása előtt  hosszasan  értekezett  Fráter  Györgygyei,  ki 
az  elvonuló  törököknek  még  szekereket  is  adatott. 
Ez  nagy  szeget  ütött  Castaldo  fejébe,  ki  most  bizo- 
nyosnak hitte,  hogy  a  püspök  csakugyan  áruló,  s 
igy  elhatározá  magában,  hogy  elteszi  láb  alól. 

Lippa  elfoglalása  után  Fráter  György  elbo- 
csátván hadait,  csak  szokott  testőrsége  által  kisér- 
íette    magát    alvinczi    kastélyába.    Itt  Castaldo    és 

Pallavicini,  a  zsoldos  had  részével  a  kastélyban 
szállván  meg,  vendégei  voltak.  —  Decz.  17-én 
(1551.)  korán  reggel  Pallavicini  öt  tiszttel  és  Fer- 
rari Mark  Antallal  a  bibornok  (Fráter  György 
mintegy  két  hónap  előtt  neveztetett  ki  bibornokká) 
előszobájába  lopózott ;  Mark  a  hálóterembe  lépve, 
levelet  nyújtott  át,  s  az  annak  olvasásába  merült 
bibornokot  tőrével  nyakán  kétszer  megsebzé,  mire  a 
bibornok  a  gyilkost  földre  teríté,  de  a  berohanó 
czimborák  karddal  vagdalák,  tőrrel  döfdösték  s  há- 
tulról pisztolyt  sütőnek  rá,  és  ily  marczangolások 
közt  a  bibornok  „Jézus  Mária"-t  kiáltva  összero- 
gyott s  teteme  a  szintén  meggyilkolt  apródja,  Vas 
Ferencz  hullájával  együtt  a  földön  hagyatott.  A 
halottat  csak  70  nap  múlva  sikerült  a  gyulafehérvári 
kanonokoknak  egyházuk  sirboltjába  szálliíani. 

E  gyilkosság  hire  roppant  izgatottságot  keltett 
Erdélyben,  s  mig  a  szultán,  Lippa  megvételét  meg- 
boszulandó,  uj  hadjáratot  indított  Ferdinánd  ellen,  — 
több  erdélyi  föur  Izabellát  visszatérésre  szólítá  fel. 
A  királyné  azonban  e  felszólítást  nem  merte  elfo- 
gadni, miután  Erdélyt  10,000  német  zsoldos  tartá 
megszállva.  És  e  zsoldosok  valóságos  istencsapás 
voltak  az  országon.  A  katona,  ki  különben  is  ellen- 
séges földön  képzelte  magát,  rabolt,  pusztított;  mi- 
dőn aztán  a  föld  népe  erdőkbe  menekült  s  nem  volt 
mit  ennie,  gyökerekkel  táplálkozott,  és  midőn 
végre  ez  is  elfogyott,  lázongani  kezdett,  sőt  a  váro- 
sokat is  megtámadta.  Helfenstein  csapata  midőn 
Kolozsváron  keresztülment,  bombákat  dobott    a  vá- 

rosra.  Éppen  ez  időben  Tordán  a  török  ellen  tábor 
gyűlt  össze,  s  a  nemesség  a  szorongatott  város  segé- 
lyére ment,  a  nép  pedig  feltámadt.  A  város  fele  le- 
égett, a  katonaságból  mintegy  200  elesett,  de  el  sok 
a  föld  népéből.  Castaldo  végre  ura  lett  a  mozgalom- 
nak s  14  katonát  kivégeztetett.  „Soha  sem  láttam  — 
jelenté  a  vezér  Bécsbe  —  ily  fegyelmezetlen  baromi 
népet,  melyet  önpusztulása  sem  képes  visszatartani." 
De  azzal  e  csapat  fegyelmezetlenségének  nem  volt 
vége,  —  azután  Gyulafehérvárt  bontotta  lángba,  s 
most  Castaldo  büntetni  sem  mert.  Egy  más  csapat 
pedig  megölte  saját  ezredesét  s  Szebent  akarta  fel- 
prL'dálni,  de  e  szándékát  a  városi  polgárság  s  a  vi- 
dékről összehivott  nép  gátolta  meg.  így  aztán  nem 
csoda,  hogy  Erdély  mindinkább  elidegenedett  Fer- 
dinándtól, s  végre  a  rendek  Kolozsvárit  1556.  tar- 
tott gyülésökben  elhatározták,  hogy  Izabella  és  fia 
visszahivassék.  Az  ország  küldöttsége  Lembergben 
Izabella  királynét  fiával  ünnepélyesen  meghívta 
trónjuk  visszafoglalására.  Szept.  23-án  500  lovas  s 
ugyanannyi  gyalog  lengyel  kíséretében  útban  voltak 
Erdély  felé.  Mármaroson  át  jöttek  s  az  ország  hatá- 
rán Somlyai  Báthori  István  (a  későbbi  vajda  és  len- 
gyel király)  fogadta  fényes  köldöttség  élén.  Hozzá 
csatlakoztak  a  két  oláh  vajda,  a  Szolimántói  Mah- 
mud  dragománnal  küldött  csauszok,  Dézsen  Petro- 
vics  üdvözölte  Erdély  főuraival  s  követte  a  táborrá 
nőtt  kísérettel  Kolozsvárig,  hová  okt.  22-én  érkez- 
tek meg,  alattvalóik  leírhatatlan  örömére. 

Megemlítendő  ez  időből  a  Tordnn  (1  557.  jul.  1.) 

Erdély  története.  '^ 

tartott  országgyűlés,  mely  kimondá  a  vallás-szabad- 
ságot :  „kiki  vallja  azon  hitet,  mely  neki  tetszik,  uj 
vagy  régi  szertartásokkal,  s  e  részben  teljesen  sza- 
bad akarata  szerint  cselekedhetik." 

Nem  sokkal  ezután  komoly  összeesküvés  fenye- 
gette a  királynét  és  fiát:  Bebek  és  Kendy  Ferencz 
Izabellát  fiával  együtt  meg  akarták  mérgezni  s  a 
mérget  Konstantinápolyból  el  is  hozatták,  de  azt 
Bebek  szolgája,  Kocsis  Marczi  a  királyné  kezébe 
adta.  A  Nizovszkytól  tanácsolt  királyné  büntetés 
helyett  boszura  határozta  magát,  hogy  annál  bizto- 
sabban szabaduljon  azoktól,  kiket  rettegett.  A  főurak 
tanácskozásra  hivattak  Fehérvárra.  Feljöttek  mind- 
nyájan gyanakodás  nélkül.  Balassát,  Vécs  oda  igé- 
résével,  Daczót,  Perusithot  más  ajándékokkal  meg- 
nyeri a  királyné  Bebeknek  s  a  két  Kendynek  meg- 
gyilkolására. Szeptember  1-én  lakomát  tartottak  a 
főurak.  Annak  végeztével  fáklyafénynél  Kendy 
Ferenczre  rontanak  lengyelekkel  s  udvari  darabon- 
tokkal. Ferencz  urat  imádkozás  után  tőrrel  szúrták  le 
s  vagdalták  darabokra,  azután  Bebeket,  végre  Kendy 
Antalra  rontottak  s  vágták  le  ősz  fejét  és  kezeit.  A 
tetemek  egy  ideig  az  utczára  kihányva  hevertek  s 
verőkben  a  török  csausz  papucsát  megfördette.  Még 
a  templomba  siető  királyné  is  meglátta  azt  és  meg- 
borzadva, halványan  elsietett.  A  két  Kendyt  utóbb 
családi  sírboltba  tették  s  Bebeket  Fehérvár  kapujára 
akasztották.  A  szept.  29-én  Fehérvárt  tartott  or- 
szággyűlésen bemutatta  a  királyné  az  árulásokra 
vonatkozó   okmányokat,  a  mérget,  s  a  gyűlés  utóla- 

(Tosan   törvényesité   a  gyilkosságot  s  az  árulók  rop- 
pant vagyonainak  lefoglalását  elrendelé. 

Izabella  e  véres  esemény  után  nemsokára  meg- 
szűnt élni  (1559.)  és  Gyulafehérvárott  temettetett  el. 
Ferdinánd  most  János  Zsigmonddal  folytatta  az  al- 
kudozásokat, de  ezek  nem  vezettek  eredményre,  s 
1564-ben  Ferdinánd  is  elhunyt. 


János    Zsigmond. 

(1559-1571.) 

Ferdinánd  örököse,  Miksa,  atyjának  terveit 
megvalósítani  szerette  volna,  mindazáltal  csendesen 
folytak  volna  a  napok,  ha  Balassa  Menyhért,  ki  már 
pár  év  előtt  is  sok  bajt  szerzett  János  Zsigmondnak, 
—  úgyszintén  Zay  féktelen  rablási  vágya  a  dolgok 
folyamát  meg  nem  zavarja.  Balassa  azon  gondolat- 
tal, hogy  Tokajban  ö  szüreteljen,  1564.  őszén 
Szatmárból  Tokaj  alá  vezette  seregét,  de  Báthori 
István  nagyváradi  kapitány  utána  eredt,  elfoglalta 
Szatmárt,  elfogta  nejét,  gyermekeit,  lefoglalta  kin- 
cseit, s  mindezt  a  fejedelemhez  küldé,  —  azután  pe- 
dig Nagybányát  ejtette  hatalmába. 

Ezalatt  János  Zsigmond  is  összeszedte  hadse- 
regét, s  12,000  ember  élén  a  Részekre  rontott,  s 
már  Kassa  ellen  akart  menni,  de  a  késő  őszi  esőzé- 
sek visszatérésre  kényszeríték. 

r 

Hazaérkezvén  a  fejedelem,  gondoskodott  Szat- 
már  jó  karban  tartásáról,  aztán  a  jövő  évre  Kolozs- 
várra országgyűlést  hirdetett,  meg  lévén  győződve, 
hogy  őszi  szerencsés  hadjáratát  sem  Miksa,  sem 
Balassa  nem  fogja  tétlenül  nézni.  A  rendek  a  szük- 
séges adót  s  a  teljes  felkelést  megajánlották,  a  feje- 
delem pedig  a  szultán  támogatása  végett  követet 
küldött  a  Portára; 

Miksa  csakugyan  megindítá  a  háborút  s  kapitá- 
nyai oly  gyorsan  nyomultak  a  meglepett  Részekben 
előre,  hogy  nertisokára  Tokaj,  Szerencs,  Szatmár, 
Erdőd,  Kővár,  Szilágy-Cseh  hatalmukba  került  s  az 
ut  Kolozsvárra  nyitva  állott. 

A  gyors  működés  Kolozsvártt  nem  kis  izgalmat 
idézett  elő ;  a  fejedelem  tanácsosai  csak  a  béke  meg- 
kötésében láttak  menekülést,  9  az  alkudozás  meg 
is  kezdődött.  A  béke  előleges  feltételei  ezekben  álla- 
píttattak meg :  János  Zsigmond  lemond  a  királyi 
czimről  s  elismeri  Miksa  főuraságát ;  birtokait  meg- 
tartja, de  ha  magtalanul  hal  el,  azok  visszaszállnak 
Magyarországra;  nőt  Miksa  rokonai  közül  nyer,  s 
ha  országát  elvesztené,  kapja  Oppeln  és  Ratibor 
herczegséget. 

Miksa  császár  e  pontokat  minden  nehézség 
nélkül  elfogadta  volna,  —  de  most  hire  jött,  hogy 
a  szultán  már  elrendelte  a  segélyadást.  János 
Zsigmond  tehát  uj  utasitást  küldött  követéhez  Bécsbe, 
hogy  terjeszsze  elő  a  császárnak,  miszerint  egyez- 
zék bele  a  tulszigoru  és  terhes  pontok  módosi' 
tásába. 

Erre  a  válasz  az  lett,  hogy  Miksa  a  fejedelem  köve- 
tét, Báthori  Istvánt  elzáratta. 

János  Zsigmond  most,  miután  a  budai  és  temes- 
vári basák  már  megtámadták  Miksa  birtokait,  szin- 
tén táborba  szállt,  és  Szatmár  alatt  egyesült  a 
budai  basával.  A  fejedelem  több  szerencsés  csatáro- 
zás után  éppen  döntő  ütközetre  készült,  midőn  arról 
értesült,  hogy  Miksa  vezére  és  a  basa  fegyverszüne- 
tet kötöttek.  Boszusággal  eltelten  visszatért  tehát 
Erdélybe,  s  most  első  gondja  volt  tudósítani  a  Portát 
a  magyarországi  basák  árulásáról,  egyszersmind  ki- 
jelenté, hogy  személyesen  fölkeresi  a  szultánt,  misze- 
rint ügyét  előadja. 

Ez  elhatározása  egészen  megnyerte  a  nagyurat, 
ki  ezt  izente  vissza  :  „sem  a  téli  idő,  sem  a  viszonyok 
nem  alkalmasak  elutazására  ;  távollétét  az  ellenség 
támadásra  használhatná  fel ;  várjon  tavaszig,  akkor 
ö,  a  szultán,  maga  jön  az  országba,  —  találja 
meg  itt." 

És  Szolimán  1566.  elején  ki  is  hirdetteté  a  há- 
borút, melyet  ő  személyesen  fog  vezetni,  miről  a 
fejedelmet  is  értesíté.  Ugyanazon  csausz,  ki  a  fehér- 
vári udvarba  meghozta  a  hadjárat  hirét,  János  Zsig- 
mondnak pompásan  felszerelt  paripát,  aranyos  kaf- 
tánt,  kövekkel  kirakott  kardot  s  egyéb  fejedelmi 
jelvényeket  hozott,  s  mellette  athnamét,  melyben  a 
szultán  elörebocsátván  azon  esküt,  melylyel  Zápo- 
lyának  30  év  előtt  oltalmat  igért  :  oltalmát  János 
Zsigmondra,  Erdélyre  s  a  hozzá  tartozó  részekre  is- 
mét megujitja,  —  s  biztosi tá   az    országot,  hogy   ha 

az  adót  pontosan  fizeti,  fejdelmet  szabadon  vá- 
laszthat. 

Az  erdélyi  fejedelemség  ezen  elismerése  rop- 
pant lelkesedést  idézett  elő.  Elhatároztatott,  hogy  a 
nemesség  és  székelység  fejenkint  felül,  az  egy  ház- 
helyü  nemesek  öten  adnak  egy  lovagot,  a  városok 
gyalogokat  küldenek  stb. 

Ily  készületek  közt  veszik  a  hirt,  hogy  Szoli- 
mán már  Magyarország  határán  áll,  mely  hirre 
János  Zsigmond  a  legfényesebb  kisérettel,  mit  Erdély 
valaha  látott,  400  nemes  lovag-  és  300  négyes  fo- 
gattal kiindult  Fehérvárról  s  jun.  26-án  Pancsován 
táborba  szállá. 

Másnap  a  400  nemessel  a  szultán  gályáján  át- 
kelt a  Dunán,  Zimony  alatt  táborba  szállott.  Két 
nap  múlva  reggel  7  órakor  hivatalos  lön  a  szultán- 
hoz. A  menet  nagyszerű  volt.  A  négyszáz  nemes, 
kiknek  öltözete  s  lovaik  szerszáma  aranynyal  s 
ezüsttel  tündöklött,  a  csauszok  és  jancsárok,  a  négy 
tanácsur,  s  négy  zászlós  ur,  a  gazdagon  ékesített 
apródok,  a  fejdelem.,  kinek  kengyelét  négy  apród 
tartá  s  ki  mindnyája  közt  legfényesebben  vala  öl- 
tözve (egyedül  lovának  nyerge  24  ezer  aranyat  ért) 
s  czimeres  süvegében  diónyi  nagyságú  gyémántot 
viselt,  „nem  megutálandó  nézést  mutatnak  vala", 
mint  egy  szemtanú  föur  irja.  Fényével  arányban 
állott  az  általa  hozott  ajándék  is,  de  az  elfogadásnál 
a  fejdelem  elfogult.  ,, Boldog  legyen  idejöveteled  sze- 
relmes fiam  !"  monda  a  szultán  ünnepélyes  kézcsók 
után,  s  az  elfogadás  végeztével  biztositá  pártfogása- 

ról,  és  felhatalmazd,  hogy  kérelemmel  járuljon  hozzá. 
Másnap  megkapta  Szolimán  ajándékait,  találkozott 
a  franczia  követtel,  Aube  Vilmossal,  ki  urának  szö- 
vetségével kinálta  meg,  elökészitöül  a  két  udvar 
közt  fűzendő  házassági  összeköttetésre,  megnyerte 
kérelmére  Debreczen  környékét  s  a  Duna,  Tisza, 
Körös  és  Erdély  közti  darab  földet,  de  eltolta  magá- 
tól a  nagyvezér  meghívását,  hogy  öt  is  keresse  fel 
sátrában,  miért  ez  boszuból  megfosztá  a  szultáni 
lakoma  tisztességétől,  azon  szin  alatt,  hogy  nem 
volna  tanácsos  a  török  ételekhez  szokatlan  ifjút  meg- 
vendégelni, nehogy  ebből  származható  betegsége 
mérgezésnek  tulaj donittassék.  Július  első  napján 
mégegyszer  szemben  volt  a  szultánnal;  „kérjed  az 
urat,  —  monda  ez  búcsúkor,  —  hogy  diadalmaskod- 
junk, mert  három-akkorává  teszünk,  mint  vagy." 

A  fejedelem  ezután  visszatért  Erdélybe,  a 
Tokaj  ellen  indítandó  sereg  élére  állott,  s  nemsokára 
megszállotta  Tokajt.  Itt  értesült  okt.  4-én,  hogy  a 
szultán  Szigetvár  alatt  meghalt,  —  egyszersmind  a 
nagyvezér  hazatérésre  intette,  mert  a  török  had  tá- 
voztával a  németek  támadásának  ki  lenne  téve,  s  a 
tatár  hordák  is  megtámadhatják  birtokait.  János 
Zsigmond  engedett  a  tanácsnak,  —  aztán  követet 
akart  küldeni  a  Portára,  de  az  uj  szultán,  Szelim, 
megelőzte  őt,  csauszt  küldvén  hozzá  és  biztosítván  a 
fejedelmet  s  országát  jóakaratáról  és  oltalmáról. 

Az  uj  szultánnál  Miksa  császár  is  lépéseket 
tett  a  béke  megkötése  czéljából,  hanem  vezérei  az 
alkudozás  alatt  is  háborgatták  János  ZsigmoLd  bir- 

tokait,  ugy  hogy  a  fejedelem  újra  kénytelen  volt 
táborba  szállni.  Szelim  hajlandó  volt  a  békére,  s 
előlegesen  a  fegyverszünet  meg  is  köttetett. 

János  Zsigmond  udvarában  ez  időtájban  leg- 
befolyásosabb tanácsos  a  jelentéktelen  származású, 
de  igen  eszes  és  nagyravágyó  Békés  Gáspár  volt. 
János  Zsigmond  1568  elején  —  még  a  török-béke 
nem  volt  megkötve  —  tanácsot  kért  a  lengyel  ki- 
rálytól, ha  nem  volna-e  czélszerii  alkalmas  feltételek 
alatt  egyezkedni  a  bécsi  udvarral?  Azóta  a  terv 
pihent.  1570  jan.  1-én  a  Medgyesen  összeült  rendek 
sürgetöleg  kérték,  hogy  válaszszon  magához  illendő 
fejdelemasszonyt.  Békésnek  már  ekkor  megfordult 
agjában  a  gondolat,  hogy  urának  Miksa  rokonai 
közül  szerezzen  nőt,  s  ezzel  együtt  köztök  állandó 
békét  hozzon  létre.  De  a  medgyesi  gyűlés  nagy  része 
jobban  pártolta  a  franczia  szövetséget,  s  most  a  fej- 
delem a  három  nemzetből  harmincz  előkelőt  értekez- 
letre magához  hivott.  Ez  értekezleten  Békés  nézete 
győzött  s  ő  fényes  kísérettel  s  a  lengyel  király  kül- 
döttével Prágába  indult  Miksához,  kit  aztán  elkísért 
Speyerbe  is.  Békésre  és  urára  nézve  a  küldetésnek 
nagyfontosságú  következménye  volt :  megnyerte  ma- 
gának a  császár  hajlamát,  s  hosszas  alkudozás  után 
aug.  16-án  megkötötte  vele  a  speyeri  szerződést. 
„János  Zsigmond  lemond  a  királyi  czimről,  helyette 
a  fenséges  fejdelmit  nyeri.  Erdély  övé  örökjogon, 
azonkívül  haláláig  mindazon  várak,  városok,  faluk, 
melyek  Szatmáron  és  Erdődön  belül  vannak,  tar- 
tozzanak Erdélyhez,  de  Debreczent  a  császár,  szultán 

és  fejdelem  birják  közösen.  Miksa  unokahugai  közül 
nőt  szerez  Jánosnak.  Ha  a  fejdelein  birtokától  el- 
mozdittatnék,  nyeri  Oppelnt  és  Ratibort.  Ha  mag- 
talanul bal  el,  Erdély  szabad  választása  fennmarad." 

Békés  még  vissza  sem  jött,  mire  Szelim  már 
tudomást  vett  a  fejdelem  czélzatairól.  ,,Mit  akarnak 
—  kérdé  a  szultán  csausza  az  egy  Csáky  jelenlété- 
ben —  követeid  Németországon  ?  Dolgodat  jobban 
eligazítják  ottan  a  nagyiir  biztosai.  Ha  nősülni 
akarsz,  keress  más  udvarnál,  fogunk  mi  neked  ta- 
lálni, csak  szólj."  A  fejdelem  válasza  kitérő  volt. 
Hálás  szívvel  fogadja  a  szultán  jótéteményeit,  s 
tudatja  vele,  hogy  követeit  csak  a  béke  némely  meg- 
sértett pontjai  felett  való  alkudozás  végett  kül- 
dötte fel. 

A  csausz  némileg  megnyugtatva  távozott  s 
Békés  szept.  12-én  megérkezett  az  egyezkedési  pon- 
tokkal. A  fejdelem  összehitta  a  harmincz  főurat,  s 
az  egyezkedést  Csáky  eléjök  terjeszté.  Vonogatva, 
nem  szívesen  fogadták,  s  bár  az  aláírást  nem  tagad- 
ták meg,  némelyek  —  mint  Báthori  István  és  For- 
gács Ferencz  —  csak  feltételesen  teljesítek  azt.  De 
végre  mégis  készen  voltak  vele.  Decz.  közepén  ki- 
állíttatott Békésnek  a  megbízó  levél,  s  ez  1571. 
január  utolsó  napjaiban  Prágába  érkezett. 

A  császár  ez  ideig  sokat  fáradozott,  hogy  Já- 
nosnak nőt  szerezzen.  Elébb  Albert  bajor  herczeg 
leányát  Máriát  akarta  megszerezni,  de  a  herczeg 
idegen  volt  e  frigytől,  mert  a  fejdelem  származását 
nem    tartá  eléggé    tisztességesnek,   mert    tőle    mint 


106 


eretnektől  irtózott  s  mert  „teste  egy  nagy  betegség," 
s  Mária  herczegnöt  anyai  nagybátyjával,  Károly 
föherczeggel  eljegyzé.  Mire  Békés  Prágába  ért,  a 
herczegnő  már  nem  volt  szabad,  s  most  a  császár 
clevei  Sybillát  —  a  követ  ugy  hallá,  hogy  ez  koros, 
rút  s  a  németen  kivül  más  nyelvet  nem  tud  — 
ajánlá.  A  német  szövetségnek  ez  levén  múlhatatlan 
feltétele,  Békés  végre  beleegyezett,  s  most  hozzálát- 
tak a  szerződési  okmányok  elkészítéséhez:  Miksa 
1571.  jan.  31-én  hitlevéllel  biztositá  Erdély  rendéit, 
hogy  azokon,  kik  János  hivei,  nem  fog  boszut  ál- 
lani, márcz.  10-én  pedig  kiadta  kötelezvényét,  hogy 
ha  János  Zsigmond  vagy  örökösei  e  mostani  szer- 
ződés következtében  elvesztenék  Erdélyt,  Oppeln  és 
Ratiborral  fogja  őket  kárpótolni. 

Békés  tudósítása,  hogy  Mária  helyett  Sybillávnl 
kell  beérnie,  János  Zsigmondot  leverte.  Betegsége 
egy  idő  óta  sulyosodni  kezdett,  gyenge  testének  sok- 
szor erős  rohamokkal  kellett  küzdenie.  De  mindez 
nem  gátolta  meg,  hogy  főként  a  vallásügyi  kérdések 
elintézésében  egész  buzgalommal  részt  ne  vegyen. 
1571.  jan.  6-án  országgyűlést  tartott  Székely- Vá- 
sárhelyt. Főczélja  e  gyűlésnek  az  unitária  vallás 
beczikkelyezése  volt,  s  az  élénk  vitákban,  melyek 
azt  megelőzték,  maga  János  is  résztvett.  De  végre  a 
gyűlés  elfogadta:  ,,hogy  az  Isten  igéje  mindenütt 
szabadon  prédikáltassék,  az  confessioért  senki  meg 
ne  bántassék,  se  praedicator,  se  hallgatók."  Ezzel  az 
erdélyi  negyedik  bevett  vallás,  az  unitária  vallás, 
mely  az  Istent  lényben  és  személyben  egynek  vallja. 

törvényesen  be  volt  czikkelyezve.  (A  helvét  hitvallás 
már  15 64-ben  „törvényesen  bevett  vallássá  lett.") 
—  Gyűlés  után  a  fejdelem  vadászatra  rándult  szom- 
széd váraiba,  de  Vécsett  roszullett  s  54  napon  át 
erős  görcsökkel  kínlódott.  Végre  jobban  lévén,  Gyu- 
la Fehérvárra  vitette  magát  s  megtette  végrendele- 
tét, mely  szerint  a  Zápolya-kincs  nagy  részét,  a  többi 
közt  40,000  font  termésezüstöí,  a  lengyel  királyra 
hagyta,  de  sokat  rendelt  Miksának  s  a  szultánnak 
is.  Drága  keresztjét,  mely  Korvin  Jánosról  maradt 
a  családra,  az  országnak  hagyományozá.  Végrehaj- 
tókká Békést,  Hagymásit  és  Csákyt  nevezte  ki.  Pár 
nap  múlva  görcsei  újra  elérték  s  14  napikinos  szen- 
vedés után  márcz.  13-ika  éjjelén  meghalt  az  utolsó 
Zápolya.  A  testamentomos  urak  ápr.  1-ére  gyűlést 
hirdettek,  mely  a  temetésről  s  az  ország  biztosságá- 
ról intézkedjék. 

Az  utolsó  Zápolya,  a  31  éves  korában  elhunyt 
János  Zsigmond  felett  a  történetírók  többnyire  egy- 
oldalúan Ítélnek.  Ellenségei  gyenge  testűnek,  nya- 
valyásnak, ingatagnak,  a  mellett  dorbézolónak,  dob- 
zódónak  tüntetik  fel.  Annyi  való,  hogy  testi  erejére 
nézve  nem  volt  óriás,  de  azért  a  hadjáratokban  mégis 
tevékeny  részt  vett,  vezette  az  ostromokat  és  vitézül 
harczolt.  Szemére  vetik  határozatlanságát  a  külügyi 
dolgokban,  s  talán  legtöbb  joggal.  De  ne  feledjük  — 
Írja  Szilágyi  —  hogy  a  franczia,  bécsi  és  török  ud- 
varokkal folytatott  levelezéseinek  legkisebb  részét 
ismerjük,  s  e  részben  minden  ítélet  elhamarkodott. 
Egy  olasz  udvaroncza,  Gromo,  testörségének  parancs- 

noka,  jó  lovasnak,  ügyes  lövőnek,  elég  jó  tánczos- 
nak,  kitünö  hárfásnak  festi.  Szerinte  tudott  magya- 
rul, olaszul,  németül,  lengyelül,  oláhúl,  latinul  s 
valamit  görögül  és  törökül.  Kitűnően  vallásos  ke- 
délyű, vidám,  nyájas  s  a  fecsérlésig  adakozó  és 
annyira  erényes,  hogy  országa  szeplőtlennek  tartja. 
Ha  elhiszszük  is,  hogy  szerette  az  erős,  jégben  hűtött 
bort  s  ételében  nem  tartott  mértéket,  ha  belátjuk  is, 
hogy  nem  tartozott  azon  uralkodók  közé,  kik  erős 
szellemmel  mindent  maguk  intéznek,  megküzdenek 
az  akadályokkal  s  legyőzik  azokat:  ne  feledjük,  hogy 
nagy  veszélyben  erős  elhatározásra  is  képes  volt  s 
mindenekfelett  adjuk  meg,  hogy  Erdély  három  nagy 
dolgot  köszönhet  neki:  kivivta  Erdélynek  a  függet- 
len államéletet  fej  delem  választási  joggal,  a  szabad 
vallásgyakorlatot  a  négy  bevett  vallásnak,  s  végre 
megszüntette  a  székelyek  intézményeiben  azt,  mi  az 
országkormányzásban  s  a  közigazgatás  körül  oly 
sok  és  terhes  akadályt  gördített  folyton  folyólag  a 
királyok,  vajdák,  fejdelmek  elé :  kiváltságaiknak 
azon  pontjait,  melyek  eddigelé  annyi  támadásnak 
voltak  okai. 


Báthori  István. 

(1571—1576) 

Az  utolsó  Zápolya  halála  után  ápr.  l-re  Fehér- 
várra gyűltek  a  rendek  s  végzéssé  lön,  hogy  feje- 
delmet fognak  választani,  mi  végre  máj.  24-re 
választó  országgyűlést  határoztak,  egyszersmind  kö- 

vétséget  indítanak  a  szultánhoz,  hogy  a  fejedelem 
halálát  bejelentsék  s  a  fej  edelem  választásra  bele- 
egyezését kinyerjék. 

Fehérvárott  a  mondott  időben  a  választó  or- 
szággyűlés megnyílt.  A  fejedelmi  székre  két  főúrnak 
volt  kilátása:  Báthori  Istvánnak  és  Békés  Gásp  ír- 
nak. A  nagy  számmal  összegyűlt  rendek  először  is  a 
meghalt  fejedelem  koporsója  köré  sereglettek;  Csáki 
kanczellár  felnyitván  a  koporsót,  megmutatá  a  feje- 
delmi halottat,  s  miután  meggyőződtek,  hogy  halott, 
a  koporsót  lepecsételték  és  a  nagy  templomba  vitték, 
Izabella  koporsója  mellé. 

A  temetés  után  megkezdődött  az  ülés,  de  csak 
másnap,  25-én  mondatott  ki  a  végzés,  mikor  is 
Báthori  Istvánt  fejedelemmé  kikiáltották. 

Báthorinak  első  gondja  volt,  hogy  magát  a 
szultánnal  is,  a  császárral  is  megerősíttesse,  mi  végre 
mind  a  kettőhöz  követséget  küldött,  s  Miksának  kéz 
alatt  megígérte,  hogy  ha  oltalmat  remélhet,  a  speycri 
pontokat  kész  elfogadni.  Azonban  a  császár  —  a 
fejedelemségre  áhitozó  Békés  izgatása  következté- 
ben —  különösen  kettőt  kivánt:  hogy  Báthori  vallja 
magát  a  császár  hűbéresének,  s  hogy  mihelyt  a 
császár  kivánja,  a  várakat  átadja  s  a  kormányt 
leteszi. 

Báthori,  nehogy  Békés  nagyobb  akadályokat 
gördítsen  eléje,  e  nehéz  kikötés  elfogadását  is  meg- 
ígérte. Hanem  ekkor  megérkezett  a  szultán  kül- 
döttje, meghozván  az  athnamét  és  a  fejedeln.i  jel- 
vényeket,  —    mire    a  fejedelem    tüstént    követeket 

küldött  Miksához,  az  általa  tett  föltételek  módosítá- 
sát kérvén. 

A  császár  színleges  beleegyezéssel  felelt,  de 
semmit  sem  mulasztott  el,  hogy  Báthorí  állását  tart- 
hatlanná  tegye,  s  e  czélból  igen  alkalmas  eszköz 
gyanánt  használta  fel  Békést,  ki,  miután  Konstanti- 
nápolyban hasztalan  igyekezett  magának  pártfogókat 
szerezni,  Fogaras  várában  vonta  meg  magát  és  pár- 
tosok után  nézett. 

És  csakugyan  a  székely  köznépet  mindenféle 
ígéretekkel  sikerült  is  a  maga  részére  vonnia,  hanem 
a  fejedelem  nem  várta  be  a  mozgalom  nagyobb 
mérvű  kitörését:  sereget  küldött  Csikszékbe  s  a  már 
egybegyűlt  800  főnyi  székelységet  hirtelen  szétve- 
reté.  E  fellépését  í\,  mindjárt  ezután  összehívott  or- 
szággyűlés magáévá  tette. 

De  Békés  és  pártja  nem  nyugodott  e  kudarcz 
után  sem.  A  hatalmas  föur,  a  császár  ígéretei  által 
bátorítva,  Fogaras  várában  tovább  szőtte  terveit. 
Azonban  Báthorí  mindenről  értesült  és  elhatározá  a 
veszélyt  megelőzni.  1573-ban  egész  csendben  össze- 
voná  seregét,  s  ez  okt.  l-jén  megszállotta  Fogarast, 
melynek  bástyái  ágyuszóval  fogadták  a  fejedelmi 
sereget.  Az  ostrom  alatt  Békés  hadi  cselhez  nyúlt : 
a  dobok  peregnek,  a  trombiták  harsognak,  mintha 
a  várból  ki  akarna  rontani;  erre  az  ostromlók  min- 
den figyelmüket  a  főkapura  fordíták,  —  azalatt 
Békés  paripái  patkóit  visszafelé  vereti  s  az  éj  leple 
alatt  egy  hátulsó  kijáraton  kevés  kísérettel  elmene- 
kül. Midőn  a  vár  kétheti  osti'om  után  feladta  magát, 

Békés  akkor  már  Miksánál  volt.  Az  országgyűlés 
aztán  a  pártos  főurat  számüzé  s  javait  elkobzá ; 
társai  bocsánatot  nyertek. 

A  Prágába  futott  Békés  azonban  még  most  se 
mondott  le  Báthori  megbuktatásáról ;  sereget  tobor- 
zott, egyszersmind  a  Portán  azt  az  Ígéretet  tette, 
hogy  ha  a  szultán  a  fejedelmi  székbe  ülteti,  az  eddigi 
10,000  arany  évi  adó  helyett  30,000-et  fizet.  Sze- 
lim ekkor  már  nem  élt,  s  a  nagyvezér  e  kecsegtető 
Ígéretre  némi  reményt  nyújtott  Békésnek  a  török 
támogatásra  nézve,  —  ki  most  fönhangon  hirdeté, 
hogy  a  Porta  Erdélyt  neki  Ígérte,  s  gyűjtött  seregé- 
vel Erdélybe  indult. 

De  Báthori  sem  vesztegelt,  —  felhívást  tett 
közzé,  „mert  a  haza  ellensége  Miksa  seregeivel 
közelget,"  s  míg  Békés  Dézsen,  Kolozsváron,  Sza- 
mosujvároti  át  Tordára  nyomult,  a  fejedelem  hadai 
is  összegyülekeztek. 

A  két  tábor  1575.  jul.  7-én  találkozott  Rad- 
nóth  alatt,  oly  közel  egymáshoz,  hogy  csak  a  Maros 
által  voltak  elválasztva.  Apróbb  csatározások  után, 
—  melyekben  az  utóbb  fejedelemmé  lett  Székely 
Mózes,  mint  Báthori  híve,  tüntette  ki  magát,  a  fej- 
delem nehéz  ütegekből  kezdett  lövetni,  minden  más 
eredmény  nélkül,  mint  hogy  Békés  Radnóthra  vo- 
nult vissza.  Báthori  most  Dátosra  —  félmértföldnyí 
távolságra  —  ment  s  az  átkelést  a  Maroson  Békés 
vigyázatlansága  miatt  hihetetlen  könnyűséggel  vég- 
rehaj tá. 

Ez   apróbb   csatározások   néhány   napot  vettek 

igénybe.  Az  átkelés  után  a  fejdelem  biztos  számi- 
tással  hadi  rendbe  állitá  seregeit.  Ütegei  parancs- 
noka a  flórenczi  Cinna  Rafael  volt,  de  mivel  fögond- 
ját  ezek  elrendezésére  forditá,  maga  is  igazitá  ágyúit 
s  olykoron  czélzott  is.  Ezek  mellé  válogatva  siirüen 
lovasokat  s  gyalogokat  helyezett,  a  széleket  pedig 
szekerekkel  s  más  eröditvényekkel  biztositá.  Békés, 
szinlett  hátrálással  a  Maros  mentében  visszafelé  hú- 
zódott, hogy  a  fejdelem  seregét  a  zsákmány  reménye 
elszakaszsza  ütegeitől.  A  czél  nem  sikerült,  mert 
Báthori  a  dandárvezéreket  eltiltá  a  támadástól,  s 
estefeléig  egész  tömegben  nyomult  előre.  Másnap, 
jul.  16-án,  vasárnapon,  Báthori  támadásra  készült, 
de  Bókes  a  csatára  alkalmatlan  helyről  visszavonult, 
ugyancsak  a  Maros  mentében  Kerdö-Szent-Pál  alá, 
ogy  mocsáros  és  tavas  vidékre,  mely  az  ágyuk  elren- 
dezésérealkalmatlan voltugyan,  de  a  visszavonulásra, 
közelében  gát  és  malmok  lévén,  kedvező  hely  volt. 
Báthori,  Székely  Mózest  némi  lovassággal  s 
testőreivel,  a  válogatott  kék  darabontokkal  előre 
küldi  támadásra,  de  a  had  visszanyomatott.  Most 
Gyulafi  László  erős  rohammal  támadta  meg  az  ellen- 
séges tábor  közepét  s  azt  vissza  is  nyomta.  A  két 
szárny  még  állott  s  ezek  egyikét  Békés  maga  vezé- 
nyelte. Ez  ellen  Báthori  személyesen  vezette  a  roha- 
mot s  vissza  is  nyomta.  A  szaladás  közben  rendet- 
lenség állt  be,  a  megvert  had  a  gát  felé  szalad, 
sokan  a  mocsárba  vesztek.  A  még  egyetlen  ép  szárny 
fedezte  ugyan  egy  ideig  a  visszavonulást,  de  csak- 
hamar ez  is  szétveretett. 

Báthori  a  csata  színhelyén  megkezdte  a  bünte- 
tést. Hat  kiválóbb  egyént  a  csatatéren  felakaszta- 
tott. Maga  Békés  Bethlen-várába  s  innen  alig  félórai 
pihenés  után  több  erdélyi  s  magyarországi  főúrral 
Szatmárba  menekült.  De  a  főurak  közül  fogságba  is 
sokan  estek. 

Tizenöt  nappal  a  diadal  után  a  rendek  Kolozs- 
várt összeültek.  Hálát  adván  a  rendek  Istennek  a 
dolog  szerencsés  kimeneteleért,  köszönték,  hogy  a 
fejdelem  e  dolgot  törvény  szerint  akarja  eligazítani, 
ítéletet  az  országgyűlés  hozott.  Ez  rendkívül  szigorú 
volt,  s  Wesselényi  Ferencz  itélőmester  aug.  6-án 
könyek  közt  olvasta  fel.  Harmadnap  múlva  reggel  8 
órakor  Kolozsvártt  9  főúr  lefejeztetett.  Ugyanitt  34 
székelynek  fülét  és  orrát  vágták  le,  s  34-et  Sza- 
mosfalván felakasztottak.  Sok  lázadó  fogságba  ke- 
rült, s  ezek  és  a  menekültek  jószágvesztésre  Ítéltet- 
tek. Idők  multával  sokan  kegyelmet  nyertek,  s  maga 
Békés  is  megtért  és  Báthorinak  hü  és  hasznos  em- 
berévé lett. 

Báthori  trónja  meg  volt  szilárdítva.  Az  ellen- 
párt földig  alázva,  leverve,  semmivé  téve.  S  még 
következményeiben  is  fontos  volt  a  diadal:  a  hűbéri 
viszony  Miksa  irányában,  melynek  eddig  sem  volt 
értelme,  megsemmisült,  s  Erdély  önállósága  —  ter- 
mészetesen török,  de  csak  véduraság  alatt  —  be- 
végzett ténynyé  vált.  Miksa  sietett  egy  jul.  30-án 
irt  levével  megnyugtatni  a  fejdelmet,  hogy  „mind  e 
háborgások  akarata  ellen  történtek"  s  a  szultán  is 
kinyilatkoztatta,   hogy  Békésnek    a    Portáról    „nem 

Erdély  története  8  . 

volt  parancsolata,  zászlót  ö  neki  netn  adott",  s  énnek 
ügynökeit  kiszolgáltatta. 

Ugyanez  évben  a  lengyel  rendek  királyukat,  a 
Francziaországba  titkon  hazatértValois  Henriket  trón- 
vesztettnek nyilvánitották,  —  s  most  Báthorinak,  ki 
már  azelőtt  is  tett  lépéseket  a  lengyel  korona  elnye- 
rése végett,  ismét  kedvező  alkalom  nyílt  a  szomszéd 
ország  fölötti  uralom  megszerzésére.  És  csakugyan 
Zborovszki  Sámuel  lengyel  menekült  megnyerte  ré- 
szére a  nemességet,  úgyhogy  ez  abban  állapodott  meg  : 
Báthori  vegye  nőül  a  volt  lengyel  király  Zsigmond 
nővérét,  Annát,  akkor  aztán  királylyá  fogják  vá- 
lasztani. 

Báthori  e  föltételt  elfogadá,  s  a  lengyel  ország- 
gyűlés megválasztá. 

A  megválasztást  hirül  adó  fényes  küldöttség 
1576.  jan.  28-án  érkezett  Báthorihoz,  kit  a  lengyel 
trónra  ünnepélyesen  meghíttak.  Erre  a  fejedelem 
Medgyesre  országgyűlést  hirdetvén,  tudata  a  rendek- 
kel, hogy  a  lengyel  koronát  elfogadja,  maga  helyett 
pedig  vajdának  bátyját,  Báthori  Kristófot  ajánlta, 
ugy  hogy  ő  Erdély  fejedelme  czimét  megtartja,  de 
testvérének  minden  adományozás-  és  törvényszolgál- 
tatásban szabad  kezet  enged. 

A  rendek  ebbe  beleegyezvén,  Báthori  István  a 
tavasz  elején  Lengyelországba  indult,  máj.  1-én 
Krakóban  megkoronáztatott,  másnap  menyekzőt  ült 
Anna  herczegnővel,  s  uralkodását  a  lengyel  trónra 
vágyó  Miksa  fenyegetései  daczára  szerencsésen  meg- 
kezdte. 

így  Uralkodott,   igy    lépett    le  Báthori  István, 
legnagyobb  fejedelmeink  egyike. 


Báthori  Kristóf. 

(1^76—1581.) 

Báthori  Kristóf  nem  vala  megáldva  oly  fényes 
tehetségekkel,  mint  István,  mindazonáltal  a  már 
megállapított  viszonyok  közt  könnyű  volt  kormá- 
nyoznia. 

Alatta  békét  élvezett  Erdély.  A  szultán  meg- 
küldé  a  fejedelmi  jelvényeket,  s  a  Miksa  halála  után 
trónra  lépett  Rudolf  sem  háborgatá.  Csak  az  oro- 
szokkal harczoló  István  lengyel  királynak  küldött 
segédcsapatokat. 

A  jezsuiták  Báthori  Kristóf  alatt  jöttek  be  Er- 
délybe, és  pedig  Kolozsvárit  telepíttettek  le  (1579- 
ben),  s  bár  a  rendek  ellene  szóltak,  a  dolgon  már  vál- 
toztatni nem  lehetett,  de  legalább  törvénybe  iktatták, 
hogy  tanításon  kivül  egyébbe  ne  elegyedjenek.  A  fe- 
jedelem aztán  rajok  bizta  fiának,  Zsigmondnak 
nevelését. 

Báthori  Kristófot  nejének,  Bocskai  Erzsébetnek 
1581-ben  történt  halála  annyira  megtörte,  hogy  se- 
bes léptekkel  közelgett  sirja  felé ;  most  tehát  azon 
óhajtását  kisérlé  meg  keresztülvinni,  hogy  a  rendek 
még  életében  válaszszák  meg  utódjává  fiát.  F  tárgy 
a  kolozsvári  országgyűlésen  heves  vitát  idézett    elö, 

—  de  végre  a  8  éves  Zsigmondot  megválasztották, 
azon  kikötéssel,  hogy  a  jezsuitákat  Kolozsvár-  és 
Fehérváron  kivül  máshová  be  ne  vihesse,  s  a  fal- 
vakra katholikus  papokat  ne  erőszakoljon. 

A  fejdelem  a  gyűlésről  betegen  tért  haza,  s  mi- 
dőn halálát  közeledni  érezé,  végrendeletet  tett,  fia 
mellé  12  tanácsost  nevezett,  kiknek  élére  Csáki 
Dénest,  unokatestvérét,  s  Bocskay  Istvánt,  sógo- 
rát állitá. 

Báthori  Kristóf  1581.  máj.  27-én  hunyt  el. 
Alatta  honfi' vér  nem  ömlött,  de  „egy  fiút  léptete 
trónra,  ki  apja  ebbeli  mulasztásait  —  fájdalom  — 
a  borzalomig  utánpótolta." 


Báthori  Zsigmond. 

(1581—1599.) 

A  gyermek-fejedelem  uralkodása  meglehetős 
békeremények  közt  kezdődött;  a  Portáról  megérkez- 
tek a  fejedelmi  jelvények,  Ausztria  részéről  nem 
fenyegetett  veszély,  s  a  lengyel-orosz  háború  is  vé- 
get ért. 

Mint  emiitettük,  az  elhunyt  fejedelem  fia  mellé 
12  tanácsost  rendelt,  —  azonban  a  lengyel  király, 
Báthori  István,  e  tizenkettő  helyett  három  férfiút: 
Kovacsóczi  kanczellárt,  Kendit  és  Zsomborit  álHtá 
Erdély  élére,  a  fejedelem  nevelését  Szántó  jezsuitára, 
a  főudvarmesteri  teendőket  pedig  Gálfira,  Zsigmond 
előbbi  nevelőjére  bizta. 

István  király  a  korábban  is  tekintélyes  Báthori- 
család  hatalmát  óriásilag  növelé ;  testvérének, 
Andrásnak  egyik  fiát,  Boldizsárt  Fogarasföld  urává 
tette,  a  másiknak  pedig,  Endrének  bíbornoki  méltó- 
ságot szerzett;  Zsigmond  nővérét  egy  hatalmas  len- 
gyel főúrral  házasítá  össze,  —  sőt  terve  volt  Zsig- 
mond számára  a  lengyel  koronát  is  megszerezni  (bár 
midőn  arczképét  meglátta,  elborulva  felkiáltott:  egy 
csepp  sincs  benne  a  nemes  Báthori-vérböl !),  hanem 
ebbeli  terve  meghiúsult,  s  halála  után  (1586.  decz. 
13.)  a  lengyelek  egy  része  Miksa  osztrák,  a  nagyobb 
rész  pedig  Zsigmond  svéd  herczeget  választá  meg. 

Mielőtt  István  moghalt  volna,  az  erdélyi  három 
kormányzó  helyett  egyet  nevezett  ki,  a  minden  te- 
kintetben derék  Giczi  Jánost,  kinek  csak  az  az  egy 
hibája  vala,  hogy  már  öreg  volt,  miért  is  —  midőn 
egészségét  gyengülni  érzé,  a  medgyesi  országgyűlé- 
sen a  kormányzóságról  lemondott. 

A  rendek  most  azt  a  ballépést  követték  el,  hogy 
a  15  éves  Báthori  Zsigmondot  nagykorúnak  nyilat- 
koztatták, s  azon  kikötés  mellett,  hogy  tanácsosai 
beleegyezése  nélkül  mit  se  tehessen,  a  kormányt  az 
ő  kezébe  tették  le.  A  derék  Giczi  ezután  pár  hét 
múlva  meghalt(lo89.  jan.),  s  az  általa  megtakarított 
42,000  arany,  2000  tallér  s  33,000  forint  Zsigmond 
és  hívei  kezébe  esett,  —  és  ,,most  megkezdődött  az 
uralom,  mely  történetünk  legsötétebb  lapjai  közé 
tartozik." 

Zsigmond  udvarában  nagy  tekintélylyel  birt 
bizonyos  Cariglio  jezsuita,    pápai   muntius,    ki  azon 

munkált,  hogy  a  fejedelmet  a  török  szövetségtől  el- 
szakítsa. Hogy  ez.  megtörténhessék,  a  török-pártiak 
megbuktatását  s  uj  emberek  teremtését  kellé  czólba 
venni,  —  mire  nézve  először  is  a  Báthori-család 
közti  egyetértést  kellett  felbontani.  Báthori  Boldr- 
zsárt  látta  legnagyobb  akadálynak,  ki  mint  a  család 
legidősb  tagja,  némi  kormányzói  igényt  formált  a 
fiatal  fejedelem  fölött.  E  viszony  eltépésére  az  alka- 
lom nem  soká  késett.  Ugyanis  1590.  tavaszán  a  fe- 
jedelem lovagjátékot  rendeztetett,  mely  alkalommal 
egyik  kegyencze,  Jósika  István  futóversenyre  hitta  ki 
Báthori  Boldizsárt;  a  büszke  jellemű  férfiú  kiszállt 
ugyan,  s  mint  korának  leghíresebb  lovasa  utol  is 
érte  Jósikát,  kit  aztán  megöklözött,  hogyan  mert 
megfeledkezni  magáról.  A  fejedelem  erre  felpattant, 
a  játékot  odahagyta,  s  e  percztöl  az  annyi  felől  szí- 
tott gyűlölet  kitört. 

Báthori  Boldizsár  visszavonta  magát  Fogaras 
várába,  s  most  ellenei  hirdetni  kezdték,  hogy  dan- 
dárával  meg  akarja  rohanni  Fehérvárt,  —  s  ámbár 
nyugton  maradt,  a  fejedelem  azon  kérdést  veté  föl : 
mondják  meg,  hogyan  szabaduljon  halálos  ellenségé- 
től ?  Gálfi  és  Gyulai  azt  tanácsolák ;  más  ut  nincs, 
mint  a  kibékülés,  —  s  ha  ez  nem  sikerül :  végső  esz- 
köz a  száműzés  vagy  halál.  E  titokban  adott  tanács- 
ról azonban  Cariglio  szintén  titokban  értesité  Bol- 
dizsárt, —  s  most  a  Báthori-ház  két  tagja  mint  kibé- 
kithetlen  ellenség  állíttatott  szemközt  egymással  s  a, 
hon  két  pártra  lön  szakítva. 

Ezalatt  Cariglio  tovább  szőtte  terveit,  s  oda  vitte  a 

dolgot,  hogv  Zsigmond  beleegyezett  Erdély  átadásába, 
s  Rudolf  1592-ben  kiállítá  részére  az  aranypecsétes 
diplomát,  melyben  azon  érdemeért,  hogy  Erdélyt  s 
magát  neki  aláveti,  s  hogy  a  török  szövetséget  fel- 
mondja, Zsigmondnak  birodalmi  herczegséget  s  nőül 
császári  herczegnöt  igér. 

Ez  azonban  mind  titokban  volt  tartva,  —  de 
midőn  a  szándék  megvalósításához  fogtak  és  Báthori 
Istvánt,  Boldizsár  és  Endre  bibornok  testvérét  a 
váradi  főkapitányságtól  elmozdíták,  a  hazafi-párt 
szeme  fölnyilt,  —  Báthori  Boldizsár  a  fejedelem  elé 
lépett,  a  töröktől  való  elszakadást  megtámadta  s  a 
fejedelemség  koczkáztatásaért  kérdőre  vonta. 

Zsigmond  mindent  tanácsosaira,  különösen  Gál- 
fira  és  Gyulaira  hántott,  mire  a  felingeriilt  Boldizsár 
Gyulait  saját  kastélyában  összevagdaltatá,  az  elme- 
nekült, de  elfogott  Gálfit  pedig,  kinek  halálitéletét 
Zsigmond  aláirta,  kivégezteté. 

Az  áldozatul  odadobott  két  tanácsos  meghalt,  de 
megmaradt  Cariglio,  ki  lassan-lassan  oda  vitte  a  dol- 
got, hogy  Zsigmond  elhatározá  nyiltan  elszakadnia  tö- 
rök szövetségtől.  E  végre  1594-ben  részletes  gyűlést 
hivott  össze,  aztán  az  udvart  fegyveresekkel  rakatván 
meg,  felszólítá  a  gyűlést,  hogy  az  elszakadást  mond- 
ják ki,  különben  halál  fiai.  Ily  fenyegetés  mellett 
aztán  a  töröktől  való  elszakadás  jun.  11-én  ki- 
mondatott. 

Mig  az  ellenzék  ez  erőszakos  végzés  ellen  kikelt 
s  uj  országgyűlést  sürgetett,  hire  jőve,  hogy  a  ha- 
ragra gyúlt  Porta  haddal  özönli  el  Erdélyt.  E  hírre 

Zsigmond  a  kormányt  átadta  Báthori  Boldizsárnak, 
ö  maga  pedig  Kővárra  futott,  hogy  szükség  esetében 
lengyel  földre  menekülhessen. 

Az  országos  rendek  e  válságos  időben  intézke- 
déseket tettek  a  veszély  elhárítására  s  Tordán  tá- 
borba szálltak,  megragadák  a  kormány  elvetett  gyep- 
lőjét, aztán  a  kolozsvári  gyűlésben  uj  fejedelem-vá- 
lasztásról kezdtek  tanácskozni.  A  nagy  rész  Báthori 
Boldizsár  mellett  nyilatkozott,  de  voltak  olyanok  is, 
kik  köztársaságot  akartak  volna  felállítani. 

Mig  Kolozsvárit  ezek  folynak,  a  török  részéről 
fenyegető  veszély  csendesen  elvonult  *•  a  Magyaror- 
szágon szenvedett  vereségek  után  a  töröknek  nem 
volt  kedve  Erdélylyel  is  bajlódni,  be  sem  jött. 

Zsigmond  ekkor  levelet  küldött  Kolozsvárra, 
tudatván,  hogy  a  kormányt  ismét  át  akarja  venni, 
tehát  várják  be,  mig  megérkezik. 

E  váratlan  fordulatra  minden  terv  dugába  dőlt. 
A  székelyek  és  szászok  tüstént  Zsigmond  mellé  nyi- 
latkoztak. Báthori  Boldizsár,  Ifjú  János,  Kendy 
Gábor,  Toldi  István  stb.  személyében  küldöttséget 
indítanak,  hogy  a  fejedelmet  Kolozsvárra  kisérjék, 
így  érkezett  vissza  Zsigmond,  s  aztán  Kolozsvárra 
aug.  17-re  országgyűlést  hirdetett. 

A  végzetteljes  gyűlés  megnyílt.  A  fejedelmi 
üzenet  újra  szőnyegre  ho  ta  a  töröktől  való  elszaka- 
dás kérdését.  Megkezdődött  a  vita.  Fehérmegye, 
Háromszék  és  Csik  az  elszakadás  ellen,  —  a  többi 
megye  és  szék  mellette  nyilatkozott.  A  többség 
győzött ;  Kendy  Sándor   azon  nyilatkozattal,  hogy 

„megnyitják  Janiis  temploma  ajtait,  de  nem  tudja, 
mikor  zárhatják  be,"  a  többségnek  szintén  meg- 
hajolt. 

Ez  azonban  Zsigmondnak  még  nem  volt  elég,  — 
ö  az  ellenzék  vezérférfiait  örökre  el  akará  némítani,  s 
a  monostori  apátság  kertjében  erre  nézve  ki  is  főzte 
a  tervet. 

Aug.  28-án  —  vasárnap  volt  —  hivatja  tanács- 
és  főurait,  hogy  kövessék  öt  Monostorra,  hová  temp- 
lomba megy.  Összegyűltek.  Jósika  ezalatt  bezáratta 
a  kolozsvári  biróval  a  város  kapuit.  Lázár  István 
gyalog-,  Sibrik  Gáspár  lovaskapitány  pedig  öt-  öt- 
száz embert  állitottak  fel,  hogy  ha  népmozgalom  tá- 
madna, elnyomhassák.  A  tanácsurak  már  ekkor  a 
fejedelmi  palota  disztermében  voltak,  Zsigmond  kö- 
zéj ök  megy  s  pár  percznyi  beszélgetés  után,  némi 
irományokat  hagyva  nálok,  visszavonult.  Ekkor 
Király  Albert,  Csukat  Péter,  Fekete  János  fegyve- 
res kisérettel  a  tanácsterembe  nyomultak  s  ez  utóbbi 
felolvasá  azok  neveit,  kiknek  elfogásával  megbízat- 
tak. Ezek  —  névszerint  Báthori  Boldizsár,  Kendy 
Sándor  és  Ferencz,Ifju  János,  Kolosvári  Farkas  ta- 
nácsurak, Kendy  Gábor,  Forró  János,  Bornemisza 
János,  Gerendi  János,  Lónyai  Albert,  Cseszeliczki 
Boldizsár,  Szalánczi  György,  Szentegyedi  Deák 
Gergely  köziigyigazgató  főurak  —  az  ellenállás 
hasztalanságáról  meggyőződve,  megadták  magukat. 
Rögtön  elzárattak,  eleinte  együtt, később  különböző 
helyekre  szétosztva.  Boldizsárral  s  utóbb  a  többi 
főurakkal  is  rendeletet  Írattak  tiszttartóikhoz,  hogy 

ezek  váraikba  fejedelmi  örséget  bocsássanak  be.  Né- 
hányan pedig  kinzás  alá  vétettek. 

A  megrettent  országgyűlés  követei  által  kö- 
nyörgött az  elfogottakért,  de  bár  Zsigmond  min- 
den jót  Ígért,  hasztalan.  Ez  ember  dühe  nem 
ismert  határt.  Midőn  Boldizsár  neje  hozzá  ment  kö- 
nyörögni férjeért,  katonáival  tépette  le  ruháit  s 
aztán  kidobatta,  „hadd  öltöztesse  férje  fejedelmi  ru- 
hába", monda  utálatos  cynisraussal. 

Harmadnap  reggel  a  kolozsvári  piaczon,  szem- 
ben a  fejedelmi  palotával  vérpadot  emeltek,  s  az 
utakat  Lázár  és  Sibrik  csapatokkal  állották  el.  A 
fejedelem  ablakában  állott,  midőn  egymás  után  ki- 
vezették a  foglyokat.  Első  Kendy  Sándor  volt,  a  kit 
kihoztak;  „én  többé  nem  foglak  látni,  társaim"; 
monda  ezeknek,  s  viszont  midőn  a  vérpadra  lépett  *• 
„Isten,  kezedbe  ajánlom  lelkemet"!  Nyomában  Ifjú 
jött,  kihez  a  bakó  háromszor  vágott,  utána  Kendy 
Gábor,  utána  Forró  János,  utána  Deák  Gergely. 
Az  ártatlanul  legyilkoltak  vérét  heves  zápor 
mosta  el. 

Szept.  1-én  bezáratott  az  országgyűlés,  s  más- 
nap négyen  a  foglyok  közül  elszállíttattak :  Báthori 
Boldizsár  és  Kovasóczy  Szamosuj várra,  Kendy  Fe- 
rencz  és  Bornemisza  Gyaluba.  Az  itteni  várnagyok 
kapott  utasításaik  szerint  mindnégyet  kivégeztették. 
Gerendi  és  Lónyai  száműzettek,  Szalánczi  és  Szil- 
vási  személyökre  nézve  kegyelmet  nyertek.  De  mind- 
nyájának vagyona  lefoglaltatott.  „Most  már  —  kiál- 
tott  fel    Zsign:^ond  —  van  pénz  a  török  háborúra  I'^ 

így  hulltak  el  a  haza  leghűbb  fiai  hóhérkéz 
ulatt,  ártatlan  vérök  boszuért  kiáltva  a  zsarnok  ellen. 

A  törökkel  való  szakítás  tehát  ki  lett  mondva, 
s  most  Zsigmond  a  Porta  elleni  szövetkezés  létre- 
hozásán erélyesen  kezdett  munkálni,  megnyervén  a 
a  két  oláh  vajdát,  Mihályt  és  Áront  is. 

A  nyilt  támadást  Zsigmond,  Mihály  és  Áron 
egyszerre  kezdte  meg.  Amaz  Geszti  Ferenczet  a  lu- 
gosi  bánságba  küldé,  ki  aztán  egy  tatár  csapatot 
megfutamtatott  ugyan,  de  Facsét  alatt  kudarczot 
vallott,  s  egy  ütközet  után,  melyben  Székely  Mózes 
lábában  sebet  kapott,  kénytelen  volt  sergét  vissza- 
húzni. Annyival  szerencsésebb  volt  Mihály  ;  Békés 
István  és  Horváth  Mihály  erdélyi  csapatokat  vitt 
hozzá,  s  ö  minden  török  hitelezőit  meghivta,  hogy 
,,most  ki  fogja  őket  elégitni".  Az  adósság  lerová- 
sának kényelmes  módja  volt  ez,  —  ö  mindnyáját 
egyszerre  kardra  hányatta.  Azután  az  Oláhországban 
szerteszét  lévő  törökök  konczoltattak  fel.  Ugyanez 
időben  hasonló  módon  bánt  el  Áron  is  a  Moldvában 
lévő  törökökkel,  s  most  mindketten  (ez  utóbbi  a 
tatárok  ellen)  megkezték  a  támadó   háborút. 

A  három  vazall  elszakadásának  hire  nagy 
megdöbbenést  okozott  a  divánban.  Megbüntetésökre 
rögtön  tettek  is  intézkedéseket,  de  nem  járhattak  el 
kellő  nyomatékkal  a  jancsárok  zúgolódása  miatt,  kik 
tetemes  zsoldhátralékjokat  követelték. 

Zsigmond  követséget  küldött  Rudolf  császárhoz 
Prágába,  hogy  az  udvarral  az  uj  államkapcsct  tisz- 
tába'hozzák,  s  1 595.  jan.  végén  létrejött  a  prágai  sze^? 


zödés,  melynek  pontjai :  a  szövetkező  felek  közösen 
folytatják  a  török  háborút  s  békét  is  közösen  kötnek, 
de  ebben  a  töröktől  elszakadt  moldvai  és  havasalföldi 
vajdák  is  befoglaltatnak  ;  Zsigmond  és  utódai  Erdélyt 
és  a  Részeket  a  magyar  korona  felsösége  alatt  mint 
önálló  országot  birják  hűbéri  kötelezettség  nélkül,  de 
a  magyar  királynak  esküvel  fogadván  hűséget;  az  or- 
szág Zsigmond  vagy  férfi-utódai  magtalan  kihalása 
esetére  visszaszáll  a  magyar  koronára  s  ez  esetben 
vajdák  által  fog  kormányoztatni,  a  leány-utódok  pe- 
dig fejenkint  száz-százezer  forintot  nyernek  ;  Zsig- 
mond czime  :  fenséges  fejedelem,  s  Rudolf  igyekezni 
fog,  hogy  megkapja  az  aranygyapját,  s  egyet  elnyer- 
jen a  néhai  Károly  föherczeg  leányai  közül,  ezen* 
kivül  német  birodalmi  berezegi  czimet  nyer  ;  egyez- 
kedtek a  töröktől  visszafoglalandó  birtokok  felett 
is  ;  s  végül  meghatározák,  hogy  ha  Zsigmond  elvesz- 
tené országait,  a  király  által  Oppeln  és  Ratibor  her- 
czegséggel  fog  kárpótoltatni.  —  Báthori  Zsigmond 
ezután  a  menyekzőt  Mária  Kristierna  főherczegnö- 
vel  még  a  nyár  derekán  meg  is  ülte.  De  e  házasság 
nem  volt  boldog.  Némely  krónikairó  Zsigmond  meg- 
babonáztatásáról  beszél,  mert  ha  nejét  látta,  gyű- 
lölte, —  ha  nem,  akkor  epedett  utána.  Annyi  bizo- 
nyos, hogy  a  nász  után  Zsigmond  nejével  alig  tölt- 
hetett pár  napot. 

A  nász  után  Zsigmond  a  török  háborúhoz  lá- 
tott, még  pedig  nem  kis  szerencsével  :  Szinán  basát 
keményen  megverte^  100  ágyuját  és  podgyászát 
zsákmányul  ejtette. 

Ekkor  állt  Zsigmond  císlllaga  a  délponloii,  de 
ezután  csakhamar  hanyatlani  kezdett. 

A  szultán  1596-ban  felszólítá  a  fejedelmet, 
szövetkezzék  vele,  mely  esetben  elengedi  Erdély 
adóját  s  a  két  Oláhország  feletti  fensöségét  is  elis- 
merni, —  de  Zsigmond,  Rudolf  biztatására,  az  aján- 
latra ellenséges  szándékú  fegyverkezéssel  felelt. 
Azonban  Mohamed  szultán  sem  késett  éreztetni  ha- 
ragját; megindítá  seregeit  s  Magyarországra  rontott. 
Zsigmond  a  Tisza  környékén  egyesült  Miksa  föher- 
czeggel  s  a  harcz  megkezdődött,  melynek  azonban 
szomorú  véget  vetett  a  mezökeresztesi  ütközet  (okt. 
26.),  melyben  a  török  a  keresztény  hadat  semmivé 
tette,  —  s  az  erdélyi  fejedelem,  serege  romjaival, 
elcsüggedve  tért  haza. 

Zsigmond  jellemében  három  sarkalatos  hiba 
volt ;  makacsság,  csüggetegség,  könnyelműség,  — 
három  oly  hiba,  mely  öt  képtelenné  tette,  hogy  a 
körülményekkel  alkudjék.  Még  1596.  karácson  tá- 
ján Fehérvártt  nagy  fénynyel  és  szivességgel  fogadta 
Mihály  vajdát,  kivel  a  követendő  hadjáratról  érte- 
kezett, de  már  1597  elején  útban  volt  Prágába, 
hol  azzal  lepte  meg  a  császárt,  hogy  fejedelemségét 
Rudolfnak  átadja ;  s  midőn  ez  eleinte  alkuba  bocsát- 
kozni is  vonakodnék,  azzal  fenyegetőzött,  nogy  kü- 
lönben a  törökkel  vagy  lengyellel  lép  szerződésre; 
Rudolf  tehát  engedett  kívánságának,  s  Oppelnt  és 
Ratibort  évenkinti  50  ezer  aranynyal  kötötte  ki  Er- 
délyért, s  egyszersmind  Ígérte,  hogy,  ha  papságra 
lépne,  számára  a  bíbort  is  megszerzi. 

iludolf  Erdély  élére  Miksa  föhefczeget  akárá 
állítani,  s  biztosokat  indított  Erdély  átvételére^ 
Jósika  István  azonban  levelet  intézett  a  biztosokhoz, 
hogy  késsenek  a  lejövetellel,  mert  itt  erős  ellen- 
zékkel fognak  találkozni,  sőt  Miksa  föheríízeg  még: 
kiadatástól  is  félhet.  Midőn  véerre  a  biztosok  rnéwigi; 
megjelentek,  Jósikának  alattomoskodása  kiderült- 
mire  Zsigmond  az  egykori  kegyenczet  börtönbe  vet- 
tette, ki  aztán  később  lefejeztetett. 

A  biztosok  tehát  Rudolf  részére  átvették  Er  ■ 
délyt,  és  Zsigmond  lemondván,  ápr.  1  5-én  elindult 
Oppelnbe. 

De  alig  ért  oda,  már  is  megbánta  a  cserét,  s 
midőn  Bocskaytól  tudósítást  vett,  hogy  a  tartomány 
átvételére  küldött  kir.  biztosokkal  az  erdélyiek  is 
elégedetlenek,  s  őt  visszaohajtják,  még  ugyanazon^ 
nyáron  Erdélyben  termett,  —  aztán  a  tordai  gyű- 
lésen újra  fejedelmül  fogadtatván,  a  kormányt  ismét 
átvette,  nejét,  az  önmegadással  szenvedő  Máriát^ 
magához  fogadta,  a  császárnak  pedig  visszatérte 
okait  tudtul  adta. 

Az  állhatatlan  Báthori  azonban  örömét  most 
sem  lelte  sokáig  a  fejedelemségben.  Rósz  szellemétől 
űzetvén,  1599- elején  a  fejedelemséget  nagybátyjának, 
Báthori  Endre  bíbornoknak  adta  által,  azt  kötvén 
ki  feltételül,  hogy  az  neki  évenkint  24,  nejének  pe* 
dig,  kitől  ezúttal  örökre  elvált,  14  ezer  aranyat 
fizessen.  Zsigmond  ezután  sógorához,  Zamojszky 
kanczellárhoz  Lengyelországba  bujdosott  ,, mint  Kain 
—  mondja  Illésházy  —  a  sok   ártatlan  vér  kiontá- 

saért  bujdosik  vala»"  A  következő  hónapban  elvált 
nejétől,  a  kinek  jószágait  az  uj  fejdelem  vette  haszon- 
bérbe, s  ki  nyomon  rá  elhagyá  Erdélyt,  szenvedései- 
nek e  szánandó  szinhelyét. 


Báthori  Endre.   —  Ismét  Báthori  Zsigmond. 

(1599-1602.) 

Báthori  Endre,  a  bibornok,  e  magas  mivelt- 
ségü,  őszinte,  jámbor  és  vallásos  férfiú  a  legválsá- 
gosabb körülmények  közt  lépett  a  fejedelmi  trónra  : 
egy  felöl  a  szultánt  kell  kiengesztelnie,  más  felöl  a 
császár  kegyét  kell  kinyernie,  ki  aligha  lesz  hajlandó 
kezéből  Erdélyt  kibocsátani.  Endre  mind  a  kettőt 
megkisérlé,  de  midőn  Malaspina  pápai  követ  udva- 
rába érkezett,  a  portai  alkudozást  elhanyagolá,  re- 
mélvén, hogy  Rudolffal  ki  fog  egyezhetni,  —  Rudolf 
kormánya  pedig  utasítá  Bástát,  a  felső-magyaror- 
szági hadak  parancsnokát,  hogy  ha  Mihály  oláh 
vajda  beütne  Erdélybe,  segélje  öt  a  Részek  megtá- 
madásával. 

Minderről  az  egyenes  lelkű  fejedelemnek  sej- 
telme sem  volt,  valamint  arról  sem,  hogy  ottbenn  is 
alakult  egy  párt,  mely  az  ő  megbuktatására  törek- 
szik s  egyetért  a  német  kormánynyal.  O  hitt  a  jó 
szónak,  s  midőn  az  oláh  vajda  esküdözött,  hogy  „ha 
valamit  forral  Erdély  ellen,  oda.  juttassa  a  sors, 
hogy  neje  húsát  egye,  fia  vérét  igya,"  —  teljesen 
biztosnak  látta  a  jövőt. 

Az  álnok  Mihály  vajda  azonban,  kinek  Rudolf 

már  tavaszszal  tetemes  Összegeket  küldött,  okt.  kö- 
zepén berontott  Erdélybe,  az  elszédített  székelyeket 
fölkelésre  szólítá,  a  Bárczaságot  feldúlta  s  a  véd- 
telen lakosok  nagy  részét  legyilkolta.  A  fellázított 
székelyek  részint  Mihályhoz  álltak,  részint  földes- 
uraik ellen  fordultak,  gyilkolva,  rabolva  minden 
előkelőt. 

A  brassói  biró  a  vajda  beütését  hirül  küldte 
Fehérvárra,  hol  éppen  országgyűlés  tartatott,  s  a 
fejedelem  rögtön  hozzáfogott  a  készülődéshez:  a  kéz- 
nél levő  hadakat  összehivta,  a  székelyekhez,  a  hol 
még  föl  nem  keltek,  véres  kardot  küldött,  s  maga  is 
táborba  szállott.  A  vSz. -Erzsébet  melletti  síkságon 
találkozott  a  vajdának  majdnem  háromszorta  na- 
gyobb seregével,  s  másnap,  okt.  28-án,  megütközött. 

A  fejdelem,  bár  a  szerencse  kezdetben  neki 
kedvezett,  annyira,  hogy  egy  ízben  Mihály  már  meg- 
szaladt, teljesen  megveretett  s  menekült  a  csatatér- 
ről, melyet  mintegy  4000  halott  fedett.  Sok  főúr  s 
mintegy  ezer  közvitéz  foglyul  estek.  Mihály,  miután 
az  erdélyi  tábort  és  ágyukat  elfoglalta,  Endre  elfo- 
gására hadakat  küldött  ki,  azután  nov.  elsején  hat 
szürkén,  melyeket  Rudolftól  nyert  ajándékba,  Fehér- 
várra bevonult.  Első  intézkedése  volt,  hogy  a  váro- 
sok megbódoltatására  csapatokat  küldött.  De  szét- 
ment hadai,  a  fölkelt  székelység  s  az  ezek  példájára 
föltámadott  parasztság,  dúlták  —  rabolták  az 
udvarházakat,  gyilkolták  a  nemességet  s  fosztogattak, 
a  merre  jártak,  mindenfelé 

Endre  földönfutóvá   lett.   Mintegy    másfélszáz 

föur  és  előkelő  nemes  hozzá  csatlakozott,  kikkel 
Moldva  felé  vette  útját.  De  a  csikszéki  havasok 
közt,  Pásztorbükkön,  kisded  csapatát  a  föltámadott 
székely  sereg  szétveré,  legyilkolá.  Maga  menekült, 
Mikó  Miklóstól  s  Fekete  Isvántól  kisérve.  De  üldö- 
zői nyomában  voltak.  Már  az  utóbbi  is  elesett,  midőn 
Ördög  Balázs  okt.  31-én  baltájával  lesujtá  a  szeren- 
csétlen fejdelmet.  Kézrekerült  bujdosó- társai  a  nép 
dühének  áldozataivá  lettek.  Endre  fejét  Fehérvárra 
vitték.  Mihály  megkönyezé  s  testét  is  felhozatta,  és 
azon  koporsóban,  melyet  Boldizsár  számára  ö  maga 
faragott,  fejdelmi  szertartással  temettette  el. 

Mennyire  fájlalja  a  székely  nép  e  tettét,  bizo- 
nyítja az,  hogy  Pásztorbükkön  egy  kereszt-alaku  fát 
mutatnak,  melyről  azt  beszélik,  hogy  egy  jámbor 
székely  a  szerencsétlen  fejedelmet  egyelőre  ide  te- 
mette volt,  sirja  fölé  keresztet  állított,  aztán  e 
fakereszt  kizöldült  s  abból  lett  e  fa,  mely  a  nép 
előtt  ma  is  nagy  kegyeletben  áll. 

Mihály  szerette  volna  Erdélyt  a  maga  részére 
megtartani,  s  ez  iránt  alkudozásba  ereszkedett  a  csá- 
szárral, ki  azonban  kivánataira  hajlandó  nem  lévén, 
Ungnad  Dávidot  és  Székely  Mihály  szatmári  kapi- 
tányt küldötte  ki  a  tartomány  átvételére. 

Ezalatt  a  változékony  Báthori  Zsigmondban 
ismét  vágy  ébredett  visszavenni  fejedelemségét,  s 
mivel  erre  Rudolf  megegyezését  már  nem  remélhette, 
sógora  tanácsára  1600-ban  a  törökkel  kezdett  alku- 
dozni, 3  Mihály  vajdát  egy  lengyel  haddal  meg  is 
támadta,  de  megveretett.   Mihály  e  győzedelme  után 

Eívle'l;,  lörl-íiiete.  9 

szintén  a  törökkel  bocsátkozott  alkuba  Erdély  irántj 
s  midőn  követei  kedvező  válaszszal  tértek  meg,  új 
pártfogója  védelmében  bizakodván,  Rudolf  biztosait 
kiűzte  s  iszonyú  kegyetlenséggel  sanyargatta  a  lako- 
sokat ;  miért  ezek  föllázadván,  Básta  főkapitányt 
hivták  Kassáról  segitségre.  Mig  ezután  Básta  öt  Er- 
délyben szorongatta,  Báthori  Zsigmond  Zamojszky- 
val  Havasalföldre  ütött,  minek  következtében  Mihály 
vajda  Nagyváradra  menekült,  utóbb  pedig  Prágába 
utazott. 

Az  erdélyiek  már  elébb  követeket  küldöttek 
Prágába,  vajdát  kérni  a  császártól.  De  Rudolf  ekkor 
már  egészen  elmerülve  szenvedélyeibe  s  elzárkózva 
palotájába,  a  követeket  több  hónapig  nem  bocsátotta 
maga  elé.  Az  erdélyiek  tehát,  ösztönöztetve  a  győz- 
tes lengyel  kanczellártól,  Bástát  kiűzték  s  ismét 
Báthori  Zsigmondhoz  állottak.  De  Básta  s  Mihály 
vajda,  kiket  Rudolf  a  tartományba  visszaküldött, 
Báthorit  nemsokára  Moldvába  űzték,  Básta  pedig  a 
korlátlanul  uralkodni  vágyó  Mihály  vajdát  orozva 
megölette.  Báthori  azonban,  ki  azelőtt  kétszer  ön- 
ként mondott  le  a  fejedelemségről,  most  újra  a  török 
segedelme  által  ügyekezik  vala  azt  visszanyerni. 
Toldy  István,  kit  Konstantinápolyba  küldött,  a  szul- 
tán kegyelméről  biztosító  válaszszal  tért  vissza ; 
párthívei  pedig,  Bethlen  Gábor,  Borbély  György, 
Székely  Mózes,  a  temesvári  pasa  társaságában  Ko- 
lozsvárt 1602-ben  megszállották. 

De  az  unalomig  állhatatlan  Báthori  ismét  meg- 
változott, s   párthívei   megegyezte    nélkül   Bástával 

fegyverszünetet  kötvén,  Bogáthy  Millióst  Prágába 
küldötte,  magát  egészen  a  császár  kegyére  bizván, 
—  mire  Básta  is  kivonult  Erdélyből, de  bennhagyta 
a  gyülevész  hajdúkat,  kik  a  fegyverszünet  daczára 
borzasztó  dolgokat  követtek  el.  Az  országban  ugy  is 
türhetlen  nyomor  volt,  mert  a  multévi  szűk  termést 
fölégették,  a  gabona  köble  helyenkint  25  aranyon 
kelt,  a  nép  éhség-  és  ragálytól  hullott.  —  Ily  nyo- 
mor közepett  a  hajdúk  a  lakosokat  tüzzel-vassal 
égették,  szijat  vágtak  belőlük,  vagy  a  lábaiknál 
fogva  felfüggesztettek  alá  szalmatüzet  raktak.  Mint 
éltének  az  asszonyi  renddel,  nem  mondom  meg,  nagy 
gyalázatnak  tartom,  —  igy  szól  Enyedi.  Istvánfi 
szerint  pedig  a  nép  előtt  oly  gyűlöletessé  lett  a  né- 
metek uralma,  hogy  már  csupán  nevöket  is  iszonyat- 
tal hallak.  Rudolf  Csehországban  némi  jószágokat  és 
50,000  tallér  évdijat  igért  Erdélyért  Zsignciondnak, 
ki  1602-ben  a  nép  átkai  közt  el  is  utazott  Csehor- 
szágba, hol  aztán  12  év  múlva  fejezte  be  nyavalyás 
élotét. 


Básta.    —    Székely    Mózes.    —    Básta  és    a    cs. 

biztosok. 

(1602—1605.) 

Báthori  Zsigmond  harmadszori  lelépése  után  a 
kormányt  Básta  György  tábornok  vette  át,  mint 
Rudolf  császár  helytartója. 

9* 

Meg  kell  itt  emlitenünk,  hogy  midőn  Zsigmond 
fejedelem  lekoszönésekor  Básta  a  szerződés  aláírása 
végett  az  országba  jött,  4000  harczost  és  ágyukat 
hozott  magával,  mi  a  hazafiakat  méltán  megdöb- 
benté, ugy  hogy  Székely  Mózes  és  Toldy  István  köte- 
lességüknek látták  a  hazafiakat  fegyverre  szólítani 
a  benyomuló  idegen  hadak  ellen.  Tövisnél  jul.  2-kán 
csatára  került  a  dolog,  —  de  Básta  4000  embere 
Székely  1500  főnyi  seregét  makacs  viadal  után  le- 
verte, s  maga  Székely  Mózes  is  csak  a  Maroson 
átúsztatva  menekült.  E  csata  eldöntötte  a  haza  sor- 
sát, —  Básta  megkezdhette  a  kormányzást,  s  ka- 
tonái megkezdhették  féktelenkedósöket, 

A  most  bekövetkezett  fosztogatások-  és  öldök- 
lésekhez képest  „a  tatárjárások  csak  futó  fergetegek. 
A  magyar,  mint  a  pária,  oltalmon  kívül  esett ;  az 
volt  legnagyobb  hős,  ki  legtöbb  magyar  legyilkolá- 
sával  dicsekedhetett.  Azonban  a  szász  nemzet  sem 
részesült  több  irgalomban:  egész  szász  falvakat  ki- 
irtottak s  oláhok  települtek  helyökbe.  Nem  volt  egy 
város,  egy  falu,  melyet  föl  ne  forgattak  volna;  csu- 
pán várak  és  kerített  városok  menthették  meg  ma- 
gukat, azok  is  gyakori  sarczfizetéssel.  Fehérvár 
mellett  még  a  Kecskekő  magas  csúcsára  is  felmász- 
tak, s  az  oda  menekülteket,  kiket  restelltek  legyil- 
kolni, a  szíklatetőről  a  mélységbe  hányták." 

És  ez  iszonyuságok  ellen  a  haza  fiai  hasztalan 
emeltek  panaszt,  —  elégtételről  szó  sem  volt.  ,,S  mi 
vala  természetesebb,  mint  hogy  a  hosszas  pusztítás, 
az  igavonó  marhák   elhajtása,   a   munkás  kéz  lesuj- 

tása,  a  lakosok  barlangokba,  erdőkbe  szorítása  rop- 
pant szükséget,  éhséget  idézzen  elő.  A  szükségből 
1603.  elején  pestis  fejlett,  a  pestis  és  éhség  a  nép- 
ből haramiát,  emberevő  kannibált  csinált :  senki, 
semmi  nem  biztos;  a  nép  is  rabolni  kezdett,  egymást 
gyilkolák  és  evek  meg,  —  tavaszszal  még  a  sirok 
lakóit  is  felhányták,  csak  hogy  rothadó  húsukkal  nyo- 
morult életbket  egy  nappal  tovább  tengethessék.  Ily 
vérfagylaló  jeleneteknek  lőn  szegény  hazánk  szintere." 

Ily  iszonyú  helyzetben  az  ország  reménye  Szé- 
kely Mózes  felé  fordult,  kihez  az  őszön  levelet  is 
intéztek  ;  e  levelet  Bethlen  Gábor  vitte  meg  neki. 

Székely  magas,  nyúlánk,  őszülni  kezdő  férfiú 
volt.  Szegény  sorsú  unitárius  szüléktől  származott, 
de  gazdag  ismerettel,  sok  élettapasztalással  birt. 
Báthori  István  alatt  tekintélyes  állást  foglalt  már 
el,  s  vele  ment  Lengyelországba  is.  Elveihez  szilár- 
dul ragaszkodott,  s  pályáján  soha  el  nem  tántorult. 
A  küzdelem  élére  állva,  ernyedetlenül  tört  előre.  A 
télen  át  folytonos  összeköttetésben  volt  erdélyi  párt- 
híveivel, s  ugyanakkor  a  Porta  segélyének  megnye- 
résén munkált.  A  temesvári  pasa  pártfogója  volt  s 
annak  ajánlatával  személyesen  menvén  Konstantiná- 
polyba;  megnyerte  az  athnamet,  mely  neki  örökös 
fejdelemséget  s  Erdélynek  is  különös  kedvezménye- 
ket biztosított:  néhány  évre  el  lőn  engedve  az  adó 
s  azutánra  is  a  15,000  aranyról  leszállittatott  a  ko- 
rábbi 10  ezer  arany  összegre 

Tavasz  kezdetén  megnyitotta  a  hadjáratot.  Maga 
kezdetben  az  erdélyi  Bánságban  működött.  Legelébb 

Karán  sebest  foglalta  el,  azután  ápr.  11-én  Lúgost. 
Akkor  beindította  Bethlen  Gábort  alig  pár  ezer  ma- 
gyar, rácz,  tatár  csapattal,  mely  a  Vaskapun  át  Er- 
délybe érvén,  ápr.  15-én  akadálytalanul  nyomult 
Szászváros  alá.  Az  őrség  védte  magát  egy  napon  át, 
mint  tudta,  de  a  város  Bethlen  kezébe  esett.  Innen  Fe- 
hérvár ellen  ment,  hol  rendszeres  ostromhoz  kellé  fogni. 
De  az  nehezen  haladt,  azonban  a  németek  kiütése  is 
visszaveretett.  Ezúttal  ezek  felgyujták  a  Bethlen 
kezén  levő  külvárost,  de  a  kedvezőtlen  szél  átvitte 
a  lángokat  a  várba  —  s  ott  is  roppant  dulást  oko- 
zott. Leégett  a  fejdelmi  palota,  a  lőporos  torony 
levegőbe  repült.  Ezalatt  Székely  is  megérkezett. 
Maga  Borbándnál  foglalt  állást,  török,  tatár,  rácz 
hadait  széthelyezé  s  a  megyékhez  felhívást  intézett, 
hogy  csatlakozzanak.  Valóban  a  főurak  közül  sokan. 
Borbély,  Toldy,  Boronkai,  Vajda  táborába  siettek. 
Fehérvár  ostroma  ezalatt  újult  erővel  folyt,  rohamot 
kísérlettek,  de  a  vár  romjaiban  is  tartá  magát. 
Végre  a  parancsnokot  tisztességes  feltételek  mellett 
feladásra  szóliták  fel,  s  most  Spinoza  feladta  azt. 
Másnap  Székely  Mózes  bevonulását  tartá  a  várba, 
s  ez  napon  felvette  Erdély  fejdelme  czimét. 

Básta  ez  ideig  tétlenül  maradf.  Hadai  nagy 
részét  kiküldte  az  országból,  de  mi  benn  volt,  azt 
sem  használta  fel.  Teteraesb  erővel  akart  rendel- 
kezni s  Rudolfot  szólitá  fel,  hogy  fizetetlen  katonái 
számára  küldjön  pénzt,  s  Radult,  hogy  hadaival  nyo- 
muljon Erdélybe.  De  midőn  Székely  bejött  s  Fehér- 
várt ostromlá,   elhagyá  Kolozsvárt,   eddigi    tartózko- 

dási  helyét,  s  Szamosujvárra  szaladt.  Székely  is  sietett 
felhasználni  szerencséjét,  és  Szamosujvár  ellen  in- 
dult. Ekkor  Básta  egy  ködös  éjjelen  40  lovassal 
(május  végén)  átszökött  az  ostromló  táboron  s  onnan 
Szatmárra  futott. 

A  fősereg  Székelylyel  Kolozsvár  alá  ment.  Sem 
a  német  őrség,  sem  a  tanács  nem  akarák  feladni,  de 
a  polgárság  lázongott,  nyugtalankodott.  Végre  is 
kénytelenek  voltak  máj.  9-én  feladni  a  várost.  Most 
a  nép  a  jezsuitákra  rohant,  feldúlta,  kirablá  templo- 
mukat, iskolájukat,  kolostorukat,  de  az  atyákat  Toldy 
megszöktette. 

A  magyarországi  had  Rudolfnak  és  a  szultán- 
nak egyaránt  megkötötte  kezét.  Mindkettöjök  fő- 
ereje a  Duna  mellett  küzdött  s  Básta  nem  is  gondol- 
hatott rá,  hogy  a  visszafoglalásra  kellő  hadat 
nyerhessen.  Más  utón  akart  hát  próbát  tenni :  levelet 
irt  Radulhoz,  melyben  felszólitá  őt,  hogy  vezessen 
hadat  a  székelység  közé,  támaszsza  fel  ezeket,  tá- 
madja meg  Székelyt  s  erre  ő  is  csatlakozni  fog  vele. 

És  Radul  vajda  a  nyár  elején  beütött  Erdélybe. 

Székely  bevárandó  a  dévai,  fehérvári  és  dézsi 
táborokat,  elsánczolta  magát  a  brassai  papirmalom 
mellett.  Jul.  16-án  Radul  zernyesti  táborából  elő- 
nyomult s  17-én  reggel  támadást  intézett  Székely 
ellen.  A  tatárok  elszaladtak,  csak  az  erdélyi  had 
állott  rendületlenül  sánczain  belül,  küzdve  vitézül  s 
nem  hátrálva.  Itt  az  erdélyi  nemesség  szine  vivott 
és  elesett,  de  drágán  adta  el  életét.  A  csatát  a  túl- 
nyomó erő  már  rég  megnyerte,  —  azért  az  még  min* 

dig  tartott.  Nem  győzelemért,  dicsőséges  halálért 
harczoltak  már  csak  itt.  S  midőn  a  gyalogság  már  a 
csatatért  boritá,  a  megmaradt  lovasok  hátra  kezdtek 
vonulni.  Ezek  közt  volt  Székely  is,  ki  Bogáthival 
átugratott  a  szekérsánczon.  Az  utánok  nyomulók  egy 
patak  mellett  utolérték  őket.  A  fejdelem  megforditá 
barnapej  lovát:  „hadd  veszszek  el  én  is  a  hazával!*' 
Barátai  körülvették.  Ezek  már  mind  elestek,  midőn 
egy  golyó  öt  is  leterité.  Az  ezalatt  oda  érkezett  Rácz 
levágta  fejét,  —  Radul,  sátra  előtt  karóba  huzattá, 
onnan  Brassóba  vitte  s  az  ebek  elé  vetette,  mignem 
egy  brassai  polgár  eltemetteté. 

A  tatárfutás  óta  nem  érte  ekkora  csapás  az 
erdélyi  nemességet.  „Csak  egy  búzaföldön  13  mág- 
nást olvastak  meg",  mondja  Apor.  A  harcztéren 
háromezer  erdélyi  feküdt,  kiket  a  brassaiak  egy 
közös  sirba  temettek.  Az  el  nem  estek  közül  kevés 
menekült :  a  nagy  rész  fogságba  esett.  Radul  most 
Brassó  ellen  ment,  hogy  a  Székelynek  adott  segélyért 
megfenyitse.  A  város  20,000  frttal  váltotta  meg 
magát,  de  az  oláh  hadak  egész  Gyergyóig,  Med- 
gyesig,  Segesvárig  száguldoztak,  roppant  mennyiségű 
marhát  és  lovat  hajtottak  Oláhországba,  rendeletet 
nyervén  a  vajda  az  időközben  beérkezett  Bástától, 
hogy  haza  vonuljon.  Maga  távozott  ugyan  nemso- 
kára, de  Rácz  György  hada  benn  maradt. 

A  brassai  csata  a  szétszórt  német  őrségeket 
feléleszté.  A  Segesvárt  bekerített  csapat  a  há- 
romszéki foglyokat  kivégezte,  Henter  Benedeket 
nyársba  vonatta.  Annyival  nagyobb  volt  a  hazafiak 

kétségbeesése.  Fehérvárt  lakossága  pusztán  liagyá, 
mire  azt  egy  német  csapat  kezéhez  vette.  Szeren- 
csétlenségére, mert  Nagy  Albert,  kit  Székely  ha- 
dak fogadására  Lengyelországba  küldött,  a  brassai 
csata  után  érvén  Erdélybe,  lengyeléivel  megro- 
hanta ama  német  csapatot,  felkonczolta,  s  ugy 
vonult  tovább.  Szászvároson  Borbély  György  hadá- 
val csatlakozott.  Az  ösz  férfi  még  egy  próbát  tett 
némi  haderőt  gyűjteni,  hogy  Erdélynek  legalább  e 
sarkát  megmenthesse.  A  hazafiakat  táborába  szólitá, 
s  ezekkel  egyesülve  követeket  küldött  a  temesvári 
basához,  a  nagyvezérhez,  hogy  küldjenek  segélyt.  De 
mielőtt  választ  kaphatott  volna,  hírül  vette,  hogy 
Básta  Fehérvár  felé  közeledik,  s  most  e  kisded  csa- 
pat megindult  az  erdélyi  Bánság  télé.  Utjokat  Du- 
val  lippai  parancsnok  el  akarta  vágni,  de  megvere- 
tett. Szerencsétlenebbek  voltak  Rákóczy  Lajos  ellen. 
Midőn  pár  nappal  utóbb  a  bujdosók  szomorú  serege 
a  Vaskapuhoz  ért,  ez  ember  rakonczátlan  hajdúival 
a  szoros-uton  megtámadta  azt.  Ez  nem  ütközet  volt, 
hanem  mészárlás,  melynek  végeztével  a  hazátlanoknak 
mindenöket  elrablák.  így  mindenéből  kifosztva  ért  a 
csapat  nejeik  és  gyermekeik  kíséretében  törökföldre. 
Básta  jelentékeny  haderővel  jött  az  országba. 
Aug.  12-én,  pár  nappal  Borbély  elvonulása  után,  tá- 
bora Szászvároson  volt,  s  innen  intézett  felszólítást 
a  rendekhez,  hogy  aug.  utolsó  napjára  oda  gyűlje- 
nek, a  hol  ő  lesz,  „mert  a  császárnak  hozzájok  való 
akaratát  értésökre  akarja  adni."  A  gyűlést  szept.  9-én 
azzal  nyitotta  meg,   hogy  Tótházi  Mihály   kolozsvári 

bírónak  fejét  vétette.  Azután  az  összegyűlt  rendek 
közé  ment.  Rövid  beszéde  tájékozá  a  rendeket  : 
,, Kegyelmet  akartok-e  vagy  igazságot  ?"  Az  első 
perczben  mindenki  elnémult.  Utóbb  egypár  hazafi 
elég  bátorsággal  birt  felszólalni.  Meg  akarák  győzni 
a  fővezért  kérdése  helytelenségéről,  hisz  árulókhoz  le- 
hetne csak  igy  szólani,  s  ők  nem  árulók.  A  vezér- 
biztost ez  dühbe  hozta.  O  mindent,  mi  Zsigmond 
első  lemondása  óta  Erdély  felszabadítására  történt, 
vastag  felségárulásnak  tekintett,  s  e  nyilatkozatban 
is  csak  meg  nem  tört  makacsságot  látott.  Neki  hó- 
dolati eskü,  kegyelemkérés  kellett.  Akarta,  hogy  fo- 
lyamodjék az  ország  azon  bűneinek  elengedéseért, 
hogy  alkotmányát  védelmezni  merte.  „Jó,  monda, 
majd  igazságot  szolgáltatok  a  négyszeres  esküsze- 
gésért,"  s  visszavonult.  Következő  perczben  katonák 
lepték  el  az  udvart,  s  a  hadbíró,  Mathaeus  Sándor 
bakók  kíséretében  a  terembe  lépett.  A  rendek  meg 
voltak  törve.  De  az  öreg  Sennyei  Pongrácz,  Rudolf- 
nak e  minden  viszonyok  közt  változatlan  hive,  utat 
tört  Bástához  s  a  már-már  elítélteknek  kegyelmet 
eszközölt. 

A  mit  Básta  akart,  el  volt  érve.  Határozások- 
ról többé  szó  sem  volt,  az  országgyűlésnek  ö  maga 
mondta  biztos-társával,  Krausseneckkel  tollba  a  reso- 
lutíót,  mely  megerősítés  végett  fel  volt  terjesztendő : 
,, kérelmére  s  az  önmagára  hozott  ítélet  alapján  éle- 
tét és  vagyonát  visszanyeri  a  nemesség,  de  ennek 
negyedrészét  készpénzzel  kell,  hogy  megváltsa.  A 
mQ$  nem  jelentek   s   a  brassói    csatában    elesettek 

vftgyona  lefoglaltatik.  Vám,  harminczad,  dézsma  ö 
íelsóge  birtokába  szállnak.  A  hűtlen  városok  akath. 
vallásra  térnek,  megsarczoltatnak,  s  birájukat  többé 
nem  választhatják.  A  jelenlevők  menedéklevelet 
kapnak." 

E  végzések  most  másodízben  függesztették  fel 
az  ország  alkotmányát.  A  hivatalok  uj  emberekkel 
töltettek  be,  a  nagyobb  és  Székelylyel  tartott  városok 
megsarczoltattak  s  élükre  német  helytartók  tétettek. 
Kolozsvárra  bevitettek  a  jezsuiták,  Mathaeus,  a  had- 
bíró, porkolábjaival  szertejárt  az  országban,  kutatva 
és  kivégezve  minden  törvény  és  elitélés  nélkül  az 
utolsó  mozgalomban  résztvetteket.  Brassóban  lefe- 
jeztette Hamvai  Györgyöt,  felakasztatta  Vajda  Mik- 
lóst. Azután  tovább  ment.  Tamásfalví  János  főkapi- 
tányt, Ribiczei  főispánt  megfojtatá,  Lészai  Farkast, 
Nagy  Tamást,  TamásfalviLászlót  s  másokat  keresett 
kínok  közt  végeztetett  ki.  A  Karánsebesre  menekül- 
teket Rácz  György  véletlenül  meglepte,  de  ezek  ke- 
gyelmet kaptak.  Ezalatt  megjött  a  prágai  kormány  in- 
tézménye, mely  Erdély  igazgatását  Básta  kezébe  teszi 
le,  s  mellé  tíz  biztost  nevez  ki:  Burghas  Mikló.«, 
Capreolo,  Molárd  János,  ImhoíF  Károly,  Kraus- 
seneck  Pál  külföldiek,  Sennyei,  HoíFmann,  Süveg 
Albert,  Mindszenti.  A  közigazgatás  elvei  kitűzésével 
Unverzagt  bécsi  kamaraelnök  bízatott  meg. 

A  kormányzó  s  a  tíz  tanácsos  nem  a  magyar  tör- 
vények, hanem  utasításaik  szerint  vezették  a  politi- 
kai kormányzást,  s  várparancsnokokká,  főispánokká, 
székely  királybirákká  idegeneket  tettek. 

Négy  év  óta  folyt  irtó  háború  a  magyar  és 
szász  vidékek  ellen.  A  zsoldosok  és  hajdúk  minden 
csata  után  egy  vidéket  pusztitottak  ki  élelméből,  tet- 
tek néptelenné,  s  fosztottak  meg  minden  eleségi 
készletétől.  S  midőn  szállásaikra  elhelyeztettek, 
ugyanazt  folytatták  hadi  zsákmány  kedveért.  Oláh- 
országba annyi  ló  és  marha  lön  kiszállitva,  hogy  ott 
azoknak  ára  egy  negyedrésznyire  szállt  le,  Erdélyben 
pedig  a  földmives  maga  vonta  ekéjét,  melyet  Básta 
szekerének  nevezett.  Az  országnak  fele  ugar  maradt, 
mert  arra  sem  volt  képes  az  az  elcsigázott  ember, 
ki  az  első  télen  korpával,  a  másodikon  fügyökérrel 
s  a  harmadikon  a  felakasztott  gonosztevőknek,  ra- 
gályban vagy  éhen  meghalt  családtagjának  húsával 
táplálta  magát.  A  gabona  köble,  mely  rendes  időben 
alig  érte  el  a  3  frtot,  hét  év  előtt  25  frt  volt,  vidé- 
kenkint  felszökött  40,  50  frtig.  Az  elcsigázott  nép 
közül  sok  lett  útonállóvá,  mert  inkább  akart  bitón, 
mint  éhen  halni,  mert  menekülnie  kellett  Básta  czir- 
káló  hadai  elől,  kikre  volt  bizva  a  rend  fentartása, 
a  gyanúsok  elfogása.  Mert  az  egész  ország  „szabad 
volt  mint  a  madár",  kit  akárki  lelőhet.  A  legutolsó 
hajdú  feltartóztathatta  a  legelőkelőbb  embert  is,  joga 
volt  tőle  kérdeni  „hun  a  grátia?"  azaz  Básta  mene- 
déklevele, melylyel  életét  ez  visszaajándékozta,  s  ha 
nem  volt,  elfoghatta. 

Ez  volt  Básta  szervezése,  melyhez  nagy  mér- 
tékben hasonlított  közigazgatása. 

1604.  jan.  25-én  Kolozsvárra  országgyűlést 
hirdetett,    melyre  —  az  eddigi    szokás    ellenére  — 

minden  nemest  fejenkint  meghívott,  még  az  elesettek 
özvegyeit  is.  E  szokatlan  meghívás  ismét  felköltó  a 
rég  táplált  félelmet,  hogy  Básta  a  nemesség  végkiir- 
tását csakugyan  végre  kívánja  hajtani.  Felgyűltek. 
A  város  inkább  hasonlított  egy  nagy  temetési  gyüle- 
kezethez, —  s  midőn  a  jelenvoltak  már  határozni 
akartak  :  Básta  Boronkai  Jánost,  Kálmándi  Mihályt 
és  Csiszár  Györgyöt  börtönbe  vettette  s  czigányok 
által  felakasztatta. 

S  minő  roszallást  nyert  Básta  Erdélyben  elkö= 
vetett  tetteiért  ?  — -  azt,  hogy  Prágába  hivatott  s 
Erdélyből  áttétetett  a  török  elleni  hadsereg  fővezé- 
révé. Az  egykori  szegény  dobos  mint  Croezus  távo- 
zott;  mint  Írják,  három  tonna  aranyat  küldött 
előre. 

Básta  távozása  mit  sem  változtatott  Erdély 
sorsán,  —  a  bon  a  féktelen  vallonoknak  és  ráczok- 
nak  esett  martalékul,  kik  újra  kezdték  a  rablást, 
pusztítást.  A  kormányzás  élére  Krausseneck  Pál, 
Hoffmann  György  és  Imhoff  Károly  jött,  de  a  rend- 
szer maradt  a  régi,  —  sem  erdélyi,  sem  osztrák  tör- 
vény nem  létezett,  a  városok,  megyék,  székek  fölött 
katonák  főispánkodtak,  —  az  ország  elkeseredése  a 
legfőbb  fokra  hágott. 

A  kibujdosottak  csüggedni  nem  tudó  csapata 
ezalatt  folytatta  működését,  —  Bocskay  Istvánhoz 
fordultak,  lépjen  az  ügyek  élére.  A  hozzáírt  levéllel 
Bethlen  a  temesvári  basához  ment,  hogy  vele  érte- 
kezzék, de  egy  éjjel  a  líppai  és  jenői  német  őrség 
reá  csapott,   s   zsákmányul    esett     felső    öltönyével 


a  levél  is  kezökre  került,  mely  aztán  Barbianóhoz,  a 
császári  helytartóhoz  jutott. 

A  terv  e  szerint  föl  lett  fedezve,  s  Barbiano 
Bocskaynak  néhány  várát  azonnal  elfoglalta.  Bocskay 
kérte,  hogy  az  ügyet  terjeszszék  törvényszék  elé,  de 
választ  nem  kapott.  Most  hát  Bocskay  is  kilépett  ed- 
digi tartózkodó  állásából;  hadatt  gyűjtött,  Barbiano 
hajdúit  Ígéretekkel  a  maga  részére  vonta,  aztán  az  el- 
lene küldött  Pecz  tábornokot  Almosdnál,  Barbianót 
pedig  a  Tisza  partján  megverte  (okt.  25.),  s  ezzel 
szerencséje  meg  lön  állapítva,  ugy  hogy  okt.  31-én 
mint  győztes  vonult  be  az  előtte  megnyílt  Kassára, 
a  Rudolf-párti  Magyarország  fővárosába. 

Most  Básta  indult  Bocskay  ellen  s  két  kisebb 
csatában  győzött  is,  de  nemsokára  kénytelen  volt 
megfutamodni  és  Pozsonyba  vonulni. 

Bocskay  csak  decz.  12-én  küldött  be  körlevelet 
Erdélybe,  midőn  Felső-Magyarországon  már  szi- 
lárd állást  vívott  ki,  —  s  a  febr.  2 l-re  Maros-Sze- 
redába  összehívott  gyűlés  Bocskay t  Erdély  fejedel- 
mévé kiáltá  ki. 


Bocskay  István. 

(1605-1606.) 

Bocskay  a  maros-szeredai  gyűlés  óta  fólvevé 
az  „Erdély  fejedelme,  a  magyarhoni  részek  ura  s 
székelyek  ispánja"  czímet,  —  s  a  várakban  levő  né- 

met  örségek  és  a  még  mindig  hatalmaskodó  Rácz 
György  hada  is  lassan-lassan  kipusztultak  vagy 
megadták  magukat. 

Bocskay  követeit  márcz.  15-én  a  Portára  in- 
ditá,  hogy  ezzel  örökös  szövetséget  eszközöljenek,  a 
kezén  levő  magyarországi  megyéket  pedig  —  ed- 
digelé 22  hódolt  meg  —  Szerencsre  ápr.  17-ére  or- 
szággyűlésre hivta  meg.  S  valóban  a  főurak,  megyék, 
az  erdélyi  bujdosók  szép  számmal  jöttek  össze.  Bocs- 
kay fegyverei  még  mindig  szerencsével  folytatták  a 
háborút,  s  a  meghóditott  rész  is  nagyobb  vala,  hogy- 
sem ő  többé  eddigi  egyszerű  czimével  beérhette 
volna.  A  gyűlés  ápr.  20-án  Magyarország  fejedel- 
mévé választá,  s  ennek  hirét  körlevelével  az  erdé- 
lyieknek tudtára  adta.  Maga  István  is  „Magyaror- 
szág és  Erdély  fejedelmének"  czimezvén  magát, 
nyilatkozatot  tett  közzé  Európa  népeihez,  csatlako- 
zásra szólitá  fel  az  üldözött  morva  és  sziléziai  ren- 
deket, s  barátságát  ajánlá  a  lengyel  királynak.  A 
rendek  Szerencsről  ápr.  25-én  oszlottak  el,  s  a  feje- 
delem vezérei  kettőzött  erővel  folytatták  a  háborút. 
A  megrémült  német  hadak  tétlenül  nézték,  hogy 
egy  csapata  a  Morváig  hóditott,  egy  másik  a  Drá- 
váig kalandozott,  s  hogy  a  magyar  seregek  Ausztria 
és  Stiria  határszéleit  pusztiták. 

A  dolgok  ily  állása  mellett  —  miután  Rudolf 
császár  a  közügyekről  már  hallani  sem  akart  — 
Mátyás  főherczeg  a  nagytekintélyű lUésházyhoz  for- 
dult, őt  kérvén  föl  közbenjáróul.  E  lépésnek  lett  is 
sikere,  mert  Bocskay  a  kedvező  békétől  nem  idegen- 

kedett,  s  beleegyezett,  hogy  Korponára  gyűlés  hir- 
dettessék, melyre  Mátyás  föherczeg  követei  is  jelen- 
jenek meg. 

Mielőtt  azonban  e  gyűlés  megnyittatott  volna, 
Bocskay  —  a  nagyvezértől  meghivatván  —  fényes 
kísérettel  a  Rákosra  utazott,  hol  nov.  11-én  a  Bu- 
davárral szemközt  emelt  sátrak  alatt  találkozott  a 
nagyvezérrel,  ki  lakoma  után  az  urakat  a  fejedelem 
iránti  hűségre  intvén,  ennek  oldalát  nagyértékü 
karddal  övezte,  jobbjába  drágakövekkel  kirakott  ki- 
rályi pálczát  s  baljába  zászlót  adott,  fejére  pedig  ko- 
ronát tőn.  Bocskay  ezt  tüstént  Szécsi  Györgynek 
nyujtá  át,  kijelentve,  hogy  ö  azt  csak  a  barátság  je- 
léül fogadja  el,  mert  Magyarországnak  van  még  élő 
koronás  fejedelme  ;  és  tanácsosaihoz  fordulva  monda  : 
^,E  korona  elfogadása  által  nem  akarom  a  nemzet 
szabadságát,  a  rendek  jogait  megsérteni,  melyek  vé- 
delmére nyúltam  fegyverhez." 

A  korponai  gyűlés  nem  vezetett  eredményre, 
—  hanem  azért  az  alkudozások  tovább  folytak,  s 
Illésházy  1606  elején  Bécsben  hat-hónapi  fegyver- 
szünetet eszközölt  ki,  s  a  császár  megbizottaival  elő- 
legesen a  következő  pontokban  állapodott  meg :  a 
vallás-ügy  oly  állapotba  tétessék,  mint  Miksa  alatt 
volt;  Mátyás  föherczeg  Magyarországba  teljes  ha- 
talmú kormányzóvá  neveztessék  ki,  kinek  a  válasz- 
tandó nádor  is  alá  legyen  rendelve ;  —  Bocskay 
Erdélyt  s  a  magyar  részeket  a  király  főurasága  alatt 
birja,  magtalan  halála  esetében  pedig  Erdély  a  maga 
fejedelmeit    szabadon    választhassa;    a  törökkel  kö- 

tendö  béke  közösen  tárgyaltassék ;  az  idegenek  a  hi- 
vataloktól mozdittassanak  el  sat. 

E  békepontokban  azonban  a  rendek  nem  egyez- 
tek meg,  s  azokon  némi  módosítást  téve,  Illésházyt 
és  Apponyi  Pált  újra  Bécsbe  küldték.  A  tett  módo- 
sítás leginkább  a  vallásügyet  s  Bocskay  személyét 
illette,  ki  még  Ugocsa,  Bereg  és  Szatmár  megyéket 
s  Tokajt  kivánta  a  részekhez  kapcsoltatni.  Mátyás 
föherczeg  végre  mind  a  kettőben  megegyezett ;  a 
vallás-ügyet  elintéző  ponthoz  mindazáltal  azon  zára- 
dékot függesztette,  hogy  abból  a  róm.  kath.  egyházra 
semmi  kár  ne  háromoljék.  Az  oklevelet  ezután  a 
császár  is  aláirta.  Bocskay  azonban  semmi  módon 
nem  akarta  elfogadni  ama  záradékot,  mignem 
Mátyás  főberczeg  saját  nevében  kiadott  oklevél- 
lel nem  biztositá,  hogy  ez  nem  rósz  szándékból 
Íratott,  és  semmi  mellékes  értelemre  nem  fog  csa- 
vartatni. 

Ezen  ügy  elintézése  után  mind  a  császár,  mind 
a  szultán,  mind  Bocskay  követeket  küldtek  ki  a  vég- 
leges béke  megkötésére.  A  követek  Komárom  paellett 
a  Zsitva  folyó  torkolatánál  találkozván,  nov.  11-én 
következő  békepontokban  állapodtak  meg:  Rudolf 
és  Achmed  egymást  „császár"  czimmel  tiszteljék;  a 
békébe  egyrészről  nem  csak  Magyarország,  hanem 
minden  osztrák  tartományok  is,  másrészről  pedig  az 
erdélyi  fejedelem  is  befoglaltassék ;  a  foglyok  köl- 
csönösen kiadassanak  ;  szűnjenek  meg  minden  rabló 
kalandok  ;  a  határszélek  kiegyenlítésére  biztosok 
küldessenek  ;    Rudolf  császár  a  szultánnak    egyszer- 

Eidély  története.  10 

mindenkorra  200,000  frt  ajándékot  küldjön ;  a  béke 
húsz  évig  tartson. 

Bocskay  most  decz.  13-ára  ismét  összehivta 
hiveit  Kassára,  hogy  a  bécsi  békekötés  némely  ho- 
mályos pontjai  felett  tanácskozzanak,  —  A  rendek 
az  amnestiára  vonatkozó  legfelsőbb  leiratot  vissza- 
küldeni határozták,  melyben  ők  „rebellisek'^-nek 
czimeztettek,  holott  ők  régi  szabadságaikért  kényte- 
lenittettek  fölkelni,  mit  a  törvények  is  megengednek, 
s  ő  felsége  is  megismerte  ügyök  igazságát;  kívánták, 
hogy  fölkelésük  okai  a  többi  kívánalmakkal  együtt 
s  a  szerencsi,  korponai  és  kassai  gyűlések  végzései 
is  a  jövő  országgyűlésen  a  törvények  közé  iktattassa- 
nak, melyeket  magyar  nyelven  kellene  szerkeszteni. 

E  pontokat  Bocskay  decz.  22-én  erősité  meg, 
—  de  már  ekkor  nagyon  beteg  volt. 

A  fejedelem  már  több  hó  óta  vízkórban  szen- 
vedett, s  állapota  a  gyűlés  alatt  láthatólag  roszabbra 
fordult.  Maga  és  környezete  betegségét  mérgezésnek 
tulajdonitá,s  minthogy  korlátnoka,Kátai,  némely  ösz- 
szeköttetései  miatt  a  német  udvarral  gyanússá  lett, 
elfogatott.  A  fejedelem  decz.  17-én  megirta  végren- 
deletét, újra  és  újra  ajánlva  ebben  :  ,,hogy  valamed- 
dig a  magyar  korona  ott  fenn  nálunknál  erősebb 
nemzetségeknél  forog,  mindenkor  szükséges  ós  hasz- 
nos egy  fejedelmet  Erdélyben  fenntartani,"  és  lel- 
kére kötvén  híveinek  a  megkötött  béke  pontos  meg- 
tartását. Tizenegy  nappal  később,  decz.  28-án 
elhunyt,  mielőtt  teljesen  végrehajthatta  volna  terveit. 

Bocskay  halála   mindenfelé   és    minden  körben 

nagy  felindulást  okozott.  Mialatt  a  testamentomos 
urak  fényes  temetésre  tettek  előkészületeket  s  ha- 
lála hetedik  napján  tetemeit  vaskoporsóba  zárták, 
megmérgeztetésének  hire  általános  lett.  Kátai  pöf- 
feszkedő magaviselete  növelte  a  gyanút,  egy  elfogott 
ügynöke  által  összeköttetése  a  német  kormánynyal 
világosságra  jött,  s  most  a  testőrség  kihurczolta  bör- 
tönéből s  a  kőpelengér  alá  vitte.  Itt  Forgács  Ferencz 
testőrhadnagy  ejté  rajta  az  első  vágást:  ,, tisztessége, 
hite-vesztett  áruló  az,  ki  ez  árulót  nera  vágja", 
monda,  s  erre  az  udvari  nép  „izre  apritá"  a  nyomo- 
rultat, ugy,  hogy  özvegye  lepedőbe  sepertette  te- 
temeit. 


Rákóczy  Zsigmond. 

(1606—1608.) 

Bocskay  halálos  ágyán  utódává  Homonnai 
Bálintot  ajánlá,  ki  sereget  ültetett  föl  s  igy  akará  a 
holttestet  Erdélybe  kísérni. 

Homonnain  kivül  más  trónkövetelők  is  léptek 
föl :  ecsedi  Báthori  Gábor,  ki  szintén  fegyverkezett, 
—  Bethlen  Gábor,  ki  azonban  csakhamar  Báthori 
mellé  állt,  —  és  a  még  életben  lévő  Báthori  Zsig- 
mond, kit  Bocskay  halálának  hirére  Prágából  le- 
inditottak. 

De  az  erdélyi  rendek,  hogy  a  szabad  fejedelem- 
választás  jogát  megőrizzék,  a  kolozsvári    országgyü- 

lésen  febr.  11-én  az  Öreg  Rákóczy  Zsigmondot  kiál- 
tották ki  fejedelemnek,  kit  még  Bocskay,  midőn 
Magyarországra  indult  a  hadba,  kormányzóvá  neve- 
zett. Báthori  Zsigmond  e  választás  hirére  azonnal 
visszatért  belebbeztetési  helyére,  —  ellenben  Ho- 
monnai  és  Báthori  Gábor  nem  hagytak  fel  tervökkel. 

Homonnai  a  kezei  közt  levő  Bocskay-féle  kin- 
cseken sereget  gyűjtött  és  megkezdé  a  támadást,  — 
raig  Rákóczi  követséget  inditott  a  Portára  és  a  császár- 
hoz, hogy  fejedelemségét  elismerjék,  minek  követ- 
kezése lön,  hogy  Kassára  hongyülés  jött  össze,  s  a 
rendek  Homonnait,  ha  támadási  szándékától  el  nem 
áll,  felségsértőnek  nyilváníták.  Homonnai  tehát 
végre  visszalépett,  Fehérvárra  jött  és  Rákóczyval 
kibékült. 

Nem  ugy  a  Bethlen  által  támogatott  Báthori 
Gábor,  ki  már  a  hajdúkat  is  megnyerte.  A  beteges 
Rákóczy,  nehogy  az  ország  belháboniba  keveredjék, 
1608.  márcz.  3-ikra  országgyűlést  hirdetett  Kolozs- 
várra és  lemondott,  a  rendek  aztán  márcz.  7-én 
Báthori  Endrét  fejedelemnek  választották. 

Rákóczy  Zsigmond  magyarországi  jószágára 
vonult,  hol  aztán  néhány  hónap  múlva  (decz.  5-én) 
meghalt. 


Báthori     Gábor. 

(1608—1613.) 

Az  ifjú  fejedelem,    kihez  az  ország  szép   remé- 
nyeket kötött,  trónraléptekor  megesküdött  az  ország 

jogainak  s  a  hozott  és  hozandó  törvényeknek  meg- 
tartására,  azután  pedig  azonnal  megkezdé  az  osztrák 
befolyás  elleni  működését.  Nemsokára  Bethlen  Gábor 
is  megérkezett  a  Portáról,  hová  a  fejedelem  küldé,  s 
meghozta  az  athnamét  és  a  jelvényeket ;  a  szultán 
levele  elengedé  az  adót  három  évre,  de  kiköté,  hogy 
jövőre  a  fejedelmek  a  szultán  megegyezése  nélkül 
ne  nősülhessenek.  E  szokatlan  kívánat  alapjául  ugy 
látszik  Báthori  Zsigmond  szerencsétlen  házassága 
szolgált. 

Hanem  a  szép  remények  csakhamar  füstbe  szál- 
lani látszottak  :  a  fejedelem,  megszilárdulván  trón- 
ján, élvhajhászatokba  merült  s  könnyelmű,  ledér  élet 
karjaiba  vetette  magát,  mely  általános  megbotrán- 
kozást, aztán  pedig  elidegenedést  gerjesztett,  mit 
méginkább  fokozott  azon  körülmény,  hogy  a  fejede- 
lem heves,  zsarnokságra  hajló  természetének  is  sza- 
bad féket  kezdett  engedni. 

A  fejedelem  1610.  márcz.  25-ére  Beszterczére 
országgyűlést  hirdetett,  melyre  maga  is  korán  elin- 
dult. Ez  időben  már  nem  élt  nejével,  Horváth  Zsófiá- 
val, egy  ,,nagy  kövér  asszonynyal,"  kiben  semmi  szere- 
tetreméltóság sem  volt.  Annyival  szabadabbnak 
érezte  magát  s  útjában  „az  időt,  imide  amoda,  hova 
hivták,  vendégséggel  töltötte,"  A  többi  közt  betért 
Radnótra  ,  Kornis  Boldizsárhoz.  A  látogatás  végzet- 
teljes volt.  Kornis  neje  —  bár  három  gyermek  anyja 
—  még  mindig  szép  asszony  volt.  „Mondják,  —  irja 
Mikó,  —  hogy  a  fejedelem  felgerjedett,  mint  ifjú  em- 
ber, a  szép  asszonyokra."    Mindez   csak  gyanú  volt, 

azonban  elegendő,  hogy  az  elbúsult  férj  boszuját 
felébreszsze.  Egy  összeesküvés  élére  állt,  melynek 
czélja  a  fejdelem  meggyilkolása  volt.  A  terv  azonban 
felfödöztetett,  Kornis  Boldizsár  elfogatott  és  fejét 
veszté,  —  Kendy  István,  Sennyei  Pongrácz  s  több 
föur  pedig  elmenekült  ugyan,  de  notáztatott. 

Báthori  Gábor  sürgeté  a  Magyarországra  me- 
nekült Kendyek  kiadatását,  s  midőn  ez  megtagadta- 
tott, fegyverhez  nyúlt,  —  de  az  oláh  vajda  s  a  szá- 
szok által  cserben  hagyatván,  békét  kötött,  és  most 
a  szászok  és  az  oláh  vajda  ellen  fordult :  Szebent 
csellel  elfoglalta,  fejedelmi  székvárosnak  nyilvání- 
totta, aztán  becsapott  Oláhországba,  Radul  vajdát 
kiűzte  s  fővárosát,  Tergovistet  is  elfoglalá. 

Az  elfutott  Rádul  azonban  lengyel  segítséggel 
nemsokára  visszatért,  a  helyébe  tett  vajdát  elker- 
gette, s  titokban  szövetkezett  Weisz  Mihály  brassai 
tanácsossal,  ki  Szeben  után  Brassót  és  Beszterczét 
is  féltette  Báthoritól. 

Rádul  vajda  1611-ben  Erdélybe  tört,  s  jul. 
9-én  a  fejedelem  seregét  Brassó  mellett  tönkre  verte, 
aztán  a  Barczán  állást  foglalt,  hogy  bevárja  a  csá- 
szári hadakat,  melyek  Forgách  Zsigmond  vezérlete 
alatt  nem  is  sokáig  várattak  magukra,  —  s  Kolozs- 
várt^ sőt  Fehérvárt  is  elfoglalták.  A  fejedelem  Sze- 
benben  vonta  meg  magát. 

E  szorongatott  helyzetből  a  fejedelmet  Bethlen 
Gábor  menté  meg,  ki  Omer  basához  sietett  és  török- 
tatár  sereggel  tért  vissza.  Forgách  szerencsét 
sem    próbált,    hanem    a    hegyeken    haza    bujdosott, 

oly  nélkülözés  közt,  hogy  emberei  1 3  napig  lóhus- 
sal  éltek. 

Most  Báthori  Gábor  nagy  hadi  készületeket 
tett,  hogy  Forgách  beütéseért  boszut  álljon,  s  már 
Nagyváradon  volt,  midőn  értesült,  hogy  Rudolf  csá- 
szár meghalt  (1612.  jan.  20.);  ugyanitt  hallá  azt  is, 
hogy  Weisz  Mihály  brassói  tanácsos  erősen  fegyver- 
kezik. Miután  a  fejedelem  a  nádorral  már  előbb 
alkudozásba  bocsátkozott  s  vele  Magyarország  és 
Erdély  szövetségét  ekkor  már  aláiratá,  —  hazasie- 
tett a  szászok  megbüntetésére. 

Weisz  Mihálynak  egy  ravasz  segédtársa  akadt 
Géczi  András  személyében,  ki  Magyarországból  me- 
nekült Erdélybe.  E  férfi  a  Portára  ment,  s  annyira 
vitte  a  dolgot,  hogy  neki  a  fejedelemséget  oda  Ígér- 
ték, sőt  Báthori  megbuktatására  haddal  is  ellátták  ; 
azonban  több  apró  csatározás  után  okt.  16-án  Föld- 
várnál a  fejedelem  serege  megverte,  maga  csak 
futással  menekült,  "Weisz  pedig  a  csatatéren  maradt. 

E  hosszas  küzdelem  Báthorit  nagyon  elkeserité, 
sőt  kegyetlenné  tette  :  Szebenből  a  toronyból  ugra- 
tott le  lázadókat,  egy  lovászmesterét  lovával  tiporta 
el,  másokat  másként  öletett  meg,  Nagy  Andrást,  a 
hajdúk  főkapitányát  egy  vadászaton  baltájával  sujtá 
le  s  másnap  kivégezteté.  Nemsokára  főtámaszával, 
Bethlen  Gáborral  is  annyira  meghasonlott,  hogy  ez 
—  életét  látván  veszélyben  forogni  —  a  temesvári 
basához  futott. 

Báthori  Gábor  most  fejét  vesztve,  a  törökkel 
szakított  s  Mátyással,  Rudolf  császár  utódával  véd- 

és  dacz-szövetséget  kötött.  De  e  lépése  csak  sietteté 
bukását:  Bethlen  Gábor,  —  kit  a  török  nagyvezér 
1613.  máj.  l-jén  ugy  üdvözölt,  mint  erdélyi  fejedel- 
met, —  hatalmas  török  sereggel  a  Vaskapun  belé- 
pett, mire  Báthori  kifutott  Nagyváradra. 

A  Bethlennel  jött  basa  megírta  a  Kolozsvárra 
összehívott  rendeknek,  hogy  Báthorit  letegyék,  mert 
ha  egy  hegyet  töltene  is  meg  aranynyal,  a  szultán- 
nak még  sem  kell.  Az  okt.  20-án  összeült  gyűlés  erre 
Bethlen  Gábort  fejedelemmé  kiáltotta  ki,  —  Bátho- 
rinak  pedig  megirák,  hogy  tőle  mint  jogtiprótól,  ki 
a  török  szövetségtől  elhajolt,  ezennel  örök-bucsút 
vesznek. 

Báthorit  Váradon  sem  hagyta  el  a  remény. 
Vele  volt  a  hü  hajdúság,  s  minthogy  a  tatárok  nyo- 
mában siettek,  Forgách  Zsigmondtól  kért  segélyt. 
Forgách  Abafit  küldte  el  mintegy  kétezer  emberrel, 
kiket  Báthori  a  váron  kivül  helyezett  el.  A  dolgok 
gyors  fordulata  Géczit  gondolkodóba  ejté.  Bethlenhez 
akart  csatlakozni,  s  hogy  az  uj  fejedelem  kegyét  annál 
biztosabban  megnyerje,  elhatározá  Báthori  meggyil- 
kolását. Abafit,  ki  különben  is  boszus  volt,  hogy  a 
várba  nem  bocsáttatott  be,  Szilasi  és  Nadányi  hajdu- 
kapitányokat  s  néhány  udvari  embert  megnyert.  De 
félvén  annak  rendkívüli  erejétől,  vigyázattal  jártak 
el :  kicsalták  a  táborba,  s  midőn  onnan  visszatért,  a 
Pecze  vize  mellett  megtámadták  az  orgyilkosok. 
Fegyverei  le  voltak  kötve  s  nem  védhette  magát. 
Legyilkolták,  levonták  ruháit  s  testét  a  Peczébe 
vetették   (okt.  27.)  Hű  ebe  őrizte  itt,  mígnem  Nagy 

Balázs  kivette,  szállására  vitte  s  utóbb  Ecsedre  szál- 
littatá. 

Géczi  sietett  a  rendekkel  tudatni  a  gyilkossá- 
got,  de  azok  undorral  fordultak  el  ez  ocsmány  tény- 
től. Maga  is  néhány  hét  múlva  Szebenbe  jővén, 
fogva  vitetett  Fogarasba,  hol  Balling,  Báthorinak 
korábban  bizalmas  embere,  egy  ideig  fogságban  tartá, 
utóbb  egy  tyukkosárban  a  piaczra  vitette  s  ott  fejét 
vétette. 


Bethlen  Gábor. 

(1613-1630.) 

Bethlen  Gábor  okt.  28-án  Kolozsvárt  a  piaczi 
nagy  templomban  a  gyűlés  szine  előtt  letette  az 
esküt,  megerősitette  a  hozott  törvényeket,  s  most 
első  gondja  volt  a  segédhadakat  kitudni  az  országból, 
mi  ujabb  áldozatokat  kivánt,  mert  nem  csak  a  zsák- 
mányt kellé  azok  kezében  hagyni,  hanem  azt  sem 
gátolhatta  meg,  hogy  a  tatárok  mintegy  25  ezer  em- 
bert rabul  ne  hurczoljanak  el.  Később  ezekből  sokat 
visszaváltott,  S  bár  néhány  héttel  utóbb,  1614.  jan. 
lő-én,  a  Portáról  a  jelvényeket  egy  kapucsi  basa 
meg  is  hozta  neki,  uralkodása  megszilárdításáért  még 
sokat  kellé  küzdenie. 

Először  is  a  szászokkal  gyűlt  meg  a  baja,  kik 
nem  akartak  addig  hűségesküt  tenni,  mig  Szebent 
vissza  nem  kapják,  —  s  a  fejedelem  végre  is,  hogy 
a  felbomlott  rendet  helyreállítsa,  Szeben  várát  vissza- 
bocsátá. 


1Ő4 

Ekkor  nyilt  meg  a  medgyesi  országgyűlés 
(1614.  febr.  23.),  melyre  Szilasi,  Nadányi  s  több 
társuk  is  megjelent,  Báthori  Gábor  megöléseért  ju- 
talmat kérve.  Hanem  a  rendek  kimondták,  hogy  a  mit 
elkövettek,  nem  hőstett,  —  orgyilkosság.  A  felzúdult 
kék  gyalogok  ekkor  üzöbe  vették  őket,  s  Szilasit,  Na- 
dányit  és  Zámbót  egy  toronyból,  a  hová  menekültek, 
lehányták,  a  lenn  állók  pedig  összedarabolták. 

E  gyűlés  a  Báthori  által  száműzöttek  fejéről 
levevé  a  számüzetési  és  vagyonvesztési  Ítéletet,  — 
szóval:  a  pártok  elenyésztek,  s  Bethlent  mint  újélet 
hozóját  üdvözlé  országa. 

Ezalatt  Mátyás  királyhoz  is  küldött  követséget, 
hogy  ismerje  el  fejedelemnek.  A  német  tanácsosok 
azt  ajánlák  Mátyásnak,  tagadja  meg  tőle  a  fejedelmi 
czimet  s  indítson  ellene  háborút,  de  a  király  elég 
belátással  birt  e  tanácsot  visszautasítani,  s  kijelenté, 
hogy  kész  elismerni  Bethlent,  ha  ez  kötelezi  magát 
a  Báthori  Gábor  által  1608-ban  Kassán  kötött  szer- 
ződést megtartani.  Hosszas  alkudozás  után  az  egyes- 
ség  végre  1615-ben  Nagyszombatban  csakugyan 
megköttetett,  mely  szerint:  Erdély  szabad  fejedelem- 
választása s  a  bécsi  béke  megerősíttetnek.  0  felsége 
védi  Erdélyt  s  a  fejdelem  is  ad  segélyt  a  császárnak, 
az  egy  török  kivételével,  mindenki  ellen.  Huszt, 
Kővár,  Mármaros  visszaadatnak,  de  Nagy-Bányát 
illető  jogairól  nem  mond  le  Mátyás.  Ugyanakkor  és 
ott  egy  titkos  szerződés  köttetett,  melyet  Mátyás 
Bécsben  máj.  15-én  fogadott  el.  E  szerint  a  szabad 
választás  Erdélyben   addig   tartatik   fenn,  míg  Buda 

és  Eger  a  töröktől  fel  nem  azabadittatnak,  azután  a 
régi  mód  szerinti  kormányzás  áll  helyre.  Ha  a  török 
a  magyar  király  ellen  Erdély  közelében  harczol,  a 
fejdelem  segélyt  ad  neki,  ha  tul  a  Dunán,  akkor 
semleges  marad  és  segélyt  semmi  esetben  sem  ad. 
Háború  esetében  Erdély  megtámadja  az  oláh  birto- 
kot. A  törökkel  kötendő  békéből  Erdély  soha  sem 
záratik  ki.  Várad,  Szamosujvár,  Kővár,  Huszt  kapi- 
tányai nem  csak  a  fejdelemnek,  ö  felségének  is  hű- 
séget esküsznek.  E  szerződés  titokban  tartatik  s  ha 
az  alkudozó  biztosok  valamelyike  meghal,  valakivel 
hit  alatt  közli.  Ugyané  megbizottak,  valamikor  uj 
fejdelem  választatik.  közlik  vele  a  szerződést. 

Fejedelemsége  ekként  meg  lévén  szilárdítva, 
Bethlen  Gábor  hozzáfogott  a  belügyek  szervezéséhez ; 
a  szászok  kiváltságleveleit  visszaadá,  a  még  mindig 
romban  heverő  Fehérvárt,  illetőleg  a  fejedelmi  lakot 
felépitteté,  az  elidegenített  kamara-jószágokat  visz- 
szaszerzé. 

Mig  a  fejedelem  ekkép  fáradozott,  egy  magyar- 
országi párt  felbiztatta  Homonnai  Györgyöt,  buk- 
tassa meg  Bethlent,  sőt  hadat  szedtek  s  még  a  budai 
basát  is  megvesztegették  20,000  aranynyal.  A  feje- 
delem, hogy  a  török  barátságát  megtartsa,  kénytelen 
volt  Lippát  és  környékét  a  temesvári  basának  át- 
adni, aztán  Homonnai  elé  sietett,  mire  ez  vissza- 
vonult és  elállott  a  fejedelmi  trón  keresésétől. 

Ekkor  a  bécsi  udvar  Radul  vajdát  vette  rá,  hogy 
rontson  Erdélybe,  —  de  Bethlen  ezt  véres  fejjel  űzte 
vissza. 

Az  udvar  most  megint  Homonnait  vette  elö,  ki 
a  megyék  tiltakozása  ellenére  ismét  hadat  kezdett 
gyűjteni.  E  hirre  Bethlen  Magyarországba  indult  s 
egész  Debreczenig  nyomult,  —  midőn  azonban  a 
magyarhoniak  azt  Ígérték  neki,  hogy  ha  tovább  is 
áskálódnak  ellene,  mellette  fegyvert  fognak  ragadni: 
1617.  elején  hadait  visszaindítá. 

Az  1617-dik  év  nagy  fordulatot  hozott  törté- 
netünk folyamába. 

A  gyermektelen  Mátyás  Ferdinánd  föherczeget 
nevezte  ki  utódává.  Ez  esetből  az  1618-iki  ország- 
gyűlésen, mely  ennek  királylyá  választásául  hirdet- 
tetett, heves  alkotmányharcz  fejlődött  ki,  mely  kivívta 
a  felavatási  oklevelet,  s  végrehajtá  a  megválasztást, 
de  mint  a  ház  egyik  tagja  irá:  „mind  ez  a  jövendő- 
beliek kisebbségével  hajtatott  végre."  Ferdinándtól, 
a  megtörhetlen  lelkű,  erélyes,  rideg,  s  a  hit  dolgában 
türelmetlen,  az  alkotmány-kérdések  körül  szenvedé- 
lyes férfiutói,  a  felső-magyarországi  hatalmas  pro- 
testáns ellenzék  tartott. 

Ez  ellenzék  Bethlenre  függesztette  szemeit,  őt 
tekintette  természetes  és  védő  szövetségesének, 

Csehországban  ekkor  már  fellángolt  a  vallási 
háború,  mely_  a  történelemben  30-éves  háborúnak 
neveztetik.  A  cseh  protestánsok  több  izben  felszólí- 
ták  a  magyar  rendeket,  álljanak  segítségökre,  de 
sikertelenül,  jóllehet  a  vallási  sérelmek  miatt  Ma- 
gyarországon is  el  voltak  keseredve  a  kedélyek.  A 
cseh  rendek  most  Bethlenhez  fordultak,  —  ós  nem 
eredmény  nélkül,  mert  ő  —  az  elégedetlen  felvidéki 

magyar  urakkal  és  a  Portával  összeköttetésbe  lép- 
vén, —  1619.  aug.  végén  tetemes  sereggel  egész 
váratlanul  elindult  Kolozsvárról,  s  rövid  idő  alatt 
Kassát,  Érsekújvárt,  Nagyszombatot  s  az  egész  fel- 
vidéket hatalmába  ejtette,  azután  pedig  a  Pozsonyba 
vonult  nádort  fogta  ostrom  alá.  Pozsony  városát  a 
polgárok  minden  ellentállás  nélkül  átadták  a  diadal- 
mas fejedelemnek,  mire  aztán  a  vár  kapui  is  meg- 
nyíltak, miután  Bethlen  becsületszavát  adta,  hogy 
csak  a  nemzet  szabadságainak  védelmére  nyúlt  fegy- 
verhez s  a  nádor  hire  nélkül  seramit  sem  fog  csele- 
kedni; az  is  kiköttetett,  hogy  Pozsonyban  sz.  Márton 
napján  országgyűlés  tartassék. 

Bethlen  most  átcsapott  Ausztriába,  azután  a 
dunántúli  megyéket  is  meghódította,  s  decz.  elején 
visszatért  Pozsonyba  a  reá  várakozó  rendekhez. 

E  gyűlésre  Ferdinánd  biztosai  is  megérkeztek, 
hogy  Bethlennel  békealkudozást  kezdjenek,  igérve 
neki  birodalmi  berezegi  cziraet,  Oppelnt  és  Ratibort, 
Szabolcs,  Szatmár  és  Ugocsa  vármegyéket  örökösen, 
kilencz  felvidéki  megyét  pedig  élte  fogytáig.  A  feje- 
delem e  föltételeket  nem  utasította  vissza,  de  egy- 
szersmind azt  kivánta,  hogy  tavaszszal  Beszterczén 
ismét  tartassék  országgyűlés,  melyen  minden  sérel- 
mek orvosoltassanak,  s  a  békébe  a  csehek  is  be  le- 
gyenek foglalva. 

Ezalatt  Ferdinánd  tovább  folytatta  a  háborút 
a  csehek  ellen,  kikkel  most  Bethlen  is  ujabban  szö- 
vetkezett s  nekik  segítséget  küldött. 

Az  1620-ki  beszterczei  országgyűlésen   a   ma- 

gyarokon  kivül  a  szövetséges  ausztriai  és  cseh  ren- 
dek, a  lengyel  király  és  a  budai  basa  követei  is 
megjelentek.  De  Ferdinánd  biztosai  a  csehekkel 
szóba  sem  akartak  állani ;  midőn  pedig  a  magyarok 
kijelentették,  hogy  a  békét  szövetségeseik  kizárásá- 
val meg  nem  kötik:  a  király  biztosai,  a  gyűlés  hatá- 
rozatai ellen  óvást  tévén,  hátat  forditottak  Beszter- 
czének. 

Erre  a  rendek  azzal  feleltek,  hogy  a  biztosok 
távozása  után  egy  hét  múlva,  aug.  25-én  Bethlent 
közfelkiáltással  királynak  választották,  mit  ő  elfo- 
gadott ugyan,  de  magát  megkoronáztatni  nem  en- 
gedte. A  távozó  cseh  követekkel  a  kölcsönös  segély- 
nyújtás iránti  szerződés  ismét  megujittatott. 

Most  Bethlen  még  az  ősz  elején  megkezdte  a 
háború  folytatását,  s  Nyitrát,  Pápát,  Veszprémet 
elfoglalta.  Ferdinánd  vezére,  Dampierre,  ezalatt 
Pozsonyt  szállotta  meg,  de  szerencsétlenül,  mert  ö 
maga  is,  golyótól  találva,  elesett,  seregét  pedig 
Bethlen  vezérei  visszaűzték. 

Ferdinándnak  jobban  kedvezett  a  szerencse 
Csehországban,  hol  hadai  Prága  mellett  döntő  ütkö- 
zetet nyertek,  ugy  hogy  Fridrik  ellenkirály  elfoga- 
tott, Prága  város  megadta  magát  s  a  csehek  kegye- 
lemre meghódoltak.  Ferdinánd  most  erélyesebben 
lépett  föl  Bethlen  ellen;  1621-ben  Buquoy  elfoglalta 
Pozsonyt,  Nagyszombatot  és  Nyitrát,  de  Érsekújvár 
alatt  egy  csatározás  alkalmával  agyonszuratott,  — 
serege  pedig  szétveretett.  Bethlen  Nagyszombatot 
nemsokára  ismét  visszavette,   sőt  Pozsonyt  is  meg- 

szállta,  de  ezt  lőpor  hiánya  miatt  nem  keríthette  ha- 
talmába. 

Most  a  békealkudozások  ismét  megkezdetvén, 
az  egyesség  végre  1622.  elején  Nikolsburgban  (Mor- 
vaországban) a  következő  föltételek  alatt  köttetett 
meg  :  Bethlen  lemond  a  királyi  czimröl,  a  kezén  levő 
várakat  visszaadja ;  —  Ferdinánd  ellenben  öt  német 
birodalmi  herczeggé  nevezi  s  neki  Oppelnt  és  Rati- 
bort,  hét  vármegyét,  Munkácsot,  Ecsedet,  Tokajt, 
Tarczalt  és  Keresztnrt  átengedi,  s  a  végvárak  fen- 
tartására,  melyek  az  ő  birtokában  vannak,  évenkint 
30,000  forintot  fizet ;  általános  amnestia  adatik,  a 
sérelmek  orvoslása  végett  hat  hónap  alatt  ország- 
gyűlés hirdettetik. 

A  nikolsburgi  békekötés  azonban  csak  hamu 
alá  rejté,  de  nem  oltotta  el  a  viszályok  parazsát. 
Bethlen  némely  birodalmi  fejedelmek  által  szövet- 
ségre hivatván  fel,  miután  az  emiitett  békekötés 
több  pontja  még  nem  hajtatott  végre,  e  felhívást  elfo- 
gadta s  egyszersmind  több  külföldi  udvarnál  kinyerte, 
hogy  ezek  neki  a  háború  költségeire  havonkint  40,000 
tallért  fizessenek. 

A  fejedelem  most,  előbb  itthonn  több  várat  el- 
foglalván. Morvába  vezettette  seregét  s  Ferdinánd 
vezérét,  KaraíFát,  ki  Hodolin  mellett  elsánczolta  ma- 
gát, ostromolni  kezdé.  Az  elsánczolt  tábor  megszál- 
lása már  majdnem  két  hónapig  tartott  s  ez  idő  alatt 
a  német  hadak  egészen  kifogytak  az  élelmi  szerek- 
ből, ugy  hogy  a  növekvő  inség  által  kényszerítve, 
Ferdinánd  ujolag  békét  ajánlott  Bethlennek,  ki  attól 

nem  is  idegenkedett,  s  két  megbízottat  küldvén 
Bécsbe,  ezek  1623.  tavaszán  a  nikolsburgi  békekö- 
tést csekély  változtatással  megerősítették. 

Bethlen  most  elérkezettnek  látta  az  időt  arra, 
hogy  régen  czélba  vett  merész  tervével  föllépjen, 
mely  szerint  ,, családjában  egy,  a  töröktől  független, 
hatalmas  fejedelmi  házat  alapítson".  E  végből  Fer- 
dinánddal kívánt  szövetkezni  a  törököknek  nem  csak 
Magyarországból,  hanem  egyszersmind  az  aldunai 
tartományokból  leendő  kiűzésére,  s  követe  által  nőül 
kérette  Ferdinánd  egyik  leányát. 

De  Ferdinánd  nem  hitt  Bethlennek,  leánya  ke- 
zét pedig  határozottan  megtagadta  tőle,  —  mire 
aztán  a  fejedelem  1625-ben  brandenburgi  Katalin 
herczegnőt  jegyezte  el  magának,  kivel  a  következő 
évben  egybe  is  kelt  Kassán. 

Az  1626-dik  évben  Bethlen,  miután  Konstan- 
tinápolyban és  más  külföldi  udvaroknál  biztosí- 
totta magát  a  támogatás  iránt,  több  sérelmi  pontot 
terjesztett  Ferdinánd  elé,  és  táborba  szállott.  De  a 
táborozásnak  nem  lett  óhajtott  sikere.  Mansfeldet, 
kinek  Bethlennel  kellett  volna  egyesülni,  Wallen- 
stein már  előbb  megverte,  s  a  győztes  vezér  most 
Magyarországba  vezette  40,000-nyi  hadait  a  fejede- 
lem ellen,  ki  némi  béke-ajánlatokat  téve  visszavo- 
nult. Mansfeldnek  sikerült  később  Bethlennel  egye- 
sülni, de  ezen  elcsigázott  had  csekély  segedelem 
vala,  másrészről  a  törökökben  sem  lehete  bízni, 
kik  Dömötör-napon  túl  nem  akartak  táborozni.  A 
fejedelem    tehát   felszólítá   a    nádort,    járjon   közbe, 

hogy  a  keresztény  vér  ontása  megszüntettessék,  —  s 
a  béke-alkudozás  Pozsonyban  megkezdetvén,  Bécs- 
ben be  is  fejeztetett.  E  béke  pontjai  ezek  valának  :  a 
fejedelem  az  ausztriai  házat  és  ennek  birodalmát 
többé  meg  nem  támadja ;  ugyanezt  fogadják  Erdély 
rendéi  és  a  Bethlen  kezén  élte  fogytáig  maradó  hét 
vármegye  hatóságai  is;  a  nikolsburgi  és  bécsi  béke- 
kötés érvényben  marad,  de  a  király  a  végvárak  fen- 
tartására  kikötött  30,000  forintot  fizetni  nem  köte- 
les ;  Mansfeld  hada  háborítlanul  hazabocsáttatik. 

Ferdinánd  ugyanekkor  a  törökökkel  is  meg- 
kezdé  a  béke-alkudozást,  s  bár  velők  a  békét  az 
erdélyi  fejedelem  kizárásával  igyekezett  megkötni, 
ez  neki  Bethlen  óvatossága  miatt  nem  sikerült. 
Végre  a  szultán  és  a  császár,  egymásnak  kölcsönö- 
sen ajándékokat  küldvén,  a  béke-szerzödést  1 627  -ben 
megerősítették. 

Bethlen  ezentúl  hiven  megtartotta  a  Ferdinánd- 
dal kötött  békét,  s  most  egy  más  tervvel,  a  lengyel 
királyság  megszerzésével  kezdett  foglalkozni.  E  vég- 
ből szövetségre  lépett  sógorával,  Gusztáv  Adolf 
svéd  királylyal,  s  1628-ban  készületeket  tőn  a  len- 
gyelországi hadjáratra. 

A  fejedelem  azonban  e  nagyszerű  tervet  már 
nem  vihette  keresztül,  részint  mert  sógora  Lengyel- 
országgal kibékült,  részint  mert  vizi  betegsége  ag- 
gasztólag  növekedett.  Utolsó  intézkedése  az  volt, 
hogy  neje  mellé  unokaöcscsét,  Bethlen  Istvánt  ren- 
delte kormányzónak.  Midőn  már  alig  szólhatott,  Író- 
szereket kért,  s  az  eléje  tett   papirra  ezt   irta:    ,,Ha 

Erdély  története.  H 

Isten  velünk,  ki  ellenünk  ?  senki  nincs,  bizonyára 
nincs !"  —  s  néhány  perez  múlva  megszűnt  élni. 
(Fehérvárit,  1629.  nov.  15.) 

Bethlenről  az  egykorúak,  kik  ismerek,  lelkese- 
déssel s  bámulattal  irnak.  Magasztalják  eszét,  vitéz- 
ségét, liberálitását,  fáradhatatlan  tevékenységét. 
,, Tekintetében  oroszlán,  conversatiójában  nyájas, 
józan  életű,  könyörgésében  nem  küJsöképen  tettető, 
de  buzgó,  a  tudósok  társaságában  gyönyörködő  ;  a 
hazafiaknak  atyjok,  a  vitézlő  rendnek  mind  jó  tani- 
tójok  s  tükörök;"  kün  tekintélyes,  családi  körben 
szelid  volt.  Szerette  a  zenét,  tánczot,  lakomát,  de 
módjával,  —  a  fényt,  de  pazarlás  nélkül.  Sokat 
építtetett,  de  jó  gazda  volt  s  gyűlölte  a  vesztegetést. 
A  pénztár  telve,  a  várak  jó  karban,  a  hadsereg  szer- 
vezve maradt  hátra,  s  Erdély  be  volt  vonva  az  euró- 
pai politikába.  Pedig  szegény,  Ínséggel  küzdő  volt, 
midőn  átvette,  melyre  a  két  oltalmazó  nagyhatal- 
masság éppen  nem  gyakorolt  jótékony  befolyást.  De 
ő  nyugodt  biztossággal  vezette  hajóját,  s  a  42  csa- 
tában megfordult  hadvezér,  kinek  már  egy  izma  sem 
volt  ép,  még  több  diplomatiar  harczot  állott  ki  dia- 
dallal. A  törvénykezést  szabályozta,  a  közigazgatásba 
rendet  hozott,  a  gazdászatot,  bányaipart  fejlesztó, 
a  kereskedelmet  felvirágoztatta,  a  tudományokat 
előmozditá,  a  hit  dolgában  teljes  mértékben  türel- 
mes volt,  annyira,  hogy  a  jezsuitáknak  is  házat  adott 
országában.  Minden  kellékével  birt  egy  nagy  uralkodó- 
nak, ki  16  éves  kormányzásával  Bocskay  kezdemé- 
nyét hatalmasul  fejleszté. 

Brandenburgi  Katalin.  ~   Bethlen  István. 

(1629-1G30.) 

Az  elliunyt  nagy  fejedelem  után  neje,  egy 
gyenge  asszony  következett,  ki  kegyenczének,  gr. 
Csáki  Istvánnak  esett  hatalmába.  Szerencsére  Kata- 
lint az  ország  csak  oly  feltételek  alatt  választá  meg, 
hogy:  a  fejedelemséget  csupán  addig  bírhatja,  mig 
férje  nevét  viseli ;  a  tanácsban  idegeneket  nem  al- 
kalmazhat ;  a  Portától  el  nem  szakadhat ;  az  ország 
jövedelmeiről  a  kormányzó  nélkül  nem  rendelkezhe- 
tik; végre,  hogy  ha  a  hon  java  ugy  kivánja,  az 
országból  távozzék.  Kormányzóul  Bethlen  István,  a 
volt  fejedelem  testvére  adatott  melléje. 

A  mint  Katalin  kormányozni  kezdett,  az  ország 
csakhamar  két  pártra  szakadt ;  az  egyik  párt  a  kor- 
mányzót meg  akarta  buktatni  s  osztrák  érzelmeket 
táplált,  —  a  másik  párt,  élén  Bethlen  Istvánnal,  a 
török  szövetséget  ohajtá  fóntartani. 

A  fejedelemasszony,  ki  a  pazarlást,  kártyát  és 
jó  konyhát  nem  kis  mértékben  szerette,  egészen  Csá- 
kira bizta  magát,  ki  aztán  a  fejedelmi  pénzeket  — 
sereggyüjtés  ürügye  alatt  —  ügyesen  kicsalta-)  aztán 
a  fejedelemné  várait,  Munkácsot  és  Tokajt  akarta 
kézrekeriteni,  hogy  aztán  mint  fejedelmi  jelölt  lép- 
jen föl. 

Csákinak  e  terve  sikerült  is,  —  hanem  a  kor- 
mányzó ébren  volt ;  a  hadakat  minden  eshetőségre 
készen  tartá,  s  félvén,  hogy  az  1630.  szept.  2 l-re 
Kolozsvárra  hirdetett  gyűlésen  uj   fejedelemválasz- 

tást  indítványoznak, —  fiát  és  vejét  Rákóczy  György- 
höz küldé,  miszerint  a  fejedelemségre  hivják  meg. 

A  kolozsvári  gyűlés  megnyilt,  s  Katalin  csak- 
ugyan lemondott,  hanem  a  rendek  Csákit  mellőzve, 
Bethlen  Istvánt  választák  fejedelemmé.  —  Katalin 
először  Tokajba,  később  Bécs  mellé  Hainburgba 
ment.  1649-ben  halt  meg  Pomerániában. 

Bethlen  István  tehát  meg  lett  választva,  hanem 
Rákóczy  György  már  útban  volt,  kimondván  :  ké- 
szebb meghalni,  mintsem  szégyennel  visszatérjen.  Az 
önzetlen  Bethlen  István,  a  belharczot  csirájában 
elfojtandó,  önkényt  visszalépett,  beleegyezvén,  hogy 
a  választás  kettejök  közt  uj  szavazás  alá  bocsa ttas- 
sék.  Ez  meg  is  történt,  s  a  segesvári  gyűlés  decz. 
2-án  Rákóczy  György  mellett  nyilatkozott. 

A  hazafias  Bethlen  István  Huszt  várába  ma- 
gányba vonult. 


I.  Rákóczy  György. 

(1630—1648.) 

Rákóczy  György,  —  Zsigmondnak,  az  egykori 
erdélyi  fejedelemnek  fia,  —  a  mint  megkezdte  ural- 
kodását, azonnal  a  Portára  küldött,  honnan  aztán 
az  athnamét  meg  is  kapta.  Hanem  a  másik  szom- 
széd, II.  Ferdinánd  részéről  komoly  veszedelem 
fenyegette,  mert  az  irányában  ellenséges  indulatú 
Eszterházy  Miklós  nádor  azon  ürügy  alatt,  hogy  a 
fejedelemség  elvállalásával  a  köteles  hűséget,  mint  a 
császár    alattvalója,    megsérté     (Rákóczy    Magyar- 

országon  lakott),  --  a  fejedelmi  székből  ki  akará 
forgatni,  és  sereget  küldött  ellene.  De  ifj.  Bethlen 
István  és  Zólyomi  Dávid  a  királyi  hadat  Rakamaz- 
nál  megverték,  s  a  nádor  Kassán  (1631.  ápr.  3.) 
megkötötte  a  békét:  ö  elismerte  Rákóczy  fejedelem- 
ségét, ez  viszont  kötelezte  magát,  hogy  a  császár 
ellen  nem  fog  fegyvert.  Azonban  ez  elismerés  Esz- 
terházy  részéről  nem  volt  őszinte. 

Rákóczynak  más  bajokkal  is  kellé  küzdenie, 
míg  trónját  megszilárdíthatá ;  a  heves  vérű  Zólyomi 
Dávid,  majd  ifj.  Székely  Mózes  vágyakodott  a  feje- 
delemségre, Bethlen  Istvánnal  való  meghasonlása 
pedig  majdnem  végzetes  háborúba  keverte  a  török- 
kel. Hanem  ez  a  baj  is  elmúlt :  Zólyomit  elzáratta, 
Székelyt  a  török  által  vettette  fogságra,  Bethlennel 
pedig  kibékült.  Trónja  tehát  meg  volt  szilárdítva,  s 
most  szigorú  intézkedések  által  hatalmának  növelé- 
sét, a  kincstár  gazdagítását  vette  czélba. 

Ezalatt  odakün  elkeseredetten  folyt  a  30  éves 
háború ;  II.  Ferdinánd  hadvezérei  szerencsétlenül 
harczoltak  Gusztáv  Adolf  svéd  király  ellen,  ki  Rá- 
kóczyt  is  felszólítá,  lépjen  vele  szövetségre,  —  de  a 
fejedelem,  otthonn  lóvén  elfoglalva,  kitérő  választ 
adott,  s  csak  néhány  év  múlva,  miután  fiát,  ifj.  Rá- 
kóczy Györgyöt  utódává  választatá  (1642.),  hatá- 
rozta el  magát  a  svédek  és  a  magyar  protestáns 
urak  sürgetéseire,  hogy  ő  is  a  harcztérre  lép. 

A  magyar  trónon  ekkor  már  III.  Ferdinánd 
ült,  s  az  összehalmozódott  politikai  és  vallási  sérel- 
mek különösen  a  felső  megyékben   igen  rósz  hangú- 

latot  idéztek  elö.  Az  alkalom  tehát  magától  kínál- 
kozott, —  s  Rákóczy  a  franczia  és  svéd  hatalmak 
képviselőivel  véd-szerződésre  lépvén,  úgyszintén  a 
Porta  beleegyezését  a  háborúra  kinyervén,  1644. 
febr.  elején  megindítá  a  hadjáratot. 

Eszterházynak  felszólítására,  hogy  fegyverhez 
nyúlásának  adja  okát,  Rákóczy  kibocsátott  levelei- 
ben ezt  hozta  fel :  a  papság  örökös  osztrák  tarto- 
raánynyá  akarja  tenni  Magyarországot ;  az  ország 
jövedelmei  eltékozoltatnak ;  a  jezsuita  szerzet  az 
ország  szabadságának  romlására,  a  religio  elnyomá- 
sára törekszik  ;  a  nádor  tekintélye  elvétetett ;  az  ev. 
vallásúak  a  tisztségekből  kizáratnak,  stb. 

A  felvidéki  urak  tárt  karokkal  fogadták  Rákó- 
czyt  s  öt  a  Kassa  melletti  táborban  Magyarország 
fejedelmévé  kiáltották,  bár  Ferdinánd  állhatatos  hű- 
ségre inté  a  rendeket.  így  hát  a  háború  koczkája  el 
volt  vetve,  de  miután  a  fejedelem  szövetségesét,  Tor- 
stensont,  a  dánok  hátulról  megtámadták,  az  nem 
egyesülhetett  Rákóczyval,  s  Ferdinándnak  lehetsé- 
gessé lőn  mintegy  20,000-nyi  sereget  küldeni  a 
fejedelem  ellen. 

Rákóczy  kerülte  a  döntő  csatát,  s  a  hadviselés 
csak  apróbb  csatározások  közt  folyt,  —  midőn  azon- 
ban Torstenson  Németországban  ujabb  győzelmet 
aratott,  Ferdinánd  kénytelen  volt  magyarországi 
hadainak  egy  részét  is  kivonni,  és  most  abban  mű- 
ködött, hogy  rá  igyekezett  venni  a  szultánt,  miként 
Rákóczyt  tiltsa  el  a  háborúskodástól.  És  Ferdinánd 
a  Portánál  csakugyan  czélt  ért. 

A  fejedelem  már  Morvaország  felé  vezette  se- 
regét, midőn  a  szultántól  egymásután  három  üzenet 
érkezett,  melyek  azzal  fenyegették  Rákóczyt,  hogy, 
ha  a  hadjárattal  fel  nem  hagy,  a  budai  basa  be  fog 
ütni  Erdélybe,  sőt  a  szultán  Ferdinánd  egyik  vezé- 
rének is  megengedte,  hogy  a  béke  megsértése  nélkül 
megtámadhassa  Erdélyt.  A  fejedelem  e  szerint  nem 
tehetett  egyebet,  mint  hogy  saját  személyére  és  Er- 
délyre vonatkozólag  megkötötte  a  békét,  mely  sze- 
rint a  Bethlentől  birt  hét  vármegyét  a  maga,  Szat- 
már  és  Szabolcs  megyéket  padig  fiának  élte  fogytáig, 
Tokajt,  Tarczalt  és  Regéczet  ellenben  örökösen 
megszerezte.  E  békét  a  király  1645.  aug.  8-dikán 
erősítette  meg. 

A  vallási  viszonyok  tárgyában  azonban  még 
tovább  folyt  az  alkudozás,  mig  végre  ugyanezen  év 
végén  megköttetett  a  nevezetes  linozi  béke,  mely  sze- 
rint az  ág.  és  helv.  hitvallásnak  mindenütt  szabad 
gyakorlat  engedtetett. 

Rákóczy  György  majd  két  évig  tartott  hadjá- 
rata után  visszatért  Erdélybe,  s  megküldé  a  szoká- 
sos tizezer  arany  adót  a  Portára;  ott  azonban  még 
5000  aranyat  követeltek.  A  fejedelem  e  követelést 
kereken  megtagadta,  s  a  török  fenyegetésre  erélye- 
sen kezdett  készülődni ;  —  szerencséjére  a  szultán 
nemsokára  meghalt  s  a  török  beütése  elmaradt. 

Ugyanekkor  megürülvén  a  lengyel  trón,  Rákó- 
czy lépéseket  tett  elnyerése  végett,  de  e  tervében 
megakadályozá  1648.  okt.  11-én  bekövetkezett  ha- 
lála. Ravatalát  őszinte  bánattal  állta  körül  az  ország. 

mert  ha  voltak   is   hibái,   erényekben   sem  volt  sze- 
gény. A  fehérvári  templomban  temettetett  el. 


II.  Rákóczy  György.  —   Rhódei  Perencz.    — 
Barcsay  Ákos. 

(1648-1661.) 

II.  Rákóczy  György,  e  sok  szép  tulajdonnal 
felruházott  férfiú,  igen  kedvező  körülmények  közt 
lépett  a  trónra ;  atyjáról  rendezett  kormány,  tele 
kincstár,  harczedzett  hadi  nép  maradt  reá.  Hogy  a 
magyar  király  jó  szomszédságát  biztosítsa,  a  megyé- 
ket, melyek  atyja  életéig  voltak  átengedve,  vissza- 
bocsátotta,  —  a  Portára  pedig  megküldte  a  15,000 
arany  adót,  amint  három  év  előtt  követeltetett,  hon- 
nan aztán  megkapta  az  athnamét  és  a  fejedelmi  jel- 
vényeket. 

A  szerencsés  kezdetet  azonban  családi  csapások 
zavarák  meg.  A  fejedelem  öcscse,  Zsigmond,  16.51- 
ben  nőül  vette  Fridrik  bujdosó  cseh  királynak  leányát, 
Henriettet,  —  hanem  a  fiatal  berezegné  néhány  hó- 
nap múlva  himlőbe  esett  és  meghalt.  Az  öreg  feje- 
delemasszony, Lorántfi  Zsuzsanna,  hogy  bánatát  fe- 
ledtesse, fiával,  Zsigmonddal  Sárospatakról  Erdélybe 
jött,  de  Zsigmond  a  kóranyagot  már  magával  hozta, 
Fogarasban  himlőbe  esett  és  1652.  febr.  4-én  kö- 
vette nejét  a  sirba.  Még  ez  sem  volt  elég :  a  himlőt 
a  fejedelem  is  elkapta,  ugy  hogy  már  életéről  is  le- 

mondtak,  s  a  rendek  —  baliila  c^etcrc  -  1 1  éves 
fiát,  Ferenczet.  fejedelmökké  választák.  Azonban  a 
fejedelem  szerencsésen  fellábadt. 

Történt  ekkor,  hogy  Lupul  moldvai  vajda  ár- 
mánykodni  kezdett  Rákóczy  ellen.  A  fejedelem 
visszatorlásra  gondolt,  s  talált  is  erre  alkalmat. 
A  bojárok  rettegték  és  gyűlölték  Lupult,  „ki  búso- 
kat ette  és  verőket  szopta  mint  a  kigyó'*,  s  ellene 
Rákóczynál  kerestek  oltalmat.  Lupul  ez  időben  há- 
borút folytatott  Máté  oláh  vajda  ellen,  s  Rákóczy, 
hogy  ezt  megsegítse,  1653.  tavaszán  Kernén}'  Já- 
nost néhány  dandárral  Moldvába  küldé.  Lupul  — 
kozák  hadak  segélyével  —  először  ugyan  győzelmet 
aratott,  de  aztán  Rákóczy  nagyobb  készületeket  té- 
vén, Lupul  megveretett  és  elűzetett. 

1654-ben  Máté  oláh  vajda  meghalt,  s  utódja, 
Konstantin  ellen  a  had  fellázadt,  ellenvajdát  állitott 
fel  és  Konstantint  megszalasztá.  Rákóczy  azonban 
165ő-ben  személyesen  ment  védenczének  segélyére, 
a  lázadókat  leverte  és  Konstantint  visszahelyezte. 

Most  már  Rákóczynak  mindkét  oláh  vajda  hű- 
bérese volt ;  de  ez  emelkedést  sem  a  Porta,  sem  a 
bécsi  kormány  nem  nézte  jó  szemmel.  A  Porta  ne- 
heztelését  csak  növelte  azon  körülmény,  hogy  a  len- 
gyel rendek  —  a  Rákóczy  által  a  kozákok  ellen 
nyújtott  segély  hálájául —  a  fejedelem  fiát,  Ferenczet 
és  több  erdélyi  főurat  lengyel  nemesi  czimmel  tisz- 
teltek meg. 

1655-ben  Kázmér  lengyel  király  a  svéd  X.  Ká- 
roly által  elűzetvén,   a  lengyelek  lvákóc/.y  Györgyöt 

meghitták  a  trónra.  O  nem  soká  habozott,  hanem  a 
másik  év  elején  már  sereget  gyűjtött  és  készülődött. 
Ezalatt  a  lengyel  nemesség  X.  Károly  ellen  fölkelt, 
s  a  Sziléziából  visszajött  Kázmérral  hadjárathoz 
kezdett,  Rákóczyhoz  uj  követséget  küldvén,  Ígérve, 
hogy  ha  segélyökre  lesz,  Kázmér  után  Ferenczet,  a 
fejedelem  fiát  teszik  királyukká.  Más  részről  X. 
Károly  is  Rákóczyhoz  fordult  azon  ajánlattal,  hogy 
Lengyelországot  —  a  porosz  részek  nélkül  —  át- 
engedi neki,  ha  Kázmért  megbuktatni  segíti.  A  len- 
gyel elégületlenek  ezt  megsejtve,  szintén  ezen  Ígére- 
tet tették,  még  pedig  a  Lengyelországtól  elszakadni 
akaró  kozákok  küldöttségével  együtt. 

Ennyi  felhívást  egy  Rákóczy  vissza  nem  utasít- 
hatott, —  s  X.  Károlylyal,  úgyszintén  a  kozákok 
főnökével  szövetségre  lépett,  azután  pedig  rögtön 
hadi  készületekhez  látott. 

A  táborbaszállás  helyéül  és  idejéül  Visket  s 
1657.  jan.  14-ét  tűzte  ki,  midőn  a  zsoldosok,  hajdúk, 
mezei  és  országos  hadak  ide  megérkeztek  s  maga 
is  —  Rhédei  Ferenczet,  Serédi  Istvánt  és  Barcsay 
Ákost  helytartókul  hagyva  hátra  —  megtartá  fényes 
bevonulását  s  visszabocsátá  a  lengyelek  részére  bé- 
két kérő  orosz  követeket. 

Jan.  18-án  a  had  —  az  oda  rendelt  két  oláh- 
országi fegyveresekkel  együtt  közel  40  ezer  ember 
—  elindult.  Az  idő  kedvezőtlen  volt  s  a  következő 
napokban  mindjárt  nagy  hó  és  nagy  olvadás  váltot- 
ták fel  egymást.  A  társzekereket  csigákon  húzták 
fel  a  hegyekre  s  a  katonák   övig  jártak  hólében.  Az 

előcsapatot   Kemény   János    vezette,   a   főaereg  jan. 
29-én  ért  lengyel  földre.   Az  elöhaladást   a  fejdelem 
néhány  napi  betegsége   gátolta,  annál  jobban   sietett 
előre,  midőn    felgyógyult.    Febr.    23-án    Ferdinánd 
császárnak  mint  fölkért  közbenjárónak  követei  tábo- 
rába érkeztek  s   Szelepcsényi  György  mindent  elkö- 
vetett, hogy  visszatérésre    birja,  Ígérvén   ezért  Káz- 
mér részéről  a  Szepességet  44  ezer  aranyért,  Lublót 
és  a  krakói  vajdaságot  Hasztalan.  Az  erdélyi  had  mar 
megszaporodva    kozák    csapatokkal,     márcz.    28-án 
Krakó  alá  érkezett,  mely  már  a  svédek  kezében  volt, 
s   hol  a   várparancsnok    nagy   fény  nyel   fogadta.   A 
fejdelem  ápr.  12-én  egyesült  a  svéd  királylyal.  E  hó 
21-én  átkeltek  a  Visztulán,  egy  hó  múlva  Lithvánia 
határához  értek,  s  máj.  27-én  Varsó   feladta  magát, 
íme   már   mindkét  főváros   kezökben,  de  azért 
meghóditva   semmi    sem   volt,    mert   a  föld,  melyről 
tovább  vonultak,  nyomban  távozásuk   után    fölkelt  s 
előttök,   utánok,  mindenütt   ellenséges   sereg,   ellen- 
séges ország.    S   most  egymást  érték   a   kedvezőtlen 
hirek  :  midőn    állandó   követe  Tisza   István  január 
24-én  tisztelkedett  a  nagy  vezérnél,  ez  figyelmeztette, 
hogy  urának  ,, békességes  országa,  nagy  gazdagsága, 
senkitől  semmi  bántódása ;   üljön  veszteg,  ne  mozog- 
jon :  megárt."  S  nyomon  rá  egy  kapucsi   basa  indít- 
tatott   Erdélybe    körültekintés    végett.    Barcsay,    a 
helytartó,  hiában   titkolózott,  a  kapucsi    látható  bo- 
szusággal  tért  vissza.   S    most   amaz  e  hírrel  követet 
küldött  a  fejdelem   után,  ki  Prseraislből   Török  Já- 
nost a  Portára  bocsátá.   A   nagyvezér  megujitá   pa- 

raucsat,  hogy  Rákóczy  víss?zatérjen,  --  de  Torok 
nem  juthatott  a  fejdelemhez,  mert  Bethlen  János 
Krakóban  visszatartá.  De  ha  erról  nem  volt  tudo- 
mása, csakhamar  értésére  esett,  hogy  Girai  tatár 
khán  százezer  harczossal  Lithvániába  nyomult,  hogy 
I.  Leopold  (III.  Ferdinánd  utóda)  Kázmérral  szö- 
vetséget kötött  s  16  ezer  ember  kiállítását  ígérte; 
hogy  egy  lengyel  csapat  Lubormirszkí  vezérlete  alatt 
a  Részeket  s  főként  a  Rákóczy  uradalmait  kímélet- 
lenül égeti,  dúlja,  rabolja,  s  hogy,  mi  mindenek  közt 
leginkább  leverheté,  a  dánok  megtámadták  Svéd- 
országot, minek  következtében  jun.  23-án  a  svédek 
haza  fordultak.  Most  a  fejdelem  is  visszaindult  csüg- 
gedten, reményvesztve,  baljóslatú  jövő  köszöbén, 
bukását  egész  nagyságában  érezve.  S  valóban  mi- 
nél előbbre  nyomult,  a  visszatérés  annyival  nehezebb 
vala :  mert  három  ellenség  fenyegeté  s  nem  tudá, 
hogy  hol  és  mikor  fogja  lengyel,  német,  vagy  tatár 
útját  állani.  Átkelése  a  Visztulán  jul.  2-án  rendetlen 
volt,  —  sergéból  sokan  a  folyamba  vesztek.  Ütja 
azután,  hogy  pár  nap  múlva  a  kozákok  is  elváltak 
tőle,  még  bizonytalanabb  volt :  a  talárok  Galicziából 
nyomultak  elő  s  egy  lengyel  sereg  hátulról  fenye- 
gette, így  haladt  előre,  küzdve  éhséggel,  nyomorral 
s  egyes  csapatokkal,  mignem  jul.  21-én  Czarnastrog 
és  Miendzyboz  közt  a  köztársaság  hadára  bukkant  s 
két  napi  alkudozás  után  jnl.  23-án  nem  annyira 
békét  mint  kegyelmet  vásárolt  :  „hazaérkezése  után 
a  lengyel  királyt  ünnepélyes  követséggel  fogja  meg- 
engesztelni,  a    svéd-szövetséget  felbontja,  sőt  ha  ki- 

vántatni  fog.  Kázmérnak  ad  segélyt,  az  elfoglalt  vá- 
rakat visszaadja  s  hadi  költségül  1,200,000  frtot 
fog  fizetni."  Re  a  lengyel  hadak,  kezesek  kicserélése 
után  is  folytonosan  üldözék  az  erdélyieket,  mignem 
jul.  26-án  megjött  a  hir,  hogy  a  tatárok  nyomukban 
vannak.  A  fejedelem  néhány  főúrral  s  némi  kíséret- 
tel elvált  s  álruhában  bujdosott  haza.  Hadának  egy 
része  Moldvának  vette  útját,  de  ott  levágatott.  Az 
ekkép  leolvadt  táborral  Kemény  János  maradt,  mely 
folytonos  csatározás  közt  folytatta  visszavonulását. 
Trembowlánál  utolérték  a  tatárok  a  alkudozást  kez- 
dettek vele.  Szin  volt  az  egész,  mert  miután  a  khán 
Keményt  táborába  csalta,  megrohanta  az  erdélyi 
serget  s  végső  elkeseredéssel  folytatott  küzdelem 
után  legyőzte.  Kemény  és  a  megmaradtak  mindnyá- 
jan Krimbe  hurczoltattak,  de  az  összes  hadi  készlet  s 
minden,  mi  a  táborban  találtatott,  zsákmánynyá  lett. 
Csak  egy  táborrész,  a  Bethlené  talált  haza  aránylag 
kevés  veszteséggel. 

Rákóczy  testben,  lélekben  megtörve,  aug.  4-én 
Ecsedre  érkezett  és  Szamosuj várra  országgyűlést 
hirdetett.  A  rendek  összegyűltek,  s  ugyanekkor 
Bethlen  hada  is  megérkezett.  Kétségbeejtő  találko- 
zás, lefesthetetlen  szomorú  viszonyok  közt !  „Barcsay 
Ákos  —  irá  Horváth  Kozma,  a  visszatérők  egyike, 
—  a  statusokkal  a  csűrben  az  összegyülekezésnek 
helyén  lévén,  és  minket  látván,  kijövének  élőnkbe 
és  minket  köszöntének,  könyes  szemekkel  excipiál- 
ván  mi  egymást.  Ha  láttál  valaha  szomorú  gyüleke- 
zetet, a  volt  ez,  mivel  ott   láthattad  volna,   hogy  si- 

rás  és  zokogás  miatt  rendszerént  folyni  szokott  szók 
félbehagyattak  és  jó  ideig  hallgatásban  volt  a  gyü- 
lekezet, ki  apját,  ki  fiát,  ki  bátyját,  ki  öcscsit,  ki 
barátját,  ki  rokonát,  ki  felebarátját,  ki  szolgáját,  ki 
hazáját,  ki  nemzetét,  ki  a  magyarnak  égig  felhatott 
hirének  nevének  eltapodtatását,  ki  a  szegény  hazára 
s  abban  megmaradott  kicsiny  nemzetre  következhető 
veszedelmet  emlegetvén.  Ugy,  hogy  nem  volt  senki 
abban  a  gyülekezetben,  kinek  sirásra  elengedő  ma- 
teriája ne  lett  volna."  A  fejedelem  betegen  feküdt  a 
várban,  de  hogy  betegsége  színlelt,  arról  mindenki 
meg  volt  győződve,  s  ezért  ingerültségét  senki  sem 
zárta  magába,  sem  az  utczákat  ellepő  és  gyászba 
öltözött  nők  és  árvák,  sem  a  gyűlésben  a  rendek.  Ki 
volt  a  hadjárat  oka,  ez  volt  sürgető  kérdésök  Rákó- 
czyhoz, s  ez  megrettenve  halasztást  kért.  A  kérdés 
újra  sürgetőbben  tétetek  fel,  s  a  fejedelem  atyjának 
1644-iki  régi  szerződéseire  hivatkozott.  A  válasz 
senkit  sem  elégített  ki,  s  most  a  tan  ácsurakat  egyene- 
sen feleletre  vonták.  Ezek  mentegették  magukat,  a 
hogy  tudták :  Barcsay,  hogy  ő  nem  az  országnak, 
hanem  a  fejedelemnek  kötötte  le  hitét,  mások,  hogy 
nem  volt  részök  benne,  mások  a  tatár  rabságban 
sinylő  Kemény  Jánosra  tolák.  Ezalatt  Keménytől 
követ  jött,  ennek  levelét  hozva  magával,  melyben 
saját  és  rabtársainak  kiváltását  sürgeté,  s  ezzel  ér- 
kezett a  tatár  khánnak  is  egy  főrangú  követe,  szinleg 
a  kiváltás  ügyében,  valóban  a  raburak  vagyoni  álla- 
potáról biztos  tudomást  szerzendő.  A  tanácskozás 
tárgyát  ez   megváltoztatá,  s  most  a  kiváltás  kérdése 

nyomult  előtérbe.  A  rendek  méltányosnak  találták 
volna,  hogy  az  ügyet  Rákóczy  vállalja  magára  s 
azon  pénzt  kezdek  emlegetni,  mit  az  országnak 
Bethlen  Gábor  hagyományozott.  De  a  végrendelet 
nem  volt  kéznél  s  a  fejedelem  roppant  kiadásaival, 
kiürült  kincstárával  mentegeté  magát,  különben 
minden  jőt  igért.  Nem  Ígéretre,  tettre  volt  itt  szük- 
ség, az  a  jajveszéklö  özvegyeket,  árvákat  nem  ví- 
gasztala. Végre  is  nem  tehettek  egyebet,  mint  alku- 
dozást kezdeni  a  haragvó  Portával,  a  kapzsi  khánnal. 

De  az  alkudozás  a  Portával  semmit  sem  ered- 
ményezett, —  a  szultán  határozottan  kivánta,  hogy 
a  rendek  Rákóczyt  mozdítsák  el  s  más  fejedelmet 
válaszszanak ;  a  tatár  khán  pedig  tudatta,  hogy  ha- 
dai készen  állnak  a  beütésre,  ha  e  parancsnak  nem 
engedelmeskednek. 

Ily  szorongatott  helyzetben  nov.  1-jére  Fehér- 
várra összegyűltek  a  rendek  s  egyezkedést  kezdtek 
Rákóczy val.  Végre  is  hajtották  nov.  4-én :  tetemes 
uradalmakat  inscribáltak  neki,  megengedek,  hogy 
tetszése  szerint  Erdélyben  is  tartózkodhassék,  bün- 
tetésre jelölék  ki  „az  olyan  háládatlan  indulatú  em- 
bereket, kik  ő  nagysága  méltóságos  személyét  illet- 
len szókkal  mocskolni  merészelnék,  s  kötelezték 
magukat,  hogy  igyekezni  fognak  a  Portát,  a  khánt,  a 
vezéreket  megengesztelni,  s  ha  ez  sikerülne,  vissza  is 
fogadják  őt."  Megelőző  nap  már  meg  volt  választva 
helyettese,  az  öreg  Rhédei  Ferencz,  ki  azonban  az 
egyezkedéshez  híven,  hogy  Rákóczy  visszalépését 
jövőre  mi  se  gátolja,  nem  eskettetett  fel. 

Rákóczy  elégületlenül,  boszusan  Balázsfalvára 
ment.  Az  országban  kétségtelenül  nagy  pártja  volt, 
s  a  Részek,  főként  a  váradi  kapitány  föltétlen  hivei. 
Nem  is  maradt  sokáig  szemlélője  az  eseményeknek : 
egy  kozák  követség  foi*dult  meg  udvarában,  mely 
biztatásokat  hozott  a  hetmantól  s  vele  egyezkedni 
kezdett,  azután  pedig  tőle  az  uj  fejdelemhez  ment  és 
annak  a  visszalépést  tanácslá.  Rákóczy  lehetőnek 
hitte,  hogy  svéd  és  kozák  segélylyel  a  török  ellen  is 
fenntarthatja  magát,  s  a  kozákok  távozása  után  a 
hajdúkat  gyűjteni  kezdé,  a  kozákokat  és  oláh  vajdá- 
kat segély-adásra  szólitá  fel,  s  Leopoldhoz  is,  hogy 
őt  részére  nyerje,  követeket  küldött. 

1658-ban,  értésére  esvén,  hogy  a  székelység 
már  részére  van  nyerve,  Rákóczy  megindult  a  haj- 
dúsággal, leveleket  irván  a  rendekhez  s  figyelmez- 
tetvén őket,  hogy  „a  török  csak  azért  akarja 
fejét  az  országtól  elszakasztani,  hogy  ezt  könnyeb- 
ben elnyomhassa." 

A  rendek  éppen  Medgyesen  voltak  összegyűlve, 
midőn  Rákóczy  jan.  2  2-én  a  város  alá  ért  s  azt  ostrom 
alá  fogta.  A  gyűlés  azonban  még  aznap  biztositá, 
hogy  székébe  visszaülteti,  s  bebocsátá  a  városba.  — 
Rhédei  lemondott  és  kiment  Magyarországra.  Soha 
többé  nem  jött  Erdélybe. 

Hanem  Rákóczy  második  fejedelemsége  nem 
tartott  soká.  A  Porta,  mely  Erdélyt —  ugy  látszik  — 
csakugyan  basasággá  akarta  sűlyeszteni,  még  1658. 
nyarán  hadat  inditott  a  fejedelem  elűzésére,  ki  e  fe- 
nyegető veszélylyel  szemben  Leopoldhoz  fordult,  de 


177 

onnan  csak  üres  biztatást  nyert.  Rákóczy  —  bár  a 
budai  basát  Jenő  környékén  megverte  —  az  iszonyú 
erőnek  nem  állhatván  ellent,  helytartókul  Barcsay 
Ákost,  Petki  Istvánt  és  Hermann  Mihályt  nevezte 
ki,  s  ö  maga  Ecsedre  ment,  seregeket  gyűjtendő. 

A  nagyvezér,  mielőtt  Erdély  határát  átlépné, 
íelszólítá  Rákóczy t,  jelenjék  meg  táborában,  bizto- 
sítván, hogy  nem  lesz  baja ;  de  a  fejedelem  nem  hitt 
a  szép  szónak.  Most  a  helytartók  Nagy-Sinkre  aug. 
8-ra  országgyűlést  hittak  össze.  Kétnapi  tanácskozás 
után  abban  egyeztek  meg,  hogy  Barcsay,  Dániel 
Ferencz  és  Lutsch  János  mint  követek  menjenek  a 
nagyvezérhez  s  ha  kell,  tovább  is.  „A  kegyelmetek 
elmenetelek  —  mondák  —  a  mi  megmaradásunk,  a 
kegyelmetek  visszavonulása  a  mi  elpusztulásunk. "^ 
El  is  indultak  s  szept.  1-én  Déván  megkapták  a  me- 
nedéklevelet. Három   nap   múlva  Jenő  alá  érkeztek. 

E  napon  már  Erdély  nagy  része  ki  volt  pusz- 
títva. Aug.  derekán  a  khán,  a  szilisztriai  basa  s  a 
két  oláh  vajda  200  ezer  emberrel  áttörtek  a  bodzái 
szoroson,  melyet  némely  székely  csapatok  védelmez- 
tek, s  ellepték  a  Barczaságot  s  Háromszéket.  Utjok- 
ban  egy  falu  sem  maradt  épen,  a  kastélyokat,  udvar- 
házakat felperzselték,  a  kerített  városokkal  roppant 
sarczot  fizettettek.  A  mi  kezökbe  akadt,  minden 
zsákmánynyá  lett  s  a  barmokat  és  embereket  vegyes 
tömegben  hajtották  maguk  előtt.  Szept.  5-én  Fehér- 
vár alatt  állottak  és  a  fővárost  feldúlták.  Kirabol- 
tatását  rendszeresen  hajtották  végre,  nem  kiméivé  a 
fejdelmi  sírboltot   sem,   mely    annyi    nagy    magyar 

Erdei)   törtenete.  1^ 


178 

hamvait  örzé.  Azután  a  templom  székeit  a  kettős 
torony  alá  hordák  s  ugy  gyújtották  fel,  azután  a 
collegiumot,  iskolát,  fejedelmi  drága  épületházakat 
s  az  egész  külső  belső  várost  porrá  és  hamuvá  te- 
vék. A  könyv-  és  levéltár,  mely  az  egyház  déli  olda- 
lához volt  ragasztva,  az  óvatos  előkészületek  daczára 
hasonlag  lángok  áldozatává  lett.  Hasonló  barbaris- 
mussal  rabolva  és  gyilkolva  haladtak  elébb  Kolozs- 
vár alá,  melylyel  60,000  tallért  fizettettek,  s  mely 
alá  jött  a  nagyvezér  parancsa,  hogy  a  hordák  sies- 
senek Várad  alá,  mert  ő  már  tett  fejedelmet. 

A  dolog  valóban  ugy  volt.  Barcsay  Ákos  mi- 
dőn a  nagyvezérhez  elindult,  már  tudomással  birt, 
hogy  ez  által  fejedelemmé  fog  neveztetni.  Szept.  4-én 
érkezett  meg  a  követség,  s  alkudozásait  a  nagyve- 
zérrel 7-én  kezdette  meg.  Három  pont  adatott  eléjök, 
mint  a  kitakarodás  feltétele :  Karánsebes  és  Lúgos 
adassanak  át,  ajánlják  meg  az  adó  felemelését 
40,000  aranyra  s  500  ezer  tallér  hadi  költségnek 
kifizetését ;  ugyanakkor  egy  Barcsayval  tartott  ma- 
gánértekezlet után  a  fejdelemséget  is  felajánlotta 
ennek  a  szerdár.  Az  alkudozás  hét  napon  át  tartott, 
s  szept.  14-én  elfogadta  az  ajándékokat  és  azzal 
kineveztetését.  ígéreteire  vonatkozólag  két  hitlevelet 
adott  magáról.  Bizonynyal  midőn  pár  nappal  elébb 
fejét  ajánlotta  a  nagyvezérnek,  az  nem  volt  egyéb, 
mint  társai  elámitására  kigondolt  szinlés.  „Az  ördög- 
nek kell  a  fejed,*'  monda  ez.  Szept.  16-án  Barcsay 
hazament  s  másnap  a  nagyvezér  is  elindult.  Oka  volt 
a  sietésre  :  egy  Ázsiában  kiütött  lázadás  nagy  reme- 

gést  okozott  IConstantinápolyban,  s  annak  leverésére 
rendeltetett  haza.  Útjában  öt  a  két  vajda,  a  khán,  a 
szilisztriai  basa  Gyulánál  érték  utol.  A  Körösön  itt 
500,000  ember  ment  át,  köztük  180,000  fogoly. 

Erdély  porig  lett  alázva.  E  perczben  semmivel 
sem  volt  több,  mint  akármelyik  Oláhország,  melynek 
vajdája  annyi  sem  volt  a  szultán  szeme  előtt,  mint  a 
legkisebb  beglerbég.  Alkotmányának  legsarkalato- 
sabb  pontja  lett  raegváltoztva :  fejdelmet  kapott 
kinevezés  utján. 

Rákóczy,  mivel  a  bécsi  udvartól  nem  sok  biz- 
tatást kapott,  lemondott  ugyan,  de  csak  ezen  fölté- 
telek alatt :  hogy  sem  az  ország,  sem  Barcsay  az  ö 
fejedelemségre  juthatása  ellen  nem  dolgozik;  hogy 
szabad  akaratjokból  ellene  nem  harczolnak  ;  hogy  a 
magyarhoni  megyéket,  ha  vele  akarnak  tartani,  nem 
bántják.  E  pontokat  a  beszterczei  hongyülés  is  alá- 
irta. (1659.  febr.). 

A  Porta  azonban  ráparancsolt  Barcsayra,  hogy 
mindenkit  tiltson  el  a  Rákóczyval  való  közlekedés- 
től, úgyszintén  a  fiscális  jószágokat,  melyeket  lemon- 
dásakor Rákóczy  magának   Íratott   át,  vegye  vissza. 

Ez  Rákóczy t  fölingerié,  —  ismét  hadat  gyűj- 
tött, 3  szept.  elején  már  Erdélyben  volt,  Barcsay 
pedig  a  temesvári  basához  futott. 

Rákóczy  György  harmadszor  is  beült  a  feje- 
delmi székbe  (1659.  szept.  24.),  —  de  Barcsay 
török  hadakkal  nemsokára  visszatért  s  télire  Sze- 
benbe  vette  magát,  a  török  sereg  pedig  haza  takaro- 
dott, csak  1500  ember  maradván  Barcsaynál. 

12* 


180 

Rákóczy  még  a  télen  ostrom  alá  fogta  Szebent 
s  körülzárva  tartotta  egész  1660.  máj.  14-ig,  mely 
napra  virradólag  eltávozott  a  város  alól,  mert 
a  budai  basa  nagy  sereggel  közeledett  ellene.  Az 
ütközet  máj.  22-én  Gyalu  és  Fenes  közt  vívatott  és 
sokáig  kétséges  vala;  maga  a  fejedelem  is  hősiesen 
harczolt  s  már  17  törököt  vágott  le,  midőn  sisakja 
leesett  fejéről  s  egyszerre  súlyos  sebek  boríták  el. 
Rákóczy  lebukván  lováról,  serege  megfutamodott, 
az  ónodi  lovasok  azonban  a  sebesült  fejedelmet  ki- 
ragadták és  szekerén  Nagyváradra  vitték,  hol  aztán 
negyednapra  meghalt.  —  II.  Rákóczy  Györgynek 
egy  fia  maradt,  Ferencz,  ki  később  nőül  vette  Zrínyi 
Ilonát  s  a  magyar  történelemben  nevezetes  szerepet 
játszott. 

Barcsay  tehát  folytatta  fejedelemségét  a  török 
főhatósága  alatt,  de  az  ország  csakhamar  egészen 
elidegenedett  tőle.  Ugyanis  a  budai  basa  a  fenesi 
győzelem  után  Nagyváradot  szállotta  meg,  melyet 
negyvennégy  napi  ostrom  után  hatalmába  is  kerített. 
Hanem  e  fontos  végház  bukása  roppant  hatást  idé» 
zett  országszerte,  s  Erdély  többé  nem  bízott  a  tö- 
rökben. Ehhez  járult  még  a  roppant  sarcz,  melyet  a 
Porta  részére  be  kellett  szolgáltatni,  és  a  volt  Rá- 
kóczy-pártiak  üldöztetése,  —  mindez  aztán  annyira 
elkeseríté  a  kedélyeket,  hogy  egy  tekintélyes  párt 
felszólította  Kemény  Jánost :  nyerje  meg  a  magyar 
király  támogatását   és   foglalja   el  a  fejedelemséget. 

S  Kemény,  engedve  a  hazafiak  hívásának,  1660. 
november  havában  a  Részekből  Erdélybe  jött,  ,,nem 

mint  ellenség,  —  irá  kiáltványában,  —  nem  is  meg- 
háborítására  a  hazának,  söt  inkább  jól  meg  sem  aludt 
belső  tüzének  megoltására."  * 

Barcsay  Görgénybe  zárkózott,  hol  Kemény 
könnyű  ostrom  alá  fogta.  De  czélja  nem  e  vár  meg- 
ostromlása  volt,  hanem  egyezkedés  Barcsay val,  kit  e 
czélból  személyes  találkozásra  hitt  fel.  Barcsay  bele- 
egyezett s  decz.  11-én  Görgény-Szent-Imrén  jöttek 
össze  tanácsuraik  kíséretében,  hol  ezek  közt  heves 
vita  fejlődött  ki,  anélkül,  hogy  a  kiegyezésre  alapot 
tudtak  volna  találni.  De  Barcsay  és  Kemény  hosszas 
négyórai  együttlét  után  csakugyan  kiegyeztek:  Szász- 
Régenbe  decz.  24-ére  országgyűlést  hívnak  össze,  s 
a  mit  ez  végez,    abban   mindketten   belenyugosznak. 

A  szász-régeni  gyűlést  Kemény  nyitotta  meg 
egy  szivrázó  beszéddel,  melyben  a  török  iga  ellen 
erősen  kikelt.  A  rendek  aztán  1661.  jan.  1-én  Ke- 
mény Jánost  kiáltották  ki  fejedelemmé,  mire  Barcsay 
az  országot  hűsége  alól  feloldozá  és  leköszönt. 


Kemény  János. 

(1661.  jan.  1.-1661.  nov.  20.) 

Alig  lett  megválasztva  Kemény,  Konstantiná- 
polyból levél  érkezett,  mely  hirüí  adá,  hogy  Barcsay 
küldöttje  oda  érkezett  s  a  szultán  Keménynek  ma- 
gyarhoni hadakkal  való  berontását  annyira  zokon 
vette,  miszerint  tavaszszal  seregekkel  szándékozik 
elárasztani  Erdélyt.  Jött  még  más  üzenet  is.  Kemény 
a  szultánhoz  is  beküldte   a  szokott  követséget,  mely 

az  uj  fejedelmek  részére  athnamét  szokott  hozni ;  a 
szultán  ezt  felelte :  ha  megválasztották,  ám  legyen, 
de  a  kéf-évi  adót  és  a  sarcz  hátralékát  küldje  be, 
azonfelül  fiát,  Simont,  adja  zálogul,  —  a  fejedelmi 
jelvényeket  pedig  a  temesvári  basától  személyesen 
vegye  át.  Kemény  csak  annyira  vállalkozott,  hogy 
Temesvárra  kész  elmenni,  ha  menedéklevelet  kap, 
—  de  ez  a  Portát  ki  nem  elégíté. 

E  közben  Barcsay  Ákos,  Írásbeli  fogadása  elle- 
nére, mindent  elkövetett,  hogy  török  segélyt  nyer- 
jen, de  egypár  levele  Kemény  kezébe  került,  mire  ez 
Barcsayt  és  testvérét,  Barcsay  Andrást  elfogatá. 
András  Fogarasban  kivégeztetett,  Ákost  pedig  — 
midőn  a  török  közeledtének  hirére  Kővárba  vitték  — 
a  fedezetéül  mellé  rendelt  lovas  kiséret  Répa  falunál 
keresztüllőtte  s  ott  hagyta.  A  kozmatelki  lakosok 
temették  el. 

A  török  hadak  csakugyan  berontottak  Ali  basa 
parancsnoksága  alatt,  még  pedig  egyszerre  többfelöl, 
utjokban  pusztítva  és  rabolva.  Ali  basa  rá  irt  a  ren- 
dekre, hogy  válaszszanak  uj  fejedelmet,  —  de  azok 
nem  jöttek  össze. 

Kemény  János  ezalatt  Magyarország  felé  húzó- 
dott, aztán  Huszt  alá  ment,  de  a  tatárok  által  há- 
borgattatván, a  Tisza  és  Bodrog  közt  állapodott 
meg,  bevárandó  Montecucculit,  ki  végre  nagy  kés- 
lekedés után  aug.  30-án  egyesült  Keménynyel. 

Ali  az  egyesült  tábor  közeledésének  hirére 
visszaindult.  Útját  Nagy-Bányáról  Beszterczének 
vette,  s  e  város  alól  felszólitá   a  szász  hatóságokat, 

hogy  táborába  követeket  küldjenek.  Tatárjai  most 
az  országnak  megkímélt  nyugati  részét  dúlták  fel  s 
ezalatt  maga  Vásárhely  alá  ment,  hol  170  ezer 
fogoly  felett  tartott  szemlét.  Itt  megállapodott,  hogy 
a  fejdelem-választás  kérdését  elintézze.  De  e  pontnál 
meg  volt  akadva,  követelései  olyanok  voltak,  me- 
lyeknek végrehajtására  senki  sem  akart  vállalkozni. 
Még  benyomulásakor  megkinálta  a  fejdelmi  székkel 
Zólyomi  Miklóst,  de  e  szándékát  Rhédei  Ferencz 
meghiusitá.  Most  Petki  Istvánnak  ajánlá  fel,  s  mint- 
hogy ö  sem  akarta  felvállalni,  szept.  12-ón  a  tábo- 
rába érkezett  szász  követekre  rá  parancsolt,  hogy 
válaszszanak.  „Ok  —  válaszolák  másnap  —  csak 
egy  a  három  nemzet  közül,  s  erre  nincsenek  feljogo- 
sítva." Némi  tanácskozás  után  a  követek  egyikéhez, 
Soter  Péterhez  fordult:  „Ki  vagy?"  —  „Én  a  budai 
(t.  i.  bodendorfi)  pap  vagyok."  —  „A  budai  basa  nagy 
ur,  lehetsz  fejdelem."  —  „De  én  igen  szegény  va- 
gyok I'^  —  jiElég  gazdag  a  szultán,  nagy  úrrá  tesz." 
Végre  Ali  belenyugodott,  hogy  a  fejdelmi  székre 
magyar  nemest  kell  emelni,  s  midőn  többen  a  Kemény 
táborából  haza  oszlottak  közül  nála  megjelentek,  egy 
környékbeli  főúrnak,  Apafi  Mihálynak  személyét 
hozták  szóba.  Mihály  fia  volt  Györgynek,  a  hatalmas 
tanácsurnak,  s  nemrég  szabadulván  ki  a  tatár  rab- 
ságból, jószágán,  Ebesfalván  vonta  meg  magát.  Mint 
szelid,  becsületes,  tudományos  ember  jó  hirben  állt, 
s  Ali  basa  utána  küldött.  Nagy  volt  a  rémület  az 
ebesfalvi  udvarháznál,  midőn  a  törökök  megjelentek. 
A  ház  asszonya,  Bornemisza  Anna  gyermekágyban 

feküdt,  s  Mihály  ur  nagy  szorongások  közt  vált  el 
tőle.  De  alig  indult  el,  midőn  egy  utána  küldött  lo- 
vas legény  tudtára  adta,  hogy  neje  fiat  szült.  A  tá- 
borba érve  már  mint  fejedelmet  üdvözlék,  fényes 
sátorba  vezették  s  diszőrsóggel  látták  el.  Rögtön 
hozzáfogtak  a  választáshoz  s  a  formákat  jól-roszul 
megtartva,  Libaneson  (egy  rét  Maros- Vásárhely  kö- 
zelében) megválaszták.  Ali  szept.  1 6-án  a  csengei 
mezőn  fiává  fogadta,  s  feldiszité  a  jelvényekkel. 

E  választásról  Kemény  Kolozsvár  tájékán  ér- 
tesült, hova  Montecucculival  együtt  ez  időben  érkezett. 
Kemény  sietteté  a  megütközést,  de  hasztalan.  Monte- 
cucculi  kerülte  a  csatát,  —  nem  csak,  de  sőt  rövid 
idő  múlva  visszavonult  a  királyi  sereggel,  mire  Ke- 
mény is  kénytelen  vala  kivonulni. 

Ali  basa,  miután  az  ország  nagy  részét  felpré- 
dálá,  szintén  távozott,  Ibrahim  basát  hagyván  mint- 
egy 4000  emberrel  Apafi  védelmére. 

Apafi  nov.  20-ra  Kis-Selykre  országgyűlést 
hivott  össze,  melynek  tulajdonképeni  feladata  volt 
az  ő  megválasztását  törvényes  formák  közt  végre- 
hajtani, —  mi  aztán  raeg  is  történt. 


Apafi    Mihály. 

(1661-1690.) 

Apafi  a  kis-selyki  gyűlés   után   felszólításokat 
küldött  Kemény  párthíveihez,  hogy  siessenek  hozzá, 

teljes  bocsánatot  s  jószágaik  visszaadását  biztosítván 
számukra.  E  levelek  Kemény  kezébe  estek,  ki  most 
egy  határozott  lépést  akart  tenni  széke  visszafogla- 
lására. A  perez  kedvezőnek  látszott,  mert  a  for- 
rongó országban  alig  volt  valami  török  erő.  ügy 
hivé,  hogy  a  kulcsos  városok  könnyen  kezébe  esnek, 
s  bár  tanácsosai  szándékát  ellenzettek,  segélyt  kért 
a  szatmári  kapitánytól  s  elindult.  1662.  jan.  3-án 
egyesült  a  német  hadakkal,  de  az  esőzés  miatt  meg- 
romlott utakon  nehezen  haladt.  Jövetelének  hirére 
Apafi  Segesvárra  indult  s  Keményhez  egyezkedés, 
Alihoz  pedig  segélykérés  végett  követeket  küldött. 
Ajánlatait  Kemény  visszavetette.  Ezalatt  Kemény 
megérkezett  a  szász  földre,  de  megjött  Kucsuk  is, 
kit  Ali  segélyhadakkal  küldött  Erdélybe,  s  egyesült 
Apafival.  Keménynek  most  tanácsurai  visszavonulást 
ajánlottak,  de  nem  fogadta  el,  nehogy  megszaladni 
láttassék.  Jan.  23-án  Nagy-Szőllősnél  megütközött 
Kucsukkal,  de  teljesen  megveretett  s  maga  is  a  csa- 
tatéren maradt.  Harczosait  nem  üldözte  Kucsuk,  ezek 
részint  Magyarországba,  részint  a  szomszéd  várakba 
menekültek.  Keménynek  még  holttestét  sem  találták 
meg,  ugy  összetiporták  a  száguldó  paripák. 

Apafi  most  arra  törekedett,  hogy  a  benn  szo- 
rult német  várörségektöl  szabaduljon,  midőn  hire 
jött,  miszerint  a  nagyvezér  200,000  embert  fegyver- 
zett föl,  hogy  Ausztrián  a  Kemény  János  melletti 
beavatkozásért  boszut  álljon.  A  török  seregek  meg 
is  indultak,  s  Apafinak  is  —  kénytelen-kelletlen  — 
táborba  kellett  szállnia,  s  mert  a  nagyvezér  Magyar- 

hon  fejedelmének  akarta  öt  tenni,  nagy  pompával 
fogadta,  és  vele  a  magyarokhoz  kiáltványt  is  Íratott. 
(1663.  okt.  22.)  —  Miután  Apafi  Érsekújvárt  be- 
vette, télire  hazatért  Erdélybe. 

4-  másik  évben  ismét  Magyarországra  indult, 
de  a  hadjáratnak  a  vasvári  béke  (1664.  aug.  10.) 
véget  vetett.  E  békének  több  pontja  Erdélyt  is  ér- 
deklé :  a  német  és  török  örségek  elhagyják  az  er- 
délyi területet  s  várakat,  Szatmár,  Szabolcs  s  az  ehhez 
tartozó  hajdúság  a  magyar  király  uralma  alá  kerül- 
nek ;  Karánsebes,  Lúgos  és  Nagy- Várad  vidékei 
(Érsekújvár  is)  a  szultánéi  maradnak  ;  Erdély  sza- 
badon választja  fejedelmeit,  de  Rákóczy  Ferencz  s 
Kemény  Simon  ki  vannak  zárva  a  választásból. 
Székelyhíd  el  fog  rontatni  (valamint  Zerinvára  is). 
Ez  időben  a  bécsi  kormány  ellen  Magyarorszá- 
gon mind  nagyobb  lett  az  elégedetlenség  ;  a  mozga- 
lom élén  a  Zrínyiek,  Wesselényi  nádor,  Nádasdy 
Ferencz,  I.  Rákóczy  Ferencz  és  Frangepán  álltak. 
Az  urak  Apafit  is  felszólították  a  csatlakozásra,  ki 
aztán  a  Portán  tett  is  lépéseket  érdekökben.  Hanem 
ez  összeesküvés  szerencsétlen  véget  ért :  Zrínyi 
Péter,  Nádasdy,  Frangepán  pallos  alatt  vérzettek  el 
(1671,),  mig  Rákóczy  nagy  összeg  pénzen  kegyel- 
met nyert.  Az  összeesküvés  részesei  közül  sokan 
Erdélybe  menekültek,  hol  Apafi  által  jól  fogadtattak, 
s  Teleki  Mihály  —  ki  a  kormány  élén  állt  —  min- 
den lehetőt  elkövetett  érdekökben. 

Volt  azonban  egy  férfiú,  ki  az  osztrák  érdekek 
mellett  buzgólkodott,  Rothal  kassai  parancsnokkal 

közlekedésben  állt,  Bécsből  bárói  czimet  fogadott  el, 
s  németes  érzelmét  le  kezdé  leplezni.  E  férfi  Bánfi 
Dénes  vala,  az  ország  leghatalmasabb  főura,  —  s 
Teleki  most  annak  megbuktatására  dolgozott.  E  czél- 
ból  egy  ligát  alakított,  melynek  legtevékenyebb  tagja 
Bánfi  ellensége,  a  szintén  gazdag  és  hatalmas  Béldi 
Pál  lett.  Bánfi  megsejtvén  a  veszélyt,  hadat  kezdett 
szedni,  de  elfogatott  s  Bethlenvárban  lefejeztetett. 
(1674.  decz.  18.) 

—  Itt  megemlítjük,  hogy  I.  Rákóczy  Ferencz 
(II.  Rákóczy  György  fia),  Erdély  választott  —  de 
nem  uralkodhatott  fejedelme  1675.  jul.  4-én  meg- 
halt, mint  6  hónapos  gyermeket  hagyván  hátra 
II.  Rákóczy  Ferenczet,  a  magyar  szabadságharczok 
legnagyobb  hősét.  — 

Bánfi  bukása  után  Teleki  nemsokára  másik  el- 
lenlábasát, Béldi  Pált  is  elmozdította  útjából,  kit 
azon  ürügy  alatt,  hogy  a  fejedelemségre  törekszik,  a 
fejedelem  által  elfogatá.  Béldi  később  kiszabadult, 
—  a  Portára  ment,  de  ott  újra  fogságba  került  s  ott 
is  halt  meg. 

A  magyarhoni  bujdosók  ügye  ezalatt  kedvezőbb 
fordulatot  vett.  Apafinak  XIV.  Lajossal  egy  nagy- 
fontosságú szövetsége  jött  létre,  s  éppen  a  lengyel 
király  udvarában,  ki  most  már  az  elégületleneknek 
megengedé,  hogy  birodalmában  harczosokat  toborz- 
zanak.  E  szövetség  müvén  már  három  év  óta  dol- 
goztak ügynökeik,  míglen  1676-ban  az  egyezkedés 
komolyan  munkába  vétetek ;  a  franczia  udvar 
Forwall    ezredest    s     Reverend     Pomokos     abbét 

küldé  Erdélybe,  hol  ezek  a  fejedelemmel  s  Telekivel 
közlekedésbe  tették  magukat.  Az  egyezkedési  pon- 
tok aláirására  Varsó  nézetett  ki.  A  franczia  biztos 
Bethune  marquis  volt,  s  a  szerződés  1677.  máj. 
27-ikén  jött  létre.  E  szerint  Apafi  s-a  bujdosók  ha- 
dai egy  egészet  fognak  képezni,  mely  felett  a  főha- 
talom a  fejedelmet  illeti  s  mely  a  háborút  júliusban 
megkezdi ;  fővezér  Teleki  lesz,  ki  mellé  a  bujdosók 
12  tanácsost  választanak.  Apafi  s  a  rendek  Lajos 
tudta  nélkül  Leopolddal  nem  békülnek,  de  ennek 
gondja  lesz,  hogy  a  Porta  megny éressék.  Mig  a 
háború  tart,  a  segély-pénz  évenkint  100,000  tal- 
lér lesz. 

Daczára  ennek,  Apafi  nyiltan  még  nem  léphe- 
tett fel,  mert  a  Porta  az  országos  felkelést  eltiltá. 
Kárpótlásul  ezért  a  párisi  udvar  Sándor  Gáspárt,  az 
erdélyi  ügynököt,  mint  frigyes  társ  követét  előzé- 
kenységgel fogadta  s  a  király  nem  volt  fukar  az  Ígé- 
retekben és  biztatásokban.  Ehhez járult,hogy  Leopold- 
nak  azon  követe,  ki  a  Portára  ment,  hogy  ott  Apafi 
ellen  panaszt  emeljen,  kihallgatást  sem  nyert,  s  a  fe- 
jedelem ebből  tájékozta  magát,  hogy,  mint  a  korábbi 
években,  titokban  nyújthat  pártolást  a  felkelőknek 
továbbra  is.  Oszfelé  megérkeztek  a  lengyel  földön 
toborzott,  6000  főt  számláló  segélyhadak  Bohaim 
marquis  vezérlete  alatt,  meg  az  Erdélyben  gyűjtött 
4000  ember  20  ágyúval  Forwal  alatt  és  Telekivel, 
s  azóta  a  hadjárat  nagyobb  mérvben  folyt.  Némi 
török  és  tatár  hadak  is  voltak  velők  s  Nyalábvárnál 
eléggé  jelentékeny  diadalt  arattak. 

A  magyarhoni  elégületlenek  1678-ban  ;i  fiatal, 
de  fényes  tehetségű  Tököli  Imrét  választottak  t'ove- 
zérökké,  kit  hadi  működésében  Apafi  is  támogatott, 
s  ki  rövid  idö  alatt  oly  nagy  sikert  aratott,  hogy  már 
Morvát  és  Ausztriát  is  pusztittatá ;  midőn  azonban 
a  franczia  király  Leopolddal  békét  kötött,  Tököli  is 
elfogadta  az  ajánlott  fegyverszünetet,  de  a  békét 
hosszas  alkudozás  után  sem  sikerült  megkötni. 

Tököli  nőül  vévén  Zrinyi  Ilonát,  I.  Rákóczy 
Fei*encz  özvegyét,  a  szultánnal  —  ki  most  hajlandó 
volt  a  fölkelést  segíteni  —  szövetséget  kötött,  s  miu- 
tán a  franczia  királytól  is  nyert  pénzbeli  segedelmet, 
1682-ben  újra  megkezdé  a  háborút,  és  pedig  ismét 
szerencsével.  Fülek  alatt  hozzá  érkezett  Ibrahim 
budai  basa,  ki  öt  a  szultán  nevében  Magyarország 
királyává  nevezte,  de  Tököli  a  királyi  czimet  nem 
fogadta  el,  elégnek  tartván  a  fejedelmi  méltóságot. 
Magyarország  ekkor  a  Vág- vonalig,  néhány  vár  ki- 
vételével, Tököli  hatalmában  volt,  ki  most  Kassán 
országgyűlést  tartott,  hol  a  rendek  megtették  hódo- 
latukat  a  fejedelemnek,  s  20,000  aranynyal  kövele- 
ket küldtek  a  szultánhoz. 

A  szultán  ép  ekkor  nagy  hadjáratra  készült 
Leopold  ellen,  s  1 683-ban  Kara  Musztafa  nagyvezér 
alatt  megindítá  seregeit.  Tököli  Eszéknél  jelent  meg 
a  török  táborban,  s  a  roppant  haderő  egyenest  Bécs 
felé  nyomult,  s  azt  jul.  14-én  ostromolni  kezdé. 
Apafi  is  kiindult  egy  csapattal  s  egész  a  Lajtha  mel- 
letti Bruckhoz  ért,  honnan  pár  száz  lovassal  a  nagy- 
vezérhez rándult,  ki  öt  Bécs  alatt  zeneszóval  fogadta, 

aztán  visszaküldé  Győr  alá.  Bécs  kát  hónapig  tar- 
totta magát,  midőn  végre  a  legnagyobb  szükség 
idején  Szobieszki  János  lengyel  király  szept. 
1  2-én  a  nagyvezér  hadait  szétszórta  és  Bécset  meg- 
szabadítá.  Apafi  okt.  havában  került  haza,  a  kudarczot 
vallott  nagyvezért   pedig  a  szultán  megzsinóroztatá. 

Ettől  kezdve  Magyarországon  a  török  csatát 
csata  után,  várat  vár  iitán  vesztett,  —  hatalma  meg 
volt  törve.  A  dolgok  eme  gyors  fordulata  Erdélyben 
is  nagy  változást  idézett  elő :  belátták,  hogy  az  oz- 
mán védurasága  rövid  idő  alatt  itt  is  lehetetlenné 
fog  válni,  s  jobb  lesz,  ha  szerződés  alapján  csatla- 
koznak Ausztriához.  S  midőn  a  Porta  megkereste 
Apafit,  hogy  a  bécsi  udvarnál  részére  békét  keressen, 
a  fejedelem  követeket  küldött  Bécsbe,  s  bár  a  tö- 
röknek kért  béke  megtagadtatott,  —  azon  szándék 
kijelentése,  hogy  Erdély  Ausztriához  áttérni  haj- 
landó lett,  szives  fogadtatásban  részesült. 

A  bécsi  kormány  nem  soká  késett  Erdély  meg- 
szállásával. 1685.  őszén  tudtára  adá  Apafinak,  hogy 
az  akkor  Erdélyhez  tartozott  Mármarost  télire  csá- 
szári seregek  fogják  megszállni,  —  s  Veterani  tá- 
bornok egy  gyalog  és  négy  lovas  ezreddel  csakugyan 
megérkezett. 

Megkezdődött  tehát  Erdély  tervszerű  megszál- 
lása ;  egyelőre  azonban  csak  az  úgynevezett  hódolt- 
sí^g,  a  Szamoson  túli  rész  vétetett  igénybe.  Hogy  a 
lej  edelemnek  a  tervben  nem  sok  része  volt,  mutatja 
az,  hogy  a  megszállást  ellenséges  lépésnek  vette  és 
Szebenbe  futott,  védelemre  készülvén. 

A  jövő  év  tavas25án  Scherfteiiberg  tábornok 
egyszerre  csak  Kolozsvár  mellett  Bonczhidánál  tá- 
borba szállt.  Nagy  lett  a  rémület ;  a  nép  a  hegyekre, 
erdőkbe  futott,  a  fejedelem  pedig  rendeletet  bocsá- 
tott ki,  hogy  a  nép  lándzsára  keljen,  a  nemesség 
keljen  föl,  —  s  pár  hét  alatt  mintegy  20,000  ember 
gyűlt  Szeben  alá. 

Ezalatt  Bécsből  leérkezett  egy  diploma,  melyet 
Szebenben  egy  bizottság  vett  vizsgálat  alá  Teleki  el- 
nöklete alatt.  Ez  egyezményt,  mely  a  „bécsi  tracta- 
tus''  czim  alatt  ismeretes,  a  császári  és  erdélyi  biz- 
tosok Bécsben  1686.  jun.  28-án  írták  alá,  s  pontO' 
zatai  a  következők  :  A  császár  megvédi  Erdélyt  és 
a  Részeket,  mely  a  fejedelem  s  utóda  kormánya 
alatt  marad  az  eddigi  jogalapon,  s  ennek  eddigi  czíme 
is  meghagyatik,  valamint  fia  is  megerősíttetik.  A 
védő  sereg  zsoldját  a  császár  fizeti,  élelmét  az  ország 
látja  el.  A  visszafoglalandó  földből,  a  mi  valaha 
Erdélyhez  tartozott,  hozzá  csatoltatik.  A  császár 
nem  csorbítja  a  fejedelem  jogait.  Nem  háborgatja  a 
teljes  vallásszabadságot,  nem  hoz  be  papi  jogot.  A  fe- 
jedelem szabadon  él  a  szövetkezés  jogával,  de  az  ne 
ellenkezzék  a  jelen  szerződéssel.  Nyilvánosan  Erdély 
csak  akkor  csatlakozik,  ha  Várad  és  Temesvár  vissza 
lesz  foglalva.  Téli  szállásolásokkal  Erdély  nem  há- 
boríttatik,  csak  ha  Erdély  java  ugy  hozná  magával. 
A  törökkel  kötendő  békébe  Erdély  s  a  két  Oláh- 
ország befoglaltatik  s  a  császár  azon  lesz,  hogy  a 
török-adót  megszüntesse.  Erdély  s  rendéi  évenkint 
25,000  aranyat  fizetnek  a  császárnak,   erős  szükség 

esetében  fuvarral,  eleséggel  szolgálnak.  Ezen  szer- 
ződés s  az  ország  biztosságaért  Kolozsvárt  és  Dévát 
átadják,  ugy  hogy  az  őrség  két  harmada  császári 
katonákból  álljon.  Háború  végével  azonban  ezekből 
is  távozik  az  őrség.  A  szerződés  titokban  fog  tar- 
tatni, de  egy  hónap  alatt  ratiíicáltatni  fog. 

Scherffenberg  tábornok  sürgette,  hogy  Apafi  ez 
egyezményt  irja  alá,  de  sem  fenyegetése,  sem  szép 
szavai  nem  értek  czélt,  —  az  egyezmény,  mely  Er^ 
dély  önállóságát  fenyegette,  visszautasíttatott,  —  s 
július  közepén  a  tábornok  parancsot  kapott,  siessen 
Buda  alá,  mely  szept.  2-án  vissza  is  foglaltatott. 

A  következő  1687.  év  volt  az,  melyben  Er- 
délyt véglegesen  megszállották  a  német  hadak.  Ez 
év  tavaszán  Karaffa  eperjesi  vértörvényszékével  oly 
rémületet  támasztott,  hogy  a  megrendített  Magyar- 
ország, miután  időközben  a  mohácsi  téren  a  török 
erő  is  döntő  vereséget  szenvedett,  sok  mindenfélének 
elfogadására  hajlandóvá  lett,  mit  különben  mint 
alkotmányának  sarkpontjával  összeütközőt  elvetett 
volna.  A  dolognak  Erdélyre  is  volt  hatása,  s  a  han- 
gulatot az  ellen-nem-állásra  itt  is  előkészité.  A  meg- 
szállás végrehajtásával  a  kormány  Károly  lothrin- 
geni  herczeget  bizta  meg,  ki  szeptember  elején  már 
Erdélynek  vette  útját. 

A  herczeg  táborából  Houchin  szatmári  parancs- 
nok, mint  követ,  okt.  1-én  Apafihoz  érkezett.  A 
valót  nem  elébb,  csak  ekkor  tudták  meg  :  A  császár 
hadai  azért  jönnek,  hogy  a  török  járom  alól  felszaba- 
dítsák őket.  Küldje   a   fejdelem  biztosait  táborába  s 

lássa  el  azt  kellő   mennyiségű   eleséggel.   Ok   Várad 
ellen  fognak   munkálni,  de,  hogy   biztosak  legyenek, 
szükség   néhány    ezredet   Erdélybe    szállítani,    ezek 
számára  nyissák  meg  a  várakat.  —  Az  országos  bizott- 
ság Radnóthon  tárgyalta  a  dolgokat.  Egyetlen  emberök 
sem   volt  táborban,  ellenállásra  gondolni  sem  lehe- 
tett, s  százezer  forintot  s  tetemes  mennyiségű  élelmet 
Ígért    a   berezegnek,   ha  Erdélyt  megszállás   nélkül 
hagyják.  A  berezeg  Székelyhidán  kapta  ez  ajánlatot, 
de  anélkül,  hogy  azt  válaszra  is  méltatta  volna,  foly- 
tatta Htját.  Somlyónál  uj  követség  ment  eléje,  meg- 
ujitván    az   előbbi  követség   ajánlatait  és  kérelmeit. 
Tagadó  válaszszal  boesáttattak    vissza   s   Scherffen- 
berg  Apafihoz  küldetett.   A  berezeg  elébb  nyomult, 
útjában   mindenütt    megszállva   a    várakat,    melyek 
ellenállni  képtelenek    voltak :   Somlyót,   Kolozsvárt, 
melynek   kiváltságait  a  berezeg   Írásban   is   megerö- 
sité,  s  melynek  paranesnokává  Veteranit  nevezte  ki, 
Szamosujvárt.    Ezzel   az   ország  kapui  kezében  vol- 
tak, s  a  berezeg  feltartóztatására  gondolni  sem  lehe- 
tett. A  fejdelem  azon  hittel,  hogy  megmentheti  várai 
némely   részét,  az    országos    bizottsággal    Szebenbe 
ment,  s   innen    elfogadván    Seherffenberget,   vissza- 
küldé  azon  ajánlattal,  hogy  hajlandó  a  berezeg  kivá- 
natait  elfogadni,  de   óhajtaná,  hogy  Szebent   kímélje 
meg  az  őrségtől.  Nem   lehet,  volt  a  berezeg  válasza, 
mert  ez  fontos  hely. 

Ezalatt  az  országos  küldöttség  visszatért  a  ber- 
ezeg táborába,  s  október  2  7 -kén  Balázsfalván  csak- 
ugyan létrejött  a  kiegyezés.   Két   része   van   annak : 

1  ^ 

Erdély  története.  *■*' 

az  első  a  foglaló  hadsereg  ügyét  szabályozza,  mely 
élelmet,  bort  s  lovai  száraára  abrakot  ingyen  nyer, 
s  átveszi  Szeben,  Kolozsvár,  Besztercze,  Gyula- 
Fehérvár,  Szász-Sebes,  Szász-Város,  Vásárhely, 
Déva,  Szamosujvár,  Somlyó,  Monostor  és  Tövis 
várait,  s  kötelezi  a  fejdelmet,  hogy  a  Részeken  kivül 
magáért  Erdélyért  700,000  forintot  fizessen  s  a  ha- 
dakat ingyen-szállással  lássa  el.  E  békés  megroha- 
nás, e  véduraság  többjébe  került  Erdélynek,  mint 
az  Ali  sarcza,  s  a  kiegyezés  második  része  is  keve- 
sebb önállóságot  hagyott  meg,  mint  mennyivel  a 
török  véduraság  alatt  birt.  Apafi,  családja,  udvara 
s  a  nemesség  kiköltöznek  Szebenböl,  ott  telelhetnek, 
a  hol  akarnak.  A  vallásszabadság  épségben  marad. 
A  hadak  a  fejdelem  jogaiba, a  közkormányzásba  s  az 
országgyűlés  ügyeibe  nem  elegyednek.  Erdély  fej- 
delmeinek  adományozási  joga  nem  csorbíttatik.  Meg- 
támadtatás  esetére  az  ország  védelmeztetni  fog.  Az 
ország  hadi  szereihez  csak  nagy  szükség  esetében 
nyúlnak.  Altalános  amnestia  adatik  annak,  a  ki  kéri. 
Az  őrség  tavaszszal  mindenünnen  elvonul,  ha  a  hadi 
szempontok  nem  tanácsolnák  a^  ellenkezőt.  Saját 
mentegetése  végett  küldhet  a  fejdelem  követet  a 
Portára. 

Ezek  főpontjai  ama  szerződésnek,  mely  az  or- 
szág elfoglalását  körüli  rá.  Harmadnap  múlva  a  fej- 
delem már  bujdosó  volt  saját  országában.  Ez  nap, 
okt.  29-én,  indult  könyező  nejével  s  a  nemességgel 
Fogarasba,  s  nyomába  30-án  Scherffenberg  beköl- 
tözött Szebenbe. 

A  herczeg  elhagyd  az  országot,  miután  azt  el- 
foglalta s  négy  hadi-kerületre  osztá  :  a  kolozsvárira, 
Starhemberg  Guido,  a  beszterczeire  Piccolomini 
Aeneas  Sylvius,  a  fehérvárira  Veterani  s  a  szebenire 
Selierffenberg  alatt,  ez  utóbbi  lévén  az  ügyek  fökor- 
raányával  megbizva.  A  beszállásolások  végrehajtat- 
tak, de  ezúttal  még  akkép,  hogy  a  hadak  nem  lépték 
át  a  Maros  határát.  Daczára,  hogy  egyik-másik  föur 
még  bizott  a  német  hadak  kivonulásában,  hogy  a 
balázsfalvi  okmány  egyik-másik  pontja  még  az 
önálló  fejdelemség  jogairól  szól,  Erdély  elfoglalása 
bevégzett  ténynyé  vált,  a  fejdelem  pedig  azóta  alig 
több  egyszerű  polgári  biztosnál. 

Néhány  héttel  később  a  pozsonyi  országgyűlés 
raeghozá  az  uralkodóház  féríiágának  javára  az  örö- 
kösödési törvényt,  s  e  tény  az  erdélyi  közjogot  ujabb 
átalakulással  fenyegette. 

A  kormány,  mely  e  zavaros  időkben  Erdély 
igazgatását  vezette,  a  tanácsurak  t.  i.  s  országos  biz- 
tosok a  megtörténteken  nem  nyugodtak  meg,  s  annyi- 
val kevésbbé,  mert  a  balázsfalvi  okmány  még  nem 
birt  felső  szentesítéssel  és  méltán  csak  ideiglenesnek 
tekintetett.  A  Bécsben  székelő  követség  utasítva 
lett,  hogy  a  bécsi  okmány  szentesítését  sürgesse. 
„Megváltoztak  a  viszonyok",  hangzott  az  1688-ban 
jan.  4-én  kiadott  válasz,  azonban  a  biztosok  utasít- 
tatni fognak,  hogy  a  lothringenivel  kötött  szerződés- 
hez tartsák  magukat.  S  ezalatt  Erdély  katonai 
főbiztosává  oly  embert  neveztek,  ki  már  nevénél 
fogva  is  rettenetes  :  Karaffát. 

13* 

Karaflfa  1G88.  január  végén  már  útban  volt. 
Jövetelének  liire  rémülettel  tölte  el  mindenkit,  s  a 
nép  képzelödésében  már  látta  a  vascsizmákat,  me- 
lyekkel kínoztatni  fog.  A  rendek  követeket  küldtek  . 
üdvözletére;  Deézsnél  találkoztuk  ezek  vele,  honnan 
12  ökörtől  vont  szekéren  ment  Kolozsvárra, , Jeléül, 
—  monda  egy  akkori  gúnyos  ember,  —  hogy  '<^  ^^ 
fiaidból  is,  oh  Erdély,  oly  szelid  barmok^U  akar  csi- 
nálni.''' Innen  Szebenbe  indult,  hol  egyenesen  a  feje- 
delmi palotába  szállott  be. 

KaraíFa  nem  elégedett  meg  a  balázsfalvi  egyez- 
ménynyel, —  ö  hűségi  nyilatkozványt  kivánt,  s  a 
rendek  követsége  elé  aláirás  végett  egy  hódolati 
nyilatkozatot  terjesztett,  mely  szerint  „Erdély  visz- 
szatér  Magyarország  királyához,  melytől  az  irigy 
sors  s  némelyek  nagyravágyó  merénye  választá  el ; 
elfogadja  Leopold  és  utódai  mint  Örökös  magyar 
királyok  oltalmát;  lemond  önkény tesen  keresztény 
buzgalomból  a  török  vóduraságról,  azzal  nem  fog 
érintkezni,  nem  küld  neki  adót,  ajándékot,  s  az  ural- 
kodóház más  elleneivel  sem  érintkezik,  s  a  ki  tenné, 
marasztassék  el  felségsértésben.  Elfogadván  ő  fel- 
sége oltalmát,  a  még  meg  nem  szállott  Kővár,  Huszt, 
Görgény,  Brassó  váraiba  megengedik  német  őrség 
szállítását.  Különben  kérik  ö  felségét  jogaik,  ki- 
váltságaik s  a  vallásszabadság  megerősitésére,  a 
lothringeni  herczeggel  kötött  szerződés  épségben 
maradvánr."  A  megdöbbent  követség  egypár  napig 
tanácskozott  együtt,  -  de  a  halogatás  miatt  boszus  * 
Karaífa    ágyúira    mutatott.   „De    ki   is    mert   volna 

ekkor  Karaffának  ellenállni  ?"  kérdi  Bethlen,  s  a 
követség  máj.  9-én  aláirta  az  okmányt.  Másnap,  máj. 
10-én  országgyűlés  nyilt  meg  Fogarason.  Karafta 
fenyegetéseit,  hogy  az  okmány  el-nem-fogadása  ese- 
tére Apafit  családjával  Bécsbe  kisérteti,  kétségtele- 
nül raeghallá  ez,  s  a  gyűlés  ellenmondás  nélkül 
elfogadta,  megerösité  az  okmányt. 

S  most  következett  végrehajtása  az  okmánynak. 
Fejdelem,  rendek  letették  az  esküt.  Az  őrség,  mely- 
lyel  bejöttekor  Karaöa  az  ország  Maroson  tul  fekvő, 
még  meg  nem  szállott  részeit  is  elfoglaltatta,  most 
birtokba  vette  a  kikötött  várakat,  —  csak  Brassó 
állott  ellen,  mignem  máj.  26-án  Veterani  által  be- 
vétetett, s  úgynevezett  ,, lázitói"  keresett  kínzással 
kivégeztettek.  Karaffa  a  hitlevéllel  Herbstheimot 
Bécsbe  küldé.  A  mily  váratlan,  oly  kellemes  volt  a 
császárra  nézve  a  nem  remélt  eredmény:  „Soha  nem 
fogom  roppant  érdemeidet  elfeledni",  irá  neki.  Teleki 
12,000  frtot  érő  ezüstnemüt  kapott 

Karaífa  bevégezvén  feladatát,  távozott  ;  helyét 
Veterani,  aztán  Heissler  foglalá  el. 

Ez  időben  a  fejedelmet  nagy  csapás  érte :  eré- 
lyes ielkü  neje,  Bornemisza  Anna  1688.  aug.  8-án 
elhunyt.  E  veszteség  annyira  lesujtá  Apafit,  hogy 
búskomorságba  esett,  s  már  őt  is  félteni  lehetett.  A 
baj  nagynak  látszott,  követ  követ  után  küldetett 
tehát  Bécsbe,  hogy  az  ország  alkotmányát  biztositó 
diploma  kiállítását  sürgessék.  De  a  diploma  csak 
nem  jött. 

A    fejedelem     baja    szemlátomást   növekedett. 

1690.  tavasz  elején  Fogarasba  ment  s  pár  napig 
jobban  érzé  magát.  A  szórakozás  orvosi  rendeletből 
volt  ajánlva,  s  Teleki  húsvétkor  Heisslerrel  lako- 
mára hivta  el.  „Ez  a  vendégség  —  vadászat,  lójár- 
tatás,  muzsika,  táncz  és  minden  apparátusival  bizony 
íejdelmi  volt  és  hat  nap  tartott.  Ez  lön  Apafi,  Teleki, 
Heissler  és  Erdély  tora."  A  mulatság  után  Foga- 
rasba ment  a  fejdelem,  hol  gyűlést  tartott.  E  jobban- 
lét volt  életerejének  utolsó  vonaglása  ;  újra  ágyba 
esett  s  ápr.  15-én  elhunyt,  —  nem  minden  gyanúja 
nélkül  a  méregtőli  halálnak. 


II.  Apaü  Mihály  ós  Tököli  Imre. 

(1690—1691.) 

Midőn  I.  Apafi  Mihály  meghalt,  hasonnevű  fia 
csak  l-l  éves  volt.  Öt  a  rendek  már  1681-ben  meg- 
választák,  a  Porta  is  elismerte  (1684.),  —  most 
tehát  kormánytanácsot  neveztek  ki  melléje,  s  Bécsbe 
követet  küldtek,  hogy  Leopold  is  ösmerje  el. 

A  Porta  azonban  Erdélyhez  való  jogát  nem 
akarván  feladni,  az  öreg  Apafi  halála  után  Tököli 
Imrét  nevezte  ki  fejedelemmé  és  sereggel  Erdélybe 
küldé. 

Közeledtének  hirére  Heissler  Telekivel,  mint  az 
erdélyi  hadak  fögeneralisával  a  bodzái  szoroshoz 
ment  s  a  törcsvárit  aránylag  csekély  erővel  látták  el. 
Tököli  éppen  ez  utón  jött.  Aug.  15-én  hajnalban 
háromszáz  hajdúja,  takarva   sürü   köd  által,  megke- 

riiltc  a  törcsvári  sánczot,  megtámadta  s  elfoglalta. 
Táborát  Heissler  még  eznap  estve  oda  vitte,  de  az 
elfoglalt  váracsot  hiában  próbálta  visszavenni.  Most 
a  tábornok  arra  ügyelt,  hogy  az  átjö vetélt  a  szoro- 
sokon meggátolja,  s  várta  Tökölinek  ez  oldalról 
történendő  támadását.  De  Tököli  az  oláhokat  s  némi 
törököket  a  szoros  előtt  hagyván,  aug.  20.  és  21-ike 
közt  átszállitá  táborát  „oly  helyeken,  hol  lovas  soha 
sem  járt  előtte,  hol, csak  egy  lovas  mehetett;  térden 
mászván  s  a  lovak  farkára  fákat  kötvén,  ugy  eresz- 
kedtenek."  Ezalatt  a  törcsvári  szorosnál  folyton 
folytak  az  előőrsi  csaták,  s  aug.  21-én  Teleki  és 
Heissler  éppen  ilyennek  nézésébe  voltak  elmerülve, 
midőn  a  zernyestei  előőrsök  meghozák  a  rémhírt,  hogy 
Tököli  egész  hadával,  mintegy  tizezer  emberrel  az 
országban  van.  Az  ütközetet  nem  lehetett  kikerülni 
s  Heissler  és  Teleki  balsorsuk  előérzetében  lelkesi- 
ték  hadaikat :  „ime,  monda  az  utóbbi,  fehér  szakál- 
lamat kegyelmetek  közé  hoztam  s  kész  vagyok  meg 
is  halni".  Hadaik  valóban  elszántan  harczoltak,  — 
de  rósz  eredménynyel.  Összes  hadsergök  teljesen 
semmivé  lett :  egy  része  a  csatatéren  maradt,  a  többi 
megfutott.  Ezek  öldöklése  késő  estig  tartott.  Sok 
törzstiszt  s  az  erdélyi  nemességnek  több  tagja  a  csa- 
tatéren maradt.  Teleki  paripája  megbotlott  s  urával 
együtt  a  földre  esett,  —  másnap  tiz  sebbel  fején  s 
testén  találták  meg  a  halottak  közt.  Heissler  és 
Doria  ezredes  fogságba  estek. 

A   zernyestei    diadal   megnyitá  Tökölinek   Er- 
délyt; a  székelyek  azonnal  melléje  álltak,  s  a  Szeben 

közelében  tartott  országgyűlés  szept.   15-én  fejede- 
lemmé választotta.  Ij 

Tököli  beütésének  az  a  haszna  lett  Erdélyre 
nézve,  hogy  csakugyan  nyert  diplomát.  Bethlen  szept. 
8-án  érkezett  Bécsbe,  s  most  valóban  elhitték  neki, 
hogy  Tököli  ellensúlyozására  legjobb  lesz  megadni 
Erdélynek  kiváltságai  biztosítását,  —  a  fejedelemség 
kérdésének  eldöntését  azonban  akkorra  halasztották, 
ha  majd  a  fiatal  Apafi  20  éves  lesz.  —  A  diplomát 
Leopold  császár  okt.  1 6-án  irta  alá,  s  átadta  Beth- 
lennek, hogy  a  rendekkel  is  fogadtassa  el. 

Ez  időtájban  Lajos  bádeni  herczeg,  a  császári 
seregek  fővezére,  kit  Tököli  beütéséről  értesítettek, 
mintegy  tiz  ezred  lovassággal  Erdélyben  termett. 
Tököli  a  túlnyomó  erő  elől  Brassó  alá  vonult,  ott 
akarván  csatát  kisérleni,  —  de  az  oláhhoniak  s  a 
tatárok  haza  készültek,  s  a  törökség  sem  mutatott 
harczkedvet.  így  hát  Tököli,  Heissler  tábornokot 
magával  vive,  okt.  25-én  nehéz  szivvel  ide  hagyá 
Erdélyt  örökre.  —  A  kibujdosott  szabadsághős  ké- 
sőbb Heissler  tábornokkal  kicserélte  nejét,  Zrínyi 
Ilonát,  —  a  török  mellett  tovább  is  harczolt,  s  mi- 
dőn 1699-ben  a  Porta  Erdélyről  lemondott,  Bythi- 
niába  belebbeztetett.  Ott  halt  meg  1705.  szept.  13-án. 

Bethlen  a  hozott  diplomával  nov.  közepén  ér- 
kezett Szebenbe,  a  hová  II.  Apafi  Mihály  és  tanácsa 
magát  vonta  vala ;  onnan  az  ifjú  fejedelmet  Foga- 
rasba  kisérték,  hogy  a  diploma  felett  tanácskozza- 
nak, —  mig  Veterani  általános  amnestiát  hirdetett, 
mire  a  Tökölivel  kibúj dosottak  egy  része  is  visszatért. 

A  fogarasi  gyűlés  1691.  jan.  10-én  nyílt  meg, 
melyre  kir.  biztosnak  gr.  Falkenstein  Frigyes,  a  cs. 
seregek  fö-hadibiztosa  jelent  meg.  A  gyűlés  aztán 
elfogadta  a  diplomát,  mely  „Leopoldi  diploma"  név 
alatt  ismeretes,  —  azon  reménynyel,  hogy  az  ünne- 
pélyes alakban  is  ki  fog  adatni,  és  letette  a  hűség 
esküjét,  azt  írásban  is  átadván  a  biztosnak. 

Az  okmány  bevezetése  elhalasztandónak  látja 
Apafi  fejdelemségének  kérdését  ennek  nagykorúsá- 
gáig, de  addig  is  szűkségesnek  láttatott  a  rendeket  s 
azoknak  utódait  királyi  szóval  bíztosítni  bizonyos 
pontok  által  alkotmányuk  s  jogaik  megtartásáról: 
1)  A  bevett  vallások,  templomok,  iskolák,  plébániák 
ügyében  nem  fog  ujitás  történni ;  az  egyházi  rend 
nem  fog  ellenmondási  joggal  birni;  a  katholikusok 
saját  költségűkön,  más  hitvallás  sérelme  nélkül,  Ko' 
lozsvártt  építhetnek  templomot,  felépíthetik  a  gyula- 
fehérvári elpusztult  kisebb  templomot;  a  hol  kevesen 
vannak  magánosan,  a  hol  sokan  nyilvánosan  tart- 
hatnak isteni  tiszteletet.  2)  Az  eddigi  adományok, 
kiváltságok,  nemeslevelek,  czimek,  hivatalok,  méltó- 
ságok a  magyar  Részeken,  Székelyföldön,  Debreczen- 
ben,  megerősíttetnek.  3)  Az  Approbata,  Compilata, 
Verböczi  (az  eltörlött  ellenállási  pont  kivételével), 
az  országgyűlési  végzések,  a  szászok  municipalis 
joga  megerősíttetnek.  4)  A  közigazgatás,  országgyű- 
lés, törvénykezés  a  régi  állapotban  marad,  s  a  fiscus 
senkit  sem  fog  háborgatni.  5)  Hivatalokat  belföldiek 
nyernek.  6)  A  fiscusra  szállandó  jószágok  érdemes 
hazafiaknak   fognak  adományoztatni,  az   ellenségtől 

visszaveendő  magán-jószágok  visszadatnak  előbbi 
birtokosaiknak.  7)  Az  ország  fökormánjzóját  (hajdan 
vajdának  hivták),  helyettesét,  a  katonai  parancsno- 
kot, főkanczellárt,  a  tanácsurakat,  főispánokat,  a 
székelyszékek  főkapitányait,  az  itélőmestereket  s  a 
többi  méltóságokat  a  jelesebb  erdélyi  urak,  nemesek 
sorából  választja  az  uralkodó,  de  8)  akkép,  hogy  a 
kormányzót,  korlátnokot,  tanácsurakat,  itélőmestere- 
ket az  országgyűlés  jelöli  ki  s  terjeszti  fel  megerősí- 
tésre. 9)  A  tanácsurak  s  a  királyi  tábla  tagja  közül 
legalább  három-három  katholikus  legyen,  a  szász 
ispán  legyen  tagja  a  főtanácsnak,  egy  itélőmester 
legyen  katholikus  ;  azonban  a  mostaniak  hivataluk- 
ban maradnak.  1 0)  Országgyűlés  tartassék  évenkint. 
11)  A  kormányzó  lakjék  az  országban  s  esküdjék 
meg  a  hazai  törvényekre.  Mind  ő,  mind  a  tanácsurak 
a  királyi  kincstárból  kapnak  fizetést.  12)  Béke  ide- 
jén 50,000  tallér  adót,  háború  alkalmával  négyszáz- 
ezer rajnai  forintot  adózik  az  ország.  13)  Uj  adó 
nem  hozatik  be,  és  sem  a  régi,  sem  a  harminczad  nem 
fog  szaporíttatni.  14)  A  székely  saját  pénzén  kato- 
náskodik s  ezért  mentes  a  köztehertől,  de  a  székely 
jobbágy  nem  értetik  ide.  15)  A  szabad  kereskedés 
régi  állapotjában  marad.  1 6)  A  tized  haszonbérlése 
a  földesúré,  a  haszonbér  a  fiscusé  marad.  17)  Nagy 
őrséggel  nem  fog  sanyargattatni  az  ország ;  a  szük- 
ségesnek feje  német  generális  lesz,  ki  nem  avatko- 
zik közigazgatási  dolgokba,  s  hadi  ügyekben  a  kor- 
mányzóval, az  államtanácscsal  s  az  erdélyi  hadak 
főkapitányával  érintkezik.  18)   A   szász  nemzet  s  az 

adófizető  nép  válláról  levétetik  az  utasok  s  lovaik 
élelmezésének  visszaélés  által  szokásba  jött  terhe, 
postákról  az  államtanács,  fo<íadókról  pedig  a  főurak 
gondoskodván. 

Leopold  e  diplomát  1691.  decz.  31-én  irta  alá, 
mely  szerint  Erdély  nem  mint  hódítmány  ment  át  s 
nem  olvasztatott  be  az  örökös  és  hódított  tartomá- 
nyok módjára,  hanem  mint  Magyarország  egykori  ré- 
sze a  magyar  koronához  ment  vissza  s  alkotmánya 
biztosíttatott. 


V. 

A  „Leopoldi  diplomától"  korunkig. 


I.  Loopold.  —  II.  Rákóczy  Ferencz.  —  I.  József. 

(1692—1711.) 

A  „Leopoldi  diploma"  zárkövét  képezi  a  nem- 
zeti fejedelmek  korszakának  ;  ama  diploma  szentesí- 
tése idejében  és  után  volt  ugyan  még  Erdélynek  vá- 
lasztott fejedelme,  a  fiatal  II.  Apafi  Mihály,  de  ez 
az  uralkodást    nem  vehette  át,  a  mint   látni    fogjuk. 

A  most  bekövetkezett  gubernatori  korral  a  kor- 
mány élén  az  osztrák-házból  született  magyar  kirá- 
lyok jelennek  meg,  és  pedig  nem  választás,  hanem 
örökösödés  utján  ;  ezek  helytartóit,  a  gubernátoro- 
kat, az  országgyűlés  jelölte  ki,  s  a  kijelöltek  közül 
a  bécsi  udvar  nevezte  ki.  Az  első  gubernátor  Bánfi 
György  volt. 

Leopold  Erdélyben  való  uralmának  első  éveit  a 
szervezés  vette  igénybe,  s  ezt  a  kormány  azon  uj  takti- 

kávcal  kívánta  végrehajtani,  hogy  a  hon  fiaival  vi- 
tesse keresztül  azt,  a  mit  egykor  idegenek  keresztül- 
vinni nem  birtak.  E  czélra  az  erdélyi  népelemek 
mindenikét  igénybe  kellett  venni,  s  egyik  túlnyomó- 
ságát  a  másik  által  ellensulyoztatni. 

Az  1695.  évben  a  császári  fö-hadi  parancsnok, 
az  emberséges  Veterani,  Karánsebesnél  a  török  által 
meglepetvén,  elesett.  Halála  után  azon  ürügy  alatt, 
mintha  az  erdélyiek  a  törökkel  czimboráskodnának, 
a  szász  választófejedelem,  Caprara  és  Heissler  tá- 
bornokok 1  5  ezred  lovassal  és  3  ezred  gyalogsággal 
Erdélybe  nyomultak,  —  mely  uj  megszállás  nem  kis 
aggodalmat  keltett  az  országban ;  de  azzal  vigasz- 
talták magukat,  hogy  közeledik  II,  Apafi  Mihály 
nagykorúságának  ideje. 

A  fönebb  említett  diploma  ugyanis  kilátást  nyúj- 
tott arra,  hogy  II.  Apafi  Mihály,  ha  20  éves  lesz, 
—  a  hazai  törvény  értelmében  átveszi  a  fejedelmi 
kormányt,  hanem  e  szép  remény  meghiúsult  ;  mert 
1696.  nyarán  (ez  év  okt.  13-án  lett  volna  20  éves) 
a  kormány  katonai  fedezet  alatt  Bécsbe  viteté,  hová 
szept.  1  3-án  érkezett  meg  s  többé  nem  is  látta  Er- 
délyt. —   1713-ban  halt  meg.  — 

Erdély  fő-hadi  parancsnoka  ez  időben  gr.  Rabu- 
tin  volt,  ki  magát  a  gubernátort  s  a  tanácsosokat  is 
lefejezéssel  fenyegette,  s  ki  az  országban  csakhamar 
nem  Rabutin,  hanem  ., Rabbá  tőn"  nevet  kapott.  így 
aztán  a  szervezés  és  centralisatio  szépen  haladt  előre, 
s  midőn  a  szultán  (a  zentai  vereség  után)  a  karlo- 
viczi   békekötésben  —  1699.  jan.   26.  —  Erdélyről 

lemondott,  —  annak  többé  mi  sem  állt  útjában,  s  a 
hazafiak  keblét  néma  békétlenség  kezdé  megszállni. 
Ehhez  járult  az  adók  rendkívüli  fölém  lése  és  az  álta- 
lános drágulás.  A  nemzeti  fejedelmek  alatt  egy  kapura 
rendesen  1  frt  volt  a  legmagasabb  adó,  —  ez  idő- 
ben 40  —  50  frt  jutott.  Jó  paripa  a  fejedelmek  alatt 
25  frt,  1698-ban  100  frt;  pár  jó  ökör  azelőtt  12 
frt,  —  most  90  frt;  —  egy  bornyas  tehén  azelőtt 
3  frt,  —  most  25  frt;  40  vedres  hordó  bor 
azelőtt  10  frt,  —  most  60  frt;  egy  köböl  búza  az- 
előtt 1/2  fi't,  most  6  frt,  stb. 

Ilyenek  voltak  a  viszonyok  s  a  kedélyállapotok, 
midőn  a  Rákóczy-féle  mozgalom  Magyarországon 
kitört,  hol  az  egymásra  halmozódó  sérelmek  miatt 
elkeseredett  kedélyek  szintén  csak  alkalomra  vártak, 
hogy  az  elégületlenség  fölkelésben  törjön  ki. 

II.  Rákóczy  Ferencz,  ki  gyermek-éveit  és  első 
ifjúságát  mint  fogoly  Csehországban  tölte,  a  jezsui- 
ták által  neveltetve,  —  nőül  vévén  a  hesseni  fejede- 
lem leányát,  Amáliát,  részint  Bécsben,  részint  sárosi 
jószágán  lakott.  Hazájában  megismerkedett  ugyan 
ar  ország  sérelmeivel  és  a  köz-elégületlenséggel,  de 
sokáig  nem  akart  résztvenni  a  tervezett  mozgalom- 
ban, mig  végre  gr.  Bercsényi  Miklósnak  és  az 
1700-ban  a  franczia  királytól  hozzá  érkezett  követ- 
nek sikerült  őt  rábirni,  hogy  az  elégületlenek  élére 
álljon.  Azonban  levele,  melyet  a  franczia  királynak 
akart  küldeni,  árulás  folytán  Leopold  kezébe  jutott, 
s  ez  parancsot  adott  ki  Rákóczy  és  több  ur  elfoga- 
tására.    Rákóczy     Ferenczet     most    kötözve    Bécs- 

ujhelybe  vitték,  ugyanabba  a  börtönbe,  melyből 
Zrinyi  Péter  30  év  előtt  vérpadra  lépett.  Bercsé- 
nyinek sikerült  Lengyelországba  menekülni.  Rákóczy 
már  félévig  volt  elzárva,  midőn  Lehmann  kapitány 
segélyével  megszökött  és  szintén  Lengyelországba 
menekült. 

Az  1703.  évben  Rákóczy  Ferencz,  engedve 
honfitársai  felszólításának,  az  országba  jött,  s  rövid 
idő  alatt  a  császári  hadakat  egész  Pozsonyig  vissza- 
nyomta s  majdnem  egész  Felső-Magyarországot  el- 
foglalta. Leopold  most  megrettenve  a  mozgalom  si- 
kere miatt,  a  sérelmeket  orvosolni  igérte  és  a  béke 
helyreállításával  a  köztiszteletben  álló  Széchenyi  Pál 
kalocsai  érseket  bízta  meg ;  a  béke-alkudozásnak 
azonban  nem  lett  eredménye  s  a  háborúskodás  vál- 
tozó szerencsével  tovább  folyt,  és  az  erdélyiek  1704- 
ben  Rákóczy t  fejedelmökké  választottak.  Az  érsek 
1 705-ben  újra  Rákóczyhoz  küldetett  s  vele  Gyön- 
gyösön találkozott;  ide  érkezett  az  angol  és  hollandi 
követek  levele  is,  melyben  az  udvar  megbiztából 
egyenkint  minden  sérelmek  orvoslata  ígértetek,  kü- 
lönösen :  hogy  a  kormányzás,  a  törvényszerűség  biz- 
tosítása végett,  József  ifjabb  király  kezébe  adatik, 
a  katonai  kihágások  szigorú  vizsgálat  alá  vettetnek, 
a  prot.  vallás  minden  eddig  nyert  jogaiba  vissza- 
helyeztetik, a  jószágok  tulajdonosaiknak  minden 
váltságdíj  nélkül  vísszaadatnak  sat.,  s  mind  ezen, 
mind  egyéb  sérelmek  orvoslata  végett  országgyűlés 
fog  tartatni.  Rákóczy  ellenben  azt  kívánta,  hogy  ezen 
Ígéreteket  a  szárazföldi  hatalmak,  nevezetesen    Len- 

•ryol-    és   Svédorszá}^    is    biztositsák,    Erdély    pedig 
Mii<»yar()rtíziij;tül  külön váliisztassók. 

Széchenyi  érsek  a  császárhoz  irt  levelében  tá- 
mojjjatá  a  kii  Holdi  hatalmak  biztosítása  iránti  kivá- 
natot,  de  midőn  c  levele  Ik^csbe  érkezett,  Leopold 
már  halálos   ágyán    íekiidt   s   máj.  r)-én  meg  is  halt. 

1.  József  trónraléptekor  a  nádor  által  igére  az 
ország  lakosainak,  hogy  mindazt,  mire  megkoronáz- 
tatásakor  esküdött,  hi  ven  megtarlja,  de  viszontvárja, 
hogy  az  ország  is  engedelmes  lesz  iránt:i. 

Rákóczy,  látván  a  király  jóindulatát,  Szé- 
csénybe  gyűlést  hirdetett,  melyre  József  király  kö- 
vetei is  megjelentek,  hogy  a  béke  helyreállitása  vé- 
gett alkudozások  kezdessenek.  Miután  llákóczy 
szándéka  az  volt,  hogy  az  erdélyi  fejedelemségbe 
magát  beiktattassa,  Józseffel  mindenekelőtt  fegyver- 
szünetet kivánt  volna  kötni,  mely  alatt  aztán  a  béke 
is  tüzetesen  tárgya  Itatnék  ;  de  a  bécsi  ndvar  erre 
nem  vala  hajlandó,  fegyverben  kivánla  megkezdetni 
az  alkudozást.  Rákóczy  tehát,  nehogy  azon  vádat 
vonja  magára,  mintha  a  békekötést  önérdeke  miatt 
gátolná,  az  értekezletek  folytatására  biztosokat  ne- 
vezvén, a  gyűlést  feloszlatta  s  Erdélybe  indult  hadai- 
val, hol  azonban  most  kevésbbé  szolgált  neki  a  sze- 
rencse, mert  a  császári  hadak  ott  egy  időre  ismét 
hatalomra  vergődtek. 

A  békealkudozás  170G-ban  Nagyszombatban 
folytattatott;  József  Rákóczynak  egy  német  fejede- 
lemséget Ígért,  ha  Erdélyről  lemond  és  békét  köt, 
—  de  a  fejedelem  kijelenté,  hogy  ,,nem  saját,  hanem 

egyedül  a  hon  érdeke  miatt  kezdett  háborút ;  a  bé- 
két őszintén  óhajtja,  ha  a  haza  szabadsága  helyre- 
állittatik  s  kellőleg  biztosíttatik^  Ö  Erdélyt  sem 
követeli,  csak  azt  kivánja,  tartassék  meg  a  szerződés, 
melyet  a  boldogult  császár  Apafi  fejedelemmel  kö- 
tött ;  ha  személye  miatt  van  fenakadás,  kész  válasz- 
tási oklevelét  is  visszaadni  a  rendeknek,  hogy  maguk- 
nak más  fejedelmet  válaszszanak  ;  mert  Erdély  külön- 
válását mind  ö,mind  a  rendek  mulhatlanul  szükségesnek 
látják  Magyarország  szabadságának  biztosítására." 
Azonban  József  semmikép  sem  akart  Erdélyről  le- 
mondani, s  igy  az  alkudozásnak  semmi  eredménye 
sem  lett,  és  a  háború  újra  megkezdetett,  Magyaror 
szagban  ugyan  változó  szerencsével,  de  Erdély  ismét 
Rákóczyhoz  állott. 

A  fejedelem  most  azon  dolgozott,  hogy  a  csá- 
szárral szintén  harczban  álló  franczia  királylyal  oly 
szövetséget  kössön,  miként  ez,  ha  netalán  békét 
kötne,  a  békébe  Rákóczyt  mint  erdélyi  fejedelmet,  s 
Magyarország  alkotmányos  szabadságának  biztosítá- 
sát is  foglalja  be.  Rákóczy  előterjesztésére  a  franczia 
király  azt  válaszolá,  hogy  vele,  mihelyt  az  erdélyi 
fejedelemségbe  magát  bevezetteti,  kész  megkötni  a 
szövetséget ;  de  a  magyar  szövetséges  rendekkel,  mig 
ők  más  alattvalói,  ezt  tennie  nem  lehet,  hanemha  az 
osztrákház  uralkodását  Magyarország  felett  meg- 
szüntetik s  Józsefet  a  királyságtól  megfosztottnak 
nyilatkoztatják. 

Rákóczy  e  válasz  után  Erdélybe  ment  s  magát 
1707.  ápr.  havában  a  fejedelemségbe   ünnepélyesen 

Erdély  története.  ■^^ 

beiktattatta  Marosvásárhelyen,  mely  alkalommal  öt 
a  rendek  a  „haza  atyja"  szép  czimével  tisztelték  meg, 
azután  a  már  előbb  kihirdetett  ónodi  gyűlésre  sietett, 
mely  ugyanezen  év  máj.  közepén  nyittatott  meg. 

A  rendek  pár  nap  múlva  közfelkiáltással  kimond- 
ták az  osztrák -háztól  való  teljes  elszakadást,  a  ki- 
rályi széket  megürültnek  nyilvánították  s  királylyá 
Miksa  bajor  fejedelmet  határozták  meghívni,  —  e 
végzésekről  tudósítván  a  franczia  királyt,  ki  azon- 
ban folyvást  csak  hitegette  a  szövetséges  rendeket,  s 
ki  most  is  csak  azt  feleié,  hogy  „a  nagy  távolság 
miatt  és  szenvedett  veszteségei  után  egyéb  segedel- 
mére nem  lehet  a  magyaroknak,  mint  hogy  ha  majd 
a  közönséges  béke  megköttetik,  abba  őket  is  befog- 
laltatja'S  —  De  bizony  a  franczia  király  a  béke- 
alkudozások alatt  egészen  megfeledkezett  Rákóczyról 
s  a  magyarokról. 

Az  ónodi  gyűlés  után  a  császár  ismét  erélyesen 
folytatta  hadvezérei  által  a  háborút  Rákóczy  ellen, 
s  egyszersmind  eltökélte  magát,  hogy  a  felkelőkkel 
többé  nem  bocsátkozik  alkudozásba,  hanem  egyrész- 
ről kegyelméről  biztosítja  a  megtérőket,  másrészről 
a  nemzet  kívánságainak  teljesítése  által  von  el  mind 
többeket  a  szövetséges  rendektől ;  és  e  politikája  — 
mondhatni  —  nagyobb  sikert  aratott,  mint  vezérei- 
nek fegyvere,  s  miután  Rákóczy  1708-ban  Trencsén 
táján  vereséget  szenvedett,  a  fejedelem  hívei  közül 
mindinkább  többen  siettek  a  császár  kegyelmét  elfo- 
gadni, ugcy  hogy  a  szövetséges  rendek  ügye  napról- 
napra nagyobb  hanyatlásnak  indult. 

Történt  e  közben,  hogy  az  uj  angol  követ  oly 
megbízatással  érkezett  a  bécsi  udvarhoz,  miként  ott 
a  magyarok  megbékéltetésének  ügyében  erélyeseb- 
ben lépjen  fel ;  a  császár  azonban  megelőzendő  a 
kül  beavatkozást,  1710-ben  Pálfíy  János  főhadve- 
zért  felhatalmazá,  hogy  Rákóczyt  s  a  többi  fölkelte- 
ket kegyelemről  biztosítsa  s  velők  némi  alkudozásba 
is  ereszkedhessek.  Pálfíynak  első  dolga  volt  Rákóczy 
fővezérét,  Károlyi  Sándort  megnyerni  s  őt  a  béke- 
föltételekkel a  fejedelmhez  kiildé.  Rákóczy,  ki  a  ta- 
nácsos urak  javaslata  szerint  1711.  febr.  18-kán 
Lengyelországba  ment,  a  béke  tárgyalása  végett 
Husztra  gyűlést  hirdetett,  az  alkudozások  folytatá- 
sával Károlyit  bizván  meg  ;  Károlyi  a  gyűlést  önha- 
tahjiulag  Szatmárba  tette  át,  hol  Pálfíyval  buzgón 
működött  a  békepontok  elfogadtatása  ügyében.  E 
gyűlés  aztán  követeket  küldött  Rákóczyhoz  az  egyes- 
ség  aláírása  végett,  a  fejedelem  azonban  a  gyűléshez 
intézett  levelében  erélyesen  kikelt  Károlyinak  fönebb 
említett  önkényes  lépése  ellen,  annál  inkább,  mert 
Károlyin  kívül  egy  senator,  sem  oly  megyei  követ 
nem  volt  jelen,  ki  a  szerződés  aláírására  fel  lett  volna 
hatalmazva. 

Ekkor  hire  jött,  hogy  I.  József  ápr.  17-dikén 
(33.  éves  korában)  meghalt  ;  Pálffy  és  Károlyi  e 
hírt  titokban  tartották  s  most  méginkább  sürgették 
a  béke  megkötését,  és  csakugyan  a  föltételek  elfo- 
gadása után  a  békekötés  máj.  l-jén  kihirdettetett, 
melynek  főbb  pontjai  ezek  voltak:  Rákóczy- 
nak,  ha  három   hét    alatt  a   békét    elfogadja,   várait 

kivéve  minden  java,  s  eddig  Bécsben  letartóztatott 
két  fia  is  visszaadatik  ;  pártfelei  bűnbocsánatot  nyer- 
nek ;  ö  felsége  a  vallások  szabadságáról  szóló  törvé- 
nyeket híven  megtartja  s  a  netaláni  kérelmeket  ke- 
gyelmesen meghallgatja;  hasonlókép  fentartja  az 
ország  jogait  is;  a  sérelmek  a  jövő  országgyűlésen 
orvosoltatni  fognak ;  a  háború  alatt  özvegységre  s 
árvaságra  jutottak  visszakapják  jószágaikat,  a 
mennyiben  még  el  nem  idegenittettek,  stb.  —  E  bé- 
kekötést Eleonóra  özvegy  császárné  erősítette  meg. 
Rákóczy  a  beleegyezése  nélkül  kötött  béke 
kihirdetése  után  Parisba  ment,  honnan  pár  év  múlva 
Konstantinápolyba,  innen  pedig  néhány  hű  embere 
kíséretében,  kik  a  hontalanság  szomorú  napjait  vele 
megoszták,  Rodosztóba  a  Márványtenger  mellé  köl- 
tözött, hol  szigorú,  majdnem  kolostori  életet  élt,  míg 
végre  60  éves  korában,  1735.  ápr.  8-kán  megszűnt 
verni  a  nemes  szív,  mely  mindig  csak  a  hazáért  do- 
bogott. 


III.  Károly. 

(1711-1740.) 

III.  Károly  trónralépte  után  a  rendek  Kassára 
gyűltek,  s  a  magyarhoni  részeket,  mely  elnevezés 
alatt  akkor  Mármaros,  Arad,  Bihar,  Középszolnok, 
Kraszna,  Zaránd  megyék  és  Kővár  vidéke  értető- 
dött, Erdélytől  elszakaszták,  —  hol  a  forradalom 
után  a  szervezés  műve  szintén  megkezdetett :  a  ma- 
gyar megyék  főispánokat  kaptak,  hanem  csak  ideig- 

lenesen,  —  m(^g  pedig  többé  nem  ket(öt,  hanem 
csak  egyet  egy-egy  megye;  azonképen  betöltettek  a 
gubernatori  szék,  a  tanácsosi,  itélömesteri  és  a  bécsi 
al-kanczellári  állomások. 

Még  csak  egy  katonai  erőd  kivántatott,  melyből 
az  országot  féken  lehessen  tartani,  —  se  czélra  a 
kedvező  fekvésű  Fehérvár  lőn  kiszemelve,  s  az  ak- 
kori föhadi  parancsnok,  gr.  Steinville,  az  erődítési 
munkálatok  akadályául  szolgálé  külvárost  erőhata- 
lommal megsemmisíté  s  lakosait  a  túlsó  oldalra 
kényszerűé  áttelepülni,  —  mi  meglévén,  az  uj  vá- 
rost Gyula-Fehérvár  helyett  Károly-Fehérvárnak 
nevezte  el.  Ugyancsak  Fehérvárott  az  erdélyi  r.  kath. 
püspökség  is  helyreállíttatott,  mely  1556.  óta  nem 
volt  betöltve. 

1716-ban  III.  Károly  és  a  Porta  közt  háború 
ütött  ki,  mely  ez  utóbbira  szerencsétlenül  végződött, 
—  Eugen  berezeg  diadalmas  fegyvere  előtt  hátrálni 
vala  kénytelen  az  ozmán.  Mindamellett  e  háború 
Erdélyben  nem  maradhatott  befolyás  nélkül  azokra, 
kik  Rákóczyt  haza  várták,  sőt  a  kibujdosottak  egy 
csapata  török  segélylyel  be  is  tört  a  határon,  de 
szétveretett.  Midőn  pedig  a  másik  évben  a  passa- 
roviczi  béke  létrejött,  az  egész  mozgalom  elnyu- 
godott. 

E  béke  vívmányai  arra  ösztönzék  az  udvart, 
hogy  a  pragmatica  sanctiót  —  mely  szerint  a  koro- 
nát a  leányág  örökölje  —  az  egész  birodalomban 
keresztülvigye.  Az  osztrák  és  sléz  rendek  1720-ban 
már  elismerték,  Horvátország  annak  szintén  meg  volt 

nyerve,  —  s  most,  mielőtt  Magyarország  elé  vinnék, 
jónak  látták  azt  előbb  Erdélyben  keresztülvinni. 
E  végből  1722.  febr.  19-re  Szebenbe  országgyűlés 
lön  egybehiva,  mely  aztán  a  pragmaíica  sanctiót 
márczius  30- kán  elfogadta  és  aláirta.  Magyarorszá- 
gon 1722.  június  hóban  fogadtatott  el. 

A  török  kormány  nem  tudta  felejteni,  hogy 
Erdély  másfél  századig  áz  ő  fensősége  alatt  állott. 
Midőn  tehát  1736-ban  ismét  háborúba  keveredett  a 
bécsi  udvarral ,  ezt  Erdélyben  is  nyugtalanítani 
akará,  mi  végre  még  egyszer  felhasználta  a  Rákóczy- 
nevet. —  II.  Rákóczy  Ferencznek  két  fia  maradt: 
György  és  József,  kik  1701-ben  letartóztatván, 
Bécsben  neveltettek.  A  török  kormány  Rákóczy 
Józsefre  veté  figyelmét,  ki  1734-ben  Bécsből  eltűnt  ; 
két  év  múlva  török  földre  érkezvén,  1737.  jun.  27. 
a  Portától  athnamét  kapott,  melyben  Erdély  feje- 
delmévé neveztetett,  s  meg  lőn  hagyva,  hogy  őt 
Erdélybe  visszahozzák. 

A  beütés  azonban  nem  sikerült,  —  azonkivül 
a  bécsi  kormány  több  tekintélyes  erdélyi  urat  elzá- 
ratott, Rákóczy  fejére  pedig  jutalomdijat  tűzött  ki ; 
ki  aztán  még  azon  évben,  (1738.  nov.  10-én)  Cser- 
navodán  38  éves  korában  meghalt.  —  Rákóczy 
József  testvére,  György  1726-ban  Bécsből  Franczia- 
országba  szökött;  1732-ben  a  Bethune-családba 
házasodott ;  meghalt  1738  ban.  Ez  volt  szerencsét- 
len vége  a  fényes  Rákóczy-családnak. 

A  török  háborúnak  ezután  a  belgrádi  béke 
vetett    véget     1739-ben,     mely     szerint     Belgrád, 

Bosnia,     Szerbia,    Oláhország    ismét    visszaesett    a 
törökhöz. 

III.  Károlyijai  1740.   okt.   20-án  sírba  szállt 
a  Habsburg-ház  féríi-ága. 


Mária  Terézia. 

(1740—1780.) 

A  pragmatica  sanctio  alapján  a  trón  IIT.  Ká- 
roly holta  után  ennek  nagyobbik  leányát,  Mária 
Teréziát  illette,  ki  férjét,  Ferencz  lothringeni  her- 
czeget  uralkodó-társul  nyilvánítá. 

E  trónralépés  azonban  hosszan  tartó  háborút 
idézett  fel:  a  bajor  választófejedelem  trónkövetelés- 
sel állott  elő,  s  szövetségeseket  is  szerzett,  —  Nagy 
Frigyes  porosz  király  Sziléziába  nyomult,  s  a  fran- 
czia  udvar  is  fegyvert  húzott. 

Három  oldalról  fenyegették  tehát  Mária  Teré- 
ziát, ki  most  a  veszélynek  kitéve,  a  magyar  nemzet 
hűségébe  és  oltalmába  ajánlá  magát  és  hat-hónapos 
fiát.  A  pozsonyi  országgyűlés  (1741.)  lelkesedetten 
kiáltott  fel :  „Életünket  és  vérünket!"  —  s  a  ma- 
gyar nemzet  kardot  rántva  királynője  mellett,  meg- 
menté ingadozó  trónját.  Magyarországon  40,000, 
Erdélyben  5000  nemes  kelt  fel,  —  ezenkivül  sor- 
ezredek is  állíttattak  föl,  s  Erdély  ide  2000  gyalog 
és  1000  lovas  katonát  szavazott  meg;  ez  volt  eredete 
az  erdélyi  ezredeknek. 

Különösen  meg  kell  itt  említeni  az  1744-diki 
szebeni  hongyülést,  mely    arról   nevezetes,  hogy  Er- 

dély  fej  edelem  választási  jogát  eltörlé  s  a  pragmatica 
sanctiót  törvényczikkbe  iktatá. 

Mária  Terézia  alatt  Erdélyben  a  kormányzat 
szervezése  tovább  folyt,  az  adók  fölebb  és  fölebb 
emeltettek,  másrészről  azonban  a  czimek  adományo- 
zása s  az  udvari  kegy  különféle  jelei  szintén  nem 
maradtak  el,  hogy  a  befolyásosabb  egyének  meg- 
nyeressenek. 

1761-ben  Erdély  uj  föhadi  kormányzót  kapott, 
b.  Buccow  tábornok  személyében,  kinek  feladata 
volt  határszéli  katonaságot  állítani  fel.  E  terv  azon- 
ban Erdélyben  nagy  visszatetszést,  s  a  székelyek 
felfegyverzése  véres  jeleneteket  idézett  elÖ,  ugy  hogy 
a  nép  magát  Buccow  tábornokot  is  majd  agyonverte. 
A  tábornok  aztán  tömegesen  fogatta  az  embereket  s 
nem  kimélte  tőlük  az   akasztófát  és  a  kerékbetörést. 

Az  országban  erre  roppant  izgalom  támadt,  a 
főbbek  az  udvarnál  panaszt  is  emeltek,  —  de  Buc- 
cow Bécsbe  ment  és  magát  tisztára  mosta,  az  emii- 
tett szervezés  pedig  még  nagyobb  erélylyel  megkez- 
detett. 

Az  e  végből  alakitott  bizottság,  élén  Siskovics 
tábornokkal,  először  Gyergyóban,  azután  Csikban 
kezdé  meg  működését.  De  a  nép  elfutván  házaiból, 
az  erdőkre  vette  magát,  abban  állapodván  meg,  hogy 
helységenkint  választandó  követek  által  adják  elő 
sérelmüket;  azonban  a  bizottság  hozzájok  üzent, 
hogy  csakis  két  küldöttjök  jelenjék  meg. 

A  két  küldött  a  kérvényt  1764.  jan.  5-én 
benyújtotta,  s  a  nép  a  hideg  elől  az  erdőkről  Mádé- 

fal  vára  szállt  be,  s  a  válaszra  várt.  Hanem  a  tábor- 
nok katonaságot,  ágyukat  huzott  össze,  s  kora  haj- 
nalban Mádéfalvát  körülfogatá  és  megrohantatá. 
Két-órai  küzdés  után  a  nép  szét  lett  verve.  Az 
elesetteket  ott  temették  el  a  falu  mellett  egy  közös 
sirban ;  a  nép  ma  is  ösmeri  és  mutatja  ezt. 

E  véres  nap  utat  tört  a  bizottság  munkájának, 

—  s  a  székelyek  föl fegy vérzése  végrehajtatott;  ezt 
követte  a  szélbeli  oláhok  felfegyverzése,  mig  a  szá- 
szok kivitték,  hogy   a  játékból   egészen  kihagyattak. 

—  Az  erőszakoskodó  Buccow  főhadi  kormányzót 
ugy  büntette  a  Nemesis,  hogy  hintaja  egyszer  felfor- 
dult s  ennek  üvege  összevagdalván  arczát,  meg- 
halt. (1764.) 

A  Buccow  fellépése  által  keltett  izgalmat  azon- 
ban halála  sem  csillapítá  le,  igy  aztán  Erdély  súlyos 
katonai  kormányzat  alá  került,  mely  csak  tiz  év 
múlva  lön  beszüntetve. 

Mária  Terézia  idejéből  maradt  ránk  a  papír- 
pénz és  a  lutri;  —  ugyancsak  ő  eltörlé  a  vallatások 
körül  alkalmaztatni  szokott  kinzást,  úgyszintén  — 
hogy  a  nép  a  sok  ünnep  miatt  a  munkától  el  ne 
vonassék  —  mintegy  30  ünnepet  vasárnapra  tett 
át.  —  Végül  megemlítendő,  hogy  a  magyar  király- 
ság díszének  emelése  végett  az  „apostoli  király" 
czimet  ujolag  fölvette,  Erdélyt  pedig  (1764.)  nagy- 
fejedelemséggé emelte.  —  1780.  nov.  29-én  hunyt 
el,  64-dik  évében. 

II.    József. 

(1780—1790.) 

II.  Józseffel,  e  lángeszű  és  tetterős  fejedelem- 
mel egy  uj  ág,  a  habsburg-lothringeni  uralkodóház 
lépett  a  trónra.  O  már  atyja  halálával  1765-ben 
uralkodó- társsá  lön,  de  a  hadi  ügyeken  kivül  a  kor- 
mányzásba nem  folyt  be,  -  a  helyett  tanulmányo- 
zás végett  beutazta  Európát,  az  örökös  tartományo- 
kat, Magyarországot  és  Erdélyt  is. 

Midőn  anyja  halála  után  a  kormányt  átvevé, 
tettvágyó  lélekkel  kezdé  meg  nagy  és  messzeható 
czéljának  keresztülvitelét,  e  czél  pedig  nem  volt 
más,  mint  annyiféle  elemekből  álló  tartományait 
egy  szorosan  összefüggő,  gazdag,  hatalmas  állada- 
lommá  tenni,  melyben  egyenlő  igazgatás,  egyenlő 
törvény  legyen  ;  mely  a  szellemi  felvilágosodás,  mű- 
ipar s  kereskedelem  virágzata  általaz  erő,  jóllét  és 
függetlenség  lehető  legmagasabb  fokára  emelkedjék; 
és  ezen  roppant  birodalomnak  igazgatása  a*  közpon- 
tosítás felállítandó  rendszere  által  oly  könnyűvé 
váljon,  hogy  ő  a  középpontból  az  egészet  minden 
részeiben  elláthassa,  puszta  intések  s  rendeletek 
által  kormányozhassa.  Ezért  —  nehogy  a  koroná- 
zási eskü  kezét  megkösse  —  nem  is  koronáztatta 
meg  magát,  sőt  később  a  koronát  Pozsonyból  Bécsbe 
vitette. 

Első    reform-intézkedései  az   egyházi  ügyeket 
illették,  s   bár    a    püspökök    felszólaltak    rendeletei 

ellen,  sőt  a  pápa,  VI.  Piiis  is  Bécsbe  utazott,  — 
József  szilárd  maradt,  s  az  előterjesztésekre  azzal 
felelt,  hogy  több  szerzetes-  és  apácza-rendét  eltö- 
rölt; igy  töröltettek  el  Erdélyben  a  paulinusok  és  a 
trinitáriusok. 

Ezalatt  a  közigazgatás  átalakításán  is  erélye- 
sen dolgozott ;  az  erdélyi  ná\.  kanczelláriát  egye- 
sítő a  magyarországival,  —  a  guberniumot  egészen 
újra  szervezte,  —  az  országgyűlés-tartás  elmaradt, 
—  a  megyegyülések  korlátoztattak,  —  Erdélyt  ti- 
zenegy megyére  osztá,  sat.  Ez  után  a  házak  megszá- 
mozása  s  a  nép  összeírása  következett. 

Az  efféle  rendelkezések,  valamint  Magyaror- 
szágon, úgy  Erdélyben  is  elégületlenséget  gerjesz- 
tettek, s  a  szebeni  főparancsnokság  és  a  nemzet 
közt  az  ür  naponkint  növekedék  ;  a  hazafiak  a  sem- 
leges ellentállás  terére  vonultak,  s  mert  egyebet 
nem  tehettek,  az  ujonczok  kellő  számban  való  ki- 
szolgáltatását megtagadták. 

Azonban  az  udvarnak  szüksége  lévén  ujon- 
czokra,  toborzást  nyitott,  s  midőn  ez  sem  sikerült, 
az  oláhokat  akará  határőri  fegyverbe  állítani,  — 
mi  aztán  véres  zendülésre  adott  alkalmat. 

A  birtokosság  ugyanis  kikelt  jobbágyaínak 
fegyverbe-állítása  ellen,  s  a  főkormányszék  a  nép 
beiratkozását  érvénytelennek  s  törvénytelennek  nyil- 
vánítá.  Ezt  az  oláh  nép  nem  kevesebbnek  nézte, 
mint  annak,  hogy  az  urak  ellene  vannak  azon  sza- 
badságnak, melyet  a  császár  nyújtani  akar,  —  mert 
a  császár  őket   „az  urak  hatalma   alól"   felszabadí- 

totta,  de  az  „urak"  e  rendeletet  nem  engedik  kihir- 
dettetni stb.  Vélekedésökben  raegerösíté  őket  bizo- 
nyos Szálisz  nevű  „elvetemedett,  minden  gonoszságra 
kész"  kicsapott  katonatiszt,  ugy  hogy  hajtogatásai 
folytán  az  oláhok  Hóra  vezérlete  alatt  fellázadtak  s 
az  urakat  gyilkolni,  házaikat  és  jószágaikat  puszti- 
tani  és  rabolni  kezdték.  Az  először  kiküldött  kato- 
naság lanyha  magatartása  még  vakmerőbbekké  tette 
a  dühöngöket,  kiknek  száma  már  a  harminczezret  is 
meghaladta,  midőn  végre  József  császár  erélyesebb 
intézkedéseket  tétetett,  egyszersmind  az  engedel- 
mességre térő  lázadóknak  bűnbocsánatot.  Hóra  fe- 
jére pedig  300  aranyat  hirdettetett  ki.  Most  fel- 
nyílt az  elámított  nép  szeme,  annál  inkább,  mert  a 
katonaság  mindenfelől  megtámadta  őket,  s  most 
Hóra  tanácsára  letették  a  fegyvert.  Hóra  két  alve- 
zérével, Kloskával  és  Krizsánnal  meg  akart  szökni, 
de  elfogatott,  s  1785.  febr.  havában  kerékbe  töretett 
Kloskával  együtt ;  Krizsán  a  börtönben  madzaggal 
megfojtotta  magát.  —  Ez  lett  vége  a  zendülésnek, 
melynek  62  feldúlt  helység,  132  nemesi  udvar  és 
több  mint  4000  ember-élet  esett   áldozatul. 

II.  József  1786-ban  Erdélyt  három  kir.  biz- 
tosságra osztá,  egyszersmind  uj  adó  behozatalát  ren- 
ddé el,  melynek  alapjául  a  földet  kivánta  vétetni, 
s  meghagyá,  hogy  a  nemesség  is  fizessen  adót,  — 
végre  az  országos  hivataloknál  a  német  nyelv  hoza- 
tott be. 

E  rendeletekre  az  általános  izgatottság  nőt- 
tön   nőtt,  8  ily    viszonyok    közepett    következett   be 

még  egy  baj,  a  török  háború,  mely  Erdély  földén  is 
véres  nyomokat  hagyott  hátra.  József  pénzt,  kato- 
nát, élelmet  sürgetett,  —  de  a  megyék  és  kerületek 
kereken  kimondták,  hogy  igen  is  adni  fognak,  de 
csak  országgyűlésen  akarják  hallani,  hogy  kinek  és 
miért  kell  hadi  segély. 

S  e  passiv  ellentálláson  még  egy  József  császár 
erélye  is  megtörött !  —  s  belátva,  hogy  nincs  ereje, 
mit  a  török  elé  állítson,  más  részről  pedig,  nehogy 
bekövetkezhető  halála  esetére  (ekkor  más  beteges- 
kedett) országát  nyilt  fölkelésben  hagyja  maga  után: 
1790.  jan.  28-án  tollat  ragadott  s  eddigi  munkáját 
egy  tollvonással  megsemmisítette  ;  okmányt  irt  alá, 
melyben  Magyarországnak  és  Erdélynek  országgyű- 
lést Ígért  s  kimondá,  hogy  a  közigazgatás  azon  álla- 
potba helyeztessék  vissza,  melyben  azt  uralkodásá- 
nak első  éve  találta,  —  úgyszintén  valamennyi  pá- 
tenseit visszavonta,  kivévén  a  vallási  türelem,  a 
lelkészségek  szabályozása  és  a  jobbágyok  állapota 
iránti  rendeleteit,  melyeket  épségben  megtartatni 
kivánt.  Néhány  nap  múlva  a  koronát  is  visszaküldte 
Budára. 

II.  József  tehát  legyőzte  önmagát ;  de  ezt  nem 
élhette  tul:  1790.  febr.  20-án  elhunyt.  Végnapjai- 
ban igy  szólt :  „Óhajtanám,  ez  Írassék  siromra  :  itt 
nyugszik  egy  fejedelem,  ki  jó  és  tiszta  szándékai 
mellett  is  elég  szerencsétlen  volt  látni,  hogy  minden 
tervei  hajótörést  szenvednek." 

11.    L  e  o  p  o  1  d. 

(1790—1792.) 

Az  elhunyt  uralkodónak  gyermeke  nem  lévén, 
fivére,  Leopold  öröklé  a  trónt,  ki  az  ügyek  rende- 
zése végett  Magyarországon  Pozsonyba,  Erdélyben 
pedig    Kolozsvárra    országgyűlést    hirdetett,  ez 

utóbbi  decz.  12-én  nyittatott  meg,  s  a  ,,Leopoldi  di- 
ploma" alapján  —  de  abból  sokat  feledve  —  a  me- 
gyéket, a  törvényhozást  és  kormányzást  újra  ren- 
dezte. Ez  országgyűlés  1791.  aug.  9-én  ért  véget,  s 
végzései  képezték  Erdély  alkotmányát  1848-ig. 

Ugyanekkor  szőnyegre  került  Erdélynek  Ma- 
gyarországgal való  uniója  ;  a  közvélemény  mellette 
nyilatkozott,  s  a  magyar  országgyűlésen  is  sürgették 
követek  és  kérelmezés  által,  —  de,  fájdalom,  a  ren- 
dek fölterjesztésére  oly  válasz  érkezett,  hogy  az  ud- 
var azt,  miszerint  az  erdélyi  rendek  a  magyarorszá- 
giakkal közvetlen  érintkezzenek,  nem  helyesli.  így 
jött  létre  aztán  az  1791.  II.  és  VI.  törvényczikk, 
mely  törvénybe  iktatá  ugyan  a  koronával  való 
uniót,  de  a  külön  törvényhozást,  külön  kormányza- 
tot fentartotta 

II.  Leopold  a  József  által  kezdett  háborúkat 
részint  fegyverrel,  részint  alkudozás  utján  rövid  idő 
alatt  bevégzé,  s  most  az  európai  hatalmakkal  a  ki- 
tört franczia  forradalom  elnyomására  tett  készüle- 
teket, azonban  1792.  márcz.  l-jén  bekövetkezett  hir- 
teleni  halála  véget  vetett  életének. 

I.     F  e  r  e  n  c  z. 

(1792-1835.) 

Az  ifjú  Ferencz  atyja  halálával  a  trónra  lép- 
vén, az  európai  hatalmakkal  mindent  elkövetett  a 
franczia  forradalom  elnyomására,  de  a  harczok  csak 
azt  eredményezték,  hogy  a  franczia  köztársaság 
1795-ben  a  hatalmak  által  elismertett.  Később  a  há- 
ború újra  kitört,  s  hosszabb-rövidebb  időközöket 
leszámítva  mindaddig  folyt,  mig  a  franczia  köztár- 
saságbólcsászárságot teremtett  I.  Napóleon  1814-ben 
fogva  nem  vitetett  Sz. -Ilona  szigetére. 

A  franczia  háború  azonban,  melyre  hazánk  is 
tetemes  fegyvererőt  és  pénzt  áldozott,  Európa-szerte 
megrázó  hatást  gyakorolt.  Egy  részről  a  köztársasá- 
giak által  hirdetett  szabadság  eszméje  mindenfelé 
erős  szellemi  mozgalmat  idézett  elő,  — -  igy  ennek 
kifolyása  volt  Magyarországon  a  Martinovics-féle  moz- 
galom, mely  aztán,  az  alkotmányos  formák  mellőzésé- 
vel, oly  gyászos  véget  ért ;  —  más  részről  a  roppant 
erőfeszítésekbe  került  hosszas  háború  teljesen  ki- 
mcríté  a  kincstárt  s  állami  tönköt  vont  maga  után, 
mikor  is  a  papírpénz  értéke  egyszerre  négyötöddel 
szállt  alá,  ugy  hogy  öt  forint  csak  egy  forintot  ért, 
—  ez  volt  a  siralmas  „fekete  bankó"  bukása.  (181 1.) 

Hanem  az  egyszer  megindult  szellemi  fölpezs- 
dülést  semmiféle  erőszakos  rendszabályok  által  nem 
lehetett  elfojtani,  sem  az  Ausztria,  Orosz-  és  Po- 
roszország közt  1815-ben  létrejött  „szent  szövetség" 
nem  irthatá  ki   az   alkotmányos  népszabadság   esz- 

méit.  A  megyék  sürgetöleg  kértek  a  sérelmek  orvos- 
lása végett  országgyűlést,  s  még  a  rajok  küldött 
kir.  biztosok  daczára  is  elég  merészek  voltak  az  or- 
szág jogainak  fentartását  követelni.  És  az  igy  volt 
Erdélyben  is,  —  mignem  a  hazafiak  erélyes  kitar- 
tása győzött,  s  Magyarország  részére  1825.  szept. 
11 -re  az  országgyűlés  összehivatott  Pozsonyba.  Ez 
országgyűlésen  kezdődött  gr.  Széchenyi  István  sze- 
replése. 

Ugyanekkor  lépett  föl  Erdélyben  a  merész  jel- 
lemű, mennydörgő  szónoklatu  és  hatalmas  tollú  b. 
Wesselényi  Miklós,  ki  megyegyűlésről  megyegyű- 
lésre járt,  mindenütt  hirdetve  az  uniónak,  a  Ma- 
gyarországgal való  egyesülésnek  szükségességét ;  ö 
volt  az  erdélyi  ellenzék  vezére,  s  mint  a  felsőház 
tagja,  az  1830.  és  1832-diki  pozsonyi  országgyű- 
lésen is  vezérszerepet  vitt,  buzgón  munkálva  az 
unió  ügyének  szőnyegre  hozatalán,  —  szabad  idejét 
pedig  Erdélyben  tölte,  s  folytatta  az  ellenzék  szer- 
vezését, hová  1833-ban  b.  Wlasich  altábornagy 
küldetett  teljes  polgári  és  katonai  hatalommal,  hogy 
az  alkotmányt  felfüggeszsze  s  a  megyei  gyűléseket 
korlátolja.  Az  altábornagy  azonban  megértvén,  hogy 
az  ellenzék  minden  kivánata  és  cselekedete  a  hazai 
törvényeken  alapszik,  az  udvarnál  maga  is  az  or- 
szággyűlés összehívása  mellett  nyilatkozott,  —  mire 
rendelet  jött,  hogy  Wlasich  báró  menjen  Bécsbe. 
Többé  nem  is  tért  vissza. 

1834-ben  főherczeg  Esztei  Ferdinánd  galicziai 
katonai  és  polgári  kormányzó  neveztetett  ki  Erdély 

teljhatalmú  kir.  biztosává,  egyszersmind  ugyanazon 
év  máj.  28-ra  az  országgyűlés  is  kihirdettetett. 

Az  erdélyiek  azonban  nem  sokáig  örvendhettek 
a  megvirradt  szebb  napoknak,  mert  a  kormány  az  eré- 
lyes hangon  nyilatkozó  gyűlést  néhány  hónap  múlva 
feloszlatta,  az  alkotmányt  ismét  felfüggesztette,  a  po- 
zsonyi országgyűlésre  siető  Wesselényi  ellen  pedig 
egy  beszéde  miatt  „hűtlenség  vádja  alatt"  keresetet 
indított. 

így  álltak  a  viszonyok,  midőn  I.  Ferencz  1835. 
márcz.  2-án  meghalt,  —  kiről  meg  kell  még  említe- 
nünk, hogy  1817-ben  nejével,  Karolina  bajor  her- 
czegnővel  hosszabb  utazást  tett  Erdélyben. 


V.    Ferdinánd. 

(1835-1848.)    ' 

V.  Ferdinánd  még  1830-ban  megkoronáztat- 
ván, a  magyar  országgyűlés  félbeszakítás  nélkül 
folytatta  üléseit,  de  ezentúl  nagyobb  akadályokkal 
kellett  küzdenie,  minthogy  a  király  betegeskedése 
miatt  a  kormány  ügyeit  nem  vezethette,  s  minden- 
ható minisztere,  Metternich,  nagyobb  erélyt  szándó- 
kozék  kifejteni  a  kényuralmi  rendszer  megszilárdí- 
tásában. 

Az  ostromállapotban  lévő  Erdély  kormányzá- 
sát Esztei  Ferdinánd  föherczeg  vaskeze  intézé,  mi  a 
felzaklatott  hangulatot  még  izgatottabbá  tette. 

A  kormány  Magyarországon  is  egészen  a  reac- 
tio  terére  látszott  lépni ;    első  lépése  a   pozsonyi   or- 

Erdély  története.  15 

szággyülés  befejezése  után  az  volt,  hogy  kanczel- 
lárrá  a  hazafiatlan  érzelmű  s  még  magyarul  is  alig 
értő  Pálífy  Fidél  grófot  nevezte  ki,  azután  pedig 
az  országgyűlési  ifjúságból,  mely  egy,  a  gyökeres 
reformok  előmozdítását  czélzó  társulatot  alkotott, 
többeket  elfogatott  s  közülök  Lovassy  Lászlót  tiz- 
évi  várfogságra  Ítélte.  Ugyanezen  időben  fogatott 
el  Kossuth  Lajos  s  ítéltetett  négy- évi  várfogságra 
csupán  azért,  mert  írott  hírlapját  „Törvényhatósági 
Tudósítások"  czím  alatt  az  országgyűlés  befejezése 
után  Pesten  is  folytatta.  Ugyanekkor  ítéltetett  el 
Wesselényi  Miklós  is  három- évi  várfogságra,  kinek 
perbe-fogatását  már  említettük. 

Ezen  elítéltetések  nagy  izgatottságot  ébresztet- 
tek ;  a  megyei  gyűléseken  élesen  kikeltek  9,  kormány 
ellen,  mely  a  szólásszabadságot  egészen  elnyomni 
akarja,  mire  aztán  megint  ujabb  perbe- fogatások 
következtek.  Azonban  a  szabadság  és  jog  érzetét 
nem  lehetett  elfojtani,  a  kormány  erőszakos  rend- 
szabályai csak  az  ellenzék  sorait  szaporíták,  csak 
az  ingerültséget  fokozták,  míg  végre  az  a  következő 
országgyűlés  alatt  oly  fokra  emelkedett,  hogy  a 
kormány  kénytelen  volt  az  elitélteket  szabadon 
bocsátani  s  a  még  függő  pereket  megsemmisíteni. 
A  kedélyek  lecsillapítására  és  megnyugtatására 
nemkevésbbé  hatott  azon  királyi  leírat,  mely  ugyan- 
csak az  1839-diki  országgyűlésen  a  jobbágyok 
örök'váltsága  iránt  hozott  törvényt  megerősíté. 

Ezalatt  végre  Erdélyben  is  derengni  kezdett  a 
jobb  jövő  reménye;   az  1837-díki  szebeni  hongyülés 

az  országot  az  1811-ben  megszakadt  alkotmányos- 
ság terére  visszavezérelte,  —  midőn  pedig  1841-ben 
gubernátorrá  gr.  Teleki  József  neveztetett  ki,  ama 
remény  teljesedésbe  látszék  indulni. 

így  következett  be  az  emlékezetes  1847 — 48-ki 
pozsonyi  országgyűlés ;  István  föherczeg  közaka- 
rattal nádorrá  választatott,  —  s  most  megkez- 
dődött az  alkotmányos  átalakulást  czélzó  barcz, 
mely  végre  is  leginkább  Kossuth  Lajos  lángelméjé- 
nek és  gyújtó  ékesszólásának  hathatós  támogatásá- 
val a  nemzeti  ügy  részére  teljes  diadalt  aratott,  és 
1848.  márcz.  végén  kineveztetett  az  első  független 
felelős  magyar  minisztérium.  Ez  országgyűlésen 
törvényileg  kimondatott  Erdélynek  Magyarországgal 
egyesítése  is. 

De  az  uj  élet  eme  hajnala  csakhamar  elsöté- 
tült ;  a  bécsi  minisztérium  és  az  udvari  kamarilla 
mindent  elkövetett,  hogy  a  magyar  minisztériumot 
megbuktassa,  az  országot  függetlenségétől  meg- 
foszsza.  E  végből  felbujtotta  a  szerb,  horvát  és  ro- 
mán nemzetiségeket,  —  s  bár  Jellasics  horvát  bánt, 
ki  az  országba  tört,  a  magyar  honvédség  kiűzte,  a 
magyar  minisztérium  mégis  belátván  állásának  tart- 
hatlanságát,  leköszönt,  úgyszintén  leköszönt  István 
föherczeg  is,  s  most  a  kormányt  egy  honvédelmi 
bizottmány  vette  át,  Kossuth  Lajossal  élén. 

A  helyzet  mindinkább  komolyabbá  vált,  —  a 
bécsi  kormány  beolvasztási  törekvése  szemmellát- 
ható lett,  s  e  czél  sikeresebb  elérhetése  végett  a 
beteges    V.    Ferdinánd    királylyal    lemondattak,  és 

15* 

1848.  decz.  2-án  Olmüczben  megjelent  az  oklevél, 
mely  szerint  Ferdinánd  koronáit  Ferencz  József 
föherczegnek  engedé  át. 

V.  Ferdinánd  ezután  Prágába  vonult,  hol  1875. 
jun.  29-én  hunyt  el. 


Ferenc  z    József. 

(1848-tól  máig.) 

Fényes  küzdelmek,  daliás  idők  és  szomorú  na- 
pok szakához  értünk,  melynek  részletes  ecsetelése 
nem  e  lapok  szűk  keretébe,  hanem  egy  egész  külön 
történetbe  való. 

A  bécsi  kormány  kimondá,  hogy  Magyarország 
—  s  igy  Erdély  is  —  „lázadása"  miatt  minden  tör- 
ténelmi s  alkotmányos  jogait  eljátszotta,  egyszer- 
smind elhatároztatott,  hogy  az  ország  fegyverrel 
hódittassék  meg.  Windischgratz  berezeg,  a  teljha- 
talmú császári  helytartó,  még  1848.  végén  hadse- 
reggel tört  be,  —  és  most  megkezdődött  a  szabad- 
ságharcz,  melyben  Erdélynek  is   nagy   szerep  jutott. 

1849.  márcz.  4-án  megjelent  a  császári  mani- 
festum,  mely  kimondá  az  „egységes  Ausztriát", 
vagyis  hogy  a  birodalom  minden  országai  és  tarto- 
mányai mind  jogi,  mind  igazgatási  tekintetben  egy 
állammá  egyesíttetnek,  e  szerint  az  alkotmány  eltö- 
röltetett, Erdély,  Horvát-  és  Tótország  Magyaror- 
szágtól elszakittatott,  stb.  E  manifestumra  a  deb- 
reczeni  országgyűlés  ápr.  14*kén  a  függetlenségi 
nyilatkozattal  felelt,   a  honvéd-seregek    pedig    több 

csatában  diadalmasan  harczoltak  az  osztrák  hadak- 
kal. A  bécsi  kormány  most  az  oroszt  hitta  segít- 
ségre, s  igy  aztán  a  szabadságharcz  napja  véresen 
áldozott  le. 

A  szintén  nehéz  küzdelmeken  keresztülment 
Erdély  most,  miután  a  kényuralom  megkezdődött, 
külön  koronatartománynak  nyilváníttatott,  s  min- 
denütt osztrák  törvények  és  német  nyelv  hozat- 
tak be. 

A  nemzet  e  szomorú  időszak  alatt  tűrt  és  várt, 
és  bizott  a  jövőben,  s  bizalma  nem  csalta  meg. 

A  szerencsétlen  kimenetelű  olasz  (1859.)  és 
porosz  háború  (1866.)  meggyőzte  a  fejedelmet,  hogy 
birodalma  hatalmának  érdekében  minél  előbb  ki 
kell  elégíteni  a  nemzetet,  —  s  1867.  febr.  20-án 
kineveztetett  a  felelős  magyar  minisztérium,  majd 
jun.  8-án  Budapesten  páratlan  íenynyel  végbement 
a  koronázás.  Az  alkotmány  helyreállíttatott,  s  a  mit 
Erdély  oly  rég  és  oly  hőn  óhajtott  —  az  unió  tör- 
vénybe lett  iktatva. 

Legyen  ez  egyesülés  örök  és  a  két-egy  haza 
boldog ! 

